
E o conversaţie ciudat de subtilă. Durează un pic să- 
mi dau seama că sunt şantajat. 

Ne aflăm în culise, aşezaţi pe scaune pliante din 
metal, când Martin Addison spune: 

— Ţi-am citit e-mailurile. 

— Poftim? zic eu, ridicând privirea. 

— Mai devreme. La bibliotecă. Evident, n-am făcut-o 
dinadins. 

— Mi-ai citit e-mailurile? 

— Ei bine, am folosit computerul imediat după tine, 
îmi explică el, iar când am intrat pe Gmail, mi-a afişat 
contul tău. Probabil c-ar fi trebuit să te deloghezi. 

Îl privesc perplex. El bate cu călcâiul în piciorul 
scaunului său. 

— Aşadar, care-i faza cu numele fals? mă întreabă. 

Ei bine, aş spune că faza cu numele fals era pentru a- 
l] împiedica pe alde Martin Addison să-mi afle identitatea 
secretă. Deci bănuiesc c-a funcţionat de minune. 

Bănuiesc că m-a văzut stând la calculator. 

Şi bănuiesc că sunt tare nătâng. 

El zâmbeşte. 

— În fine, mă gândeam că poate te-ar interesa să afli 
că frate-meu e gay. 

Aăă. Ca să fiu sincer, nu mă interesează. 

Se uită la mine. 

— Ce insinuezi? îl întreb. 

— Nimic. Uite ce e, Spier, eu n-am nicio problemă cu 
asta. Nu e mare scofală. 

Doar că, de fapt, e oarecum un dezastru. Un afurisit 
de dezastru de proporţii epice, care depinde de 
capacitatea lui Martin de a-şi ţine gura. 


— Mă simt foarte ciudat, zice Martin. 

Nici măcar nu ştiu ce să-i răspund. 

— În orice caz, zice el, e mai mult decât evident că nu 
vrei ca oamenii să ştie. 

Da. Presupun că nu vreau. Doar că toată treaba asta 
cu recunoaşterea orientării sexuale nu prea mă sperie. 

Nu cred că mă sperie. 

E o situaţie destul de stânjenitoare şi n-am să pretind 
c-o aştept cu nerăbdare. Dar presupun că nu va fi sfârşitul 
lumii. Nu pentru mine. 

Problema e că nu ştiu ce va însemna pentru Blue. 
Dacă Martin va spune cuiva. Chestia e că Blue eo 
persoană destul de rezervată. Genul de persoană care n-ar 
uita să se delogheze. Genul de persoană care n-ar putea 
niciodată să mă ierte pentru o astfel de neglijenţă. 

Aşa încât bănuiesc că ceea ce încerc să spun e că nu 
ştiu ce va însemna pentru noi. Pentru mine şi Blue. 

Dar chiar nu-mi vine să cred că port această 
conversaţie cu Martin Addison. Dintre toţi oamenii care ar 
fi putut să se logheze pe Gmail după mine. Trebuie să 
înţelegeţi că n-aş fi folosit niciodată calculatoarele de la 
bibliotecă, însă problema e că ne-au blocat accesul la Wi-fi. 
Şi era una dintre acele zile când nu mai aveam răbdare să 
ajung la laptopul de acasă. Vreau să zic, nici măcar nu 
puteam aştepta să verific pe telefon în parcare. 

Fiindcă îi scrisesem lui Blue de pe contul meu secret 
chiar în această dimineaţă. Şi era un e-mail destul de 
important. 

lar eu pur şi simplu voiam să văd dacă îmi 
răspunsese. 

— De fapt, cred că oamenii chiar nu vor avea nicio 
problemă cu asta, continuă Martin. Ar trebui să fii tu 
însuţi. 

Nici măcar nu ştiu de unde să încep. Un puşti hetero, 
care de-abia mă cunoaşte, îmi dă sfaturi despre 
recunoaşterea orientării sexuale. Simt nevoia să-mi dau 
ochii peste cap. 


— OK, păi, în fine. N-am să le-arăt nimănui, spune el. 

Sunt atât de prost, încât pentru o clipă îmi permit să 
fiu uşurat. Şi apoi mă izbeşte din plin. 

— Să nu le arăţi nimănui? repet eu. 

Se îmbujorează şi începe să se joace agitat cu tivul 
mânecii. Expresia lui îmi face stomacul ghem. 

— Ai făcut... ai făcut un screenshot sau ceva de 
genul? 

— Păi, zice el, voiam să vorbesc cu tine despre asta. 

— Scuze... tu chiar ai făcut un afurisit de screenshot? 

Strânge din buze şi priveşte pe lângă mine. 

— În orice caz, zice el, ştiu că eşti prieten cu Abby 
Suso, aşa că voiam să te întreb... 

— Pe bune? Sau poate c-ar trebui să ne întoarcem la 
momentul în care îmi spuneai de ce ai făcut un screenshot 
e-mailurilor mele. 

Martin tace preţ de câteva secunde. 

— Vreau să zic, bănuiesc că mă întrebam dacă n-ai 
vrea să mă ajuţi să vorbesc cu Abby. 

Aproape că-mi vine să râd. 

— Care vasăzică, tu vrei să pun o vorbă bună pentru 
tine? 

— Ei bine, da, zice el. 

— Şi de ce dracu' aş face asta? 

Se uită lung la mine şi, brusc, îmi dau seama la ce se 
referi. Chestia asta cu Abby. Asta vrea de la mine. Ca să nu 
răspândească afurisitele mele de e-mailuri private. 

Şi e-mailurile lui Blue. 

Doamne, Dumnezeule! Şi eu, care îl credeam pe 
Martin inofensiv. Un todlărel cam penibil, ca să fiu sincer, 
dar nu e ca şi cum ar fi un lucru rău. Şi mereu l-am 
considerat oarecum haios. 

Doar că acum nu prea-mi vine să râd. 

— Tu chiar mă obligi să fac asta, îi spun. 

— Te oblig? Ei, hai. Nu-i chiar aşa. 

— A, da? Atunci, cum e? 

— Nu e mare scofală. Vreau să zic, îmi place de fata 


asta. Pur şi simplu mă gândeam că poate-ai vrea să mă 
ajuţi un pic. Să mă inviţi acolo unde va fi şi ea. Nu ştiu... 

— Şi dacă nu vreau s-o fac? O să-mi pui e-mailurile pe 
Facebook? Sau pe rahatul ăla de Tumbir? 

Dumnezeule! Pagina  „Secreteledelacreek” de pe 
Tumbir: epicentrul bârfelor de la Liceul Creekwood. Toată 
şcoala va afla în decurs de o zi. 

Amândoi rămânem tăcuţi. 

— Cred doar că ne aflăm într-o poziţie în care ne 
putem ajuta reciproc, spune Martin într-un final. 

Înghit în sec. 

— Am nevoie de Marty! strigă domnişoara Albright 
de pe scenă. Actul doi, scena trei. 

— Aşadar, mai gândeşte-te. 

Se ridică de pe scaun. 

— A, da. Ce să zic, e de-a dreptul minunat! bombăn 
eu. 

Se uită la mine. Apoi se aşterne tăcerea. 

— Nu ştiu ce naiba vrei să spun, adaug într-un târziu. 

— Păi, mă rog, zice el, ridicând din umeri. 

Nu cred c-am mai fost vreodată atât de pregătit ca 
cineva să plece. Dar tocmai când degetele lui ating cortina, 
se întoarce spre mine: 

— Sunt curios, zice el. Cine e Blue? 

— Nimeni. Locuieşte în California. 

Martin e de-a dreptul nebun dacă are senzaţia c-am 
să-l dau în vileag pe Blue. 

Blue nu locuieşte în California, ci în Shady Creek, şi 
merge la aceeaşi şcoală cu noi. Blue nu e numele lui real. 

E cineva. S-ar putea să fie cineva pe care îl cunosc. 
Dar nu ştiu cine. Şi nu sunt sigur că-mi doresc să aflu. 

Şi chiar n-am dispoziţia necesară pentru a-mi suporta 
familia. Probabil că am aproximativ o oră până la cină, 
ceea ce înseamnă o oră în care să încerc să-mi transform 
ziua de la şcoală într-o serie de anecdote haioase. Aşa sunt 
părinţii mei. Nu poţi pur şi simplu să le povesteşti despre 
chiloţii prea strânşi ai profesoarei de franceză sau despre 


cum şi-a scăpat Garrett tava la cantină. Trebuie să 
interpretezi scena. Să vorbeşti cu ei e mult mai obositor 
decât să scrii pe un blog. 

Totuşi, e amuzant. Cândva îmi plăcea sporovăială şi 
haosul de dinaintea cinei. Acum de-abia aştept să se 
termine. Mai ales ari. Mă opresc suficient cât să-i pun lesa 
lui Bieber şi să-l scot afară. 

Încerc să mă relaxez cu Tegan & Sara pe iPod. Dar 
gândurile îmi zboară întruna la Blue şi la Martin Addison şi 
la dezastrul de la repetițiile de azi. 

Care vasăzică, lui Martin îi place de Abby, la fel ca 
tuturor celorlalţi tocilari hetero de la clasa de avansați. Şi, 
pe bune, tot ce vrea e ca eu să-l invit cu noi atunci când ies 
cu ea. Dacă stau bine să mă gândesc, nu e mare scofală. 

Excepţie făcând faptul că mă şantajează. Şi, indirect, 
îl şantajează şi pe Blue. Asta e partea care mă face să 
vreau să trag cu şutul în ceva. 

Însă Tegan & Sara mă ajută. Să mă îndrept spre casa 
lui Nick mă ajută. Aerul dă acea senzaţie rece de toamnă 
timpurie, iar oamenii îşi înşiruie deja pe trepte bostanii. 
Ador asta. Îmi place de când eram mic. 

Eu şi Bieber traversăm curtea din spate a casei lui 
Nick şi coborâm la subsol. Acolo, îndreptat cu faţa spre 
uşă, se află un televizor imens, pe care templierii sunt 
maltrataţi. Nick şi Leah au pus stăpânire pe o pereche de 
scaune-balansoar pentru sistemele de jocuri video. Arată 
ca şi când nu s-au ridicat de pe ele toată după-amiaza. 

Când intru, Nick pune jocul pe pauză. Asta e unul 
dintre lucrurile pe care le apreciez la el. N-ar lăsa chitara 
din mână pentru tine, dar pune jocul video pe pauză. 

— Bieber! strigă Leah. 

Cât ai zice peşte, Bieber îşi suie fundul în poala ei 
într-o poziţie stângace, cu limba scoasă şi dând întruna din 
laba din faţă. N-are nicio ruşine când vine vorba de Leah. 

— Zău, nu e nicio problemă. Salută câinele. Prefă-te 
că eu nu exist. 

— Ooo, vrei să-ţi scarpin şi ţie urechile? 


Schiţez un zâmbet. Asta e bine; lucrurile par să fie în 
regulă. 

— Aţi găsit trădătorul? întreb. 

— L-am omorât, răspunde Nick,  mângâind 
telecomanda. 

— Super! 

Zău aşa, sub nicio formă nu-mi pasă de bunăstarea 
asasinilor, templierilor sau a oricăror altor personaje de 
jocuri. Dar cred că am nevoie de asta. Am nevoie de 
violenţa jocurilor video, de mirosul acestui subsol şi de 
familiaritatea pe care mi-o conferă 

Nick şi Leah. De ritmul discursurilor şi de tăcerile 
noastre. De lipsa de ţel a după-amiezilor de octombrie. 

— Simon, Nick n-a auzit despre le chiloţii strâmţi. 

— Ohhhh! Le cbhiloți strâmţți. Cest une histoire 
touchante. 

— Pe limba noastră, te rog? spune Nick. 

— Sau în pantomimă, sugerează Leah. 

Se pare că mă pricep de minune la reconstituirea 
legendarilor chiloţi strâmţi. 

Se prea poate să-mi placă interpretările. Un pic. 

Cred că mă cuprinde acel sentiment cu Nick şi Leah 
de la excursia noastră din clasa a şasea. Nu ştiu cum să 
explic. Dar când suntem numai noi trei, avem parte de 
nişte momente perfecte şi stupide. Martin Addison nu 
există în acest tip de momente. Secretele nu există. 

Stupid. Perfect. 

Leah rupe ambalajul de hârtie al unui pai şi ambii ţin 
în mână pahare imense cu ceai dulce de la Chick-fil-A. Ca 
să fiu sincer, n-am mai trecut de mult pe la Chick-fil-A. 
Sora mea mi-a povestit că aceştia donează bani pentru a le 
face rău homosexualilor şi bănuiesc c-am început să mă 
simt aiurea ca să mai mănânc acolo. Chiar dacă milkshake- 
urile lor cu Oreo sunt un deliciu cremos într-un recipient 
uriaş. Nu că aş putea aduce vorba despre asta într-o 
discuţie cu Nick şi Leah. Nu prea vorbesc cu nimeni 
despre lucruri gay. Doar cu Blue. 


Nick ia o gură de ceai şi cască, iar Leah încearcă 
imediat să arunce un cocoloş de hârtie în gura lui. Însă 
Nick o închide iute, blocându-l. 

Leah ridică din umeri. 

— Continuă să caşti, somnorosule. 

— De ce eşti atât de obosit? 

— Fiindcă petrec. Toată noaptea. Zi după zi, spune 
Nick. 

— Dacă prin „petrecere” te referi la temele pentru 
algebră. 

— CUM ZICI TU, LEAH. 

Se reazemă la loc, căscând din nou. De data asta, 
cocoloşu] de hârtie al lui Leah îi atinge colţul gurii. 

El îl aruncă înapoi spre ea. 

— Hei, am început să am nişte vise ciudate, spune el. 

Ridic din sprâncene. 

— Îhh. N-am nevoie să ştiu toate detaliile. 

— Aăă. Nu vise din acelea. 

Chipul lui Leah se face roşu ca sfecla. 

— Nu, sunt vise cu adevărat ciudate, zice Nick. 
Adică, visam că eram la baie, punându-mi lentilele de 
contact, şi nu-mi puteam da seama care era ordinea lor. 

— Aha. Şi apoi ce se întâmpla? 

Leah are faţa ascunsă în blana lui Bieber, iar vocea îi 
este înăbuşită. 

— Nimic. Mă trezeam, îmi puneam lentilele ca de 
fiecare dată şi totul era OK. 

— Ăsta e cel mai plictisitor vis din lume, spune ea. Şi 
apoi, o clipă mai târziu, adaugă: Nu ăsta e motivul pentru 
care se pun etichete cu „stânga” şi „dreapta” pe 
recipiente? 

— Şi nu ăsta e motivul pentru care oamenii ar trebui 
şi poarte doar ochelari şi să înceteze să-şi mai atingă globii 
oculari? 

Mă aşez turceşte pe covor. Bieber sare de pe Leah şi 
porneşte spre mine. 

— Şi fiindcă ochelarii tăi te fac să arăţi ca Harry 


Potter, nu-i aşa, Simon? 

O singură dată. Am spus-o o singură dată. 

— Ei bine, cred că subconştientul meu încearcă să-mi 
spună ceva. 

Nick poate fi destul de tenace când se simte 
intelectual. 

Evident, tema visului e viziunea. De ce nu văd? Unde 
îmi sunt lipsurile? 

— În colecţia ta de muzică, sugerez eu. 

Nick se lasă pe spate în scaunul lui şi mai ia o gură 
de ceai. 

— Ştiaţi că Freud îşi interpreta propriile vise atunci 
când a dezvoltat această teorie? Şi era de părere că toate 
visele sunt un mecanism inconştient pentru a ne satisface 
toate dorinţele? 

Eu şi Leah facem schimb de priviri şi îmi dau seama 
că ne gândim la acelaşi lucru. Nu contează că cel mai 
probabil îndrugă rahaturi, deoarece Nick devine un pic 
irezistibil atunci când intră într-una dintre stările lui 
filosofice. 

Fireşte, am o politică strictă de a nu mă îndrăgosti de 
băieţii heterosexuali. Cel puţin nu de băieţii heterosexuali 
neconfirmaţi, în orice caz, am o politică de a nu mă 
îndrăgosti de Nick. Dar Leah a făcut-o. Şi asta a cauzat tot 
felul de probleme, mai ales acum, când Abby e în peisaj. 

La început, n-am înţeles de ce Leah o ura pe Abby, iar 
faptul c-am întrebat-o direct nu m-a ajutat deloc. 

— O, e cea mai tare. Vreau să zic, e majoretă. Şi e 
atât de drăguță şi de slabă. N-o face asta atât de 
uimitoare? 

Trebuie să înţelegeţi că nimeni n-a reuşit până acum 
să stăpânească arta replicilor însoţite de expresii faciale 
impasibile aşa cum o face Leah. 

Dar, de la un timp, am observat că Nick face schimb 
de locuri cu Bram Greenfeld la prânz - schimburi 
calculate, menite a-i creşte şansele de a sta în apropierea 
lui Abby. Iar apoi privirile. Faimoasele priviri galeşe ale lui 


Nick Eisner. Mai fuseserăm pe acel drum greţos de 
plictisitor şi înainte, cu Amy Everett, la sfârşitul clasei a 
nouă. Totuşi, trebuie să recunosc că există ceva fascinant 
în legătură cu intensitatea sentimentelor lui Nick atunci 
când îi place cineva. 

Când Leah vede acea privire trecând peste chipul lui 
Nick, pur şi simplu se închide în sinea ei. 

Ceea ce înseamnă că există şi un motiv bun pentru ca 
eu şi devin târfa peţitoare a lui Martin Addison. Dacă 
Martin şi Abby s-ar combina, poate că problema lui Nick 
pur şi simplu va dispărea. Şi apoi Leah se va putea relaxa 
naibii, iar totul va fi la fel ca înainte. 

Aşa că nu e vorba doar despre mine şi despre 
secretele mele. De-abia dacă are ceva de-a face cu mine. 

Asta e o poveste destul de sexy, Blue. Vreau să zic, 
gimnaziul e ca un film de groază fără sfârşit. Ei bine, poate 
că nu chiar fără sfârşit, fiindcă s-a terminat, dar chiar te 
face la psihic. Nu-mi pasă cine eşti. Pubertatea e 
nemiloasă. 

Sunt curios - l-ai mai văzut de la nunta tatălui tău? 

Chiar nu ştiu în ce moment am ştiut Au fost câteva 
lucruri. De pildă, un vis ciudat pe care l-am avut odată cu 
Daniel Raddiffe. Sau cum eram obsedat de cei de la 
Passion Pitân gimnaziu, după care mi-am dat seama că nu 
muzica lor era cea care mă interesa. 

Iar apoi, în clasa a opta, am avut o prietenă. Ştii cum 
sunt relaţiile alea: „ieşi” cu cineva, dar nu te duci nicăieri 


în afâra şcolii. Şi nici în interiorul şcolii nu prea faci mare 
lucru. Ne tineam de mână. Aşadar, am fost la balul din 
clasa a opta împreună, dar prietenii mei şi cu mine am 
petrecut întreaga seară mâncând Fritos şi spionându-ne 
colegii de sub tribune. Şi, la un moment dat, apare o fată 
care-mi spune că prietena mea mă aşteaptă în faţa sălii de 
gimnastică. Bănuiesc că trebuia să mă duc acolo s-o caut şi 
bănuiesc că trebuia să ne sărutăm. Cu gura închisă, aşa 
cum se face la vârsta aia. 

Prin urmare, iată momentul meu de glorie: am dat bir 
cu fugiţii ţi m-am ascuns în baie, ca un adevărat preşcolar. 
Adică, în cabină, cu uşa închisă, cocoţat pe toaletă, astfel 
încât să nu mi se vadă picioarele. O «parcă fetele aveau de 
gând să dea buzna în baie şi să mă scoată cu forţa, îţi jur, 
am stat acolo pe toată durata serii. Şi n-am mai vorbit 
niciodată cu prietena mea. 

De asemenea, era şi Ziua îndrăgostiţilor. Da, sunt o 
persoană foarte manierată. Aşa că dacă e să fiu sincer cu 
mine însumi, cred că acela a fost momentul în care mi-am 
dat seama cum stau lucrurile. Doar ca după aia am mai 
avut două prietene. 

Ştii că ăsta e oficial cel mai lung e-mail pe care l-am 
scris vreodată? Nu glumesc. S-ar putea să fii singura 
persoană care primeşte mai mult de 140 de caractere de la 
mine. Interesant, nu-i aşa? 

În fine, cam atât pe azi. N-am să te mint Am avut o zi 
cam ciudaţi. 

— Jacques 

Sunt singurul? Asta chiar e mişto. Sunt de-a dreptul 
onorat Jacques. E amuzant fiindcă nici mie nu prea îmi 
place să trimit e-mailuri. Şi nu vorbesc niciodată cu 
altcineva despre astfel de lucruri. Doar cu tine. 

Dacă te ajută cu ceva, cred că ar fi incredibil de 


deprimant dacă adevăratul tău moment de glorie ar fi avut 
loc în gimnaziu. Nici nu-ţi poţi imagina cât de tare am urât 
generală. Îţi aduci aminte când oamenii se uitau în gol la 
tine şi spuneau „Aăă, biiine” după ce terminai de vorbit? 
Toată lumea trebuia să-ţi dea de înţeles că, indiferent de 
ceea ce gândeai sau simţeai, erai complet singur. Desigur, 
partea cea mai rea e că şi eu făceam asta altor oameni. Mi 
se face greață numai când îmi amintesc. 

Aşadar, în esenţă, ceea ce încerc să spun e că ar 
trebui s-o laşi mai moale. Cu toţii eram îngrozitori atunci. 

Ca să-ţi răspund la întrebare, l-am mai văzut de 
câteva ori după nuntă - probabil de vreo două ori pe an. Se 
pare că mama mea vitregă are multe reuniuni de familie şi 
alte lucruri de genul ăsta. El s-a căsătorit şi cred că soţia 
lui e însărcinată acum. Nu e ciudat, ca să fiu sincer, fiindcă 
toată treaba asta s-a petrecut în capul meu. Chiar e 
uimitor, nu-i aşa? Cum cineva îţi poate declanşa criza 
identităţii sexuale fără măcar să aibă habar că a făcut-o. 
Zău aşa, el probabil că încă mă consideră fiul vitreg în 
vârstă de doisprezece ani al verişoarei lui. 

Bănuiesc că asta e o întrebare evidentă, dar am să ți- 
o pun oricum: dacă ştiai că eşti gay, cum de-ai sfârşit prin 
a avea iubite? îmi pare rău c-ai avut o zi ciudată. 

— Blue 

DE LA: hourtohour. notetonoteo Ogmail.com 

CATRE: bluegreen 181 GO (Ogmail.com 

DATA: 18 octombrie la 11: 15 PM 

SUBIECT: Re: când ai ştiut 

Blue. 

Dap,  îngrozitorul  „biiine”. Mereu însoțit de 
sprâncene arcuite şi de o gură ţuguiată sub forma unui mic 
anus condescendent şi da, am spus-o şi eu. Cu toţii am fost 
naşpa în gimnaziu. 

Bănuiesc că treaba cu prietenele e puţin cam greu de 
explicat Pur şi simplu aşa a fost să fie. Evident relaţia din 
clasa a opta a fost un adevărat dezastru, aşa că nu o 
punem la socoteală. Cât despre celelalte două: în esenţă, 


ele erau prietene, am aflat că mă plac şi am început să 
ieşim. După care ne-am despărţit ambele mi-au dat papucii 
şi nu prea a durut încă mă înţeleg cu fata cu care am fost 
în clasa a noua. 

Vrei să ştii adevărul? Cred că adevăratul motiv 
pentru care am avut prietene e fiindcă nu credeam sută la 
sută că sunt gay. Sau poate că nu credeam că e permanent 

Ştiu că probabil acum gândeşti: „Biiine”. 

— Jacques 

DE LA: bluegreen181 8 Ogmail.com 

CĂTRE: hourtohour. notetonoteQ Ogmail.com 

DATA: 19 octombrie la 8: 01 AM 

SUBIECT: Obligatoriul... 

Biiineee. 

(Sprâncene, gura în formă de anus, toate alea.) 

— Blue 


Cel mai nasol lucru în legătură cu „problema Martin” 
e că nu îi pot povesti nimic lui Blue. Nu sunt obişnuit să am 
secrete faţă de el. 

Vreau să zic, există o mulţime de lucruri pe care eu şi 
el nu ni le spunem. Vorbim despre toate lucrurile 
importante, dar evităm să menţionăm anumite detalii - 
numele prietenilor noştri şi alte lucruri mult prea specifice 
în legătură cu şcoala. Toate chestiile care credeam că mă 
definesc. Dar nu consider că acele lucruri sunt secrete. E 
mai mult o înţelegere tacită. 

Dacă Blue ar fi un elev real de clasa a unsprezecea la 
Creekwood, cu un dulap personal, număr matricol şi profil 
de Facebook, sunt destul de sigur că nu i-aş mai spune 
nimic. Vreau să zic, da, el e în clasa a unsprezecea la 
Creekwood. Ştiu asta. Dar, într-un fel, locuieşte în laptopul 


meu. E dificil de explicat. 

Eu am fost cel care l-am găsit pe el. Pe Tumbir, dintre 
toate locurile. Era august, tocmai când începea şcoala. Se 
presupune că „Secreteledelacreek” e locul în care poţi 
posta în mod anonim confesiuni şi tot felul de gânduri care 
îţi trec prin cap, iar oamenii comentează fără să te judece 
cu adevărat. Doar că toată treaba asta s-a transformat într- 
un canal de bârfe, poezii prost scrise şi pasaje din Biblie 
pline de greşeli. Şi bănuiesc că într-un fel sau altul creează 
dependenţă. 

Acolo am găsit postarea lui Blue, care pur şi simplu 
mi-a ajuns la suflet. Şi nu cred că asta s-a întâmplat 
datorită faptului că vorbea despre homosexualitate. Nu 
ştiu. Serios, erau doar vreo cinci rânduri, însă scrise corect 
gramatical şi straniu de poetice, pur şi simplu complet 
diferite de tot ceea ce mai citisem până atunci. 

Cred că vorbea despre singurătate. Şi e amuzant, 
întrucât eu nu mă consider neapărat o persoană 
singuratică. Dar m-am regăsit în cuvintele lui. Era ca şi 
cum mi-ar fi citit gândurile. 

Ca atunci când poţi memora gesturile cuiva, fără să 
le afli vreodată gândurile. Şi senzaţia că oamenii sunt ca 
nişte case cu încăperi vaste şi ferestre mici. 

Felul în care te simţi atât de expus, orice-ar fi. 

Felul în care el se simte atât de expus în ciuda 
eforturilor de a ascunde că e gay. 

M-am simţit ciudat de panicat şi de ruşinat când am 
citit acea parte, dar, de asemenea, m-a cuprins şi o 
senzaţie de încântare. 

El vorbea despre oceanul dintre oameni. Şi despre 
cum întregul scop al tuturor lucrurilor e de a găsi un mal 
spre care să merite să înoţi. 

Vreau să zic, era musai să-l cunosc. 

Intr-un târziu, mi-am făcut curaj şi am postat 
singurul comentariu care mi-a trecut prin minte: EXACT. 
Cu majuscule. Apoi mi-am scris adresa de e-mail. Contul 
meu secret de Gmail. 


Mi-am petrecut următoarea săptămână întrebându- 
mă în mod obsesiv dacă avea sau nu să mă contacteze. Şi 
apoi a făcut-o. Mai târziu mi-a spus că mesajul meu îl 
făcuse să se simtă agitat. E foarte precaut cu astfel de 
lucruri. Evident, e mai precaut decât mine. In esenţă, dacă 
Blue află că Martin Addison are screenshot-uri cu e- 
mailurile noastre, sunt destul de sigur c-o să-şi piardă 
cumpătul. Însă îşi va pierde cumpătul în felul lui tipic. 

Adică n-o să-mi mai scrie. 

Îmi aduc aminte exact cum m-am simţit când am 
văzut primul lui mesaj în inboxul meu. Era oarecum ireal. 
Voia să ştie mai multe despre mine. După aceea, pentru 
următoarele câteva zile la şcoală, m-am simţit de parcă 
eram un personaj într-un film. Aproape că-mi imaginam un 
prim-plan cu chipul meu, proiectat pe un ecran mare. 

E ciudat, deoarece, în realitate, eu nu sunt personajul 
principal. Mai degrabă, sunt cel mai bun prieten al 
personajului principal. 

Bănuiesc că nu mă consideram interesant până ce nu 
am fost interesant pentru Blue. Aşa că nu-i pot spune. N-aş 
vrea să-l pierd. 

L-am tot evitat pe Martin. Toată săptămâna, la ore şi 
la repetiţii, îl văd încercând să îmi atragă atenţia. Ştiu că 
mă comport ca un laş. Toată situaţia asta mă face să mă 
simt ca un laş. E absurd, mai ales că deja am hotărât că-l 
voi ajuta. Sau că voi ceda şantajului său. Numiţi-o cum 
vreţi. Chiar mă face să-mi fie un pic scârbă. 

Pe tot parcursul cinei, atenţia îmi este distrasă. 
Părinţii mei sunt extrem de veseli în seara asta, întrucât 
urmează să ne uităm la Burlăcița. Da, pe bune. Ne uităm la 
emisiunea aia. Cu toate că am văzut-o deja ieri, în seara 
asta vom sta pe Skype cu Alice, care e la Universitatea 
Wesleyan, pentru a putea s-o comentăm împreună. Este 
noua tradiţie a familiei Spier. Sunt perfect conştient că e 
un lucru ridicol. 

Ce ştiu eu. Ai mei mereu au fost aşa. 

— Şi ce mai fac Leo şi Nicole? întreabă tata, schiţând 


un zâmbet cu furculiţa în gură. 

Să schimbe sexele lui Leah şi Nick este apogeul 
umorului patern. 

— Sunt bine, răspund eu. 

— LOL, tată, intervine Nora monoton. 

Surioara mea. În ultima vreme a început să 
folosească abrevierile de pe internet cu voce tare, chiar 
dacă nu le foloseşte niciodată când scrie mesaje. Cred că 
vrea să fie ironică. Se uită la mine. 

— Şi, l-ai văzut pe Nick cântând la chitară lângă 
amfiteatru? 

— Se pare că Nick încearcă să-şi facă o prietenă, 
spune mama. 

Asta-i amuzanţi mamă, fiindcă, fii atentă: eu încerc 
să-l împiedic pe Nick să se combine cu fata de care îi 
place, as fel încât Martin Addison să nu dezvăluie întregii 
şcoli că suntgay. Am menţionatei suntgay? 

Vreau să zic, cum abordează oamenii acest subiect? 

Poate că ar fi fost diferit dacă am fi locuit la New 
York, dar nu ştiu cum să fiu gay în Georgia. Ne aflăm fix 
lângă Atlanta, aşa încât ştiu c-ar putea fi şi mai rău. Însă 
Shady Creek nu e chiar un paradis progresiv. La şcoală 
există vreo doi băieţi care şi-au recunoscut orientarea 
sexuală şi vă asigur că oamenii le-au făcut viaţa un infern. 
Nu au fost violenţi, dar cuvântul „poponar” e la ordinea 
zilei. Şi bănuiesc că sunt câteva fete lesbiene şi bisexuale, 
dar cred că pentru ele e diferit. Poate că e mai uşor. Dacă 
e un lucru pe care l-am învăţat de pe Tumbir, acela e că 
multor băieţi li se pare sexy când o fată e lesbiană. 

Totuşi, bănuiesc că se întâmplă şi pe dos. Există fete 
ca Leah, care fac tot felul de desene yaoi! şi le postează pe 


1 Termen popular pentru mijloacele media ficționale (îndeosebi manga) 
adresate femeilor, care se concentrează pe relaţii romantice şi sexuale 
între bărbaţi, fiind create de obicei de femei. Deşi publicul ţintă sunt 
persoanele de sex feminin, acest gen atrage şi persoane de sex 
masculin (desenele manga care se adresează publicului format din 
bărbaţi gay se numesc bard). 


internet. 

Ceea ce mie mi se pare fenomenal. Desenele lui Leah 
sunt bestiale. 

lar Leah e amatoare şi de fanficţiune slasb? lucru 
care vara trecută mi-a stârnit curiozitatea suficient de tare 
cât să intru pe internet şi să caut câteva. Nu mi-a venit să 
cred câte puteam alege: Harry Potter şi Draco Reacredință 
făcându-şi de cap în fel şi chip în fiecare debara de la 
Hogwarts. Le-am căutat pe cele fără prea multe greşeli 
gramaticale şi am stat treaz toată noaptea ca să citesc. Au 
fost câteva săptămâni tare ciudate. Aceea a fost vara în 
care am învăţat să-mi spăl singur rufele. Există nişte 
şosete pe care n-ar trebui să ţi le spele mama. 

După cină, Nora instalează programul Skype pe 
desktopul din camera de zi. La webcam, Alice pare puţin 
neîngrijită, dar probabil că e din cauza părului - blond- 
alună şi ciufiilit. Toţi trei ne-am ales cu un păr ridicol. În 
fundal, patul lui Alice e nefăcut şi plin de perne, iar cineva 
a cumpărat un covor rotund şi lăţos, pentru a acoperi cei 
câţiva metri de spaţiu. Tot e ciudat să mi-o imaginez pe 
Alice împărțind un dormitor cu o fată oarecare din 
Minneapolis. Adică, cine ar fi crezut că voi vedea vreodată 
articole sportive în camera lui Alice? Minnesota Twins’, 
într-adevăr. 

— OK, sunteţi pixelaţi. Am să... nu, staţi, e bine. O, 
Doamne-Dumnezeule, tată, ăla e un trandafir? 

Tata ţine în mână un trandafir roşu şi chicoteşte la 
webcam. Nu glumesc. Familia mea o ia razna când vine 
vorba de Burlăcița. 

— Simon, imită-l pe Chris Harrison. 

Informaţie: felul în care îl imit pe Chris Harrison e 
pur şi simplu genial. Cel puţin e aşa în condiţii normale. 
Dar azi nu sunt în cea mai bună formă. 


2 Gen de fanficţiune care se axează pe relaţii sexuale şi atracţii 
interpersonale dintre două personaje de acelaşi sex. 

3 Echipă americană de baseball profesionist din Minneapolis, 
Minnesota. 


Sunt tare îngrijorat. Şi nu e doar din cauză că Martin 
mi-a salvat e-mailurile. Ci e-mailurile în sine mă 
îngrijorează. De când Blue m-a întrebat care-i faza cu 
prietenele, mă simt puţin ciudat. Dacă mă consideră fals? 
Am senzaţia că din momentul în care şi-a dat seama că e 
gay, nu a mai ieşit cu fete, simplu ca bună ziua. 

— Aşadar, Michael D. Pretinde c-a folosit 
apartamentul fanteziilor pentru a sta la discuții, zice Alice. 
Să credem asta? 

— Sub nicio formă, fetiţă, răspunde tata. 

— Ei mereu spun asta, intervine Nora. 

Îşi înclină capul într-o parte şi abia acum observ că 
urechea ei are cinci piercinguri, de sus până jos. 

— Nu-i aşa? zice Alice. Bubu, tu n-ai de gând să-ţi dai 
cu părerea? 

— Nora, când ţi-ai făcut asta? o întreb, atingându-mi 
lobul urechii. 

Ea se îmbujorează. 

— Weekendul trecut. 

— Vreau să văd, cere Alice. Nora îşi întoarce urechea 
spre webeam. Uau! 

— Vreau să zic, de ce? întreb eu. 

— Fiindcă aşa am vrut. 

— Dar, de ce atât de multe? 

— Putem să vorbim acum despre apartamentul 
fanteziilor? întreabă ea. 

Nora nu se simte în largul ei când e în centrul 
atenţiei. 

— Vreau să zic, e apartamentul fanteziilor, spun eu. 
Clar au făcut-o. Sunt destul de sigur că fanteziile nu 
implică şi discuţii. 

— Dar asta nu înseamnă neapărat că au avut 
raporturi sexuale. 

— MAMĂ! Dumnezeule! 

Bănuiesc c-a fost uşor să am relaţii în care nu prea 
eram nevoit să mă gândesc la toate micile umilinţe care 
vin atunci când eşti atras de cineva. E ceva de genul, mă 


înţeleg bine cu fetele. N-am nicio problemă să le sărut. Cu 
întâlnirile mă puteam descurca. 

— Ce ziceţi de Daniel F? întreabă Nora, dându-şi o 
şuviţă de păr pe după ureche. 

Pe bune, pierdngurile. N-o înţeleg. 

— OK, Daniel F. E cel mai sexy, zice Alice. 

Mama şi Alice folosesc mereu cuvântul „bunăciune” 
pentru a vorbi despre oamenii ăştia. 

— Glumeşti? face tata. Tipul gay? 

— Daniel nu e gay, obiectează Nora. 

— Fetiţă, el e sufletul paradelor gay. O flacără eternă. 

Tot trupul mi se încordează. Leah a spus odată că ar 
prefera mai degrabă ca oamenii s-o numească grasă pe 
faţă decât să stea acolo şi să-i audă vorbind urât despre 
greutatea altei fete. Cred că sunt de acord cu asta. Nue 
nimic mai rău decât umilinţa secretă de a fi insultat de cei 
apropiaţi. 

— Tată, încetează! exclamă Alice. 

Aşa că tata începe să cânte „Eternal Flame” a celor 
de la The Bangles. 

Nu ştiu niciodată dacă tata spune astfel de lucruri 
fiindcă vorbeşte serios sau pur şi simplu încearcă s-o 
necăjească pe Alice. Vreau să zic, dacă asta e ceea ce 
simte el, bănuiesc că e bine de ştiut. Chiar dacă n-o pot 
ignora. 

Aşadar, cealaltă problemă e la masa de prânz. A 
trecut mai puţin de-o săptămână de când am fost şantajat, 
însă Martin mă interceptează când mă întorc de la coadă. 

— Ce vrei, Martin? 

Aruncă o privire spre masa mea. 

— Mai aveţi loc pentru o persoană? 

— Ăăă. Îmi cobor privirea în pământ. Nu chiar. 

Urmează un moment de tăcere stânjenitor. 

— Avem deja opt oameni. 

— Nu ştiam că locurile sunt rezervate. 

Habar n-am ce-aş putea să-i răspund. Oamenii se 
aşază acolo unde stau mereu. Credeam că asta e practic o 


lege a universului. 

Nu poţi pur şi simplu să schimbi mesele de la cantină 
la mijlocul lui octombrie. 

Şi grupul meu e ciudat, dar funcţionează. Nick, Leah 
şi cu mine. Cele două prietene ale lui Leah, Morgan şi 
Anna, care citesc manga, se dau cu dermatograf negru şi 
sunt practic interschimbabile. 

Apoi îi avem pe cei doi prieteni ai lui Nick de la 
fotbal, o situaţie pur întâmplătoare: Bram alias „tăceri 
incomode” şi semienervantul Garrett. Şi Abby. S-a mutat 
aici din Washington chiar înainte de începutul anului 
şcolar şi bănuiesc că ne-am atras reciproc. A fost o 
combinaţie între puterea destinului şi repartizarea 
alfabetică a sălilor de clasă. 

În orice caz, noi suntem cei opt. Şi nu mai avem 
locuri disponibile. Şi-aşa înghesuim două scaune în plus la 
o masă de şase persoane. 

— Da, bine. Martin se lasă pe spate în scaunul său şi 
îşi ridică ochii înspre tavan. Credeam că suntem pe aceeaşi 
lungime de undă în ceea ce o priveşte pe Abby, dar... 

Apoi îşi ridică sprâncenele spre mine. Pe bune. 

Aşadar, nu am stabilit exact termenii acestei 
înţelegeri de şantajare, dar e evident că funcţionează în 
felul următor: Martin cere ce vor muşchii lui. lar eu 
trebuie să execut. 

E al naibii de minunat. 

— Uite ce e, vreau să te-ajut. 

— Cum spui tu, Spier. 

— Ascultă. Îmi cobor glasul până ce devine o şoaptă. 
Am să vorbesc cu ea şi tot tacâmul. OK? Dar trebuie să mă 
laşi pe mine să mă ocup de asta. 

El ridică din umeri. 

Îi simt privirea ucigătoare tocmai până b masa mea. 

Trebuie să mă port normal. Nu e ca şi când pot spune 
ceva. Adică, acum bănuiesc că trebuie să-i spun lui Abby 
ceva despre el. Dar va fi exact opusul a ceea ce vrea să-i 
spun. 


Va fi puţin cam greu s-o fac pe Abby să-l placă pe 
puştiul ăsta. Fiindcă eu nu-l suport. 

Deşi, acum, asta nu mai contează. 

Numai că zilele trec şi eu încă nu m-am ocupat de 
asta. Nu am vorbit cu Abby, nu l-am invitat pe Martin cu 
noi ca să ne enerveze şi nici nu i-am încuiat împreună în 
vreo clasă. Ca să fiu sincer, nici măcar nu ştiu ce vrea. 

Sper într-un fel să pot evita aflarea acestui lucru 
atâta cât este omeneşte posibil. Bănuiesc că în ultima 
vreme am tot dispărut. Sau am stat lipit de Nick şi Leah, 
astfel încât Martin să nu încerce să vorbească cu mine. 
Marţi trag în parcare şi Nora coboară - dar când vede că 
n-o urmez, bagă capul înapoi în maşină. 

— Ăăă, nu vii? 

— Vin acuşi, zic eu. 

— OK. Tace o clipă. Eşti bine? 

— Ce? Da. 

Se uită lung la mine. 

— Nora. Sunt bine. 

— OK, zice ea, făcând un pas înapoi. 

Inchide portiera uşor şi se îndreaptă spre intrare. Nu 
ştiu. Uneori, Nora e ciudat de atentă la detalii, dar să 
vorbesc cu ea despre anumite lucruri poate fi cam 
stânjenitor. Nu prea mi-am dat seama de asta până ce Alice 
n-a plecat la facultate. 

Sfârşesc prin a mă juca pe telefon, verificând întruna 
e-mailul şi urmărind videoclipuri pe Youtube. Dar aud un 
ciocănit în geamul din dreapta şi aproape că mor de 
spaimă. Cred că am început să mă aştept să-l zăresc pe 
Martin peste tot. Doar că e Nick. li fac semn să urce. 

Se aşază pe scaun. 

— Ce faci? 

Îl evit pe Martin. 

— Mă uit la videoclipuri, zic eu. 

— O, frate. Perfect! Am un cântec în minte. 

— Dacă e al celor de la Who, îl informez eu, sau Def 
Skynyrd sau alţii de genul, las-o baltă. 


— Am să mă prefac că n-ai spus „Def Skynyrd”. Îmi 
place să-l necăjesc pe Nick. 

Sfârşim prin a ne pune de acord asupra unui episod 
dinâdventure Time şi e fix divertismentul de care am 
nevoie. Stau cu ochii pe ceas, fiindcă nu vreau să ratez ora 
de engleză. Vreau doar să reduc intervalul de timp înainte 
de începerea orei, când Martin ar putea încerca să 
vorbească cu mine. 

Şi e amuzant. Ştiu că Nick îşi dă seama că nu sunt în 
apele mele, dar nu încearcă să pună întrebări sau să mă 
facă să vorbesc. Aşa suntem noi. li cunosc vocea, expresiile 
şi micile lui obiceiuri. Monologurile existenţiale pe care le 
toarnă când nu te aştepţi. Obsesia lui de a-şi Iod degetele 
de cel mare când e agitat. Şi bănuiesc că probabil ştie 
aceleaşi lucru despre mine. Vreau să zic, ne cunoaştem de 
când aveam patru ani. Dar, zău aşa, n-am nici cea mai vagă 
idee ce-i trece prin cap în cea mai mare parte a timpului. 

De fapt, îmi aminteşte mult de chestia pe care Blue a 
postat-o petumbir. 

Nick îmi ia telefonul şi începe să deruleze lista de 
videoclipuri. 

— Dacă putem găsi unul cu desene creştine, vom 
avea o scuză fiindcă am lipsit de la ora de engleză. 

— Ăăă, dacă găsim desene creştine, am să folosesc 
Adventure Time la eseul meu cu subiect la alegere. 

Se uită la mine şi râde. 

Chestia e că, atunci când sunt cu Nick, nu mă simt 
niciodată singur. Cu el, totul e uşor. Aşa că poate e un 
lucru bun. 

x 

E puțin cam devreme pentru repetițiile de joi, aşa că 
mă strecor pe uşa laterală a amfiteatrului şi ocolesc 
clădirea şcolii până ajung în spate. E puţin cam frig pentru 
Georgia şi se pare că la un moment dat după prânz a şi 
plouat. Zău aşa, există numai două tipuri de vreme: vreme 
de hanorac şi vreme în care oricum porţi un hanorac. 

Mi-am lăsat căştile în rucsacul din amfiteatru. Urăsc 


să ascult ceva la difuzorul telefonului, dar muzica e 
întotdeauna mai bună decât nimic. Mă reazem de peretele 
din cărămidă aflat în spatele cantinei, căutând prin 
biblioteca muzicală un album al trupei Leda. Încă nu l-am 
ascultat, dar faptul că Leah şi Anna sunt obsedate e un 
semn bun. 

Brusc, nu mai sunt singur. 

— Bine, Spier. Care-i faza? mă întreabă Martin, 
rezemându-se cu umărul de zid. 

— Ce fază? 

— Am impresia că mă eviti. 

Ambii purtăm bascheţi şi nu mă pot hotărî dacă 
picioarele mele par mici sau dacă ale lui par uriaşe. Martin 
probabil că e mai înalt decât mine cu vreo cincisprezece 
centimetri. Umbrele noastre arată ridicol una lângă alta. 

— Nu-i adevărat, spun eu. 

Mă  dezlipesc de zid şi pornesc înapoi spre 
amfiteatru. Adică, nu vreau s-o scot din sărite pe 
domnişoara Albright. 

Martin mă ajunge din urmă. 

— Pe bune, zice el. N-am de gând s-arăt nimănui e- 
mailurile, bine? Nu-ţi mai face atâtea griji. 

Cred că asta îmi permite să fiu sceptic. Fiindcă sunt 
al naibii de sigur că el n-a spus că le va şterge. 

Se uită la mine şi nu prea pot să-i citesc expresia. E 
amuzant. 'Toţi anii aceia în care am fost coleg de clasă cu 
puştiul ăsta, râzând împreună cu ceilalţi la rahaturile pe 
care le spunea. Toate acele momente când l-am văzut 
jucând în piesele de teatru. Ba chiar am stat unul lângă 
altul la cor timp de un an. Dar, sincer, nu pot să spun că-l 
cunosc. Mai degrabă, cred că nu-l cunosc deloc. 

Niciodată în viaţa mea nu am mai subestimat pe 
cineva atât de tare. 

— Am spus c-am să vorbesc cu ea, replic eu într-un 
târziu. Bine? 

Sunt cu mâinile pe uşa amfiteatrului. 

— Aşteaptă, zice el. Mă uit la el şi îl văd scoţându-şi 


telefonul. N-ar fi mai uşor dac-am face schimb de numere 
de telefon? 

— Am de-ales? 

— Păi... face el, ridicând din umeri. 

— Doamne, Dumnezeule, Martin! 

Înşfac telefonul şi mâinile practic îmi tremură de 
furie în timp ce-mi trec numărul în agenda lui. 

— Super! Am să te sun, ca să-l ai şi tu pe-al meu. 

— Mă rog. 

Nenorocitul de Martin Addison. În mod clar am să-l 
trec în agendă drept „Găoaza Maimuţei”. 

Intru în sală şi domnişoara Albright ne îndrumă spre 
scenă. 

— În regulă. Am nevoie de Fagin, de Dodger, de 
Oliver! şi de băieţi. Actul întâi, scena şase. Să-i dăm 
drumul. 

— Simon! 

Abby mă cuprinde cu braţele şi apoi mă pălmuieşte în 
glumă. 

— Să nu mă mai părăseşti niciodată. 

— Ce-am pierdut? întreb eu, forțând oarecum un 
zâmbet. 

— Nimic, răspunde ea în şoaptă, dar aici sunt în iadul 
tayloresc. 

— Cel mai blond cerc al iadului. 

Taylor Metternich. Perfecţiunea transformată în 
coşmar. Adică, dacă perfecțiunea ar avea o latură 
întunecată. Nu ştiu cum altfel să explic. Mi-o imaginez 
mereu stând în faţa oglinzii seara, numărând mişcările pe 
care le face cu peria. Şi e genul de persoană care te 
întreabă pe Facebook cum te-ai descurcat la testul de la 
Istorie. Nu ca să te susţină. Vrea să ştie ce notă ai luat. 

— Bine, băieţi, zice domnişoara Albright. 

E amuzant, fiindcă Martin, Cal Price şi cu mine 


4 Personaje din musicalul Oliver Twist, bazat pe romanul cu acelaşi 
nume scris de Charles Dickens. 


suntem, de fapt, singurii băieţi. 

— Trebuie să aveţi răbdare, fiindcă acum ne vom 
ocupa de indicaţiile scenice. 

Îşi dă bretonul din ochi, ducându-l după ureche. 
Domnişoara Albright e foarte tânără pentru o profesoară şi 
are un păr roşcat-aprins. Un roşu electric, ceva de genul. 

— Actul întâi, scena şase e cu furtul, nu-i aşa? 
întreabă Taylor, fiindcă e şi genul de persoană care 
pretinde că pune o întrebare doar pentru a se lăuda cu 
ceea ce deja ştie. 

— Corect, răspunde domnişoara Albright. Cal, îţi 
predau ştafeta. 

Cal e regizorul secund. E în clasa a unsprezecea, ca 
mine, şi cară un exemplar al scenariului, scris cu spaţiere 
de doi centimetri, prins într-un biblioraft albastru mare, 
plin de notițe făcute cu creionul. E amuzant că treaba lui 
constă în a ne da ordine şi în a se stresa, întrucât e cea 
mai puţin autoritară persoană pe care am cunoscut-o 
vreodată. E un pic afabil şi chiar are un accent sudist. 
Ceea ce nu prea auzi în Atlanta, pe bune. 

De asemenea, are şi acel tip de breton castaniu 
inegal care îmi place mult şi ochi întunecaţi, de culoarea 
oceanului. N-am auzit să fie gay, dar am o senzaţie că s-ar 
putea să fie. 

— În regulă, zice domnişoara Albright. Dodger 
tocmai s-a împrietenit cu Oliver şi îl ia cu el pentru prima 
oară în ascunzătoare, ca să facă cunoştinţă cu Fagin şi cu 
băieţii. Aşadar, care e obiectivul vostru? 

— Să-i arătăm cine-i şeful, zice Emily Goff. 

— Poate să-l necăjim un pic? sugerează Mila Odom. 

— Exact. El e noul venit şi n-o să-i faceţi viaţa uşoară. 
E un tocilar. Vreţi să-l intimidati şi să-i furaţi rahaturile. 

Asta îi face pe câţiva oameni să râdă. Domnişoara 
Albright e destul de şmecheră pentru o profesoară. 

Ea şi Cal ne pun pe poziţii-domnişoara Albright o 
numeşte „pregătirea tabloului”. Vor să mă întind pe jos, 
sprijinit în coate pe un podium, aruncând o punguţă cu 


bani. Când Dodger şi Oliver intră, noi toţi trebuie să sărim 
şi să încercăm să înşfăcăm punguţa lui Oliver. Îmi vine 
ideea s-o ascund sub tricou şi să mă deplasez greoi pe 
scenă, cu mâna pe spate, ca şi când aş fi însărcinat. 

Domnişoara Albright adoră această idee. 

Toată lumea râde şi jur că ăsta e unul dintre acele 
momente extraordinare. Luminile din amfiteatru sunt 
stinse, cu excepţia celor de deasupra scenei, aşa că ochii 
ne lucesc şi murim de râs. Simt că mă îndrăgostesc câte 
puţin de fiecare persoană de aici. Chiar şi de Taylor. 

Ba chiar şi de Martin. Imi zâmbeşte atunci când 
privirile ni se întâlnesc şi nu mă pot abţine să nu-i întorc 
rânjetul. E un căcăcios afurisit, zău aşa, dar e atât de 
băbălău şi de neastâmpărat şi de ridicol, încât te face să-l 
urăşti mai puţin. 

Aşa că da. N-am de gând să scriu o poezie în onoarea 
lui. Şi nu ştiu ce se aşteaptă să-i spun lui Abby. N-am nici 
mai vagă idee. Dar bănuiesc... c-am să mă gândesc eu la 
ceva. 

Repetiţiile iau sfârşit, însă Abby şi cu mine ne 
bălăngănim picioarele peste marginea unuia dintre 
podiumuri, privindu-i pe domnişoara Albright şi pe Cal 
cum fac însemnări în biblioraftul albastru mare. Mai avem 
un sfert de oră până la plecarea autobuzului spre sudul 
districtului, iar lui Abby îi mai trebuie încă o oră până 
ajunge acasă. Ea şi cei mai mulţi copii de culoare fac 
naveta între şcoală şi casă, petrecând mai mult timp într-o 
zi decât petrec eu într-o săptămână. Atlanta e ciudat de 
segregată şi nimeni nu vorbeşte despre asta. 

Abby cască şi se întinde pe podium, cu un braţ vârât 
sub cap. Poartă dresuri şi una dintre acele rochii scurte cu 
model, iar la încheietura mâinii stângi are numeroase 
brățări împletite. 

Martin se află în celălalt capăt al scenei, la câţiva 
metri depărtare, trăgând fermoarul ghiozdanului atât de 
încet, încât pot să pun pariu c-o face dinadins. Are grijă să 
nu privească în direcţia noastră. 


Abby închide ochii. Are o gură care îţi dă mereu 
senzaţia că surâde şi miroase un pic a friganele. Dacă aş fi 
heterosexual... Chestia cu Abby... Cred că înţeleg. 

— Hei, Martin, spun eu, iar vocea îmi sună ciudat. Se 
uită la mine. Mergi acasă la Garrett mâine? 

— Eu, ăăă, face el. E petrecere? 

— E o petrecere de Halloween. Ar trebui să vii. Am 
să-ţi trimit adresa. 

Un mesaj rapid către Găoaza Maimuţei. 

— Da, poate, răspunde el. 

Se apleacă în faţă, se ridică şi se împiedică imediat în 
şiretul baschetului. Apoi încearcă să o facă să pară o 
mişcare de dans. Abby râde şi el rânjeşte, iar eu nu 
glumesc: chiar face o plecăciune. Vreau să zic, ce reacţie 
poţi avea într-o astfel de situaţie? Bănuiesc că mă aflu pe 
acel teren neutru când râzi de cineva sau râzi cu cineva. 

Sunt destul de sigur că acel teren neutru e Martin. 

Abby îşi întoarce capul să se uite la mine. 

— Nu ştiam că eşti prieten cu Marty, zice ea. 

Să fiu al naibii dacă nu e cea mai haioasă afirmaţie 
pe care am auzit-o vreodată. 


DE la hourtohour. notetonoteo Ogmail.com CĂTRE: 
bluegreen 181 0 Ogmail.com DATA: 30 octombrie la 9: 56 
PM SUBIECT: Re: costume penibile 

Blue. 

Bănuiesc că n-am încercat niciodată să aleg ceva cu 
adevărat înspăimântător. Ai mei se dau în vânt după 
costumele amuzante. Cândva organizam concursuri ca să 
vedem care costum îl făcea pe tata să râdă cel mai tare. 
Intr-un an, sora mea a fost un tomberon. Nu Oscar the 


Grouch5. Ci un tomberon plin de gunoaie. Iar pe mine nu 
mă interesa decât un lucru. Conceptul de băiat-în-rochie 
nu s-a demodatniciodată (până ce s-a întâmplat, bănuiesc - 
eram în clasa a patra şi aveam un costum fabulos de 
cântăreaţă de jazz, dar apoi am aruncat o privire în oglindă 
şi am simţit cum mă cuprinde ruşinea până în adâncul 
sufletului). 

Acum pot să spun că optez pentru echilibrul delicat 
dintre simplitate şi extravagantă. Nu pot să cred că tu nu 
te costumezi. Nu-ţi dai seama că pierzi ocazia perfectă de 
a fi altcineva pentru o seară? 

Al tău, dezamăgit. 

Jacques 

DE la bluegreen 181 @@gmail.com CĂTRE: 
hourtohour. notetonote8 Ogmail.com 

DATA: 31 octombrie la 8: 11 AM SUBIECT: Re: 
costume penibile 

Jacques, îmi pare rău că te-am dezamăgit N-am nimic 
împotriva deghizărilor şi pledoaria ta în favoarea lor e 
foarte convingătoare. Recunosc că ideea de a fi altcineva 
pentru o seară (sau în general) e foarte atrăgătoare. De 
fapt când eram mic, şi pe mine mă interesa doar un lucru. 
Eram mereu un supererou. Presupun că-mi plăcea să-mi 
imaginez că avem o identitate secretă complicată. Poate că 
încă îmi place. Poate că ăsta-i întregul scopul al acestor e- 
mailuri. 

În orice caz, anul ăsta nu mă costumez, întrucât nu 
ies. Mama are un soi de petrecere la muncă, aşa că eu 
rămân acasă să împart bomboane. Sunt sigur că înţelegi că 
nu există nimic mai trist decât un băiat de şaisprezece ani, 
singur acasă de Halloween, răspunzând la uşă îmbrăcat în 
costum. 

Familia ta pare interesantă. Cum de ţi-ai convins 
părinţii să-ţi cumpere o rochie? Pun pariu că arătai bestial 
în rochie de jazz. Părinţii tăi n-au încercat să-ţi distrugă 


5 Personaj Muppet din emisiunea americană pentru copii Street. 


toate costumele ajustându-le pentru vremea rece? îmi aduc 
aminte de criza pe care am făcut-o într-un an, fiindcă 
GREEN LANTERN NU POARTĂ TUNICĂ. Totuşi, privind în 
urmă, el chiar poarta. Scuze, mamă! 

În orice caz, sper că te vei bucura de ziua în care nu 
vei mai fi Jacques. Şi sper că toţi vor adora costumul tiu de 
ninja (în asta te vei îmbrăca, nu-i aşa? Amestecul perfect 
de simplitate şi extravaganţă?). 

— Blue 5 

DE LA: hourtohour. notetonote@@gmail.com CATRE: 
bluegreen 181 @@gmail.com DATA: 31 octombrie la 8: 25 
AM SUBIECT: Re: costume penibile 

Un ninja? Sugd încercare, dar n-ai nimerit-o. 

— Jacques i 

DE LA: hourtohour. notetonote@@gmail.com CATRE: 
bluegreen 181 @@gmail.com 

DATA: 31 octombrie la 8: 26 AM SUBIECT: Re: 
costume penibile 

Of - autocorectarea dă rateuri. Am vrut să zic 
PULĂ încercare. 

DE LA: hourtohour. notetonote@@gmail.com CĂTRE: 
bluegreen 181 @@gmail.com DATA: 31 octombrie la 8: 28 
AM SUBIECT: Re: costume penibile 

AAAHHHH!!! 

BUNĂ încercare. buNĂ, asta era. Doamne, 
Dumnezeule! De asta nu scriu niciodată de pe telefon. In 
orice caz, mă duc să mor de ruşine acum. 


=] 


Vă dau cuvântul meu, Halloweenul care cade într-o zi 
de vineri e cel mai bun lucru din lume. Toată ziua, la 


şcoală, e o atmosferă plină de entuziasm, care se pare că 
face orele mai puţin plictisitoare şi profesorii un pic mai 
amuzanţi. Mi-am lipit pe hanorac, cu bandă adezivă, o 
diademă cu urechi de pisică, şi de jeanşi mi-am prins cu 
ace de siguranţă o coadă, iar câţiva copii pe care nu-i 
cunosc îmi zâmbesc pe culoare şi râd fără să fie răutăcioşi. 
E pur şi simplu o zi bestială. 

Abby vine acasă la mine, astfel încât mai târziu să 
pornim pe jos spre Nick şi să o aşteptăm pe Leah să ne ia 
pe toţi. Leah are deja şaptesprezece ani, ceea ce schimbă 
situaţia în Georgia în ceea ce priveşte permisul de 
conducere. Mai pot lua doar o persoană cu mine în maşină 
în afară de Nora şi cam atât. Părinţii mei nu sunt stricţi în 
privinţa multor lucruri, dar când vine vorba de condus sunt 
nişte dictatori psihopaţi. 

De îndată ce intrăm în bucătărie, Abby se aşază pe 
jos ca să se joace cu Bieber. Se prea poate ca ea şi Leah să 
nu aibă nimic în comun, dar ambele sunt obsedate de 
câinele meu. lar Bieber stă acum întins pe spate, într-o 
postură penibilă, cu burta în sus, privind-o visător pe Abby. 

Bieber e un golden retriever şi are nişte ochi căprui 
mari şi oarecum demenţi. Alice a fost mai mult decât 
mulţumită de sine când i-a ales numele, dar n-am să mint. 
Se potriveşte de minune. 

— Deci unde e chestia asta? întreabă Abby, ridicând 
privirea spre mine. 

Ea şi Bieber sunt împreunaţi într-o îmbrăţişare 
eternă şi bentiţa ei îi alunecă peste ochi. Astăzi, la şcoală, 
toţi oamenii au optat pentru versiuni discrete ale 
costumelor de Halloween - urechi de animale, măşti şi 
altele de genul. Abby şi-a făcut apariţia îmbrăcată din cap 
până-n picioare în Cleopatra. 

— Casa lui Garrett? Undeva lângă Roswell Road, 
cred? Nick ştie. 

— Deci să-nţeleg că cei mai mulţi vor fi jucători de 
fotbal? 

— Probabil. Nu ştiu sigur, răspund eu. 


Vreau să zic, am primit un mesaj de la Găoaza 
Maimuţei, prin care-mi confirma că va fi acolo. Dar nu am 
chef să-l aduc acum în discuţie. 

— Aha, bine. Va fi amuzant. 

Încearcă să se dezlipească de câine şi costumul i se 
ridică până sus pe coapsă. Are dresuri, dar chiar şi-aşa. 
Bănuiesc că-i amuzant. Din câte ştiu, toate lumea crede că 
sunt hetero, dar se pare că Abby şi-a dat deja seama că nu 
trebuie să fie precaută în jurul meu. Dar poate că aşa e ea 
mereu. 

— Hei, ţi-e foame? întreabă ea şi îmi dau seama c-ar 
fi trebuit să-i ofer ceva. 

Sfârşim prin a prepara sandvişuri cu brânză la grătar, 
pe care le ducem în camera de zi pentru a le mânca în faţa 
televizorului. Nora stă ghemuită într-o margine a 
canapelei, citind Macbeth. Bănuiesc că e o lectură 
potrivită pentru Halloween. Nora nu prea iese din casă. O 
văd cum trage cu ochiul la sandvişurile noastre şi apoi se 
ridică de pe canapea ca să se ducă să-şi facă şi ea unul. 
Dacă voia un sandviş cu brânză la grătar, trebuia să-mi 
spună. 

Mama o ceartă mereu şi-i spune să fie mai 
îndrăzneață. Pe de altă parte, şi eu aş fi putut s-o întreb 
dacă îi e foame. Uneori mi se pare foarte greu să aflu ce 
gândesc ceilalţi. Probabil că e cel mai mare defect al meu. 

Aşezaţi pe canapea, cu Bieber întins între noi, 
urmărim ce se dă pe postul Bravo. Nora vine cu sandvişul 
ei şi îşi vede în continuare de citit. Alice, Nora şi cu mine 
obişnuim să ne facem temele în faţa televizorului sau cu 
muzică pe fundal, şi tot primim note mari. 

— Hei, am face mai bine să ne îmbrăcăm, nu? 
sugerează Abby. 

Abby are un costum diferit pentru petrecere, întrucât 
toată lumea a văzut-o deja pe Cleopatra. 

— Trebuie să fim la Nick de-abia pe la opt. 

— Dar nu vrei să fii costumat pentru cei care vin să 
ceară dulciuri? întreabă ea. Nu-i puteam suferi pe oamenii 


fără costume. 

— Ăăă, dacă zici tu. Dar, îţi jur, copiii de pe-aici nu 
sunt interesaţi decât de bomboane şi chiar nu le pasă de la 
cine vin. 

— E puţin îngrijorător, zice Abby. 

Râd. 

— Da, e. 

— OK, păi, mă duc la baie. E timpul să mă transform. 

— Sună bine, zic eu. Am să mă transform aici. 

Nora îşi ridică ochii din carte. 

— Simon. Înh! 

— E o robă de dementor peste hainele mele. Sunt 
sigur c-ai să supravieţuieşti. 

— Ce e ăla un dementor? 

Nu-i posibil aşa ceva. 

— Nora, de azi înainte nu mai eşti sora mea. 

— Deci e o chestie din Harry Potter, concluzionează 
ea. 

Când intrăm, Garrett îşi loveşte pumnii cu Nick. 

— Eisner. Care. E. Treaba. 

Simt vibrația muzicii, aud tot felul de râsete şi văd 
oamenii ţinând doze care nu sunt de cola. Încep deja să nu 
mă mai simt în largul meu. Uitaţi care-i faza - eu sunt 
obişnuit cu celălalt gen de petreceri. Genul acela unde 
mergi la cineva acasă şi mama persoanei respective te 
conduce la subsol, unde găseşti junk food şi Apples to 
Applesf şi câţiva oameni care cântă. Poate şi unii care se 
joacă pe consolă. 

— Aşadar, ce vă pot oferi de băut? întreabă Garrett. 
Avem bere şi, ăăă, votcă şi rom. 

— Da, mersi, nu, zice Leah. Sunt cu maşina. 

— Ah, păi, avem cola şi sucuri şi alte chestii. 

— Eu vreau o votcă cu suc de portocale, zice Abby. 

Leah clatină din cap. 

— O şurubelniţă” pentru Femeia Fantastică, s-a notat. 
Eisner, Spier? Vreţi ceva? V-aduc o bere? 

— Sigur, spun eu. 

Inima începe să-mi bubuie în piept. 

— Spier, o bere, zice Garrett, după care râde. 

Bănuiesc că rimează.t Se face nevăzut pentru a ne 
aduce băuturile, lucru pe care mama l-ar numi ospitalitate 
excelentă. Nu c-aş fi nebun să le povestesc alor mei despre 
alcoolul băut aici. S-ar distra mult prea tare. 

Imi trag gluga de dementor peste cap şi mă sprijin de 
perete. Nick s-a dus sus să ia chitara tatălui lui Garrett, 
aşa că se aşterne acea tensiune tăcută şi ciudată care 
apare când rămân singur cu Abby şi Leah. Abby cântă în 
şoaptă şi mişcă uşor din umeri pe ritmul muzicii. 

Sunt sigur că mă aflu în aceeaşi tabără cu Leah. 
Uneori pu şi simplu ştiu când se simte exact ca mine. 

Leah priveşte spre canapea. 

— Uau, aia care-şi dă limbi cu Yoda e Katniss? 

— Cine-şi dă limbi cu cine? întreabă Abby. 

Urmează o pauză. 

— Da... las-o baltă, zice Leah. 

Bănuiesc că Leah devine extrasarcastică atunci când 
e agi, tată. Dar Abby nu pare niciodată să simtă acel ton 
din vocea ei. 

— Unde dracu' e Nick? întreabă ea. 

Imediat ce o aude pe Abby pronunţând numele lui 
Nick, Leah îşi ţuguie buzele. 

— Pipăie o chitară pe undeva? sugerez eu. 

— Mda, face Leah. Cel mai bizar mod de a te alege cu 
o aşchie. 

Asta o face pe Abby să chicotească. Leah pare uşor 
îmbujorată şi mulţumită de sine. 

E cel mai ciudat lucru. Există tot felul de momente cu 
Abby şi Leah când ai senzaţia că ele pur şi simplu se dau în 


7 în original, screwdriver (cocteil din votcă şi sub de portocale). 
8 în Ib. engleză, bere se traduce prin beer. 


spectacol una pentru cealaltă. 

Dar apoi Garrett apare cu un braţ plin de pahare şi 
ceva în expresia lui Leah se închide brusc. 

— Bine, şurubelniţe pentru doamne... spune Garrett, 
întinzându-le câte un pahar. 

— Asta-i... OK, zice Leah, dându-şi ochii peste cap şi 
punând băutura pe masa din spatele ei. 

— Şi o bere pentru... ce naiba artrebui să fii tu. 

— Un dementor? spun eu. 

— Ce naiba e ăla? 

— Un dementor? Din Harry Potter? 

— Ei bine, trage-ţi gluga la loc, pentru numele lui 
Dumnezeu. Şi tu cine-ar trebui să fii? 

— Kim Kardashian, zice Leah impasibilă. 

Garrett pare confuz. 

— Tohru din Fruits Baschet. 

— Eu... 

— E manga, zice ea. 

— Aha. 

Din celălalt capăt al încăperii se aude un bubuit 
disonant al notelor de pian şi Garrett ridică privirea ca să 
vadă ce se întâmplă. Câteva fete s-au aşezat pe băncuţa 
pianului şi bănuiesc că una s-a izbit cu cotul de clape. Se 
aude o explozie de râsete sălbatice, îmbibate în alcool. 

Şi aproape că-mi doresc să fi rămas acasă cu Nora, 
urmărind Bravo, răspunzând la uşă şi îndopându-mă cu 
batoane Kit Kat în mărime amuzantă”. Iar astea, ca să fiu 
sincer, sunt mult mai puţin amuzante decât batoanele Kit 
Kat în mărime normală. Nu ştiu. Nu e ca şi când m-aş 
plictisi, ca să fiu sincer. Dar mă simt ciudat să mă aflu aici. 

lau o gură de bere şi e... vreau să zic, e uimitor de 
dezgustătoare. Nu cred că mă aşteptam să aibă gust de 
îngheţată, dar să fiu al naibii! Oamenii mint, îşi fac 
buletine false şi se furişează în baruri pentru asta ? Cred că 
mai degrabă mi-aş da limbi cu Bieber. Câinele. Sau Justin. 


9 în original, Kit Kat Fun-Size. 


În orice caz, deja mă îngrijorează tam-tamul pe care 
îl fac oamenii în privinţa sexului. 

Garrett lasă băutura lui Nick cu noi şi se alătură 
fetelor de la pian. Cred că sunt boboace. Costumele lor 
sunt surprinzător de isteţe - una dintre ele poartă o 
cămaşă de noapte din mătase neagră cu o poză de-a lui 
Freud lipită pe partea din faţă. Un somn freudian. Lui Nick 
o să-i placă asta. Insă problema e că fetele sunt de vârsta 
Norei. Nu pot să cred că ele chiar beau. 

Garrett trage repede capacul peste claviatură şi 
faptul că îl îngrijorează bunăstarea pianului mă face să-l 
plac şi mai mult. 

— Aici eraţi, constată Abby. 

Nick s-a întors, ţinându-se de chitara lui acustică de 
parcă ar fi un colac de salvare. Se aşază pe jos ca să o 
acordeze, rezemându-se cu spatele de braţul canapelei. 
Câţiva oameni privesc spre el fără să-şi întrerupă 
conversațiile. E ciudat, fiindcă aproape toată lumea îmi 
pare cunoscută, chit că gaşca e formată din jucători de 
fotbal şi alte tipuri de atleți. Ceea ce e în regulă, fireşte. 
Problema e că nu prea îi cunosc. E destul de clar că n-am 
să-l văd pe Cal Price în această mulţime şi habar nu am pe 
unde naiba umblă Martin. 

Mă aşez şi Leah se lasă lângă mine, sprijinindu-se de 
perete cu picioarele într-o parte, ca şi cum s-ar simţi 
incomod. Costumul ei are fustă şi îmi dau seama că 
încearcă să nu-şi arate coapsele. Ceea ce e ridicol şi atât 
de tipic pentru Leah. Mă apropii de ea şi văd că schiţează 
un zâmbet fără să se uite la mine. Abby se aşază turceşte, 
cu faţa spre noi, şi e chiar drăguţ. Practic avem propriul 
nostru colţ în această încăpere. 

Mă simt fericit şi ameţit acum, iar berea nu mai are 
un gust chiar atât de rău după câteva înghiţituri. Garrett 
sau altcineva a oprit muzica şi câţiva oameni au venit să-l 
asculte pe Nick. Nu ştiu dacă am mai menţionat asta, dar 
Nick are cea mai perfectă voce răguşită din întreaga lume. 
Fireşte, are o obsesie ciudată, de om matur, pentru rockul 


clasic, dar bănuiesc că nu e întotdeauna un lucru rău. 
Fiindcă în acest moment cântă „Wish You Were Here” de la 
Pink Floyd şi mă gândesc la Blue. Şi mă gândesc la Cal 
Price. 

Uitaţi care-i faza. În adâncul sufletului meu am 
senzaţia că Blue e Cal Price. Nu ştiu de ce. Cred că ochii 
sunt de vină. El are ochii de culoarea oceanului: valuri şi 
valuri de albastru-verzui. Şi, uneori, când mă uit la Cal, 
simt că ne înţelegem unul pe celălalt, iar el pricepe, şi 
totul e perfect şi nerostit. 

— Simon, cât de mult ai băut? mă întreabă Leah. 

Îi răsucesc vârfurile părului. Părul ei e tare drăguţ şi 
miroase a friganele. Doar că aia e Abby. Leah miroase a 
migdale. 

— O bere. 

Cea mai excelentă şi mai delicioasă bere din lume. 

— O bere. Îţi dai seama cât de ridicol eşti? 

Dar aproape că zâmbeşte. 

— Leah, ştii că ai o faţă foarte irlandeză? 

Se uită lung la mine. 

— Poftim? 

— Voi ştiţi la ce mă refer. O faţă irlandeză. Eşti 
irlandeză? 

— Aăă, din câte ştiu, nu. 

Abby râde. 

— Strămogşii mei sunt scoțieni, spune cineva. 

Ridic privirea şi îl văd pe Martin Addison, care poartă 
urechi de iepuraş. 

— Da, exact, zic eu în timp ce Martin se aşază lângă 
Abby, aproape, dar nu prea aproape. Bine, şi e atât de 
ciudat, nu-i aşa, fiindcă toţi avem strămoşi din întreaga 
lume, şi iată-ne aici, în camera de zi a lui Garrett, iar 
strămoşii lui Martin sunt din Scoţia, şi îmi cer scuze, dar ai 
lui Leah sunt sigur din Irlanda. 

— Dacă zici tu. 

— Şi ai lui Nick sunt din Israel. 

— Israel? întreabă Nick, ale cărui degete continuă să 


alunece peste corzile chitarei. Sunt din Rusia. 

Aşadar, se pare că înveţi ceva nou în fiecare zi, 
întrucât eu chiar credeam că evreii vin din Israel. 

— Bine, păi, eu sunt englez şi neamt, iar Abby e, ştii 
tu... 

O, Doamne, nu ştiu nimic despre Africa, şi nu ştiu 
dacă asta mă face rasist. 

— Din Africa de Vest. Cred. 

— Exact. Vreau să zic, totul e atât de aleatoriu. Cum 
de-am sfârşit toţi aici? 

— Prin sclavie, în cazul meu, zice Abby. 

Să-mi bag picioarele. Trebuie să-mi ţin gura. Ar fi 
trebui să-mi ţin gura în urmă cu vreo cinci minute. 

Muzica porneşte din nou. 

— Hei, cred că mă duc să-mi iau ceva de băut, zice 
Martin ridicându-se din nou în felul acela nepriceput care 
îl caracterizează. Vreţi să vă aduc ceva? 

— Mersi, dar eu conduc, răspunde Leah. 

Dar chiar dacă n-ar fi venit cu maşina, ea tot n-ar fi 
băut. Ştiu sigur. Fiindcă există o barieră invizibilă şi de-o 
parte a ei sunt oamenii ca Garrett şi Abby şi Nick şi toţi 
muzicienii din întreaga lume. Oameni care merg la 
petreceri şi beau şi nu se fac mangă după doar o bere. 
Oameni care au făcut sex şi nu cred că e mare scofală. 

De cealaltă parte a acelei bariere sunt oamenii ca 
Leah şi ca mine. 

Şi dacă există vreun lucru bun în toată treaba asta, 
acela e că Blue face parte dintre noi. Poate că trag nişte 
concluzii pripite, dar nu cred că Blue s-a sărutat vreodată 
cu cineva. E amuzant - nici măcar nu ştiu dacă se pune la 
socoteală că eu m-am sărutat. E 

Nu m-am sărutat niciodată cu un băiat. Asta e un 
lucru la care mă gândesc tot timpul. 

— Spier? zice Martin. 

— Scuze, ce spuneai? 

— Vrei ceva de băut? 

— A, nu, mersi. 


Leah scoate ceva care seamănă cu un pufnet. 

— Şi eu am terminat, dar îţi mulţumesc. Abby îşi 
lipeşte piciorul de al meu. Acasă pur şi simplu luam 
metroul şi mă furişam pe uşa din spate, aşa că nu conta. 

Când Abby spune „acasă”, încă se referă la 
Washington. 

— Dar nu cred că părinţilor lui Simon le-ar plăcea să 
mă vadă beată. 

— Nu cred că le-ar păsa. 

Abby îşi dă bretonul la o parte şi se uită la mine. 

— Cred c-ai fi surprins. 

— Au lăsat-o pe soră-mea să-şi găurească urechea de 
o mie de ori. 

— Uau! Nora e tare şmecheră, zice Leah. 

— OK, Nora e complet opusul oamenilor şmecheri. 
Clatin din cap. Eu sunt mai şmecher decât Nora. 

— Şi să nu laşi oamenii să te contrazică, zice Martin, 
aşezându-se la loc lângă Abby, cu o bere în mână. 

Abby se întinde şi se ridică, punându-şi mâna peste 
gluga mea. 

— Hai! Oamenii dansează. 

— Mă bucur pentru ei, zice Nick. 

— Noi dansăm. 

Abby îşi întinde ambele braţe către el. 

— Nuuu. 

Dar îşi lasă chitara deoparte şi îi permite lui Abby să- 
l ridice. 

— Ăăă, dar ai văzut cumva mişcările mele 
demenţiale? întreabă Martin. 

— Păi, hai să le vedem. 

Face nişte mişcări ciudate, pref & cându-se că înoată 
în ritmul muzicii, după care îşi mişcă umerii dintr-o parte 
în alta în timp ce îşi târăşte fundul înainte şi înapoi. 

— Da, eşti fenomenal, zice Abby. Hai! 

Il trage de mâini, iar el sare în picioare, tot numai un 
zâmbet. Apoi ea îşi conduce micul harem spre o zonă cu 
mochetă din apropierea staţiei muzicale, unde oamenii 


beau şi se mişcă lasciv pe munca lui Kanye. Doar că Abby 
intră în lumea ei când dansează, aşa că Nick şi Martin 
sfârşesc prin a da din cap agitaţi şi evjt să se privească 
unul pe celălalt. 

O, Doamne, Dumnezeule, zice Leah. Se întâmplă. 
Sunter martorii unui moment mult mai dureros decât bar 
mitzvah-uli Nick. Ui 

— Nivelul record de stânjeneală tocmai a fost 
doborât. 

— N-ar trebui să filmăm asta? 

— Savurează momentul! 

Imi petrec braţul peste umerii ei, trăgând-o mai 
aproape. Uneori, Leah e cam ciudată când vine vorba de 
îmbrăţişări, dar azi îşi îngroapă faţa în umărul meu şi 
murmură ceva în materialul robei mele. 

— Ce-ai zis? o întreb eu, înghiontind-o. 

Dar ea doar clatină din cap şi oftează. 

Leah ne lasă acasă la Nick la miezul nopţii, iar de 
acolo e un drum de şapte minute până la mine acasă. 
Luminile sunt stinse peste tot, însă cartierul e în 
continuare luminat portocaliu. Există câţiva dovleci 
distruşi şi o mulţime de suluri de hârtie igienică printre 
crengi. Se prea poate ca în cea mai mare parte a timpului 
Shady Creek să fie o suburbie ca-n poveşti, dar când rămâi 
fără dulciuri de Halloween, latura infractoare pur şi simplu 
se dezlănţuie. Cel puţin în cartierul meu. 

E frig şi ciudat de linişte - dacă Abby n-ar fi fost cu 
mine, probabil că mi-aş fi scos căştile şi aş fi pus muzică. 
Mă simt de parcă noi doi suntem ultimii supraviețuitori ai 
unei apocalipse cu zombi. Femeia Fantastică şi un 
dementor gay. Aşa s-ar duce de râpă perpetuarea speciei. 

Cotim la capătul străzii lui Nick. Aş putea străbate 
drumul ăsta şi cu ochii închişi. 

Bine, trebuie să te întreb ceva, zice Abby. 

— Ce anume? 

— Martin a vorbit cu mine cât timp crai la baie. 

Simt ceva îngheţând înăuntrul meu. 


— OK, zic eu. 

— Da, iar asta e... Poate c-am înţeles eu greşit, dar 
vorbea despre bal şi l-a adus în discuţie de vreo trei ori. 

— Te-a invitat la bal? 

— Nu. A fost ceva de genul-cred că probabil încerca 
s-o facă? 

Afurisitul de Martin Addison. Ce delicat! 

Dar să fiu al naibii dacă nu sunt uşurat că nu i-a spus. 

— Bănuiesc că n-a ajuns nicăieri cu asta. 

Abby îşi muşcă buza şi zâmbeşte. 

— E un tip tare drăguţ. 

— Dap. 

— Dar eu merg deja cu Ty Allen. M-a invitat acum 
două săptămâni. 

— Pe bune? Eu cum de n-am aflat? 

— Scuze - ar fi trebuit să anunţ asta pe Tumbir? 
întreabă ea rânjind. În orice caz, m-ar ajuta enorm dacă ai 
putea să-i spui tu asta lui Martin. Sunteţi prieteni, nu-i 
aşa? Aş prefera să n-am de-a face cu situaţia de a fi 
invitată, dacă pot s-o evit. 

— Ăăă. Am să văd ce pot face. 

— Tu ce faci? încă boicotezi balul? întreabă Abby. 

— Fireşte. 

Leah, Nick şi cu mine suntem de părere că balul e de- 
a dreptul penibil şi sărim peste el în fiecare an. 

— Ai putea s-o inviţi pe Leah, sugerează Abby. 

Se uită la mine cu coada ochiului, cu o expresie 
ciudată, cercetătoare. 

Simt o furtună de râsete mocnind înăuntrul meu. 

— Tu crezi că mie-mi place de Leah. 

— Nu ştiu, zice ea, zâmbind şi ridicând din umeri. 
Eraţi foarte drăguţi împreună în seara asta. 

— Eu şi Leah? întreb. 

Dar sunt gay. GAY. Gaaayyyyy. Dumnezeule, ar 
trebu* pur şi simplu să-i spun adevărul. Imi şi imaginez 
reacţia ei. Ochii făcându-se mari. Gura căscându-se. 

Da. Poate că nu în seara asta. 


— Hei, zic eu, fără s-o privesc în ochi. Crezi c-ar 
putea vreodată să-ţi placă de Martin? 

— De Martin Addison? Aăă. De ce întrebi? 

— Nimic. Nu ştiu. E un tip de treabă. Cred. 

Vocea îmi e subţire şi ascuţită. Ca a lui Voldemort. Nu 
pot să cred că fac asta. 

— Ooo! E drăguţ că sunteţi prieteni. 

Nici măcar nu ştiu ce să spun. 

Mama ne aşteaptă în bucătărie când intrăm şi e 
timpul să mă pregătesc. Chestia e că mama e psiholog de 
copii. Şi ştie. 

— Aşadar, povestiţi-mi cum a fost la petrecere, copii! 

Şi începem. A fost bestiahmamă. Mă bucur că 
Garrett a avut atât de mult alcool Vreau să zic, pe bune! 

Abby se pricepe mai bine decât mine la asta - se 
lansează într-o descriere detaliată a costumelor tuturor, în 
timp ce mama aduce o farfurie imensă cu apetitive de pe 
bufet. De obicei, părinţii mei sunt în pat pe la zece, şi îmi 
dau seama că mama e epuizată. Dar ştiam că avea să fie 
trează când urma să ajungem acasă. Ea chiar trăieşte 
pentru ocaziile de a arăta că e o mamă de genul hei, copii, 
sunt tare de treabă. 

— Şi Nick a cântat la chitară, adaugă Abby. 

— Nick e foarte talentat, spune mama. 

— O, ştiu, replică Abby. Fetele pur şi simplu salivau 
după el. 

— De asta îl bat la cap pe Simon să înveţe să cânte la 
chitară. Sora lui obişnuia să cânte. 

— Mă duc la culcare, spun eu. Abby, ai nevoie de 
ceva? 

Mama o cazează pe Abby în camera lui Alice, ceea ce 
e amuzant, ţinând cont că Nick a petrecut nopţile pe 
podeaua dormitorului meu vreme de aproximativ zece ani. 

De-abia când ajung în camera mea mă pot relaxa. 
Bieber doarme la picioarele patului meu, într-un cuib de 
jeanşi şi hanorace. Roba mea de dementor sfârşeşte într- 
un maldăr pe podea. Am ţintit spre coşul de rufe. Lipsa 


mea de îndemânare atletică e aproape comică. 

Mă aşez în pat fără să mă bag sub pătură. Urăsc să 
deranjez aşternuturile înainte să trebuiască să mă culc. 
Ştiu că e ciudat, dar îmi fac patul în fiecare zi, cu toate că 
restul camerei mele e un haos de hârtii, rufe, cărţi şi alte 
chestii. Uneori am senzaţia că patul meu e o barcă de 
salvare. 

Îmi pun căştile în urechi. Eu şi Nora împărţim un 
perete, aşa că nu am voie să ascult nimic la difuzoare după 
ce ea se bagă în pat. 

Am nevoie de ceva familiar. Elliott Smith. 

Sunt complet treaz şi încă oarecum beat de la 
petrecere. Cred c-a ieşit bine. Nu prea am cu ce s-o 
compar. Nu-mi vine să cred c-am băut o bere. Ştiu că e 
extrem de penibil să gândeşti aşa ceva despre o singură 
bere. Garrett şi ceilalţi jucători de fotbal probabil cred că e 
o nebunie să te opreşti doar la una. Dar ei nu sunt ca mine. 

Nu cred c-am să le povestesc părinţilor mei despre 
asta. Sunt destul de sigur că voi intra în bucluc dacă aş 
face-o. Nu ştiu. Trebuie să petrec mai mult timp în mintea 
mea cu acest nou Simon. Părinţii mei au tendinţa să 
distrugă astfel de lucruri. Devin foarte curioşi. E ca şi când 
au o viziune despre mine, iar când păşesc în afara ei, sunt 
luaţi prin surprindere. E o situaţie atât de stânjenitoare, 
încât uneori nici măcar nu pot s-o descriu. 

Adică, să le spun părinţilor mei a fost de departe cea 
mai ciudată şi mai oribilă parte a faptului de a avea o 
prietenă. În toate cele trei relaţii. Pe bune, a fost mai 
îngrozitor decât orice despărţire. 

N-am să uit niciodată ziua în care le-am spus despre 
prietena mea din clasa a opta. Rachel Thomas. O, Doamne! 
Prima oară au vrut să-i vadă poza din albumul şcolar. Tata 
chiar a adus albumul în bucătărie, unde lumina e mai 
bună, şi a tăcut preţ de un minut. După care a spus: 

— Ce sprâncene are fata asta! 

Vreau să zic, eu nu observasem asta până ce nu o 
spusese el, dar, după aia, numai la ele îmi stătea mintea. 


Mama a fost cea care a devenit obsedată de gândul 
că eu aveam o prietenă, cu toate că nu mai avusesem 
niciuna până atunci. Nu ştiu de ce asta a fost o asemenea 
surpriză pentru ea, de vreme ce sunt destul de sigur că cei 
mai mulţi oameni încep prin nu a avea niciuna. Dar, da. Şi 
voia să ştie tot: cum de-am ajuns împreună cu Rachel, care 
îmi erau sentimentele şi dacă aveam nevoie de ea ca să ne 
ducă undeva. A fost ciudat de interesată de toată treaba 
asta. Nu m-a ajutat nici faptul că surorile mele nu vorbesc 
niciodată despre băieţi sau despre ieşiri în oraş, aşa că a 
fost ca şi când aş fi avut un reflector imens îndreptat 
asupra mea. 

Sincer, partea cea mai ciudată a fost că au făcut atâta 
tam-tam, încât ziceai că îmi recunoscusem orientarea 
sexuală. Ceea ce nu mi se pare normal. Din câte ştiu, 
recunoaşterea orientării sexuale nu e un lucru pentru care 
copiii hetero îşi fac griji. 

Asta e ceea ce oamenii nu înţeleg. Chestia cu 
recunoaşterea orientării sexuale. Nici măcar nu are 
legătură cu faptul că sunt gay, fiindcă în adâncul sufletului 
ştiu că familia mea n-ar avea nimic împotrivă. Nu suntem 
religioşi. Părinţii mei sunt democrati. Tatii îi place să facă 
glume şi categoric ar fi o situaţie incomodă, dar bănuiesc 
că sunt norocos. Ştiu că nu mă vor dezmoşteni. Şi sunt 
sigur că oamenii de la şcoală îmi vor face viaţa imposibilă, 
dar prietenii mei vor fi alături de mine. Leah îi adoră pe 
băieţii gay, aşa că probabil ar fi de-a dreptul încântată. 

Dar sunt sătul de treaba cu recunoaşterea orientării 
sexuale. Tot ceea ce fac e să-mi recunosc orientarea 
sexuală. Încerc să nu mă schimb, dar continui să mă 
schimb, în toate aceste feluri aproape imperceptibile. Ies 
cu o fată. Beau o bere. Şi, fir-ar să fie, de fiecare dată 
trebuie să mă prezint din nou universului. 

Jacques. 

Sper că Halloweenul tău a fost excelent şi că 
echilibrul tău delicat dintre simplitate şi extravaganţă şi-a 
atins scopul. Aici a fost linişte deplină. Am avut doar vreo 
şase copii care au venit după dulciuri. Desigur, asta 
înseamnă că sunt obligat prin contract să mănânc ceea ce 
a mai rămas din bomboanele Reese's. 

Nu-mi vine să cred că balul e atât de aproape. De- 
abia aştept! Nu mă înţelege greşit, fotbalul e în continuare 
pe ultimul loc în topul sporturilor mele preferate, dar chiar 
îmi place să merg la partida inaugurală. Bănuiesc că are 
de-a face cu luminile şi cu tobele şi cu aerul. Aerul de 
toamnă poartă mereu mirosul posibilităţii. Sau poate că 
pur şi simplu îmi place să fac ochi dulci majoretelor. Ştii 
cum sunt eu. 

Faci ceva interesant weekendul ăsta? Ar trebui să 
avem parte de vreme sugă. Pardon, de vreme pula. e 

— Blue 

Foarte nostim, Blue. FOARTE NOSTIM, în orice caz, 
îmi pare rău c-a trebuit să rămâi acasă seara trecută doar 
pentru şase copii. Ce pierdere de vreme! Anul viitor n-ai 
putea să pui bolul pe verandă, cu un bileţel în care să le 
spui copiilor să ia două? Desigur, copiii din cartierul meu 
ar fi luat dulciurile cu pumnul în timp ce ar fi râs diabolic, 
şi probabil că s-ar fi şi pişat pe bileţel, aşa, ca un bonus. 


Dar poate că cei din cartierul tău sunt mai civilizati. 

Dar, zău aşa, ti-au mai rămas bomboane Reese să 
oare e posibil să trimiţi bomboane prin e-mail zilele astea? 
TE ROG SPUNE CĂ E POSIBIL Halloweenul meu n-a fost 
chiar atât de rău. N-am să-ţi povestesc prea multe, dar am 
sfârşit prin a merge la petrecerea unui tip. Nu m-am simţit 
neapărat în largul meu, dar a fost categoric interesant 
Bănuiesc c-a fost drăguţ să ies din zona mea de confort 
(stai puţin - nu mi-am irosit şansa de a te convinge că sunt 
un ninja care petrece non-stop, nu-i aşa?). 

Aşadar, mă gândesc întruna la ideea identităţilor 
secrete. Te simţi vreodată prizonier în tine însuţi? Nu ştiu 
dacă are noimă ce zic. Bănuiesc că mă refer la faptul că 
uneori se pare că toată lumea ştie cine sunt mai puţin eu. 

OK, mă bucur c-ai menţionat balul, fiindcă am uitat 
cu desăvârşire că săptămâna Spiritelor e săptămâna asta. 
Luni e Sărbătoarea Generaţiilor, nu-i aşa? Cred c-ar trebui 
să verific pe internet ca să nu mă fac de râs. Sincer, nu pot 
să cred că programează săptămâna Spiritelor imediat după 
Halloween. Creekwood nu face risipă şi grupează toate 
zilele care implică costume în aceeaşi perioadă. Cum crezi 
c-ai să te îmbraci luni? Ştiu că n-ai să-mi răspunzi. 

Ştiam eu c-ai să le faci ochi dulci majoretelor vineri, 
fiindcă ai o obsesie pentru doamne. Şi eu, Blue. Şi eu. 

— Jacques 

DE la bluegreen 181 0 Ogmail.com 

CĂTRE: hourtohour. notetonoteQ Ogmail.com 

DATA: 2 noiembrie la 1: 43 PM 

SUBIECT: Re: Reese's sunt mai bune decât sexul 

Reese's sunt mai bune decât sexul? Recunosc că n- 
am de unde să ştiu, dar trebuie să sper că te înşeli în 
privinţa asta. Poate că n-ar mai trebui să faci sex cu 
heterosexuali, Jacques. Zic şi eu. 

Copiii din cartierul tău par extrem de fermecători. 
Urina nu e cine ştie ce problemă aici, aşa că poate anul 
viitor am să-ţi urmez sfatul. Oricum, probabil va fi inutil, 
deoarece mama mea nu iese niciodată. Nu poate să ţină 


pasul cu petrecerile tale de ninja, Jacques. e 

Înţeleg pe deplin la ce te referi când spui că te simţi 
prizonier în tine însuţi. Pentru mine, nu cred deloc că are 
ceva de-a face cu oamenii care cred că mă cunosc. Mai 
degrabă vreau să sar şi să spun anumite lucruri şi să fac 
anumite lucruri, dar mereu găsesc o metodă de a mă 
abţine. Cred că unei bune părţi din mine îi este teamă. E 
suficient să mă gândesc la asta şi mi se face greață. Am 
menţionat cumva că mi se face greață cu uşurinţă? 

Fireşte, ăsta e fix motivul pentru care nu vreau să 
spun nimic despre săptămâna Spiritelor şi costume. Nu 
vreau ca tu să aduni indiciile şi să-ţi dai seama cine sunt 
Orice facem noi aici, nu cred că va mai funcţiona dacă ne 
aflăm identitățile. Trebuie să recunosc că devin agitat să 
mă gândesc că tu chiar faci parte din viaţa mea şi nu eşti o 
persoană aproape anonimă de pe internet Evident o parte 
dintre lucrurile pe care ţi le-am povestit despre mine nu le- 
am discutat cu nimeni altcineva. Nu ştiu, Jacques - există 
ceva la tine care mă face să vreau să mă deschid, iar asta 
mă înspăimântă un pic. 

Sper că nu te deranjează prea tare. Ştiu că glumeai 
când m-ai întrebat ce costum voi purta, dar voiam să 
stabilim lucrul ăsta - în cazul în care nu era chiar o glumă? 
Trebuie să recunosc că, uneori, şi eu sunt curios în privinţa 
ta. 

— Blue 

PS. Anexez o bomboană Reese'se în acest e-mail. 
Sper că la asta te refereai. 

DE LA: hourtohour. notetonote o (Ogmail.com 

CĂTRE* bluegreen 181 O Ogmail.com 

DATA 3 noiembrie la 6: 37 PM 

SUBIECT: Re: Reese's sunt mai bune decât sexul 

Blue. 

Cred că te-am făcut să te simţi prost şi îmi pare tare, 
tare rău. Sunt o persoană cam băgăreaţă. Mereu a fost o 
problemă. Blue, îmi pare tare rău. Ştiu că sunt ca un disc 
stricat Nu ştiu dacă ţi-am mai spus asta, dar e-mailurile 


noastre sunt foarte importante pentru mine. Nu m-aş ierta 
niciodată dacă s-ar duce dracu' toată treaba asta. Dacă aş 
strica-o. Scuze, nici măcar nu ştiu dacă tu înjuri. 

Aşadar, cred că se prea poate ca subiectul acestui 
mesaj să te fi indus în eroare. Trebuie să recunosc că eu 
CHIAR NU ŞTIU dacă Reese's sunt mai bune decât sexul. 
Reese's sunt al naibii de bune, nu mă înţelege greşit şi 
bănuiesc că sunt mai bune decât sexul hetero, alias 
„relație intimă” (cum spune mama mea). 

Totuşi, sexul non-hetero? Mă gândesc că s-ar putea 
să fie un pic mai bun decât Reese's. E ciudat că nu pot să 
vorbesc despre asta fără să mă înroşesc? 

În orice caz, că tot veni vorba de Reeses, îţi 
mulţumesc pentru fotografie. Exact asta îmi imaginam. În 
loc să mănânc una, pur şi simplu voiam să-mi IMAGINEZ 
cât de sărată şi de cremoasă ar fi una. E minunat fiindcă 
eu chiar voiam să mă torturez, dar nu prea aveam chef să 
scriu singur pe Google „bomboane Reese's”. 

Aş prăda proviziile noastre de bomboane rămase de 
la Halloween, dar n-au avut nicio şansă să supravieţuiască 
weekendului. 

— Jacques 

Mai petrecăreţ decât mama lui Blue începând cu anul 
trecut 


Miercuri e Ziua Flexibilităţii Sexelor'%, ceea ce 
înseamnă că sudiştii hetero se vor travesti. În mod clar nu 
e preferata mea. 

La prima oră urmărim A douăsprezecea, deoarece 
fiecare profesor de engleză se crede comediant. Domnul 


10 în original, Gender Bender Day. 


Wise arc în sala de clasă o canapea lăsată şi ponosită, care 
miroase un pic a bere, şi sunt destul de sigur că oamenii se 
furişează aici după ore ca să facă sex şi s-o mânjească de 
tot felul de fluide. E acel tip de canapea. Dar cu toţii ne 
luptăm pentru a prinde un loc acolo în timpul orei, 
deoarece bănuiesc că totul e pur şi simplu de un milion de 
ori mai suportabil când nu stai într-o bancă. 

Astăzi e ocupată de fotbalişti, care sunt îmbrăcaţi în 
uniformele majoretelor de la Creekwood - mai precis, 
Nick, Garrett şi Bram. De obicei, asta e ceea ce fac atleţii 
pentru Flexibilitatea Sexelor. Nu avem decât vreo douăzeci 
de majorete cu totul, aşa că habar nu am cum reuşesc să 
satisfacă cererea. Poate că fiecare fată are vreo zece 
uniforme de căciulă. Cine dracuştie pe ce cheltuie banii 
şcoala asta. 

Dar trebuie să recunosc că există ceva destul de 
mişto în legătură cu gleznele fotbaliştilor şi cu tenişii roşi 
care ies de sub fustele cu pliuri ale majoretelor. Nu pot să 
cred că Bram Greenfeld s-a deghizat. Bram, de la masa 
noastră. E un puşti de culoare, foarte tăcut, despre care se 
zice că e foarte isteţ, dar pe care nu l-am auzit niciodată 
vorbind fără să fie forţat s-o facă. Se lasă pe spate într-un 
colţ al canapelei, îşi freacă vârful unui picior de celălalt şi 
n-am mai observat până acum, dar e oarecum adorabil. 

Domnul Wise a pornit deja filmul când Abby se 
năpusteşte în sală. Între repetițiile majoretelor, piesa de 
teatru şi toate celelalte activităţi în care e implicată, există 
mereu un motiv ca Abby să întârzie la prima oră, însă nu e 
admonestată niciodată. Asta o scoate mereu din sărite pe 
Leah, mai ales fiindcă cei de pe canapea par mereu dispuşi 
să se înghesuie puţin pentru a-i face loc şi lui Abby. 

Aruncă o privire grupului de pe canapea şi începe să 
râdă. lar Nick pare ridicol de mulţumit de sine. Expresia 
de pe chipul lui e exact aceeaşi din ziua în care a găsit un 
os de dinozaur îngropat sub locul de joacă al şcolii 
primare. 

Vreau să zic, s-a dovedit a fi un os de găină, dar chiar 


şi-aşa. 

— Ce naiba? face Abby, strecurându-se în banca din 
spatele meu. 

Poartă un costum bărbătesc cu cravată şi o barbă 
lungă ă la Dumbledore. 

— Voi nu v-aţi deghizat! 

— Am clame în păr, o contrazic eu. 

— OK, păi, eu nu le văd. Se întoarce spre Leah. Iar tu 
porţi rochie? 

Leah se uită la ea şi ridică din umeri fără să-i ofere 
vreo explicaţie. Să se îmbrace extra-feminin în Ziua 
Flexibilităţii Sexelor e ceva tipic pentru Leah. E felul ei de 
a fi subversivă. 

Uitaţi cum stă treaba. Aş fi lăsat clamele ale afurisite 
în sertarul lui Alice, unde le-am găsit, dacă aş fi ştiut că 
pot scăpa nepedepsit. Dar toată lumea ştie că eu particip 
la astfel de rahaturi. În mod ironic, desigur. Dar o fac. Aş fi 
ieşit prea tare în evidenţă dacă nu m-aş fi deghizat măcar 
un pic azi. E amuzant cum, în final, cei care sfârşesc prin a 
se face luntre şi punte de Ziua Flexibilităţii Sexelor sunt 
cei mai hetero, mai snobi şi mai atletici băieţi din şcoală. 
Bănuiesc că se simt suficient de stăpâni pe masculinitatea 
lor încât să nu le pese. 

De fapt, îi urăsc pe oamenii care spun asta. Vreau să 
zic, şi eu mă simt stăpân pe masculinitatea mea. Să te 
simţi stăpân pe masculinitatea ta nu e acelaşi lucru cu a fi 
hetero. 

Cred că singurul lucru care mi se pare ciudat e să mă 
îmbrac ca o fată. Ceea ce nimeni nu ştie, nici măcar Blue, e 
că deghizatul obişnuia să însemne ceva pentru mine. Nu 
ştiu cum să explic sau dacă m-am împăcat cu gândul, dar 
nu am uitat senzaţia mătăsii şi a aerului pe picioarele 
mele. Mereu am ştiut că sunt băiat şi nu mi-am dorit 
niciodată să fiu altceva. Dar când eram mai mic, obişnuiam 
să mă trezesc în toiul nopţii în aprilie, visând la Halloween. 
Îmi probam costumul de o mulţime de ori în fiecare 
octombrie, iar apoi, în noiembrie, îmi imaginam obsesiv 


cum ar fi să mai scot costumul o dată din dulap. Dar nu am 
îndrăznit niciodată s-o fac. 

Nu ştiu. Intensitatea acelor sentimente pur şi simplu 
mă chinuie. Mi le aduc aminte limpede. Acum nu mai pot 
suporta ideea de a mă travesti. Nici măcar nu-mi place să 
mă gândesc la asta prea mult. Uneori nici măcar nu pot să 
cred că ăla eram eu. 

Uşa sălii de clasă se deschide şi iată-l pe Martin 
Addison, înconjurat de lumina puternică a culoarului. A 
reuşit să găsească o uniformă de majoretă şi chiar s-a 
străduit să-şi umfle pieptul cu nişte sâni ciudat de realişti. 
Martin e foarte înalt, astfel încât cantitatea de piele expusă 
îi conferă un aer destul de obscen. 

Cineva din spate fluieră şi spune: 

— Eşti foarte sexy, Adderall!!! 

— Azi ai absent, domnule Addison, îl informează 
domnul Wise. 

Şi poate că e doar Leah care a pus stăpânire pe 
mintea mea, dar mi se pare nedrept că Abby nu a fost 
certată. 

Martin îşi întinde braţele şi se prinde de pragul de 
sus al uşii, de parcă s-ar juca în parcul pentru copii, iar 
maioul costumului i se ridică şi mai sus. Câteva dintre fete 
chicotesc puţin, iar Martin rânjeşte şi se îmbujorează. Vă 
jur, puştiul ăsta ar fi în stare să se şi prostitueze pentru 
câteva hohote de râs. Dar bănuiesc că e un soi de geniu, 
fiindcă nu am mai întâlnit niciodată un tocilar atât de iubit 
de elevii populari. N-am să vă mint. Ei trăiesc ca să-l 
necăjească. Dar n-o fac cu răutate. E ca şi când el ar fi 
mascota lor. 

—  Recuperezi oricând doreşti, domnule Addison, 
spune domnul Wise. 

Martin îşi trage maioul în jos, îşi aranjează sânii şi 
iese din sală. 

Vineri, culoarul sălilor de Mate şi Ştiinţe e acoperit 


11 Medicament prescris pentru deficitul de atenţie. 


cu fân. Probabil că stratul are vreo opt centimetri sub 
picioarele mele, iar câteva fire se iţesc şi din dulapul meu. 
Praful a invadat totul, şi până şi lumina pare diferită. 

Tema din acest an e muzica, iar dintre toate genurile 
din lume, elevii din clasa a unsprezecea au ales country. 
Doar în Georgia s-ar putea întâmpla aşa ceva. Motiv 
pentru care port bandană şi pălărie de cowboy. Lua-l-ar să- 
l ia de simţ al solidarităţii. 

Bine. Aşadar, balul e nasol şi muzica country e la fel 
de stânjenitoare, dar ador fânul. Chiar dacă asta înseamnă 
că Anna şi Taylor Metternich şi toţi ceilalţi astmatici vor 
trage chiulul azi de la Mate şi Ştiinţe. Fânul transformă 
totul. Culoarul arată ca un alt univers. 

Când ajung la cantină, aproape că mor, pe bune. Din 
cauza bobocilor. Sunt adorabili şi caraghioşi, şi o, Doamne! 
Nu mă pot opri din râs. Au ales genul emo, iar asta 
înseamnă un ocean de bretoane şi brățări din piele şi 
lacrimi. Am implorat-o pe Nora seara trecută să vină cu o 
perucă neagră, dermatograf şi, pentru numele lui 
Dumnezeu, măcar un tricou cu My Chemical Românce, Mi- 
a aruncat o privire de ziceai că i-am sugerat să vină în 
pielea goală. 

O zăresc în capătul opus al cantinei, iar părul ei 
blond şi buclat e complet opusul genului emo. Dar se pare 
că a cedat şi şi-a făcut ochi de raton, probabil atunci când 
a văzut că toţi ceilalţi s-au deghizat. E un cameleon 
perfect. 

E greu de crezut că e aceeaşi persoană care odată a 
insistat să se îmbrace în tomberon. 

Martin s-a aşezat lângă masa noastră şi poartă 
salopetă. Pe bune, are salopetă. Încearcă să-mi surprindă 
privirea, dar mă uit repede în altă parte. Acum, pentru 
mine a devenit un reflex să îl evit pe Martin. 

Mă aşez între Leah şi Garrett, care continuă să se 
certe peste mine. 

— Cine dracu” e ăla? întreabă Leah. 

— Tu chiar n-ai auzit de Jason Aldean? zice Garrett. 


— Chiar n-am auzit. 

Garrett îşi izbeşte mâinile de masă. Aşa că şi eu mi le 
izbesc pentru a-l imita, iar el îmi zâmbeşte timid. 

— Hei, zice Nick, aşezându-se pe scaunul din faţa 
mea şi deschizându-şi punga de mâncare. Mi-a venit o 
idee, continuă el. Cred c-ar trebui să mergem la meci în 
seara asta. 

— Glumeşti, comentează Leah. 

Nick îi aruncă o privire lungă. 

— Şi cum rămâne cu Waho? zice ea. 

Mereu mergem la Waffle House în timpul meciurilor 
de fotbal. 

— La ce te referi? întreabă Nick. 

Capul lui Leah e înclinat într-o parte, aşa că ochii ei 
par oarecum înspăimântători, iar buzele îi sunt strânse 
într-o linie subţire. Toată lumea rămâne tăcută preţ de o 
clipă. 

Şi poate că nu e momentul prielnic, dar bănuiesc că 
nu prea mă gândesc la Leah. 

— Eu am să merg la meci, spun. 

Deoarece sunt destul de sigur că Blue va veni la 
meci. Îmi surâde gândul de a mă afla în aceeaşi tribună cu 
Blue. 

— Pe bune? întreabă Leah. O simt că stă cu ochii pe 
mine, dar privesc intenţionat drept înainte. Et tu. Brute? 

— Batman, nu mai exagera... începe Nick să spună. 

— Tacă-ţi fleanca! i-o taie Leah. 

Garrett râde agitat. 

— Am pierdut ceva? 

Abby soseşte la masă şi ne găseşte captivi în această 
tăcere mormântală, bizară. Se aşază lângă Nick. 

— S-a întâmplat ceva? 

— Nu, totul e în regulă, îi răspunde Nick, după care 
se îmbujorează. 

— Bine, spune ea şi rânjeşte. 

Abby nu poartă o pălărie de cowboy, ci un întreg 
teanc de pălării de cowboy. 


— Aşadar, cine aşteaptă cu nerăbdare meciul din 
seara asta? 

Leah se ridică abrupt, îşi împinge scaunul îndărăt şi 
pleacă fără să spună vreun cuvânt. 

Meciul începe la şapte, însă la şase e o paradă. După 
ore merg acasă la Nick şi ne întoarcem împreună la şcoală 
cu maşina lui. 

— Aşadar, se pare c-am ajuns pe lista neagră a lui 
Leah, spun eu când intrăm pe drumul care duce spre 
Creekwood. 

De-o parte şi de alta a străzii e plin de maşini, ceea 
ce înseamnă că parcarea e plină. Bănuiesc că sunt mulţi 
amatori de fotbal. 

— O să-i treacă, zice el. Oare acolo e un loc liber? 

— Nu, e un hidrant. 

— Rahat, bine. Dumnezeule, ce aglomerat e! 

Cred că e pentru prima dată când Nick a venit aici să 
vadă un meci de fotbal. Categoric e prima dată pentru 
mine. Ne mai ia vreo zece minute ca să găsim un loc în 
care Nick să poată parca cu spatele, întrucât urăşte 
parcările laterale. După ce coborâm din maşină, facem o 
mie de kilometri prin ploaie până la şcoală, dar bănuiesc 
că pălăriile astea de cowboy sunt şi ele bune de ceva. 

E pentru prima oară când observ nocturna 
stadionului. Vreau să zic, a fost acolo dintotdeauna şi 
probabil că am mai văzut şi înainte luminile aprinse. 
Niciodată nu mi-am dat seama cât de puternice sunt. Blue 
le adoră. Mă întreb dacă se află printre zecile de oameni 
care mărşăluiesc în jurul terenului. Plătim câţiva dolari şi 
primim biletele, după care intrăm. Cei din fanfară 
interpretează un amestec tare mişto al cântecelor lui 
Beyonce şi execută un dans băţos pe loc. Şi, zău aşa, în 
pofida ploii şi a faptului că e balul, cred că înţeleg dele lui 
Blue îi place asta. lţi dă senzaţia că orice se poate 
întâmpla. 

— Aici eraţi! strigă Abby, venind spre noi în pas 
alergător şi îmbrăţişându-ne pe rând. Tocmai v-am trimis 


un mesaj amândurora. Vreţi să mergem cu cei din paradă? 

Eu şi Nick ne privim reciproc. 

— Bine, accept eu. 

Nick ridică din umeri. 

Sfârşim prin a o urma pe Abby către parcarea 
profesorilor, unde o mulţime de colegi din consiliul elevilor 
s-au adunat în jurul carului alegoric al celor din clasa a 
unsprezecea. Au ridicat structura pe platforma deschisă a 
unui camion şi în mod categoric arată ca făcând parte din 
lumea muzicii country. Întreaga suprafaţă a platformei e 
mărginită de baloturi de fân, mai înalte în spate, iar de 
cadru au fost prinse bandane roşii, care atârnă ca nişte 
ghirlande. De jur-împrejur l-au împodobit cu luminiţe de 
Crăciun. O temă pop cu influenţe country răsună din 
difuzorul unui ipod. 

Abby face parte din ansamblu, fireşte. Va urca în car 
împreună cu celelalte majorete, purtând fuste scurte din 
denim şi cămăşi din flanel, legate deasupra buricului 
pentru a-şi scoate în evidenţă abdomenele. Câţiva băieţi 
poartă salopete, inclusiv un tip care stă rezemat de 
baloturile de fân şi se preface a cânta la chitară. li arunc 
un rânjet lui Nick, fiindcă ştiu că nimic nu-l scoate mai tare 
din sărite decât cineva care pretinde că zdrăngăne la 
chitară. Mai ales cineva care nici măcar nu face efortul de 
a-şi mişca degetele pe coarde. 

Maddie, o fată din consiliul elevilor, ne aliniază în 
şiruri în spatele carului, iar apoi cineva împarte fire de 
paie pentru a ni le pune între dinţi. 

— Şi tre’ să scandaţ, ne instruieşte Maddie, pe un ton 
extrem de serios. Ne vor evalua entuziasmul. 

— Să-l a aibă de enujiasm, murmur către Nick, care 
pufneşte. 

Nu poţi spune prea multe cu un pai vârât între dinţi. 
Maddie pare panicată. 

— O, Dumnezeule, bine, ascultaţi-mă. Schimb de 
planuri. Fără paie. Scoateţi-vă paiele. Aşa, bine. Să strigaţi 
din toţi rărunchii, oameni buni! Aduceţi-vă aminte să 


zâmbiţi! 

Carul se pune în mişcare în parcare, până ce ajunge 
în spatele monstruozităţii rock'n'roll care le aparţine celor 
din clasa a zecea. Mergem în urma acelui alai, urmând 
indicaţiile lui Maddie, care strigă încurajări şi, când se 
face prea mare linişte, câte un „iuhuu! Parada chiar iese 
de pe domeniul şcolii, unde face un tur în jurul unui cvartal 
înainte să intre pe pista care înconjoară terenul de fotbal. 
Suntem scăldaţi în lumină, oamenii ovaţionează şi nu-mi 
vine să cred că eu şi Nick am ajuns să facem parte din 
asta. E ca un film cu adolescenţi. Mă simt de parcă ar 
trebui să fac vreun comentariu pentru a scoate în evidenţă 
această situaţie ridicoldar, ca să fiu sincer, e destul de 
drăguţ ca măcar o dată să nu trebuiască să fiu cinic. 

Am senzaţia că fac parte din ceva frumos. 

De îndată ce parada ia sfârşit, Abby şi celelalte 
majorete dau fuga la baie pentru a se schimba în uniformă, 
iar eu şi cu Nick privim spre tribune. Chipurile se 
amestecă şi mi se pare dificil să zăresc pe cineva cunoscut. 
E puţin copleşitor. 

— Echipa de fotbal e sus, zice Nick într-un târziu, 
gesticulând spre rândurile din stânga. 

Îl urmez pe treptele de beton şi apoi ne strecurăm 
printre oameni pentru a ajunge lângă ei. Dumnezeule. 
Tocmai când credeai că ai văzut toate tipurile de 
stânjeneală care există. Şi apoi urmează problema găsirii 
unor locuri pe care să ne aşezăm. Garrett se apropie de 
Bram pentru a ne face loc, dar eu ajung oarecum în poala 
lui Nick, şi să fiu al naibii dacă asta o să funcţioneze. Mă 
ridic din nou, simţindu-mă extrem de agitat şi de timid. 

— OK, spun eu, mă duc să mă aşez cu cei de la 
teatru. Zăresc câteva rânduri mai jos părul blond-deschis 
şi superpieptănat al lui Taylor, care stă cu Emily Goff şi cu 
alţi câţiva. Printre care şi Cal Price. Inima începe să-mi 
bată din ce în ce mai tare. Eram sigur c-o să vină. 

Mă chinui să ies de pe rândul meu şi cobor treptele, 
având senzaţia că toate privirile de pe stadion sunt aţintite 


spre mine. Apoi întind mâna pe sub balustradă pentru a-l 
bate pe Cal pe umăr. 

— Ce mai faci, Simon? mă întreabă el. 

Îmi place că-mi spune Simon. Mulţi dintre băieţi mă 
strigă Spier, şi nu mă deranjează, dar nu ştiu. Sincer, cred 
că mi-ar plăcea oricum mi-ar spune Cal Price. 

— Salut, zic eu. Pot să stau cu voi? 

— Sigur. Se mută câţiva centimetri mai încolo. Avem 
destul loc. 

Şi iată - nu va trebui să stau în poala lui. Păcat, ca să 
fiu sincer. 

Petrec un minut întrebându-mă ce-aş putea spune. 
Mă simt de parcă peste creierul meu s-a pogorât o negură. 

— Nu cred că te-am mai văzut până acum la vreun 
meci, zice Cal, dându-şi bretonul din ochi. 

Şi, pe bune, nu mai rezist. Bretonul lui Cal. Ochii lui 
Cal. Faptul că aparent mă observă suficient cât să ştie că 
nu particip la meciurile de fotbal. 

— E prima oară, zic eu. 

Fiindcă trebuie să spun cel mai virgin lucru cu 
putinţă. 

— Super. 

Şi e atât de calm. Nici măcar nu se uită la mine, 
fiindcă poate vorbi şi urmări meciul în acelaşi timp. 

— Îmi place să vin când pot. Cel puţin încerc să ajung 
la partida inaugurală. 

Încerc să mă gândesc la o modalitate de a-l întreba 
ceea ce nu-l pot întreba. Poate dacă aş menţiona ceva legat 
de mirosul aerului, doar ca să-i urmăresc reacţia. Dar dacă 
aş spune asta şi Cal chiar e Blue, va şti imediat că Jacques 
sunt eu. Şi nu cred că sunt pregătit pentru asta. 

Totuşi, sunt ridicol, absurd şi al naibii de curios. 

— Hei. E 

Brusc, cineva se aşază lângă mine. Martin. li fac 
imediat loc. 

— Adderall, mormăie un tip din spatele nostru, 
ciufulindu-i părul. 


Martin îi rânjeşte, după care îşi netezeşte părul, sau 
încearcă s-o facă, şi îşi molfăie buza preţ de un minut. 

— Ce mai faci, Spier? 

— Nimic, spun eu, simțind un gol în stomac. 

Se întoarce spre mine şi e limpede ca bună ziua că 
arc f stat la taclale. S-a zis cu discuţia dintre mine şi Cal. 
S-a aerul care miroase a posibilitate. 

— Hei, deci, treaba asta cu Abby. 

— Da? 

— Am invitat-o la bal, zice el pe un ton aproape 
şoptit, şi refuzat. 

— OK, ăăă, scuze. Nasol. 

— Ştiai că are deja partener? 

— Aăă, da, cred că ştiam asta. Scuze, spun eu din 
nou. 

Probabil c-ar fi trebuit să-i spun asta lui Martin. 

— Ai putea să mă avertizezi şi pe mine data viitoare, 
astfel încât să nu mă fac de râs? 

Pare tare nefericit. lar eu mă simt ciudat de vinovat. 
Cu toate că tipul mă şantajează, mă simt vinovat. Ce 
situaţie tâmpită. 

— Nu cred că sunt împreună, zic eu. 

— Mă rog. 

Mă uit la el. Nu ştiu dacă renunţă la Abby sau ceva 
de genul ăsta. Iar dacă renunţă - ce se va întâmpla cu e- 
mailurile? Poate c-o să mă amenințe toată viaţa cu ele. 

Adevărul e că nu mă pot gândi la nimic mai rău decât 
asta. 


DE LA: hourtohour. notetonote o ogmail.com CĂTRE: 
bluegreen 181 O Ogmail.com DATA: 11 noiembrie la 11: 45 
PM SUBIECT: Re: toate cele de mai sus 


Blue. 

OK, în primul rând, biscuiţii Oreo sunt consideraţi o 
grupă de alimente. În al doilea rând, ei sunt SINGURA 
grupă de alimente care contează. Acum câţiva ani, într-o 
seară, în timp ce stăteam acasă la mătuşa noastră, eu şi cu 
surorile mele am creat un loc numit Shoreo. E un loc unde 
totul e construit din biscuiţi Oreo, râul e un milkshake 
Oreo şi tu stai pe un Oreo uriaş şi pluteşti pe el. Poţi să-ţi 
umpli paharul de milkshake oricând doreşti. Presupun că 
seamănă cu scena aia din şi fabrica de ciocolată. Naiba 
ştie ce ne trecea prin minte la acea vreme. Probabil că ne 
era foame în seara aia. Mătuşa mea găteşte groaznic. 

În orice caz, te iert pentru ignoranţa ta. Ştiu că nu ți- 
ai dat seama că vorbeai cu un expert - Jacques 

DE LA bluegreen 181 @@gmail.com CĂTRE: 
hourtohour. notetonotee (Ogmail.com DATA 12 noiembrie 
la 5: 37 PM SUBIECT: Re: toate cele de mai sus 

Jacques. 

E adevărat habar n-aveam că vorbeam cu un 
asemenea specialist într-ale Oreo. Din descrierea ta, se 
pare că Shoreo e un loc magic. 

Aşadar, domnule doctor, câte porţii de produse Oreo 
sunt necesare pentru o dietă echilibrată? 

Am impresia că eşti mare amator de dulciuri. 

— Blue 

DE LA: hourtohour. notetonote o (Ogmail.com 

CĂTRE bluegreen 181 @@gmail.com 

DATA: 13 noiembrie la 7: 55 PM 

SUBIECT: Mare amator de dulciuri? 

Nu înţeleg de ce crezi asta. 

În regulă - am o oarecare suspiciune că nu eşti 100% 
dedicat dietei tale pe bază de Oreo. Regulile sunt destul de 
simple. Nu există scuze. Micul dejun e evident format 
dintr-un baton cu cereale şi biscuiţi Oreo sau o turtă Oreo. 
Nu, nu sunt scârboase. Taci din gură. Sunt minunate. 
Prânzul ar trebui să fie o pizza Oreo, cu un milkshake Oreo 
şi una dintre trufele alea cu Oreo pe care le face mama 


(cunoscute drept cele mai delicioase chestii din univers). 
Cina e formată din gogoşele cu Oreo, servite pe îngheţată 
Oreo, iar de băut, biscuiţi Oreo dizolvaţi în lapte. Fără apă. 
Numai lapte cu Oreo. Ca desert poţi mânca direct biscuiţi 
Oreo. Sună acceptabil? E pentru sănătatea ta, Blue. 

Mă jur, mi s-a făcut foame numai scriind lista de mai 
sus. Asta obişnuia să mi se întâmple când eram mai mic. 
Nu e amuzant felul în care avem tot felul de fantezii despre 
junk food când suntem mici? E o risipă de timp. Bănuiesc 
că trebuie să avem şi noi o obsesie înainte de a afla de 
existenţa sexului. 

— Dr. Jacques 

DE la bluegreen 181 O Ogmail.com 

CATRE: hourtohour. notetonote 8 (Ogmail.com 

DATA 14 noiembrie la 10: 57 PM 

SUBIECT: Re: Mare amator de dulciuri? 

Jacques, îţi sunt cu adevărat recunoscător că ai grijă 
de sănătatea mea. Va fi greu, dar ştiu că trupul meu îmi va 
mulţumi. Serios, trebuie să recunosc că biscuiţii Oreo sunt 
extrem de delicioşi, iar meniul pe care mi l-ai descris sună 
minunattotuşi, eu va trebui să dau la o parte cina formată 
din gogoşde Oreo. Am făcut greşeala de a mânca una la un 
carnaval, chiar înainte să mă dau în Tilt-A-Whirl. Am să te 
scutesc de detalii, dar trebuie să-ţi spun că oamenii cărora 
li se face imediat greață nu au ce căuta întâlt-A-Whirl. De 
atunci, nu am mai putut să privesc cu aceiaşi ochi 
gogoşelele cu Oreo. Scuze că trebuie să-ţi spun asta. Ştiu 
că biscuiţii Oreo sunt foarte importanţi pentru tine. 

Trebuie să recunosc că îmi place să mi te imaginez 
fiind mic şi fantazând despre junk food. De asemenea, îmi 
place să mi te imaginez acum fantazând despre sex. Nu-mi 
vine să cred că tocmai am scris asta. Nu-mi vine să cred că 
apăs pe trimite. 

Blue 


Îi place să-şi imagineze cum fantazez despre sex. 

Asta-i ceva ce probabil n-ar fi trebuit să citesc înainte 
de culcare. Stau acolo întins, într-un întuneric desăvârşit, 
citind din nou şi din nou pe telefon acea frază. Sunt agitat, 
treaz şi entuziasmat, toate din pricina unui e-mail. Şi mai 
am şi erecţie. Aşadar, e cam ciudat. 

E tare derutant. Dar într-un sens bun. De obicei, Blue 
are mare grijă cu ce scrie. 

Îi place să-şi imagineze cum fantazez despre sex! 

Credeam că eram singurul care avea asemenea 
gânduri despre noi. 

Mă întreb cum ar fi să-l întâlnesc în realitate, după 
tot acest timp. Oare vom fi nevoiţi să vorbim? Sau vom 
trece direct la sărutat? Cred că-mi pot imagina momentul. 
El e în dormitorul meu şi suntem complet singuri. Se aşază 
lângă mine pe pat şi se întoarce să se uite la mine cu ochii 
lui albaştri-verzui. Ochii lui Cal Price. Iar apoi mâinile lui 
îmi cuprind faţa şi, deodată, mă sărută. 

Mâinile mele îmi cuprind faţa. Mă rog. Mâna mea 
stângă îmi cuprinde faţa. Mâna dreaptă e ocupată. 

Vizualizez scena. El mă sărută şi nu seamănă deloc 
cu Rachel, Anna sau Carys. Nu mai rezist. Nici măcar nu e 
în aceeaşi stratosferă. Trupul meu emană o senzaţie 
electrică de mâncărime, creierul îmi amorţeşte şi cred că- 
mi pot auzi bătăile inimii. 

Trebuie să fiu tare, tare tăcut. Nora se află de 
cealaltă parte a peretelui. 

Limba lui e în gura mea. Mâinile lui alunecă pe sub 
tricoul meu, iar degetele lui se plimbă peste pieptul meu. 
Mai am puţin. E aproape insuportabil. Dumnezeule. Blue. 


Întregul trup mi se transformă într-un jeleu. 

Luni dimineaţă, Leah mă interceptează de îndată ce 
intru în şcoală. 

— Salut, zice ea. Nora, ţi-l fur. 

— Ce s-a întâmplat? întreb eu. 

Terenul coboară în pantă, iar curtea e mărginită de o 
lespede din piatră. Câteva bucăţi sunt suficient de joase 
pentru a putea fi folosite drept suport pentru fiind. 

Leah evită să mă privească în ochi. 

— 'Ţi-am făcut o compilaţie, zice ea, întinzându-mi un 
CD într-o carcasă de plastic. Poţi s-o încarci pe ipod când 
ajungi acasă. Mă rog. 

Întorc carcasa. În locul unei liste de cântece, Leah a 
compus ceea ce pare a fi un haiku: 

Gât zbărcit, păr sur. 

Scuze că ţi-o spun, Simon. 

Dar eşti al naibii de bătrân. 

— Leah. E atât de frumos! 

— Da, bine. 

Se lasă pe spate pe lespede şi se sprijină în mâini, 
uitându-se la mine. 

— În regulă. E totul OK între noi? 

Încuviinţez. 

— Te referi la... 

— La faptul că m-aţi abandonat la bal. 

— Leah, îmi pare tare rău. 

Schiţează un zâmbet. 

— Eşti al naibii de norocos că e ziua ta. 

Apoi scoate din geantă un coif de petrecere şi mi-l 
pune pe cap. 

— Scuze dacă am exagerat, adaugă ea. 

La masa de prânz am parte de un tort dreptunghiular 
imens şi toată lumea poartă coifuri de petrecere. Aşa cere 
tradiţia. Nimeni nu primeşte tort fără să aibă coif. De fapt, 
se pare că Garrett încearcă să primească două felii, fiindcă 
şi-a pus pe cap două coifuri, care seamănă cu nişte coarne. 

— Siiimon, spune Abby, doar că de fapt îmi cântă 


numele pe o voce ca de bariton, groasă şi răguşită. Întinde 
mâinile şi închide ochii. 

Simt ceva aproape imponderabil căzând în palma 
mea. Deschid ochii şi văd o bucată de hârtie împăturită în 
formă de papion şi colorată cu o cariocă aurie. 

Câţiva oameni de la alte mese se uită la noi, iar eu 
rânjesc şi mă îmbujorez. 

— Ar trebui să-l port? 

— Ăăă, da, răspunde ea. E musai. Un papion auriu 
pentru aniversarea ta aurie. 

— Poftim? 

— Aniversarea ta aurie. Şaptesprezece ani pe data de 
şaptesprezece, răspunde Abby. Apoi ridică teatral din 
bărbie şi întinde mâna. Nicholas, banda adezivă! 

Nick are lipit de vârful degetelor, cine ştie de când, 
trei bucăţi de bandă de scotch. Vă jur! Zici că e animăluţul 
ei de companie. 

Abby îmi lipeşte papionul şi mă loveşte în joacă peste 
obraji, lucru pe care îl face ciudat de des, întrucât, 
aparent, obrajii mei sunt adorabili. Ce naiba o fi 
însemnând şi asta. 

— OK, să-mi spui când eşti pregătit, zice Leah. 

Are un cuţit de plastic şi un teanc de farfurii de unică 
folosinţă şi se străduieşte din răsputeri să nu se uite la 
Nick sau la Abby. 

— Foarte pregătit. 

Leah taie tortul în cubuleţe perfecte şi, pe bune, e ca 
şi când nişte valuri de deliciu magic au invadat atmosfera. 
Ghiciţi care tocilari avansați tocmai au devenit cei mai 
populari puşti de la şcoală. 

— N-ai coif, nu primeşti tort! declară pe un ton ferm 
Morgan şi Anna, aflate în celălalt capăt al mesei. 

Câţiva copii îşi creează coifuri din bucăţi de hârtie, 
iar un tip reuşeşte să-şi vâre pe cap o pungă de hârtie, 
care îi conferă o alură de chef. Oamenii n-au nicio ruşine 
când vine vorba de tort. E un spectacol minunat. 

Tortul e atât de perfect, încât ştiu că Leah l-a ales: 


jumătate cu ciocolată şi jumătate cu vanilie, fiindcă 
niciodată nu pot alege doar una, şi învelit în acea glazură 
Publix ciudat de delicioasă. Fără glazură roşie. Leah ştie că 
mie mi se pare că are un gust prea roşu. 

Leah se pricepe de minune la organizat petreceri. 

Duc la repetiţii ce a mai rămas din el, iar domnişoara 
Albright ne lasă să avem un picnic cu tort pe scenă. Şi prin 
picnic cu tort mă refer la copiii-actori care stau aplecaţi 
deasupra cutiei ca nişte vulturi, apucând tortul cu pumnii. 

— O doamnedumnezeule, cred că tocmai m-am 
îngrăşat cu două kilograme, se plânge Amy Everett. 

— Ooo, face Taylor, bănuiesc c-ar trebui să mă 
consider norocoasă că am un metabolism rapid. 

Serios, aşa e Taylor. Vreau să zic, până şi eu cunosc 
oameni care ar face crimă de om pentru astfel de 
comentarii. 

Şi apropo de victime: Martin Addison e tolănit pe 
scenă, cu faţa îngropată în cutia goală de tort. 

Domnişoara Albright păşeşte peste el. 

Bine, copii. Să trecem la treabă. Scoateţi-vă 
creioanele. Vreau să treceţi următoarele lucruri în 
scenariile voastre. 

Nu mă deranjează să scriu. Scena pentru care 
urmează să primim indicaţii se desfăşoară într-o tavernă, 
iar notițele pe care le trec pe hârtie sunt pentru a-mi 
aminti că trebuie să mă comport ca şi cum aş fi beat. Păcat 
că nu astea sunt notițele pentru care vom fi testaţi la 
examenele finale. Asta chiar ar ridica notele unora dintre 
colegi. 

Azi lucrăm fără pauză, dar eu nu apar în fiecare 
scenă, aşa că din când în când mă pot deconecta. Într-o 
parte a scenei sunt împinse estrade, rămase de la 
concertul corului. Mă aşez pe una dintre ele şi îmi las 
coatele pe genunchi. Uneori uit cât de drăguţ e să stai şi 
pur şi simplu să priveşti. 

Martin se află în avanscena din stânga, povestindu-i 
ceva lui Abby şi folosind o mulţime de gesturi agitate. Ea 


clatină din cap şi râde. Aşa că poate la urma urmei Martin 
nu s-a dat bătut. 

Şi, brusc, Cal Price apare în faţa mea, împingându-mi 
piciorul cu vârful baschetului său. 

— Hei, zice el. La mulţi ani! 

Asta chiar e o aniversare fericită. 

Se aşază lângă mine pe estradă, la o distanţă de vreo 
treizeci de centimetri sau ceva de genul. 

— Şi? Sărbătoreşti cumva? 

Ah. 

Bine. Nu vreau să-l mint. Dar nici nu prea aş vrea să 
afle că planurile mele constau în a petrece cu familia mea 
şi a citi urările de pe Facebook. E o zi de luni, nu? Nimeni 
n-are idei interesante într-o zi de luni. 

— Da, probabil, răspund eu într-un târziu. Cred c-o s- 
avem tort de îngheţată. Din Oreo, adaug. 

Trebuie să aduc în discuţie şi biscuiţii Oreo. 

— Mişto, zice el. Sper că mai ai loc. 

Nicio reacţie la menţionarea biscuiţilor. Dar bănuiesc 
că asta nu trebuie neapărat să însemne ceva. 

— OK, bine, zice Cal. 

Imi doresc să nu se ridice, dar se ridică. 

— Distracţie plăcută! 

Dar apoi îşi lasă mâna pe umărul meu pentru o 
fracțiune de secundă. Mai că nu-mi vine să cred că s-a 
întâmplat. 

Deci vorbesc serios. Aniversarea mea e al naibii de 
minunată! 


DE LA: hourtohour. notetonote o ogmail.com CĂTRE: 
bluegreen 181 @@gmail.com DATA 18 noiembrie la 4: 15 
AM SUBIECT: De ce de ce de ce? 


O, Doamne sfinte, Blue, sunt atât de obosit, că mă 
doare faţa. Ai ţi tu parte de unele nopţi când creierul nu 
vrea să tacă, cu toate că trupul tău se simte de parcă ar fi 
încărcat cu două sute de kilograme de oboseală? Am să-ţi 
scriu în continuare şi sper că e în regulă şi ştiu că probabil 
voi fi super-incoerent, aşa că nu poţi să mă judeci, bine? 
Chiar dacă o dau în bară cu gramatica. Blue, tu eşti cel 
mai bun scriitor şi, în mod normal, încerc să verific totul de 
vreo trei ori, întrucât nu vreau să te dezamăgesc. Aşa că îţi 
cer scuze în avans pentru toate dezastrele cu aţi a-ţi m-am 
m-am şi toate celelalte. _ 

Astăzi a fost o zi super mega faină. Încerc să nu mă 
gândesc la faptul că mâine am să arăt ca un zombi. Fireşte 
că am cinci teste în următoarele două zile, inclusiv unul la 
une autre langue, unde sunt completement tămâie. SĂ-MI 
BAG LE PICIOARELE! 

Auzi, n-a existat cumva un reality show unde oamenii 
se combinau pe întuneric? Ar trebui să facem asta. Ar 
trebui să găsim o încăpere pe undeva, unde să fie complet 
beznă. Aşa ne-am putea întâlni şi noi, fără să sacrificăm 
anonimatul. Şi aşa n-am distruge nimic. Ce zici? 

— Jacques 

DE LA bluegreen 181 @@gmail.com CĂTRE: 
hourtohour. notetonote8 Ogmail.com 

DATA: 18 noiembrie la 7: 15 AM 

SUBIECT: Re: De ce de ce de ce? 

Domnule zombi Jacques. 

Nu ştiu ce să spun. Pe de-o parte, îmi pare rău că te 
aşteaptă o zi nasoală şi sper sincer c-ai apucat să dormi 
măcar două ore. Pe de altă parte, eşti destul de simpatic la 
oboseală. Şi, apropo, ai fost foarte coerent şi ai scris corect 
gramatical la patru dimineaţă. 

Acum, mai rezistă un pic şi termini şi cu testele. 
Bonne chance, Jacques. Îţi ţin pumnii. 

N-am auzit în viaţa mea de emisiunea aia. Nu prea 
mă dau în vânt după reoliiy show-uri. E un concept 
interesant, dar cum am putea face să nu ne recunoaştem 


vocile? 

— Blue 

DE LA: hourtohour. notetonote o (Ogmail.com 

CĂTRE: bluegreen 181 @@gmail.com 

DATA: 18 noiembrie la 7: 32 PM 

SUBIECT: Re: De ce de ce de ce? 

Bun, mi-e un pic de teamă să citesc ce ţi-am scris 
aseară. Mă bucur că am fost simpatic şi am scris corect 
gramatical. Cred că şi tu eşti simpatic şi că scrii corect 
gramatical. În orice caz, habar n-am ce mi s-a întâmplat 
Probabil că ieri am avut parte de prea mult zahăr. Scuze 
scuze scuze. 

Da. Creierul meu e în continuare mort Nici măcar nu 
vreau să ştiu ce-am făcut azi la teste. 

Nu prea te dai în vânt după reality show-uri? Vrei să 
spui că părinţii tăi nu te obligă să urmăreşti aşa ceva? 
Fiindcă ai mei o fac. Şi pun pariu că nu mă crezi. 

Ai dreptate în privinţa vocilor. Bănuiesc c-am fi 
nevoiţi să folosim un soi de megafon robotic pentru a le 
distorsiona, astfel încât să semene cu Darthvader. Sau, în 
loc să vorbim, am putea face alte lucruri. Nu ştiu. Zic şi eu. 
— Al tău, domnul zombi Jacques 


Ieri am sărbătorit Ziua Recunoştinţei. Alice e acasă şi 
ne aflăm cu toţii pe veranda din spate, unde tocmai am 
luat d-na E destul de cald pentru hanorace, pantaloni de 
pijama, ce-a mai rămas din tortul de îngheţată şi o partidă 
de Scattergories. 

— Bine. Perechi şi triouri faimoase? 

— Abbott şi Costello!?, răspunde mama. 


12 William „Bud” Abbott (1897-1974) şi Lou Costello (1906-1959), duo 


Nora şi cu mine spunem „Adam şi Eva”. E un pic 
surprinzător, ţinând cont că cel mai probabil suntem 
singura familie din Sud care nu are o Biblie în casă. 

— Puterile Axei", zice tata, şi îţi dai seama după ton 
că e mândru de răspunsul lui. 

— Alice şi veveriţele, răspunde Alice pe un ton 
nonşalant, iar noi pur şi simplu ne prăpădim de râs. 

Nu ştiu. Veveriţele sunt chestia noastră. Imitam 
vocile la perfecţie, inventaserăm o coregrafie inspirată de 
laitmotivul seriei şi obişnuiam să facem spectacole pe 
lespedea din faţa şemineului. 

Am ţinut-o aşa vreme de câţiva ani. Părinţii noştri 
norocoşi. Totuşi, ei sunt cei care ne-au numit Alice, Simon 
şi Eleanor, ceea ce înseamnă că au căutat-o cu lumânarea. 

Alice îl masează pe Bieber cu picioarele şi are şosete 
desperecheate, iar mie mai că nici nu-mi vine să cred că 
asta e pentru prima dată în ultimele trei luni de cânde 
acasă. Nu cred că mi-am mai dat seama până în acest 
moment cât de ciudat a fost fără ea. 

Probabil că Nora se gândeşte la acelaşi lucru, fiindcă 
spune: 

— Nu-mi vine să cred că trebuie să pleci peste două 
zile. 

Alice îşi ţuguie buzele preţ de un minut, dar nu 
vorbeşte. 

Aerul e rece şi îmi trag mânecile hanoracului peste 
palme. Şi atunci îmi vibrează telefonul. 

Mesaj de la Găoaza Maimuţei: hei se organizează 
ceva weekendul ăsta 

O clipă mai târziu: cuabby la asta mă refer 

Se pare că Martin nu dă doi bani pe punctuație, ceea 
ce nu mă surprinde câtuşi de puţin. 


american de comedie, foarte celebru între 1940-1950, cu numeroase 
apariţii la radio, teatru, film şi televiziune. 

13 Germania Nazistă, Italia Fascistă şi Japonia Imperialistă (Axa Roma- 
Berlin-Tokyo), naţiunile care au luptat contra Aliaților în timpul celui de 
al Doilea Război Mondial. 


Îi scriu: Scuze, weekend în familie. Sora mea a venit 
acasă. 

Răspunsul lui instantaneu: asta-i mişto, şi frate-meu 
a venit acasă. Te salută) 

Şi nu ştiu dacă asta ar trebui să fie o glumă sau o 
ameninţare sau ceva de genul ăsta, dar îl urăsc. Il urăsc 
din toată inima. 

— Hei, zice Alice într-un târziu, ridicându-şi 
picioarele pe scaun. 

Părinţii noştri s-au dus la culcare şi acum s-a făcut şi 
mai rece. 

— Nu ştiu dacă vă mai e foame, dar am o cutie 
aproape întreagă de Chipsahoy! în geanta mea. Ca să ştiţi. 
Slavă Domnului că există Alice în viaţa noastră. 

Slavă Domnului că există Chipsahoy! în viaţa noastră. 

O să am parte de o seară bestială în compania 
surorilor mele, o să-mi umplu stomacul cu fursecuri şi în 
mod categoric o să uit de Găoaza Maimuţei şi de micuțul 
lui emoticon dubios. Ne mutăm pe canapeaua din camera 
de zi şi Bieber cade lat cu botul în poala lui Alice. 

— Are cineva poftă de-un Nick Eisner? întreabă Nora. 

— Vorbeşti serios? Da. Du-te şi adu untul de arahide, 
zice Alice pe tonul ei autoritar. 

Un Nick Eisner e un fursec pe care pui un moţ de unt 
de arahide, deoarece, atunci când aveam cinci ani, Nick s- 
a gândit că la asta se refereau oamenii când spuneau 
„Fursecuri cu unt de arahide”. Recunosc, sunt delicioase. 
Dar în familia mea nu treci niciodată peste aşa ceva. 

— Ce mai face micul Nick Eisner? 

— La fel. E lipit în continuare de chitara lui. 

Şi l-ar durea dacă ar şti că Alice spune în continuare 
că e mic. Nick are încă din gimnaziu o mică pasiune pentru 
Alice. 

— Tocmai voiam să te-ntreb asta. Ce drăguţ! 

— Am să-i transmit ce-ai zis. 

— Da, mai bine nu face asta. 

Alice îşi lasă capul din nou în perna canapelei, 


frecându-se la ochi pe sub ochelari. 

— Scuze, zice ea căscând. Avionul a decolat prea 
devreme. Şi încă nu mi-am revenit după ultima săptămână. 

— Examene parţiale? întreabă Nora. 

— Dap, răspunde Alice. 

Şi e mai mult decât evident că mai e ceva, dar nu 
vrea să dezvolte. 

Bieber cască zgomotos şi se întoarce pe-o parte, 
astfel încât urechea îi iese în afară. Şi apoi i se mişcă 
buzele. E o ciudăţenie de câine. 

— Nick Eisner, zice Alice din nou, după care rânjeşte. 
Îţi aduci aminte cum a fost la bar mitzvah-ul lui? 

Nora chicoteşte. 

— O, Doamne! zic eu. 

E momentul potrivit să-mi îngrop capul într-o pernă. 

— Boom boom boom. 

Nu, staţi. E momentul potrivit să arunc cu o pernă în 
Alice. 

Ea o blochează cu picioarele. 

— Pe bune, Simon. Dacă vrei, îţi putem crea un loc pe 
podea chiar acum, sugerează Alice. 

— Simon Spier face breakdance, zice Nora. 

— Dap. Bine. 

Greşeala lui Nick a fost să-mi invite toată familia la 
bar mitzvab-ul lui. lar a mea a fost să execut nişte mişcări 
pe ritmul piesei „Boom Boom Pow”, chiar în faţa lor. Când 
eşti în clasa a şaptea, nu ai niciodată idei bune. 

— Nu-ţi doreşti să te întorci înapoi în timp şi să 
repari totul? Adică, hei, Alice din gimnaziu: încetează! 
Opreşte-te din tot ce faci. 

— O, Doamne! Nora clatină din cap. Nici nu vreau să 
mă gândesc la gimnaziu. 

Pe bune? 

Vreau să zic, Alice a fost cea care odată a petrecut o 
lună purtând mănuşi din mătase lungi până la cot. Şi sunt 
destul de sigur că eu am fost cel care a mâncat cinci 
îngheţate cu fursecuri la Festivalul Renaşterii din clasa a 


şasea, iar apoi a vomat într-un mulaj de ceară al mâinii 
mele. (A meritat.) 

Dar Nora? Nici măcar nu ştiu de ce anume s-ar putea 
simţi stânjenită. Nu pare a fi un lucru posibil din punct de 
vedere genetic sau evolutiv, dar a fost destul de şmecheră 
în gimnaziu. Şmecheră fără să exagereze cumva. Acel tip 
de atitudine care vine când înveţi singură să cânţi la 
chitară, porţi haine normale şi nu ai o pagină detumbir 
numită „OBSESIE pentru Passion Pit”. 

Bănuiesc că până şi Nora e bântuită de stafiile 
gimnaziului. 

— Da, îmi doresc ca cineva să-i fi spus lui Simon din 
gimnaziu să încerce să fie un om fain. Măcar să încerce. 

Bubu, tu eşti şi ai fost mereu un om fain, zice Alice, 
zându-se peste Bieber ca să mă tragă de vârful piciorului. 

Eu sunt bubu şi Nora e bibi. Dar numai pentru Alice. 

— Şi mişcările tale de dans sunt demenţiale, adaugă 
ea. 

— Tacă-ţi fleanca, zic eu. 

Totul e un pic mai perfect când ea se află aici. 

Iar apoi Alice pleacă şi şcoala începe din nou în toată 
nasoleala ei. Când ajung la ora de engleză, domnul Wise ne 
oferă un zâmbet diabolic, care nu poate să însemne decât 
că a terminat de corectat testele noastre în care trebuia să 
scriem un scurt eseu despre Thoreau. 

Şi am dreptate. Începe să le împartă colegilor şi văd 
că cele mai multe dintre ele au hemoragie. Leah de-abia 
aruncă o privire peste el înainte să-l împăturească şi să-i 
rupă partea de jos, transformând-o într-un cocor. Astăzi 
pare şi mai enervată. Sunt sută la sută sigur că e din cauză 
că Abby a venit târziu şi s-a strecurat între ea şi Nick pe 
canapea. 

Domnul Wise răsfoieşte teancul şi îşi linge degetul 
înainte să-mi atingă lucrarea. Scuze, dar unii profesori 
sunt de-a dreptul scârboşi. Probabil că-şi freacă degetele 
alea şi peste globii oculari. Deja îmi imaginez. 

Când văd nota maximă încercuită în partea de sus a 


lucrării mele, sunt un pic uimit. Nu că m-aş descurca prost 
la engleză, şi chiar mi-a plăcut Walden'“. Însă, în noaptea 
de dinaintea testului, nu cred că am dormit mai mult de 
două ore. Să fiu al naibii dacă nu mi se pare ireal. 

Ah, da. Am dreptate. E ireal, întrucât acesta nu e 
afurisitul meu de test. Mă bucur că v-aţi amintit cum mă 
cheamă, domnule Wise. 

— Hei, spun eu. 

Mă aplec peste culoarul dintre bănci pentru a-l bate 
pe Bram pe umăr. El se răsuceşte pe scaun pentru a sta cu 
faţa spre mine. 

— Se pare că ăsta-i al tău. 

— O, mersi! spune el, întinzând mâna să-l ia. 

Are degete lungi, oarecum noduroase. Mâini drăguţe. 
Se uită la lucrare, ridică privirea înapoi spre mine şi se 
îmbujorează un pic. Îmi dau seama că se simte ciudat 
fiindcă i-am văzut nota. 

— Nicio problemă. Vreau să zic, dacă aş putea, aş 
păstra eu nota ta. 

Îmi surâde şi se răsuceşte la loc în banca lui. Nu ştii 
niciodată ce gândeşte. Dar am o teorie conform căreia 
Bram probabil că e chiar amuzant în mintea lui. Nu ştiu de 
ce cred asta. 

Dar, pe bune: indiferent de glumele pe care le are cu 
el însuşi, cred că mi-ar plăcea să iau parte la ele. 

Când intru la repetiţii în acea după-amiază, Abby e 
aşezată în primul rând al sălii, cu ochii închişi şi dând din 
buze. Are scenariul în poală şi acoperă cu mâna o parte din 
replici. 

— Hei, spun eu. 

Deschide ochii. 

— De când stai aici? 

— De o secundă. Îţi memorezi replicile? 

— Dap. 


14 Walden (iniţial apărută sub titlul Walden sau Viaţa in pădure) este o 
carte a transcendentalistului Henry David Thoreau (1817-1862). 


Întoarce scenariul cu susul în jos, folosindu-şi piciorul 
pentru a mă împiedica să mă apropii. E ceva bizar în 
legătură cu tonul ei înţepat. 

— Eşti OK? 

— Da, bine. Încuviinţează din cap. Puțin stresată, 
adaugă într-un târziu. Ştiai că trebuie să învăţăm scenariul 
pe de rost până la Crăciun? 

— Până la sfârşitul vacanței de iarnă, o corectez eu. 

— Ştiu. 

— Mai e cam o lună până atunci. N-ai de ce să-ţi faci 
griji. 

— Uşor de spus, zice ea. Tu nu ai nicio replică de 
învăţat. 

Apoi se uită la mine cu sprâncenele ridicate şi o gură 
perfect rotundă, iar eu nu mă pot abţine să nu râd. 

— Ce căţea am fost. Nu pot să cred c-am spus asta! 

— Chiar ai fost o căţea, zic eu. Eşti ca o căţea 
camuflată. 

— Cum i-ai spus? întreabă Martin. 

Mă jur, puştiul ăsta apare din neant şi se bagă în 
fiecare conversaţie. 

— E în regulă, Marty. Ne prosteam şi noi, îi explică 
Abby. 

— Da, ei bine, ţi-a spus căţea. Şi nu cred că e în 
regulă. 

Fir-ar să fie! El chiar are de gând să dea buzna aici, 
să rateze gluma şi apoi să-mi ţină o predică în privinţa 
limbajului folosit. Genial, Martin! Pune-mă la pământ, 
astfel încât să arăţi bine în faţa lui Abby. Şi, vreau să zic, 
întreaga idee a lui Martin Addison de-a face pe moralistul 
în timp ce mă şantajează... e pur şi simplu bestială. 

— Martin, zău aşa. Glumeam. Eu m-am autonumit 
căţea. A 

Abby râde, dar iese un pic forţat. Imi cobor privirea 
în pământ. 

— Dacă spui tu. 

Martin devine şi mai roz la faţă şi începe să se joace 


cu pielea din cot. Vreau să zic, pe bune, dacă e atât de 
dispus s-o impresioneze pe Abby, poate c-ar trebui să 
înceteze să mai fie atât de agitat şi de stânjenit şi de 
enervant tot timpul. Poate c-ar trebui să înceteze să mai 
tragă de nenorocita aia de piele din jurul cotului. Pentru că 
e de-a dreptul dezgustător. Mă întreb dacă-şi dă seama c-o 
face. 

Mai rău e că ştiu sigur că dacă Alice m-ar auzi 
folosind acel cuvânt, şi ea m-ar certa. Alice e 
neînduplecată când vine vorba de momentele prielnice 
pentru a folosi cuvântul „căţea”. 

Prielnic: „Căţeaua a fătat nişte pui adorabili”. 

Neprielnic: „Abby e o căţea”. 

Chiar dacă aş spune că e o căţea camuflată. Chiar 
dacă aş glumi. Se prea poate ca logica inexplicabilă a lui 
Alice să fie un pic exagerată, dar mă simt oarecum ruşinat 
şi prost în legătură cu asta. 

Îngaim o scuză şi simt că obrajii mi-au luat foc. 
Martin încă se află aici. Fac cale-ntoarsă şi urc treptele 
către scenă. 

Domnişoara Albright stă lângă Taylor pe unul dintre 
podiumuri, semnalându-i ceva pe scenariu. În avanscenă, 
fata care o joacă pe Nancy îl duce în cârcă pe tipul care îl 
joacă pe Bill Sikes. Iar în culisele din stânga, o fată din 
clasa a zecea, pe nume Laura, stă în vârful unui teanc de 
scaune, plângând în mânecă, şi bănuiesc că Mila Odom o 
consolează. 

— Nici măcar nu ştii asta, zice Mila. Pe bune, uită-te 
la mine. Uită-te la mine. 

Laura se uită la ea. 

— E o nenorocită de pagină de pe Tumbir, bine? 
Jumătate din rahaturile alea sunt inventate. 

Vocea Laurei e spartă şi înfundată. 

— Dar există... un pic... de... adevăr... în... fiecare... 

— Alea-s nişte vrăjeli, insistă Mila. Trebuie să 
vorbeşti cu el. 

Apoi vede că trag cu urechea şi mă fulgeră cu 


privirea. 

Uitaţi cum stau lucrurile: Simon înseamnă „cel care 
ascultă” şi 

Spier înseamnă „cel care priveşte”. Ceea ce practic 
înseamnă că m-am născut pentru a fi băgăcios. 

Cal şi două dintre fetele din ultimul an stau lângă 
intrarea de la garderobă, cu spatele lipit de perete şi cu 
picioarele întinse în faţa lor. El ridică privirea spre mine şi 
zâmbeşte. Are un zâmbet foarte drăguţ. Îţi dai seama că e 
genul acela de zâmbet care arată simpatic în poze. Încă mă 
simt un pic prost pentru toată conversaţia aia cu Abby şi 
Martin, dar cred că sunt pe cale să mă simt mai bine. 

— Hei, spun eu. 

Fetele îmi surâd. Sasha şi Brianna sunt ambele 
băieţii lui Fagin, aşa, ca mine. E haios, căci, de fapt, eu 
sunt singurul actor de sex masculin care face parte dintre 
băieţii lui Fagin. Bănuiesc că s-a ajuns aici fiindcă fetele 
sunt mai scunde sau par mai tinere sau ceva de genul ăsta. 
Dar e oarecum genial, întrucât asta înseamnă că sunt cea 
mai înaltă persoană în timpul acelei scene. Ceea ce nu se 
întâmplă prea des, ca să fiu sincer. 

— Ce mai faci, Simon? întreabă Cal. 

— Ah, nimic interesant. Hei, oare ar trebui să facem 
ceva în acest moment? 

Şi imediat ce întreb asta, încep să mă înroşesc, 
fiindcă felul în care am spus-o o face să sune de parcă îi 
fac vreo propunere indecentă. Hei, Cal oare ar trebui să ne 
sărutăm în acest moment? Oare ar trebui să facem sex 
sălbatic în garderobă în acest moment? 

Dar poate că sunt doar paranoic, întrucât Cal nu pare 
să gândească acelaşi lucru. 

— Nee, cred că domnişoara Albright stă să termine 
nişte lucruri, iar apoi ne va spune ce să facem. 

— N-am nimic împotrivă, spun eu. 

lar apoi le observ picioarele. Preţ de o fracțiune de 
secundă, piciorul Sashei se suprapune cu al lui Cal, 
aproape de gleznă. Naiba ştie ce-o fi însemnând asta. 


De-abia aştept ca ziua asta de rahat să ia sfârşit. 

Fireşte, când domnişoara Albright ne dă drumul, 
afară toarnă cu găleata, şi creez o pată mare în formă de 
fiind pe tapiţeria maşinii mele. De-abia pot să-mi şterg 
ochelarii, fiindcă hainele mele sunt leoarcă. Şi-mi amintesc 
să aprind farurile abia pe la jumătatea drumului spre casă, 
ceea ce înseamnă că sunt extrem de norocos că n-am fost 
arestat până acum. 

În timp ce virez la dreapta spre cartierul meu, văd 
maşina lui Leah oprită la semafor, aşteptând să facă 
stânga. Aşadar, bănuiesc că pleacă de la Nick. li fac din 
mână, dar plouă atât de tare, încât e pur şi simplu inutil. 
Ştergătoarele se mişcă dintr-o parte în alta, iar eu simt un 
soi de strângere în piept. N-ar trebui să mă deranjeze că 
Nick şi Leah petrec timp împreună fără mine. Doar că mă 
simt lăsat pe dinafară cumva. 

Nu tot timpul. Uneori. 

Dar, da. Mă simt irelevant. Urăsc asta. 


DE LA: bluegreen 181 @@gmail.com CĂTRE: 
hourtohour. notetonoteo (gmail.com DATA: 2 decembrie 
la 5: 02 PM SUBIECT: Ar trebui să... 

„„„scriu un eseu pentru ora de engleză. Dar prefer să- 
ţi scriu ţie. Stau în camera mea şi am o fereastră chiar 
lângă birou. Afară e foarte însorit şi îţi dă senzaţia c-ar fi 
extrem de cald. Simt că visez. 

Aşadar, Jacques, trebuie să recunosc că sunt de ceva 
timp curios în legătură cu adresa ta de e-mail. Am cedat 
într-un sfârşit şi l-am consultat pe Atotputernicul Google, 
iar acum văd că e un vers dintr-un cântec de Elliott Smith. 
Chiar am auzit de el, dar nu i-am ascultat niciodată 


piesele, aşa că am descărcat „Waltz 2”. Sper că nu te bagă 
în sperieţi asta. Chiar îmi place. M-a surprins, deoarece e 
un cântec tare trist şi nu la asta m-aş aştepta din partea ta. 
Dar l-am ascultat de câteva ori şi chestia amuzantă e că, 
într-un fel, chiar îmi aminteşte de tine. Nu mă refer la 
versuri sau la senzaţia pe care ţi-o oferă cântecul. Ci la 
ceva intangibil. Cred că mi te imaginez întins pe covor pe 
undeva, ascultându-l, mâncând Oreo şi poate scriind în 
jurnal. 

De asemenea, trebuie să recunosc că am studiat cu 
atenţie tricourile oamenilor de şcoală, ca să văd dacă 
cineva poartă unul cu Elliott Smith. Ştiu că şansele de 
reuşită sunt mici. De asemenea, ştiu că nu e corect, fiindcă 
n-ar trebui să încerc să-ţi aflu identitatea atâta timp cât eu 
nu-ţi ofer niciun indiciu referitor la a mea. 

lată ceva. Tatăl meu vine din Savannah weekendul 
ăsta şi, ca de obicei, vom sărbători Hanuka într-un hotel. 
Vom fi doar noi doi şi sunt convins că vom atinge toate 
nivelurile de situaţii stânjenitoare. Nu vom aprinde 
menorah!” (fiindcă nu vrem să declanşăm detectoarele de 
fum). lar apoi am să-i dăruiesc ceva dezamăgitor, cum ar fi 
cafea Aurora şi câteva dintre eseurile mele de la engleză 
(el e profesor de engleză, aşa că îi place să primească 
astfel de lucruri). Şi apoi el o să mă pună să deschid opt 
cadouri unul după altul, ceea ce înseamnă că n-am să-l mai 
văd până la Anul Nou. 

Şi chestia e că mă gândesc să dublez factorul 
situaţiilor stânjenitoare şi să transform acest haos într-o 
recunoaştere a orientării sexuale. Poate că ar trebui să 
scriu cu majuscule asta: Recunoaşterea Orientării Sexuale. 
Sunt nebun? 

— Blue 

DE LA: hourtohour. notetonote o (Ogmail.com 

Dumnezeu şi al vieţii veşnice. 


DATA: 2 decembrie la 9: 31 PM 

SUBIECT: Re: Ar trebui să... 

Blue. 

Bine, s-o luăm cu începutul - cum de n-am ştiut că 
eşti evreu? Bănuiesc că ăsta a fost indiciul pe care ai vrut 
să mi-l dai, nu? Ar trebui să mă uit pe culoare după băieţi 
cu yarmulke pe cap? Da, am căutat să văd cum se scrie 
cuvântul ăla. lar oamenii tăi sunt foarte creativi din punct 
de vedere fonetic. În orice caz, sper că Hanuka de anul 
ăsta va ieşi bine şi, apropo, cafeaua Aurora nu e deloc 
dezamăgitoare. De fapt, probabil c-am să-ţi fur ideea, 
fiindcă taţii adoră al naibii de mult cafeaua. Iar tatălui meu 
o să-i placă la nebunie, mai ales dacă provine din districtul 
Little Five Points. Tatăl meu are senzaţia că e hipster, ceea 
ce e foarte amuzant 

Bine, să trecem la ce e mai important, Blue: 
Recunoaşterea Orientării Sexuale. Uau! Vreau să zic, nu 
eşti nebun. Cred că eşti tare de tot Te îngrijorează felul în 
care va reacţiona? Şi ai să-i spui şi mamei tale? 

OK, de asemenea, sunt profund impresionat că ai 
întreprins căutări pe Google pentru a ajunge la Elliott 
Smith, care a fost fără doar şi poate cel mai bun 
compozitor de la Lennon şi Mecartney încoace. Iar apoi, ce 
ai spus despre faptul că acea piesă îţi aminteşte de mine e 
atât de flatant şi de uimitor, că nici măcar nu ştiu ce să 
pun. M-ai lăsat fără cuvinte, Blue. 

Am să spun doar atât: ai foarte mare dreptate în 
legătură cu biscuiţii Oreo şi cu covorul, dar te înşeli în 
privinţa jurnalului. Probabil că tu eşti cel mai apropiat 
lucru de un jurnal pe care l-am avut vreodată. 

Acum ar trebui să te duci să descarci „Oh Well, Okay” 
şi „Between the Bars”. Zic şi eu. 

Aşadar, nu-mi place s-o spun, dar probabil că îţi 
iroseşti timpul studiind tricourile oamenilor şi încercând să 
afli cine sunt. Nu port aproape niciodată tricouri cu 
formaţii, cu toate că mi-aş dori oarecum s-o fac. Cred că, 
pentru mine, să ascult muzică e un lucru foarte solitar. Sau 


poate că asta e ceva ce oamenii spun când sunt prea 
penibili pentru a merge la un spectacol live. In orice caz, 
practic sunt lipit de ipodul meu, dar nu am văzut pe nimeni 
live vreodată, iar apoi sfârşesc prin a simţi că trişez dacă 
port tricoul vreunei formaţii fără să merg la spectacolul 
lor. Are noimă ce spun? Din cine ştie ce motiv, să comand 
pe internet tricoul vreunei formaţii mă face să mă simt 
ciudat de stânjenit ca şi când muzicianul nu ar aprecia 
asta. Nu ştiu. 

În orice caz, una peste alta, sunt de acord că m-am 
simţit mult mai bine să-ţi scriu ţie decât să lucrez la eseul 
pentru engleză. Ştii cum să-mi distragi atenţia. 

— Jacques 

DE LA: bluegreen 181 @@gmail.com 

CĂTRE: hourtohour. notetonoteQ Ogmail.com 

DATA: 3 decembrie la 5: 20 PM 

SUBIECT: Re: Ar trebui să... 

Jacques. 

În legătură cu faptul că nu ştiai că sunt evreu - ştiu 
că n-am menţionat niciodată asta. Teoretic, nu sunt evreu, 
întrucât iudaismul e matriliniar, iar mama mea aparţine 
bisericii episcopale. În orice caz, încă nu m-am hotărât 
dacă vreau s-o duc până la capăt Nu e un lucru pe care mă 
gândeam să-l foc prea curând. Nu ştiu de ce, dar în ultima 
vreme am simţit nevoia să-l scot la iveală. Poate că pur şi 
simplu vreau să termin cu asta o dată pentru totdeauna. Şi 
tu? Te-ai gândit la Recunoaşterea Orientării Sexuale? 

Devine complicat când aduci religia în discuţie. 
Teoretic, se presupune că evreii şi episcopalienii nu au 
nimic împotriva homosexualilor, dar e dificil să-ţi dai 
seama cum vor reacţiona părinţii tăi. Adică, citeşti despre 
tot felul de copii gay, cu părinţi catolici foarte bisericoşi, 
care sfârşesc prin a se înscrie în PFLAG' şi a merge la 
parade gay şi tot tacâmul. Iar apoi auzi despre părinţi care 
n-au nimic împotriva homosexualității, dar care nu suportă 
când copiii lor îşi fac publică orientarea sexuală. Nu ştii 
niciodată ce se poate întâmpla. 


Cred că în loc să descarc cântecele lui Elliott Smith 
pe care le-ai menţionat, am să-i sugerez tatălui meu că 
vreau câteva dintre albumele lui pentru Hanuka. Îţi 
garantez că are deja vreo şase dintre cadouri alese şi e 
disperat să-i ofer sugestii cu ce mi-aş mai dori. 

Aşadar, ştiu că noi doi nu ne putem oferi cadouri, dar 
vreau să ştii că, dacă aş putea, aş comanda toate tipurile 
de tricouri cu formaţii pe care le-aş găsi pe internet chiar 
dacă înseamnă să pierd respectul muzicienilor de 
pretutindeni (fiindcă sunt sigur că aşa funcţionează, 
Jacques). Sau am putea merge la un spectacol live. Vreau 
să zic, nu prea ştiu eu mare lucru despre muzică, dar 
bănuiesc că ar fi amuzant în compania ta. Poate într-o 
bună zi. 

Mă bucur că ştiu cum să-ţi distrag atenţia. Altminteri, 
n-ar fi corect 

— Blue!6 


E joi, sunt la ora de istorie şi se pare că domnişoara 
Dillinger tocmai mi-a pus o întrebare, întrucât toţi colegii 
se uită la mine de parcă le datorez ceva. Aşa că acum mă 
îmbujorez şi încerc să născocesc o vrăjeală ca să scap 
basma curată, dar, dacă e să ne luăm după încruntarea 
autoritară specifică profesorilor, nu cred că fac o treabă 
prea bună. 

Vreau să zic, când te gândeşti la asta, e un pic cam 
naşpa că profesorii cred că îţi pot dicta ce anume să 
gândeşti. Nu e suficient să stai cuminte în bancă şi să-i laşi 
să predea. E ca şi când ei sunt de părere că au dreptul să- 


16 Cea mai mare organizaţie din SUA pentru părinţi, familii, prieteni şi 
aliaţi ai persoanelor LGBTQ. 


ti controleze mintea. 

Nu vreau să mă gândesc la Războiul din 1812. Nu 
vreau să ştiu ce dracu' i-a impresionat atât de tare pe 
adunătura aia afurisită de marinari. 

Ceea ce vreau e să stau aici şi să mă gândesc la Blue. 
Cred că încep să devin un pic obsedat de el. Pe de-o parte, 
are tot timpul grijă să nu-mi ofere detalii despre el - iar 
apoi se întoarce la o sută optzeci de grade şi-mi povesteşte 
tot felul de lucruri personale, pe care, dacă aş vrea, le-aş 
putea folosi pentru a-i afla identitatea. Şi vreau s-o fac. 
Dar, de asemenea, nu vreau. Toată treaba asta e foarte 
derutantă. El e derutant. 

— Simon! 

Abby mă loveşte întruna de la spate. 

— Am nevoie de un pix. 

li întind unul şi ea îmi mulţumeşte în şoaptă. Mă uit 
prin jur şi văd că toată lumea scrie. Domnişoara Dillinger a 
trecut pe tablă o adresă de internet. Nu ştiu pentru ce 
naiba e, dar bănuiesc că voi afla când am s-o accesez. O 
copiez pe marginea notiţelor mele, iar apoi o încercuiesc în 
zigzaguri, ca într-o bulă de dialog din revistele de benzi 
desenate. 

Incă mi-a rămas gândul la faptul că părinţii lui Blue 
sunt religioşi. Ca să fiu sincer, mă simt ca un imbecil, 
deoarece practic sunt cea mai blasfematoare persoană din 
lume. Nici măcar nu ştiu cum să nu iau numele Domnului 
în derâdere. Dar poate că nu e mare scofală pentru el. El 
fiind Blue, nu Domnul. Vreau să zic, Blue încă îmi scrie, 
aşa că cel mai probabil nu s-a simţit chiar atât de jignit. 

Domnişoara Dillinger ne dă pauză, dar nu e tipul 
acela de pauză unde poţi ieşi, aşa că rămân în bancă şi 
privesc în gol. Abby vine la mine, se lasă pe vine şi îşi 
lipeşte bărbia pe banca mea. 

— Hei! Ce-i cu tine azi? 

— Despre ce vorbeşti? 

— Eşti căzut pe gânduri. 

Cu coada ochiului, îl văd pe Martin păşind peste 


scaunul unui coleg pentru a ni se alătura. De fiecare dată. 
Vă jur! 

— Care-i treaba, copii? 

— Ha-ha! face Abby. Tricoul tău e haios! 

Martin poartă un tricou pe care scrie talk nordy to 
me”. 

— Mergeti azi la repetiții? 

— Ah, acum a devenit opțional? întreb eu pe un ton 
ironic. 

Iar apoi fac chestia asta pe care am văzut-o la Leah, 
unde privesc chiorâş, cu capul într-o parte. E mult mai 
subtil decât să-ți dai ochii peste cap. Mult mai eficient. 

Martin se uită lung la mine. 

— Da, mergem, răspunde Abby după o clipă. 

— Da. Spier, zice Martin deodată, voiam să vorbesc 
cu tine. 

Obrajii i-au devenit roz şi la baza gâtului i se întinde 
o pată roşie. 

— M-am tot gândit la asta. Vreau să-ţi fac cunoştinţă 
cu frate-meu. Cred că voi aveţi multe în comun. 

Obrajii îmi iau foc şi simt iar acea furnicătură 
afurisită în dosul ochilor. Tipul ăsta mă ameninţă din nou. 

— Ce drăguţ! face Abby, privind când la mine, când la 
Martin. 

— O, e adorabil, zic eu. 

Îl pironesc cu privirea pe Martin, dar îşi întoarce 
capul repede, părând nefericit. Pe bune? Ticălosul ăsta 
merită să se simtă nefericit. 

— Da, bine. 

Martin mişcă din picioare, privind în continuare 
peste umăr, fără vreo direcţie anume. 

— Am să... 

Am să vorbesc despre orientarea ta sexuală ca şi cum 
ar fi treaba mea, Simon. Am să spun întregii şcoli, chiar 


17 în traducere aproximativă: „Vorbeşte-mi tocilar”, un calambur al 
expresiei Talk Dirty to Me („Vorbeşte-mi murdar”). 


aici, chiar acum, fiindcă sunt un măgar şi ţin cu tot 
dinadinsul să-ţi distrug viaţa. 

— Hei, aşteptaţi, mă grăbesc eu să spun. Ştiu că vine 
pe nepusă masă, dar mă gândeam - ce-aţi zice să mergem 
mâine, după ore, la Waffle House? V-aş putea verifica dacă 
aţi învăţat bine replicile din scenariu. 

Mă urăsc. Mă urăsc. 

— Vreau să zic, dacă nu puteţi... 

— O, Doamne, vorbeşti serios, Simon? Ar fi super! 
Mâine după ore, bine? Cred c-aş putea s-o conving pe 
mama să-mi dea maşina ei. 

Abby zâmbeşte şi mă ciupeşte uşor de obraz. 

— Da, mulţumim, Simon, spun Martin liniştit. Ar fi 
minunat. 

— Perfect, zic eu. 

Chiar fac asta. Îl las pe Martin să mă şantajeze. Nici 
măcar nu ştiu cum mă simt. Dezgustat de persoana mea. 
Uşurat. 

— Simon, pe bune, eşti extraordinar, zice Abby. 

Nu sunt. Deloc. 

lar acum e vineri seară şi sunt la a doua farfurie de 
crochete de cartofi, iar Martin îi pune întruna întrebări lui 
Abby. Cred că ăsta e felul lui de a flirta. 

— Îţi plac gofrele? 

— Îmi plac gofrele, răspunde ea. De asta le-am şi 
comandat. 

— O, face el, şi urmează o mulţime de mişcări din cap 
frenetice şi inutile, de zici că e un Muppet. 

Ei doi stau unul lângă altul, iar eu stau faţă în faţă cu 
ei, şi am reuşit să obţinem separeul din spate, aproape de 
baie, unde nu te deranjează nimeni. Nu e deloc aglomerat 
pentru o seară de vineri. În separeul din spatele nostru se 
află un cuplu de vârstă mijlocie, care par a fi scoşi din 
sărite, doi hipsteri la tejghea şi câteva fete în uniformă de 
şcoală privată mâncând friganele. 

— Nu sunteţi din Washington? 

— Ba da. 


— Mişto. Din ce parte? 

— Takoma Park, zice ea. Cunoşti Washingtonul? 

— Nu prea. Fratele meu e în clasa a zecea la 
Georgetown, zice Martin. 

Martin şi afurisitul de frate-său. 

Simon, eşti bine? întreabă Abby. Bea nişte apă! 

Nu mă pot opri din tuşit. lar acum Martin îmi oferă 
paharul lui de apă. Îl împinge spre mine. Martin poate să 
mă pupe în fiind. Pe bune. De parcă ar fi tot timpul atât de 
calm şi de adunat. 

Se întoarce spre Abby. 

— Deci, locuieşti cu mama ta? 

Abby încuviinţează. 

— Şi tatăl tău? întreabă el. 

— A rămas în Washington. 

— Ah, îmi pare rău. 

— Să nu-ţi pară, zice Abby, râzând. Dacă tatăl meu ar 
trăi în Atlanta, n-aş mai ieşi cu voi acum. 

— O, e chiar atât de strict? întreabă Martin. 

— Dap, zice ea, după care îşi mută privirea spre 
mine. Ce zici, începem cu actul doi? 

Martin cască şi se întinde într-o manieră ciudată, 
verticală, şi îl urmăresc cum încearcă să-şi lase braţul 
lângă al lui Abby pe masă. Abby îşi retrage mâna imediat şi 
se scarpină pe umăr. 

Vreau să zic, e cam îngrozitor să priveşti aşa ceva. 
Îngrozitor şi fascinant. 

Trecem prin scenă. Apropo de dezastre. Eu nu am un 
rol în care să vorbesc, aşa că n-ar trebui să-i judec. Şi ştiu 
că se străduiesc. Dar trebuie să ne oprim la fiecare rând şi 
deja devine ridicol. 

— A fost luat, zice Abby, acoperindu-şi scenariul cu o 
mână. 

Dau din cap spre ea. 

— A fost luat cu o... 

Abby închide ochii strâns. 

— Cu o... diligenţă? 


— Corect. 

Deschide ochii şi văd că rosteşte ceva pe muteşte. 
Diligenţă. Diligentă. Diligenţă. 

Martin priveşte în gol, frecându-şi articulaţia 
degetului de obraz. Are articulaţii extrem de proeminente. 
Totul e proeminent la el: ochi imenşi, nas lung, buze 
cărnoase. E obositor să-l priveşti. 

— Martin. 

— Scuze. E rândul meu? 

— Dodger tocmai a spus c-a fost luat cu diligenţă. 

— O diligenţă? Care diligenţă? Unde? 

Aproape. Niciodată perfect. Aproape întotdeauna. 
Luăm scena de la capăt. Şi gândesc: e vineri seară. 
Teoretic, aş putea să mă îmbăt. Aş putea fi la un concert. 

Aş putea fi la un concert cu Blue. 

Dar, în schimb, sunt aici, repetând cum Oliver e luat 
cu diligenţă. Din nou şi din nou şi din nou. 

— N-am să învăţ niciodată asta, zice Abby. 

— Nu avem la dispoziţie vacanţa de Crăciun? 
întreabă Martin. 

— Da, bine. Taylor a memorat deja tot scenariul. 

Abby şi Martin au ambii roluri importante în piesa de 
teatru, dartaylor e personajul principal. Adică, piesa e 
Oliver! lartaylor îl joacă pe Oliver. 

— Dar se zvoneşte că Taylor are memorie fotografică, 
zice Martin. 

Abby surâde. 

— Şi un metabolism rapid, adaug eu. 

— Şi bronz natural, zice Martin. Ea nu stă niciodată 
la soare. S-a născut bronzată. 

— Da, Taylor şi bronzul ei, protestează Abby în 
glumă. Sunt atât de geloasă! 

Eu şi Martin izbucnim în hohote de râs, deoarece 
Abby câştigă clar la categoria melanină. 

Ar fi ciudat dacă aş comanda încă o gofră? întreabă 
Martin. 

Ar fi ciudat dacă n-ai face-o, zic eu. 


Chiar nu înţeleg ce se întâmplă. Cred că începe să-mi 
fie drag. 


DE la hourtohour. notetonoteeo Ogmail.com CĂTRE: 
bluegreen 181 @@gmail.com DATA 6 decembrie la 6: 19 
PM SUBIECT: Recunoaşterea Orientării Sexuale 

Ai făcut-o, ai făcut-o, ai făcut-o? 

— Jacques 

DE la bluegreen 181 @@gmail.com 

CĂTRE* hourtohour. notetonote 6 ogmail.com 

DATA* 6 decembrie la 10: 21 PM 

SUBIECT: Re: Recunoaşterea Orientării Sexuale 

Bine. N-aş putea spune cu exactitate c-am făcut-o. 

Am ajuns în acel punct, iar tatăl meu pregătise totul 
pentru Hanuka sărbătorită la hotel: sfeşnicul menorah, 
cadourile ambalate şi stivuite pe noptieră şi o farfurie de 
/orice!€, alături de două pahare de lapte cu cacao (e musai 
ca tata să bea lapte cu cacao când mănâncă toate chestiile 
alea prăjite). În fine, arăta ca şi când se străduise să 
pregătească totul, aşa că a fost oarecum drăguţ. Aveam un 
mare gol 7 n stomac, fiindcă eu chiar plănuiam să-i spun. 
Dar n-am vrut s-o fac pe nepusă masă, aşa că m-am gândit 
să-i spun după ce terminam de desfăcut cadourile. 

Ştii poveştile alea când oamenii îşi recunosc 
orientarea sexuală în faţa părinţilor şi ei spun că într-un fel 
ştiau? Da, tatăl meu nu va spune asta. Sunt absolut sigur 
că habar nu are că sunt gay, fiindcă n-o să-ţi vină să crezi 
ce carte a ales să-mi dăruiască. Povestea vieții mele de 
Casanova (sau, cum ai spune tu, de „afurisitul” de 
Casanova). 


18 Turtiţe din cartofi, preparat tradiţional evreiesc. 


Privind în urmă, acela ar fi fost momentul prielnic să- 
i ofer un indiciu. Poate c-ar fi trebuit să-i cer s-o schimbe 
cu ceva de Oscar Wilde. Nu ştiu, Jacques. Cred că m-a luat 
prin surprindere. Însă acum cred că tot răul e spre bine, 
deoarece, într-un fel, cred că i-aş fi rănit sentimentele 
mamei mele dacă i-aş fi spus lui primul. E un pic cam 
complicat când părinţii tăi sunt divorţaţi. E copleşitor. 

În orice caz, noul meu plan e să-i spun mai întâi 
mamei. Nu mâine, fiindcă mâine e duminică şi cred că n-ar 
fi o idee bună să-i spun asta imediat după slujba de la 
biserică. 

De ce oare e mai uşor să vorbesc cu tine despre 
astfel de lucruri? 

— Blue 

DE LA: hourtohour. notetonoteo ogmail.com 

CATRE: bluegreen 181 GO (Ogmail.com 

DATA 7 decembrie la 4: 46 PM 

SUBIECT: Re: Recunoaşterea Orientării Sexuale 

Blue. 

Nu pot să cred că tatăl tău ţi-a cumpărat o carte de 
afurisitul de Casanova. Tocmai când credeai că părinţii tăi 
n-ar putea fi mai neştiutori de-atât, corect? Nu e de mirare 
că n-ai putut să-i spui atunci. Imi pare rău, Blue. Ştiu că 
erai oarecum încântat de perspectiva de-a o face. Sau 
poate că ţi-era doar greață şi prin urmare îmi pare rău că 
ţi-a fost greață degeaba. Nici măcar nu vreau să ştiu de 
câtă diplomaţie e nevoie pentru a-ţi recunoaşte orientarea 
sexuală în faţa unor părinţi divorţaţi. Planul meu era să-mi 
chem părinţii în camera de zi la un moment dat şi să 
termin cu asta dintr-o lovitură. Dar nu prea poţi să faci 
asta, nu-i aşa? Mă doare sufletul pentru tine, Blue. Mi-aş 
dori să nu trebuiască să ai de-a face cu această situaţie 
îngrozitoare. 

Cât despre de ce e mai uşor să vorbeşti cu mine 
despre astfel de lucruri - poate că e datorită faptului că 
sunt atât de simpatic şi că scriu atât de corect gramatical? 
Şi chiar crezi că scriu corect? Fiindcă domnul Wise spune 


că am o problemă cu propoziţiile subordonate. 

— Jacques 

DE la bluegreen 181 @@gmail.com 

CĂTRE: hourtohour. notetonoteQ Ogmail.com 

DATA: 9 decembrie la 4: 52 PM 

SUBIECI: Re: Recunoaşterea Orientării Sexuale 

Jacques. 

Ca să ştii şi tu, faptul că eşti simpatic nu e motivul 
pentru care mi-e uşor să vorbesc cu tine, deoarece ar 
trebui să fie taman opusul. În viaţa reală, eu tac mâlc în 
jurul băieţilor simpatici. Pur şi simplu înlemnesc. E ceva ce 
nu pot controla. Dar ştiu că adevăratul motiv pentru care 
m-ai întrebat e fiindcă voiai să mă auzi din nou spunânducţi 
că eşti simpatic. Eşti simpatic, Jacques. Şi presupun că tu 
chiar ai o chestie cu propoziţiile subordonate, dar, 
oarecum, ador asta. 

Aşadar, nu sunt sigur că intenţionai să-mi divulgi 
numele profesorului tău de engleză. Jacques, îmi laşi o 
mulţime de indicii. Uneori mă întreb dacă nu cumva laşi 
mai multe indicii decât ar trebui. 

În orice caz, îţi mulţumesc că eşti acolo să mă asculti. 
Îţi mulţumesc pentru tot A fost un weekend tare ciudat şi 
ireal, dar faptul că am vorbit cu tine despre asta m-a făcut 
să mă simt mult mai bine. 

— Blue 

DE LA: hourtohour. notetonote o (Ogmail.com 

CĂTRE: bluegreen 181 0 Ogmail.com 

DATA: 10 decembrie la 7: 11 PM 

SUBIECT: Re: Recunoaşterea Orientării Sexuale 

Blue, îhh... da. Chiar mi-a scăpat numele domnului 
Wise. Cred că, dacă ai vrea, neatenţia mea te-ar putea 
ajuta să reduci numărul posibilităţilor. Mă simt oarecum 
ciudat în legătură cu asta. Scuze că sunt un idiot sadea. 

Aşadar, care sunt tipii ăia care te fac să te simţi atât 
de agitat? Nu e cu putinţă să fie atât de simpatici. Ai face 
mai bine să nu adori propoziţiile LOR subordonate. 

Ţine-mă la curent cu toate conversațiile viitoare pe 


care le vei purta cu mama ta, bine? 
— Jacques 


Bănuiesc că am transformat asta într-un obicei. Să 
citim Dickens la Waffle House. În seara asta, Abby nu are 
maşina mamei ei, aşa că vine cu mine acasă după orele de 
vineri şi îşi aduce o geantă cu lucruri de noapte. Ştiu că 
probabil e nasol pentru Abby să locuiască atât de departe, 
dar ador când petrece noaptea la mine acasă. 

Evident, ajungem înaintea lui Martin. În seara asta e 
mai aglomerat. Luăm o masă, dar e aproape de intrare, aşa 
că deja ne simţim de parcă am fi sub lumina reflectoarelor. 
Abby se aşază faţă în faţă cu mine şi trece imediat la 
treabă, construind o căsuţă din cutiuţe de gem şi pliculeţe 
de zahăr. 

Martin dă buzna în incinta restaurantului şi, în 
decurs de şaizeci de secunde, îşi schimbă comanda de 
două ori, râgâie şi reuşeşte să dărâme casa lui Abby cu o 
împunsătură mult prea entuziastă. 

— Off! Scuze. Scuze, zice el. 

Abby îmi surâde. 

— Şi mi-am uitat scenariul. Rahat! 

Nu e în apele lui în seara asta. 

— Poţi să te uiţi împreună cu mine, zice Abby, 
trăgându-se mai aproape de el. 

Privirea de pe chipul lui Martin. Aproape că mă 
pufneşte râsul. 

Trecem direct la actul doi, iar repetiţia nu e la fel de 
dezastruoasă pe care era acum o săptămână. Cel puţin 
acum nu trebuie să-i atrag atenţia de fiecare dată că e 
rândul lui. Mintea mea începe să umble aiurea. 


Mă gândesc la Blue - mereu la Blue -, fiindcă, zău 
aşa, mintea mea umblă numai într-o singură direcţie. Azi- 
dimineaţă am mai primit un e-mail de la el. În ultima 
vreme ne scriem aproape în fiecare zi şi e o nebunie de 
câte ori mă gândesc la el. Aproape că am rasolit un 
experiment la chimie azi, deoarece îi scriam un e-mail în 
minte lui Blue şi am uitat că turnam acid azotic. 

E ciudat, deoarece înainte consideram e-mailurile lui 
Blue ceva extra, ceva ce se regăsea la marginea vieţii mele 
adevărate. Dar acum am senzaţia că asta e viaţa mea 
adevărată. Restul zilei mă simt de parcă aş pluti printr-un 
vis. 

— O, Doamne, Marty! Nu, zice Abby, te rog, nu. 

Deoarece, brusc, Martin îngenunchează în separeu, 
cu capul dat pe spate, apucându-se de piept şi cântând. 
Tocmai s-a apucat să interpreteze acel număr extraordinar 
din cel de-al doilea act al piesei de teatru. Vreau să zic, l-a 
întruchipat pe Fagin, cu tot cu voce-groasă, tremurată şi 
cu un accent uşor britanic. Şi-a intrat cu adevărat în rol şi 
trăieşte momentul. 

Oamenii se uită gură-cască la noi. lar eu am rămas 
fără cuvinte. Abby şi cu mine ne uităm unul la altul în cea 
mai împietrită şi mai incomodă tăcere care s-a produs 
vreodată. 

Martin interpretează tot cântecul. Bănuiesc că a 
repetat ceva vreme. lar apoi... nu glumesc! Se strecoară 
înapoi la locul lui, ca şi când nimic nu s-ar fi întâmplat, şi 
începe să-şi toarne sirop pe gofră. 

— M-ai lăsat fără cuvinte, zice Abby, după care 
oftează şi îl îmbrăţişează. 

Vă jur, e ca un afurisit de personaj anime. Aproape că 
pot să văd cum îi ţâşnesc inimioare din ochi. Se uită la 
mine şi gura lui mare ca o banană pur şi simplu radiază. 
Nu pot să nu-i întorc zâmbetul rânjit. 

Poate că e un şantajist. Dar, de asemenea, se prea 
poate să devină prietenul meu. Cine naiba ştie dacă aşa 
ceva e cu putinţă. 


Sau poate că sunt doar entuziasmat. Nu ştiu cum să 
vă explic. Totul e amuzant. Martin e amuzant. Martin 
cântând la Waffle House e tare nostim. 

Două ore mai târziu, ne luăm rămas-bun de la el în 
parcare şi Abby se suie pe locul din dreapta al maşinii 
mele. Cerul e întunecat şi limpede, iar noi tremurăm preţ 
de un minut în timp ce aşteptăm ca radiatorul să înceapă 
să dea căldură. les din parcare în marşarier şi intru pe 
Roswell Road. 

— Cine cântă? întreabă Abby. 

— Rilo Kiley. 

— Nu-i cunosc, zice ea căscând. 

Ascultăm compilația pe care mi-a dăruit-o Leah de 
ziua mea, care include trei cântece Rilo Kiley de pe 
primele lor două albume. Leah a făcut o pasiune pentru 
Jenny Lewis!*. Nu ai cum să nu faci o pasiune pentru Jenny 
Lewis. Am cu douăzeci de ani mai puţin decât ea şi sunt 
sută la sută gay, dar da, m-aş săruta cu ea. 

— Martin... în seara asta... zice Abby, clătinând din 
cap. 

— Ce ciudăţenie de om. 

— O ciudăţenie oarecum simpatică, zice ea. 

Virez la dreapta spre Shady Creek Circle. Maşina s-a 
încălzit, străzile sunt aproape goale şi totul pare tihnit, 
confortabil şi sigur. 

— Categoric simpatic, hotărăşte ea, cu toate că, din 
păcate nu e genul meu. 

— Nici al meu, spun eu, iar Abby râde. 

Simt un gol în stomac. 

Ar trebui să-i spun pur şi simplu. 

Blue îi va spune adevărul mamei lui în seara asta - 
cel puţin aşa e planul. Vor lua cina acasă şi el va avea grijă 
ca ea să bea vreo două pahare de vin. lar apoi îşi va lua 
inima în dinţi şi-i va spune. Am emoţii pentru el. Poate că 


19 Jennifer Diane Jenny” Lewis (n. 1976) este o cantautoare şi actriţă 
americană, fostă solistă şi chitaristă a formaţiei Rilo Kiley. 


sunt şi un pic gelos. 

Şi bănuiesc că faptul că îi va spune pare a fi într-un 
fel o pierdere. Cred că îmi plăcea să fiu singurul care ştia 
adevărul. 

— Abby. Pot să-ţi spun ceva? 

— Sigur, ce s-a întâmplat? 

Muzica dispare undeva departe. Ne-am oprit la 
semafor şi aştept să facem stânga. Nu aud decât sunetul 
frenetic al semnalizării. 

Cred că inima mea bate în acelaşi ritm cu ea. 

— N-ai voie să spui nimănui, zic eu. Nimeni nu ştie. 

Nu zice nimic, dar simt cum se întoarce spre mine. 
Şi-a ridicat picioarele pe scaun. Aşteaptă. 

Nu plănui am s-o fac în seara asta. 

— Deci. Chestia e că sunt gay. 

E pentru prima oară când am rostit cu voce tare 
acele cuvinte. Stau cu mâinile pe volan, aşteptând să simt 
ceva extraordinar. Semaforul se face verde. 

— Oh, face Abby. 

Urmează o pauză lungă, încărcată. 

Virez la stânga. 

— Simon, opreşte! 

Pe dreapta urmează o mică patiserie şi trag pe aleea 
de acces. E închisă. Opresc maşina. 

— Îţi tremură mâinile, observă Abby pe un ton 
liniştit. 

Apoi îmi trage braţul mai aproape, îmi ridică mâneca 
şi îmi cuprinde mâna cu ambele palme. Stă turceşte pe 
scaun şi se întoarce cu totul spre mine. De-abia o pot privi 
în ochi. 

— Asta e prima oară când i-ai spus cuiva? întreabă ea 
după câteva clipe. 

Încuviinţez. 

— Uau! 

O aud trăgând aer în piept. 

— Simon, sunt absolut onorată. 

Mă las pe spătar, oftez şi îmi întorc corpul spre ea. 


Simt că centura mă sufocă. Îmi retrag mâna dintre palmele 
lui Abby pentru a o desface. Apoi i-o ofer din nou, iar ea îşi 
întrepătrunde degetele cu ale mele. 

— Eşti surprinsă? întreb. 

— Nu. 

Se uită fix la mine. Luminaţi doar de stâlpii stradali, 
ochii lui Abby sunt aproape numai pupile, mărginiţi de un 
cerc maroniu subţire. 

— Ştiai? 

— Nu, deloc. 

— Dar nu eşti surprinsă. 

— Vrei să fiu surprinsă? întreabă ea pe un ton agitat. 

— Nu ştiu, spun eu. 

Abby mă strânge de mână. 

Mă întreb cum decurge seara pentru Blue. Mă întreb 
dacă Blue simte aceiaşi fluturi în stomac pe care îi simt şi 
eu acum. De fapt, probabil că el simte mai mult decât 
fluturi în stomac. Probabil că are o senzaţie de greață atât 
de acută, încât de-abia poate rosti cuvintele. 

Blue al meu. 

E ciudat. Aproape că am senzaţia că am făcut asta 
pentru el. 

— Ce-ai de gând să faci? întreabă Abby. O să le spui 
oamenilor? 

Tac preţ de o clipă. 

— Nu Etiu, spun eu. 

Nu prea m-am gândit la asta. 

— Vreau să zic, la un moment dat o voi face 

— OK, păi, te iubesc, zice ea. 

Mă strânge de obraz. Și mergem acasă. 


DE LA: bluegreen 181 @@gmail.com CĂTRE: 
hourtohour. notetonoteoOgmail.com DATA: 13 decembrie 
la 12: 09 AM SUBIECT: zis şi făcut 

Jacques, am făcut-o. L-am spus. Aproape că nu-mi 
vine să cred. Încă mă simt entuziasmat şi agitat, de parcă 
n-aş fi eu. Nu cred c-am să pot dormi la noapte. 

Cred c-a primit vestea destul de bine. Nu l-a adus 
deloc în discuţie pe lisus. A fost destul de calmă în 
legătură cu toată treaba. Uneori uit că mama mea poate fi 
foarte înţeleaptă şi analitică (e de meserie epidemiolog). 
Işi face griji mai degrabă ca eu să înţeleg importanţa de a 
Face Sex Protejat de Fiecare Dată, Inclusiv Oral. Nu, nu 
glumesc. Nu m-a crezut când i-am spus că nu sunt activ 
din punct de vedere sexual. Aşadar, bănuiesc c-ar trebui s- 
o iau ca pe un compliment în orice caz, doresc să-ți 
mulţumesc. Jacques, nu ţi-am mai spus niciodată asta, dar 
ar trebui să ştii că tu ai fost motivul pentru care eu am 
putut s-o fac. Nu eram sigur că voi avea curajul necesar. E 
oarecum incredibil. Simt ca şi cum un zid s-a năruit şi nu 
ştiu de ce, şi nu ştiu ce se va întâmpla. Ştiu doar că tu eşti 
motivul. Aşadar, îţi mulţumesc pentru asta. 

— Blue 

DE LA: hourtohour. notetonote o ogmail.com CĂTRE: 
bluegreen 181 0 Ogmail.com 

Blue. 

Taci. Sunt al naibii de mândru de tine. Dacă aş putea, 
în acest moment te-aş îmbrăţişa. 

Uau, deci între Doamna de Fiecare Dată Inclusiv Oral 


şi Domnul Hai să citim Despre Afurisitul de Casanova, 
părinţii tăi sunt extrem de implicaţi în viaţa ta sexuală. 
Părinţii trebuie să înceteze să fie atât de stânjenitoritotuşi, 
trebuie să-ţi spun că n-ar trebui să te gândeşti la sex dacă 
nu e cu o persoană mişto. Cineva care e atât de şmecher, 
încât copiii demenţi din cartierul său nici măcar nu se 
GÂNDESC să se pişe pe veranda lui. Cineva care are o 
oareşce problemă cu propoziţiile subordonate şi care oferă 
din greşeală indicii despre propria-i persoană. Dap. 

Aşadar, Blue, trebuie să-ţi spun că m-ai inspirat 
Aseară am avut şi eu parte de o Recunoaştere a Orientării 
Sexuale. Nu faţă de părinţii mei. Dar i-am spus uneia 
dintre cele mai bune prietene ale mele, cu toate că nu 
plănuiam s-o fac, şi a fost incomod, ciudat şi oarecum 
drăguţ. Mă simt în mare parte uşurat şi un pic stânjenit 
deoarece am impresia că i-am acordat acestui lucru mai 
multă importanţă decât meritatotuşi, e amuzant într-un fel, 
mă simt de parcă am traversat un soi de hotar, iar acum 
mă aflu pe partea cealaltă şi-mi dau seama că nu-l pot 
traversa înapoi. Cred că e o senzaţie pozitivă sau cel puţin 
una încântătoare. Dar nu sunt sigur. Are noimă ce spun? 

Dar toată treaba asta cu zidurile care se năruie? Nu 
cred că merit atâta recunoştinţă. Blue, tu eşti eroul acestei 
seri. "Ţi-ai doborât singur propriul zid. Poate că şi pe al 
meu. 

— Jacques 

DE LA bluegreen 181 @@gmail.com 

Jacques. 

Nici măcar nu ştiu ce să spun. Şi eu sunt mândru de 
tine. Asta e un moment important pentru noi, nu-i aşa? 
Bănuiesc că e tipul acela de lucru pe care ni-l vom aminti 
pentru tot restul vieţii. 

Ştiu exact la ce te referi cu traversarea acelui hotar. 
Cred că ăsta e acel tip de proces care merge într-o singură 


direcţie. În clipa în care ţi-ai recunoscut orientarea 
sexuală, nu mai poţi da înapoi. E un pic înspăimântător, nu- 
i aşa? Ştiu că suntem extrem de norocoşi că ne putem 
recunoaşte orientarea sexuală acum şi nu în urmă cu 
douăzeci de ani, dar asta nu înseamnă că nu rămâne în 
continuare un pas incert E mai uşor decât credeam, dar, în 
acelaşi timp, e mult mai dificil. 

Nu-ţi face griji, Jacques. Nu mă gândesc să fac sex 
decât cu persoanele care de Ziua îndrăgostiţilor se ascund 
în baie de prietenele lor din clasa a opta, mănâncă munţi 
de Oreo şi ascultă cântece deprimante şi minunate, dar nu 
poartă niciodată tricouri cu formaţii. 

Cred că partenerul meu ideal posedă nişte 
caracteristici foarte specifice. 

(Nu glumesc.) 
— Blue 


Trebuie să-l cunosc. 

Nu cred c-o mai pot duce aşa. Nu-mi pasă dacă 
distrug totul. Mai am un pic şi îmi dau limbi cu ecranul 
laptopului. 

Blue Blue Blue Blue Blue Blue Blue. 

Zău aşa, mă simt de parcă sunt pe cale să explodez. 

Petrec întreaga zi la şcoală cu un gol în stomac şi e 
absolut inutil, deoarece nu sunt ataşat de niciun lucru 
adevărat. Deoarece, zău aşa, sunt doar nişte cuvinte pe 
ecran. Nici măcar nu-i ştiu afurisitul de nume. 

Cred că sunt un pic îndrăgostit de el. 

Pe toată durata repetiţiei, mă holbez la Cal Price, 
sperând c-o s-o dea în bară într-un fel sau altul şi-o să-mi 
ofere un soi de indiciu. Ceva. Orice. Scoate o carte şi ochii 
îmi zboară direct către numele autorului de pe copertă. 


Deoarece poate că acea carte e scrisă de afurisitul de 
Casanova, iar eu nu cunosc decât o persoană care deţine o 
carte scrisă de afurisitul de Casanova. 

Dar e Fahrenheit 451. Probabil ceva de citit pentru 
ora de engleză. 

Vreau să zic, cum arată o persoană ale cărei ziduri se 
năruie? 

Pe bune, o mulţime de oameni au azi probleme să se 
concentreze, întrucât toţi sunt obsedaţi de un tip din clasa 
a zecea care s-a furişat în laboratorul de chimie şi a rămas 
cu „jucăria” înţepenită într-un pahar gradat. Nu ştiu care-i 
faza. Se pare că cineva a postat totul pe Tumbir. Dar 
bănuiesc că domnişoara Albright s-a săturat să audă de 
păţania asta, aşa că ne dă drumul mai devreme. 

Ceea ce înseamnă că atunci când trag pe aleea din 
faţa casei, afară e încă lumină. Bieber aproape că plânge 
de bucurie când mă vede. Se pare că sunt primul care a 
ajuns acasă. Aş vrea într-un fel să ştiu unde e Nora. Ca să 
fiu sincer, faptul că a ieşit e al naibii de neobişnuit. 

Nu am deloc astâmpăr. Nici să mănânc nu vreau. Nici 
măcar Oreo. Nu pot să stau locului. Îi trimit un mesaj lui 
Nick ca să văd ce face, cu toate că ştiu că e băgat în vreun 
joc video la subsol, deoarece asta face mereu după- 
amiezile până ce începe antrena-A 

mentul la fotbal. Imi răspunde că Leah e pe drum 
spre el. Aşa că îi pun lesa lui Bieber şi încui uşa în urma 
noastră. 

Leah trage pe alee exact când ajungem acolo. Îşi 
coboară geamul şi îl strigă pe Bieber, care, evident, se 
desprinde de mine pentru a sări pe maşina ei. 

— Salut, frumosule! îl întâmpină ea. 

Stă sprijinit cu labele de portiera ei şi îi trage o 
singură limbă politicoasă. 

— Ai terminat repetițiile? întreabă ea în timp ce 
ocolim casa pentru a ajunge la uşa de la subsol a lui Nick. 

— Da. 

Răsucesc mânerul şi deschid uşa. 


— Bieber. NU! Vino! 

Zici că parcă n-a mai văzut niciodată în viaţa lui o 
veveriţă. Sfinte Dumnezeule! 

— Iisuse! Deci, ce, e două ore pe zi, trei zile pe 
săptămână? j 

— Patru zile pe săptămână acum, spun eu. În fiecare 
zi, mai puțin vinerea. Iar sâmbăta asta vom avea o 
repetiție de dimineață până seara. 

— Uau, face ea. 

Nick închide televizorul când intrăm. 

— Jucai Assassiris Creed? întreabă Leah, dând din 
cap spre ecranul negru. 

— Dap, răspunde Nick. 

— Super! exclamă ea. 

Iar eu ridic din umeri. Nu dau doi bani pe jocurile 
video. 

Mă întind pe mochetă lângă Bieber, care stă pe spate 
şi arată ridicol cu gingiile la vedere. Nick şi Leah sfârşesc 
prin a vorbi despre Doctor fvho%, iar Leah se instalează în 
scaunul din faţa televizorului, trăgându-se de tivul 
franjurat al jeanşilor ei. Obrajii îi devin uşor rozalii 
îndărătul pistruilor în timp ce susţine un argument şi 
devine tot mai animată. Ambii sunt absorbiți în filosofia 
călătoriei în timp. Aşa că închid ochii şi mă gândesc la 
Blue. 

Bine. Recunosc. Am făcut o pasiune. Dar nu e ca şi 
când am făcut o pasiune pentru un muzician oarecare sau 
un actor sau afurisitul de Harry Potter. Asta e o chestie 
serioasă. Trebuie să fie. Aproape că mă mistuie. 

Vreau să zic, stau aici, întins pe mocheta de la 
subsolul lui Nick, situl atâtor transformări Power Rangers 
şi al luptelor cu săbii de lumină şi al paharelor de suc 
vărsate - şi tot ce-mi doresc în acest moment e să primesc 
următorul e-mail de la Blue. Iar Nick şi Leah încă vorbesc 


20 Serial SF britanic, produs de BBC începând cu 1963. 


despre afurisitul de TARDIS?1. Habar nu au. Ei nici măcar 
nu ştiu că sunt gay. 

Şi nu ştiu cum să fac asta. De când i-am spus lui Abby 
vineri, m-am gândit oarecum că va fi uşor să le spun lui 
Leah şi lui Nick. 

Mă rog, să zicem mai uşor, acum că gura mea s-a 
obişnuit cu acele cuvinte. 

Nu e mai uşor. E imposibil. Deoarece, cu toate că mă 
simt de parcă o cunosc pe Abby dintotdeauna, eu am făcut 
cunoştinţă cu ea în urmă cu patru luni. Şi bănuiesc că nu a 
avut suficient timp la dispoziţie ca să-şi formeze anumite 
păreri despre mine. Dar cu Leah mă ştiu din clasa a şasea, 
iar cu Nick de când aveam patru ani. Cum să le spun că 
sunt gay? E ceva mult prea delicat. Aproape insurmontabil. 
Nu ştiu cum să le spun aşa ceva şi apoi să mă simt ca fiind 
acelaşi Simon. Fiindcă dacă Leah şi Nick nu mă recunosc, 
nici eu n-am să mă mai recunosc. 

Îmi vibrează telefonul. Mesaj de la Găoaza Maimuţei: 
hei ce zici de o altă ieşire la Waffle Home zilele astea? 

Îl ignor. 

Îmi displace să mă simt atât de îndepărtat de Nick şi 
Leah. Nu e ca şi când aş tăinui o pasiune normală, fiindcă 
noi oricum nu vorbim niciodată despre pasiunile noastre şi 
asta funcţionează de minune. Chiar şi pasiunea pe care 
Leah a făcut-o pentru Nick. O văd, şi sunt convins că şi 
Nick o vede, dar există o înţelegere tacită că nu vom vorbi 
niciodată despre ea. 

Nu ştiu de ce chestia cu homosexualitatea nu poate fi 
aşa. Nu ştiu de ce faptul că o ascund de ei mă face să mă 
simt de parcă aş duce o viaţă secretă. 

Telefonul îmi vibrează din nou şi văd că mă sună tata. 
Ceea ce probabil înseamnă că cina e gata. 

Urăsc că mă simt atât de uşurat. 

Chiar am de gând să le spun la un moment dat lui 


21 Navală spaţială şi maşină a timpului din serialul Doctor Who, care 
seamănă la exterior cu o cabină de poliţie. 


Nick şi lui Leah. 

Îmi petrec prima sâmbătă a vacanței de Crăciun la 
şcoală. Toată lumea se află pe scenă, în cerc, îmbrăcaţi în 
pijama, mâncând gogoşi şi bând cafea din pahare de 
carton. Doar că eu stau lângă Abby, la marginea scenei. 
Picioarele îmi atârnă peste fosa orchestrei, iar picioarele ei 
stau în poala mea. 

Degetele îmi sunt lipicioase de la zahărul pudră. Mă 
simt atât de departe. Privesc fix spre cărămizi. Câteva 
dintre cărămizile peretelui din spate al amfiteatrului au o 
nuanţă mai închisă, aproape maronie, şi formează o spirală 
dublă. Designul pare extrem de întâmplător. Şi, în acelaşi 
timp, curios de intenţionat. 

Spiralele duble sunt interesante. Acid 
dezoxiribonucleic. Am să mă gândesc la asta. 

Să fac eforturi să nu mă gândesc la ceva anume e ca 
şi când aş juca o afurisită de partidă de Loveşte Cârtiţa. De 
fiecare dată când alungi un gând, un altul îşi face apariţia 
rapid. 

Bănuiesc că există două cârtiţe. Una e faptul că 
săptămâna asta, după repetiţii, am ieşit trei zile cu Nick şi 
Leah, ceea ce înseamnă trei ocazii de-a le spune că sunt 
gay. De trei ori m-am panicat şi am dat înapoi. lar apoi e 
Blue, cu gramatica lui perfectă, care habar nu are de câte 
ori îmi verific e-mailurile înainte să i le trimit. Blue, care e 
atât de rezervat, şi totuşi, uneori, surprinzător de cochet. 
Care se gândeşte la sex, şi se gândeşte să-l facă cu mine. 

Dar, ştiţi voi: spirale duble. Răsucitele şi 
întortocheatele spirale duble. 

Martin intră pe uşile din spatele amfiteatrului. Poartă 
o cămaşă de noapte lungă şi demodată şi are bigudiuri. 

— Oh. Uau. El chiar... OK. 

Abby dă din cap, rânjind spre Martin, care face o 
piruetă şi se împiedică imediat de cămaşa lui de noapte. 
Dar reuşeşte să se stabilizeze de braţele unui fotoliu şi 
arborează un zâmbet triumfător. Asta-i Martin. La el, totul 
e un spectacol. 


Domnişoara Albright se alătură cercului de pe scenă 
şi face prezenţa. Eu şi Abby ne apropiem de grup. Eu ajung 
să stau lângă Martin şi îi ofer un zâmbet. El îmi trage un 
pumn prietenesc în braţ, dar priveşte drept înainte, 
precum un tată la antrenamentele de baseball. Un tată 
care se îmbracă la fel ca bunica mea. 

— Aşadar, gaşca mea în pijamale, uitaţi care e planul, 
ne anunţă domnişoara Albright. Dimineaţa asta vom 
încerca să finalizăm momentele muzicale. Mai întâi ne 
ocupăm de cele în cor, iar apoi ne organizăm în grupuri 
mai mici. Luăm o pauză de pizza la prânz, iar după aceea 
facem o repetiţie cap-coadă. 

Peste umăr, îl văd pe Cal cocoţat pe un podium, 
scriind ceva pe marginea scenariului său. 

— Întrebări? zice ea. 

— Pentru cei care ştim scenariul pe de rost, mai 
trebuie să le cărăm după noi pentru a lua notițe? întreabă 
Taylor, astfel încât toată lumea să ştie că şi-a memorat 
replicile. 

— În dimineaţa asta, da. După-amiază, nu. Vom trece 
prin notițe după ce terminăm. Aş vrea să repetăm ambele 
acte fără să ne oprim. Evident, va fi o harababură, dar nu e 
nicio problemă, spune ea căscând. Bine, deci. Luăm o 
pauză, după care trecem la „Food, Glorious Food”. 

Mă ridic şi, înainte să mă răzgândesc, mă duc şi mă 
aşez lângă 

Cal pe podium. Îl înghiontesc în genunchi. 

— Faine buline, zic eu. 

El zâmbeşte. 

— Faini labradori. 

Vreau să zic, e drăguţ, aşa c-am să ignor ce-a spus, 
însă câinii de pe pantalonii mei sunt clar golden retrieveri. 

Arunc o privire pe scenariul lui. 

— Ce desenezi? 

— A, asta? Nu ştiu, zice el. 

Îşi dă bretonul la o parte şi se îmbujorează, şi o, 
Doamne, e de-a dreptul adorabil. 


Nu ştiam că desenezi. 

Un pic. 

Ridică din umeri şi înclină biblioraftul spre mine. 

Are un stil de a desena care e tot numai mişcări şi 
unghiuri ascuţite şi linii groase. Nu e rău. Desenele lui 
Leah sunt mai bune. Dar nu prea contează, întrucât lucrul 
cel mai important e că desenul lui Cal înfăţişează un 
supererou. 

Vreau să zic, un supererou. Inima aproape că mi se 
opreşte în loc. Blue adoră supereroii. 

Blue. 

Alunec un centimetru mai aproape, astfel încât 
picioarele noastre să se atingă un pic. 

Nu sunt sigur dacă a observat. 

Nu ştiu de ce azi sunt atât de curajos. 

Sunt 99, 9 la sută sigur că Blue e Cal. Dar există acea 
minimă posibilitate ca el să nu fie. Din cine ştie ce motiv, 
nu îndrăznesc să-l întreb. 

Aşa că, în schimb, întreb: 

— Cum e cafeaua? 

— Destul de bună, Simon. Destul de bună. 

Ridic privirea şi observ că Abby mă urmăreşte cu 
mare interes. O fulger cu privirea, iar ea se uită în altă 
parte, dar are un mic zâmbet atotcunoscător care pur şi 
simplu mă omoară. 

Domnişoara Albright ne trimite pe câţiva dintre noi în 
sala de muzică şi îl pune pe Cal să se ocupe de grup. Una 
peste alta, e o situaţie perfectă. 

Pentru a ajunge acolo, trebuie să străbatem un drum 
lung, trecând pe lângă sălile de matematică şi ştiinţă şi 
coborând pe scara din spate. Totul e întunecat şi tenebros 
şi minunat într-o zi de sâmbătă. Şcoala e complet pustie. 
Sala de muzică e vârâtă la capătul holului de jos, pe o 
suprafaţă puţin înălţată. Cândva am fost la cor, aşa că am 
petrecut ceva timp aici. Nu s-a schimbat deloc. Am 
impresia că nu s-a schimbat de mai bine de douăzeci de 
ani. 


Există trei şiruri de scaune pe podiumuri încastrate 
în pereţii sălii de clasă, care formează un hexagon fără o 
latură. În mijlocul acelei încăperi se află o pianină. Pe 
partea din faţă are lipit un anunţ laminat, care ne aduce 
aminte să adoptăm o poziţie dreaptă. Cal se aşază pe 
marginea băncuţei de la pian, întinzându-şi braţul la ceafă. 

— Deci. Aăă, poate c-am putea începe cu „Consider 
Yourself” sau „Pick a Pocket or Two”, spune el, frecându-şi 
piciorul de băncuţa pianinei. 

Pare atât de pierdut. Martin încearcă să transfere 
unul dintre bigudiuri în coada de cal a lui Abby şi ea îl 
împunge în stomac cu un beţişor de tobă, iar câţiva colegi 
şi-au scos chitarele şi au început să cânte tot felul de 
melodii pop. 

Nimeni nu îl ascultă pe Cal în afară de mine. Ei bine, 
şi de Taylor. 

— Vrei să mutăm stativele astea? îl întreb eu. 

— Aăă, da. Ar fi super, zice el. Vă mulţumesc. 

Pe unul dintre stative se află o coală de hârtie care 
îmi atrage atenţia - portocaliu fosforescent, pe care e notat 
cu markerul cuvântul „REPERTORIU”. Dedesubt se află o 
listă de cântece - melodii faine, clasice, de genul 
„Somebody to Love” şi „Billie Jean”. 

— Ce-i aia? întreabă Taylor. 

Ridic din umeri, întinzându-i-o. 

— Nu cred că asta ar trebui să se afle aici, zice ea, 
aruncând-o. 

Fireşte că asta e părerea ei. Taylor e duşmanul 
tuturor lucrurilor faine. 

Cal are laptopul domnişoarei Albright, care conţine 
negativele cântate la pian ale tuturor cântecelor din 
musical. Chit că îmi displace s-o recunosc, Taylor are fără 
doar şi poate cea mai bună voce din şcoală, imediat după 
Nick, iar Abby e o dansatoare atât de bună, încât poate 
duce de una singură tot spectacolul. Iar tot ceea ce atinge 
Martin e bizar şi absurd şi hilar. Mai ales când poartă o 
cămaşă de noapte. 


Încă mai avem o oră până ce se presupune c-ar trebui 
să ne reunim în amfiteatru şi ar trebui să trecem din nou 
prin toate cântecele, dar, adică, pe bune. E sâmbătă, ne 
aflăm într-o şcoală pustie şi întunecată şi suntem o gaşcă 
de copii-actori care poartă pijamale şi s-au îndopat cu 
gogoşi. _ 

Sfârşim prin a cânta melodii Disney pe casa scării. În 
mod straniu, Abby cunoaşte fiecare vers din fiecare cântec 
din Pocabontas, şi toată lumea ştie Regele Leu, Aladdin şi 
Frumoasa fi Bestia. Taylor poate improviza acorduri şi 
bănuiesc că ne-am încălzit cu toţii după ce am cântat 
piesele din Oliver! y deoarece totul sună extraordinar. Iar 
acustica de pe casa scării e pur şi simplu fenomenală. 

Iar apoi urcăm din nou la etaj, iar Mila Odom şi Eve 
Miller scot o grămadă de scaune directoriale din 
laboratorul de chimie. Suntem destul de norocoşi că Liceul 
Creekwood are culoare atât de lungi şi de drepte. 

Aşa arată fericirea absolută: mă apuc cu ambele 
mâini de şezutul scaunului, în timp ce Cal Price mă 
împinge cu toată forţa pe culoar. Ne întrecem cu două fete 
din a zecea. Cal e o persoană care se mişcă destul de încet, 
aşa că ele ne domină, însă nici nu-mi pasă. M-a apucat cu 
mâinile de umăr şi amândoi ne prăpădim de râs, iar 
şirurile de dulapuri sunt un vârtej ameţitor de culoare 
albastră. Las picioarele jos şi încetinim până oprim. Şi 
bănuiesc că trebuie să mă ridic. Ridic mâna pentru a bate 
palma cu Cal, dar, în schimb, el îşi trece degetele printre 
ale mele preţ de o secundă. Apoi priveşte în jos şi 
zâmbeşte, iar ochii îi sunt ascunşi de breton. Ne desfacem 
mâinile, iar inima mea bubuie. Simt nevoia să-mi mut 
privirea în altă parte. 

Apoi Taylor, dintre toţi oamenii, se suie pe unul dintre 
scaune. Părul ei blond flutură în vânt în timp ce Abby o 
împinge, şi împreună sunt campioanele incontestabile. 
Abby şi muşchii picioarelor ei, bănuiesc. Habar n-aveam că 
e atât de iute. 

Abby se prăbuşeşte peste mine, râzând şi încercând 


să-şi recapete suflul, şi ne prăvălim pe jos, sprijinindu-ne 
de dulapuri. Îşi reazemă capul de umărul meu, iar eu o 
cuprind cu braţul pe după talie. Uneori, Leah se comportă 
ciudat când o atingi, iar cu Nick există o înţelegere tacită 
să nu ne atingem. Dar Abby e o persoană căreia îi place să 
îmbrăţişeze, şi eu la fel, oarecum, aşa că a fost frumos. Şi 
de când i-am făcut confesiuni în acea seară în maşină după 
ieşirea de la Waffle House, totul a decurs foarte natural şi 
confortabil între noi. E destul de tihnit să stau lângă Abby 
şi să inspir mirosul ei magic de friganele, în timp ce-i 
urmărim pe boboci făcând cu rândul la întrecerile pe 
scaune. 

Abby şi cu mine stăm nemişcaţi atât de mult, încât 
braţul începe să-mi amorţească. Însă abia atunci când 
suntem pe cale să ne îndreptăm spre amfiteatru observ că 
am fost urmăriţi de doi oameni. 

Primul e Cal. 

Al doilea e Martin, care pare al naibii de furios. 

— Spier. Trebuie să vorbim, îmi spune Martin, după 
care mă trage în cel mai apropiat cotlon de pe casa scării. 

— Ăăă, acum? Fiindcă domnişoara Albright vrea să... 

— Da, domnişoara Albright poate să aştepte naibii o 
secundă. 

— OK. Care-i treaba? 

Mă reazem de balustradă şi ridic privirea spre el. 
Casa scării e întunecată, dar ochii mei s-au obişnuit destul 
de repede şi pot să văd încordarea din maxilarul lui 
Martin. El tace şi aşteaptă până ce colegii noştri sunt 
suficient de departe pe culoar ca să ne audă. 

— Deci, mi se pare mie sau tu crezi că situaţia asta e 
amuzantă? întreabă el în şoaptă. 

— Poftim? 

Nu dezvoltă. 

— Să mor eu dacă ştiu la ce dracu' te referi, spun 
într-un târziu. 

— Mda, normal că nu ştii. 

Martin îşi încrucişează braţele la piept şi se ciupeşte 


de cot, fulgerându-mă cu privirea. 

— Marty, zău aşa. Nu ştiu de ce eşti supărat. Dacă 
vrei să-mi spui şi mie ce se întâmplă, bine. Altminteri, nu 
ştiu ce să-ţi spun. 

El expiră sonor şi se reazemă de balustradă. 

— Încerci să mă umileşti. Şi, crede-mă, înţeleg. 
Înţeleg că nu erai sută la sută de acord cu pactul nostru... 

— Pactul nostru? Te referi la şantajul tău? Da, nu 
sunt de acord să fiu şantajat, dacă asta te macină. 

— Fir-ar să fie, tu crezi că te şantajez? 

— Cum puii mei numeşti tu asta? întreb eu. 

Dar e amuzant-nu sunt deloc supărat pe el. Un pic 
uluit pe moment, dar nu mânios. 

— Uite ce e. S-a terminat. Treaba cu Abby nu mai 
există, bine? Aşa că poţi uita de toată chestia asta 
afurisită. 

Tac câteva secunde, după care spun: 

— S-a întâmplat ceva cu Abby? 

— Da, la dracu', s-a întâmplat ceva cu Abby. M-a 
respins. 

— Poftim? Când? 

Martin se desprinde brusc la balustradă, roşu de 
furie. 

— Cam cu vreo cinci minute înainte să se fi aruncat 
pe tine, bombăne el. 

— Poftim? Da, asta nu e... 

— Ştii ce? Las-o baltă, Spier! De fapt, ştii ce poţi să 
faci? Poţi să-i spui domnişoarei Albright c-o s-o văd naibii 
în ianuarie. 

— Pleci? îl întreb. N 

Zău că nu ştiu ce naiba se petrece. Imi arată degetul 
din mijloc în timp ce se îndepărtează. Nici măcar nu se 
întoarce să se uite la mine. 

— Martin, eşti... 

— Simon, îţi doresc să ai parte de-un Crăciun de 
rahat, spune el. Sper că eşti fericit. 

Jacques. 

N-o să-ţi vină să crezi asta. 

Ieri, când am ajuns acasă de la şcoală, mă aşteptau 
ambii părinţi. Ştiu că nu pare cine ştie ce, dar trebuie să ţii 
cont că mama mea nu pleacă aproape niciodată de la 
muncă mai devreme şi că tata nu a venit niciodată în oraş 
fără să mă anunţe în prealabil. Şi tocmai a fost aici acum 
două săptămâni. Stăteau amândoi pe canapeaua din 
camera de zi şi râdeau, dar au tăcut imediat ce-am intrat 

Am început să mă simt agitat Jacques. Eram sută la 
sută convins că mama îi spusese tatii că sunt gay, ceea ce 
ar fi fost., nu ştiu. În orice caz, am petrecut jumătate de 
oră (care mi s-a părut o veşnicie) vorbind despre nimicuri, 
iar apoi, la un moment dat mama s-a ridicat şi a spus că ne 
va lăsa singuri pe mine şi pe tata preţ de câteva minute. 
Iar apoi s-a dus în cameră. Toată treaba asta a fost ciudată 
Tău. 

În fine, tata era extrem de agitat la fel şi eu. Am 
vorbit ceva, nu-mi amintesc ce, dar mi-am dat seama că 
mama nu îi spusese nimic. Şi, brusc, am vrut ca el să ştie. 
Am simţit că trebuia s-o fac chiar în acel moment Aşadar, îl 
ascultam vorbind şi aşteptam o ocazie să-i pot spune - dar 
el continua să vorbească fără oprire, şi a fost ciudat şi 
indirect şi plictisitor. 

Apoi, deodată, cam pe nepusă masă, îmi spune că 
mama mea vitregă e însărcinată. Urmează să nască în 
iunie. 


Chiar nu mă aşteptam la asta. Am fost singur la 
părinţi toată viaţa mea. 

Aşa că da. Dacă există cineva care poate să găsească 
umorul situaţiei în toată treaba asta, tu eşti acela. Te rog. 
Sau, pur şi simplu, distrage-mi atenţia. Te pricepi foarte 
bine şi la asta. 

Cu dragoste. 

Blue 

Blue. 

Uau! Sunt., uau! Felicitări? Nu ştiu. Nu prea pot să- 
mi dau seama bine cum te simţi în legătură asta, dar am 
senzaţia că nu eşti prea încântat Bănuiesc că nici eu n-aş 
fi. Mai ales dacă m-aş fi obişnuit cu ideea de a fi singur la 
părinţi. Şi apoi mai afli şi că tatăl are relaţii sexuale, ceea 
ce e întotdeauna înfiorător (şi ţi-a cumpărat ŢIE o carte 
scrisă de afurisitul de Casanova?). Ihh! 

De asemenea, îmi pare rău că te-ai pregătit din nou 
să-ţi recunoşti orientarea sexuală şi că n-ai avut ocazia s-o 
faci. Asta chiar e nasol. 

Încerc să găsesc pentru tine umorul. Caca? Să spui 
„caca” e amuzant nu? Bănuiesc că va fi mult de-acum 
înainte. Nu ştiu de ce, în acest moment nu mi se pare 
amuzant CACA!!! Vreau să zic, mă străduiesc. 

E foarte ciudat felul în care părinţii tăi ţi-au dat 
vestea, ca şi când erau amândoi părtaşi la toată treaba 
asta. Bănuiesc că tatăl tău a vrut s-o avertizeze mai întâi 
pe mama ta sau ceva de genul? lar apoi a devenit agitat 
când a sosit momentul să-ţi spună. E ca şi când ar fi de-o 
vârstă cu noi şi trebuie să le spună părinţilor c-a lăsat pe 
cineva cu burta la gură. Care e clar varianta echivalentă 
unei persoane hetero de a-şi recunoaşte orientarea 
sexuală. 

Apropo, nu crezi că toată lumea ar trebui să-şi 


recunoască orientarea sexuală? De ce heterosexualitatea e 
considerată a fi standardul? Toată lumea ar trebui să 
declare din ce tabără face parte şi ar trebui să fie o chestie 
importanta şi stânjenitoare, indiferent că eşti hetero, gay, 
bisexual sau altceva. Zic şi eu. 

În orice caz, nu ştiu dacă ce ţi-am zis te ajută cu 
ceva. Bănuiesc că nu sunt în formă bună azi (şi pentru 
mine a fost o zi ciudată). Dar vreau să ştii că-mi pare rău 
că treaba asta te-a lovit din neant şi că mă gândesc la tine. 

Cu dragoste. 

Jacques 

Jacques, în primul rând, e-mailul tău m-a ajutat foarte 
mult Nu ştiu - ceva legat de caca şi de Casanova şi de 
expresia „cu burta la gură” în legătură cu tatăl meu. Totul 
e un adevărat dezastru. Într-adevăr, văd umorul situaţiei. 
Bănuiesc că nu e neapărat un lucru rău să am un mic fetus 
ca frăţior. Sunt destul de curios să aflu dacă e băiat sau 
fată. In orice caz, mă simt mult mai bine acum, că am 
apucat să dorm puţin. Şi mă gândesc că mă simt mai bine 
şi datorită faptului că am vorbit cu tine despre asta. 

Scuze că şi tu ai avut o zi ciudată. Vrei să vorbeşti 
despre asta? 

Categoric e enervant că heterosexualii (şi pielea albă, 
că tot vorbim despre asta) e standardul şi că singurii 
oameni care trebuie să se gândească la identitatea lor sunt 
cei care nu se încadrează în tipar. Heterosexualii chiar ar 
trebui să fie obligaţi să-şi recunoască orientarea sexuală, şi 
cu cât e mai stânjenitor, cu atât mai bine. Stânjeneala ar 
trebui să fie o necesitate. Bănuiesc că asta e oarecum 
versiunea noastră de Plan al Homosexualilor?2? 


22 în original, „Homosexual Agenda” (sau „Gay Agenda”) e un termen 
introdus de anumite organizaţii creştin-conservatoare (în principal în 
SUA) şi descrie într-o maniera peiorativă lupta pentru obţinerea de 
drepturi a organizaţiilor de homosexuali din SUA. Termenul se referă la 


Cu dragoste. 

Blue 

P.S. Apropo, ghici ce mănânc chiar în acest moment? 

Blue. 

Sper, pentru binele tău, că Micul Fetus e băiat, căci 
surorile sunt o mare bătaie de cap. Mă bucur că te simţi un 
pic mai bine. Nu ştiu cum de-am reuşit, dar mă bucur c-am 
putut să te ajut într-un fel sau altul. 

Ei, nu-ţi face griji în privinţa zilei mele ciudate. 
Cineva s-a înfuriat pe mine şi e cam dificil de explicat, dar 
e o neînțelegere tâmpită. Nu mai contează. 

Planul Homosexualilor? Nu ştiu. Cred că e mai 
degrabă Planul Homo Sapiens. Asta e scopul, nu-i aşa? 

Cu dragoste. 

Jacques 

PS. M-ai făcut curios. O banană? Un hotdog? Un 
castravete? e 

Jacques, îmi place. 

Cu dragoste. 

Blue 

PS. Numai la prostii te gândeşti, Jacques. 

RP. S. Mai degrabă o baghetă uriaşă. 

P.P.P.S. Nu, pe bune. Biscuiţi Oreo. În onoarea ta. 

eforturile de a schimba legile şi politicile guvernamentale asupra 
problemelor legate de drepturile LGBT. Adiţional, termenul poate fi 
folosit de militanţii conservatori pentru a descrie presupusele țeluri ale 
activiştilor drepturilor LGBT, cum ar fi recrutarea de heterosexuali în 
ceea ce ei numesc „un stil de viaţă homosexual”. 


SUBIECT: Re: Planul Homo Sapiens 

Blue, îmi place că mănânci Oreo la micul dejun. Şi 
îmi place bagheta ta uriaşă. 

Uite care-i faza. Am tot scris asta şi am şters-o şi 
încerc să caut o metodă mai bună de a o formula. Nu ştiu. 
Am s-o spun şi gata: vreau să ştiu cine eşti. 

Cred c-ar trebui să ne vedem în realitate. 

Cu dragoste. 

Jacques 


E Ajunul Crăciunului şi simt că ceva e diferit. 

Nu rău. Ci diferit. Nu ştiu cum să vă explic. Am bifat 
toate tradiţiile familiei Spier. Mama a făcut balegă de ren, 
adică trufe cu Oreo. Bradul e împodobit şi luminat. Am 
interpretat cântecul veveriţelor. 

E seară, încă suntem îmbrăcaţi în pijama şi toată 
lumea se află în camera de zi, cu câte un laptop în braţe. 
Bănuiesc că e un pic îngrozitor că avem cinci computere - 
Shady Creek e acel tip de suburbie, dar totuşi. Căutăm 
comori pe Facebook. 

— Alege, tată, îl îndeamnă Alice. 

— Bine, zice el. Cineva care vizitează o zonă 
tropicală. 

— Am găsit! exclamă mama, întorcându-şi laptopul ca 
să ne arate pozele cuiva. Bifat şi bifat. OK, rândul meu. O 
despărţire. 

Preţ de câteva clipe se aşterne tăcerea, întrucât toţi 
căutăm disperaţi în newsfeed-urile noastre. Într-un târziu, 
Nora găseşte pe cineva. 

— Amber Wasserman, citeşte ea. Credeam k te 
cunosc. Se pare că m-am înşelat. Intr-o zi o să t întorci și- 
ai să-ţi dai seama la e ai dat cu şutul. 


Aş spune că a fost o despărţire implicită, remarc eu. 

— Se pune la socoteală. 

— Dar ai putea s-o interpretezi ad litteram, insist eu. 
E ca şi când ea îi bate obrazul fiindcă i-a aruncat iPhone-ul. 

— Asta e logică ă la Simon, comentează Alice, şi nu o 
accept. Hai, bibi. E rândul tău. 

Tata a inventat conceptul de „logică ă la Simon” şi se 
pare că nu pot să mai scap de ea. Înseamnă „dorinţe 
deşarte susţinute de dovezi neîntemeiate”. 

— Bine, zice Nora. Opusul. Un cuplu drăgăstos, 
dezgustător. 

O alegere interesantă, venind din partea Norei, care 
nu vorbeşte niciodată despre astfel de lucruri. 

— OK, am găsit unul, zic eu. Carys Seward. Mă simt 
extrem de recunoscătoare că îl am pe Jaxon Wildstein în 
viața mea. Nopizile petrecute cu tine sunt mereu perfecte, 
iar cea de ieri n-a făcut exceptzie. Te iubesc enorm, dragul 
meu. Emoticon care face din ochi. 

— Scârbos, zice Nora. 

— Aia e Carys a ta, bubu? 

— Eu nu am nicio Carys, spun eu. 

Dar ştiu la ce se referă Alice. Primăvara trecută am 
ieşit timp de aproape patru luni cu o tipă pe nume Carys. 
Deşi niciuna dintre „noptzile” petrecute împreună cu ea n- 
a fost chiar „atât de perfectă”. 

Totuşi, e o nebunie: pentru prima oară în viaţa mea, 
aproape că înţeleg. E ciudat, e scârbos şi feţişoara aia 
înfiorătoare care face din ochi împinge totul spre ceea ce 
eu numesc „prea multe informaţii”. Dar, da. Poate că îmi 
pierd minţile, dar nu mă gândesc decât la felul în care Blue 
şi-a semnat ultimele e-mailuri folosind sintagma „cu 
dragoste”. 

Bănuiesc că îmi pot imagina cum noi doi am putea 
avea parte uneori de nopţi perfecte. Şi cum probabil că aş 
striga asta din toţi rărunchii. 

Reîmprospătez browserul. 

— Rândul meu. În regulă. Un evreu, spun eu, care 


postează despre Crăciun. 

Iubitul meu evreu-episcopalian de pe e-mail. Mă 
întreb ce face în acest moment. 

— Nick de ce nu postează niciodată nimic? întreabă 
Nora. 

Deoarece e de părere că Facebook-ul e cel mai de jos 
numitor comun al discursului social. Cu toate că îi place să 
vorbească despre social media ca fiind un vehicul pentru 
construirea şi interpretarea identităţii. Ce naiba o fi 
însemnând şi asta. 

— Am găsit o persoană. Jana Goldstein. Programul 
cinematografului într-o mână; mâncare la pachet în 
cealaltă. Pregătită pentru ziua de mâine. Crăciun fericit 
tuturor evreilor! 

— Cine e Jana Goldstein? întreabă mama. 

— Cineva de la Wesleyan, răspunde Alice. Bine. Ceva 
despre avocaţi. 

E zăpăcită şi observ că îi vibrează telefonul. 

— Scuze. Revin imediat. 

— Avocaţi? Ce naiba, Alice? face Nora. Asta îl 
favorizează clar pe tata. 

— Ştiu. Mi-e milă de el! strigă Alice peste umărul ei, 
înainte să dispară pe scări. Salut, spune ea, răspunzând la 
telefon. 

O clipă mai târziu, auzim uşa dormitorului ei 
închizându-se. 

— Am găsit unul! 

Tata radiază. De obicei e varză la jocul ăsta, întrucât 
are în total cam doisprezece prieteni pe Facebook. 

— Bob Lepihski. Sărbătorifericite vouă fifamiliilor 
voastre, de la Lepinski & Willis S.R.L. 

— Bună asta, tată, îl felicită Nora, după care se uită 
la mine: Cu cine vorbeşte? 

— Să fiu al naibii dacă ştiu, zic eu. 

Alice stă la telefon de două ore. E o situaţie fără 
precedent. 

Căutarea de comori ia sfârşit. Nora se ghemuieşte cu 


laptopul ei pe canapea, iar părinţii noştri dispar în camera 
lor. Şi nici măcar nu vreau să mă gândesc ce fac ei acolo 
sus. Nu, după ce au făcut tatăl şi mama vitregă a lui Blue. 
Bieber scheaună la intrare. 

Telefonul meu vibrează cu un mesaj de la Leah: 
Suntem la uşa ta. Leah se comportă ciudat când trebuie să 
sune la uşa cuiva. Cred că devine timidă în preajma 
părinţilor. 

Mă deplasez ca s-o las să intre şi îl găsesc pe Bieber 
ridicat pe labele din spate, practic încercând să o pupe 
prin geam. 

— Jos, îi comand eu. Haide, Bieb! 

Îl apuc de zgardă şi deschid uşa. Afară e frig, dar 
însorit, iar Leah poartă un fes negru din lână cu urechi de 
pisică. Nick stă oarecum stânjenit în spatele ei. 

— Salut, spun eu, trăgându-l pe Bieber într-o parte, 
astfel încât ei să poată intra. 

— De fapt, ne gândeam să ieşim la plimbare, zice 
Leah. 

Mă uit la ea. Tonul ei e un pic ciudat. 

— Bine, zic eu. Aşteptaţi un pic să mă schimb. 

Încă port pantalonii mei de pijama cu golden 
retrieveri. 

Cinci minute mai târziu, sunt îmbrăcat în jeanşi şi 
hanorac. Arunc o lesă pe Bieber şi ieşim. 

— Deci voiaţi să ieşim la o plimbare sau ce? întreb 
într-un târziu. 

Leah şi Nick fac schimb de priviri. 

— Da, zice Nick. 

Ridic din sprâncene spre el, aşteptând să văd dacă 
mai vrea să adauge ceva, însă îşi mută privirea în altă 
parte. 

— Cum mai merge treaba, Simon? mă întreabă Leah 
pe un ton blând, ciudat. 

Mă opresc brusc. De-abia am ieşit de pe aleea mea. 

— Ce se întâmplă? 

— Nimic. 


Se joacă cu pompoanele care atârnă la fesul ei. Nick 
priveşte lung spre drum. 

— Voiam să vedem dacă ai chef să stăm de vorbă. 

A» 

— În legătură cu ce? întreb. 

Bieber se îndreaptă spre Leah şi se lasă pe vine, 
privind-o cu ochi imploratori. 

— De ce te uiţi la mine aşa, scumpule? întreabă ea, 
scărpinându-l după urechi. Nu am niciun fursec la mine. 

— Despre ce vreți să vorbim? întreb eu din nou. 

Nu mergem. Stăm lângă trotuar şi eu îmi schimb 
greutatea de pe un picior pe altul. 

Leah şi Nick fac din nou schimb de priviri şi ştiu 
despre ce e vorba. 

— O, Doamne! Voi doi v-aţi combinat! 

— Poftim? exclamă Leah, făcându-se roşie ca sfecla. 
Nu! 

Mă uit de la Leah la Nick şi înapoi la Leah. 

— Nu v-aţi... 

I 

— Simon. Nu. Încetează. 

Leah nu se uită la Nick. De fapt, stă aplecată, cu fața 
lipită de botul lui Bieber. 

— Bine, atunci, despre ce vorbim aici? întreb eu. Ce 
se întâmplă? 

— Aăă, face Nick. 

Leah se ridică. 

— Mda, bine. Eu plec. Crăciun fericit, băieţi! Hanuka 
fericită şi tot ce vreţi voi! 

Îşi ia rămas-bun de la mine cu o uşoară mişcare din 
bărbie. Apoi se apleacă din nou şi îl lasă pe Bieber s-o 
sărute pe buze. După care pleacă. 

Nick şi cu mine rămânem în tăcere. Îşi atinge degetul 
mare de buricele celorlalte degete. 

— Hanuka a luat sfârşit, zice el într-un târziu. 

— Nick, ce se întâmplă? 

— Uite ce e - nu-ţi face griji pentru asta. 


Oftează, privind spre stradă la silueta tot mai mică a 
lui Leah. 

— A parcat la mine acasă. Presupun că trebuie să-i 
acord un minut, astfel încât să nu pară c-o urmăresc. 

— Poţi intra, spun eu. Nu-i deranjează pe-ai mei. 
Alice e acasă. 

— A, da? zice el, aruncând o privire spre casa mea. 
Nu ştiu. Am să... 

Se întoarce spre mine şi are o expresie ciudată pe 
chip. Îl ştiu pe Nick de când aveam patru ani. N-am mai 
văzut niciodată expresia asta. 

— Uite. 

Îşi pune mâna pe braţul meu. Mă uit lung la mâna lui. 
Nu mă pot abtine. Nick nu m-a atins niciodată. 

— Simon, îţi doresc să ai parte de un Crăciun cât mai 
frumos. Sincer. 

Apoi îşi retrage mâna, îşi ia rămas-bun şi porneşte cu 
paşi târşâiţi după Leah. 

Tradiţia familiei Spier cere ca fiecare cină din Ajunul 
Crăciunului să fie formată din friganele gătite după reţeta 
bunicii mele: felii subţiri de pâine veche de cel puţin o zi, 
astfel încât să absoarbă mai bine oul, prăjite în tone de unt 
în tigăi acoperite parţial cu capace. Când le prepară 
bunica, ea mută întruna capacele, roteşte pâinea de câteva 
ori şi face mult tam-tam (e o bunică tare motivată). Nu ies 
niciodată la fel de cremoase când le face tata, dar sunt 
oricum bune de te lingi pe degete. 

Le mâncăm chiar la masa din sufragerie, din setul de 
porțelan pe care părinţii noştri l-au primit la nuntă, iar 
mama scoate scena cu ieslea care se învârte ca un 
ventilator când aprinzi o lumânare sub ea. Alice reduce 
intensitatea luminilor, mama scoate şervetele din dulap şi 
totul pare tare elegant. 

Dar e ciudat. Nu prea pare a fi Ajunul Crăciunului. 
Există ceva care lipseşte şi nu ştiu ce anume e. 

M-am simţit aşa toată săptămâna şi nu înţeleg. Nu 
ştiu de ce anul ăsta totul parte atât de diferit. Poate e din 


cauză că Alice a fost plecată. Sau poate că e din cauză că 
eu petrec fiecare minut urmărind un băiat care nu vrea să 
ne întâlnim în realitate. Sau care „nu e pregătit” să mă 
întâlnească în realitate. Dar, de asemenea, e un băiat care 
semnează e-mailurile folosind sintagma „cu dragoste”. Nu 
ştiu. Nu ştiu. 

În acest moment, tot ce-mi doresc e să am senzaţia 
că e din nou Crăciun. Vreau să-l simt aşa cum îl simţeam în 
anii trecuţi. 

După cină, părinţii mei pun filmul Pur şi simplu 
dragoste şi se instalează pe canapeaua iubirii, cu Bieber 
înghesuit între ei. Alice dispare din nou să vorbească la 
telefon. Nora şi cu mine stăm o vreme în colţuri opuse ale 
canapelei, iar eu privesc lung spre instalaţiile din pom. 
Dacă mijesc ochii, totul pare oarecum luminos şi ceţos şi 
aproape că reuşesc să experimentez senzaţia pe care mi-o 
amintesc. Dar e inutil. Aşa că mă duc în camera mea, mă 
arunc pe pat şi ascult muzică. 

Trei cântece mai târziu, aud un ciocănit la uşă. 

— Simon? 

E Nora. 

— Ce e? în! 

— Intru! 

Mă reazem pe jumătate de perne şi îi arunc o privire 
uşor încruntată. Dar ea intră oricum şi împinge jos 
rucsacul de pe scaunul biroului meu. Apoi se aşază cu 
picioarele ridicate pe şezut şi îşi cuprinde genunchii cu 
mâinile. 

— Hei, zice ea. 

1  Loveactually, comedie romantică de Crăciun, 
lansată în 2003. 

— Ce vrei? o întreb. 

Se uită la mine prin ochelari - şi-a scos deja lentilele 
de contact. Părul îi e prins la spate neglijent, s-a schimbat 
într-un tricou Wesleyan şi e uluitor cât de mult a început să 
semene cu Alice. 

— Trebuie să-ţi arăt ceva, zice ea. 


Roteşte scaunul spre biroul meu şi îmi porneşte 
laptopul. 

— Glumeşti? 

Sar din pat. Zău aşa. Ea chiar crede că sunt pe cale 
să-i ofer acces liber spre laptopul meu. 

— Bine. Mă rog. Fă-o tu. 

Îl scoate din priză şi trage scaunul mai aproape de 
pat, întinzând laptopul spre mine. 

— Deci, ce-ar trebui să caut? 

Strânge din buze şi se uită din nou la mine. 

— Intră pe Tumbir. 

— Adică... Secreteledelacreek? 

Dă din cap. 

Am făcut un buton special în browser. 

— Se încarcă, spun eu. OK. S-a deschis. Care-i faza? 

— Pot să mă aşez cu tine? întreabă ea. 

Ridic ochii. 

— Pe pat? 

— Da. 

— Ăăă, bine. 

Se suie lângă mine şi se uită spre ecran. 

— Dă mai jos. 

Dau mai jos. lar apoi mă opresc. 

Nora se întoarce cu faţa spre mine. 

O, Doamne! Să-mi bag picioarele! _ 

— Eşti bine? întreabă ea pe un ton blând. Imi pare 
rău, şi! Mă gândeam că vrei să ştii despre asta. Bănuiesc 
că nu tu ai scris-o. 

Clatin încet din cap. 

— Nu, nu eu am scris-o, îi confirm. 

24 decembrie, 10: 15 A.M. 

INVITAŢIA DESCHISĂ A LUI SIMON SPIER CĂTRE 
TOŢI BĂIEȚII 

Dragi băieţi de la Creekwood! 

Prin prezenta, declar că sunt extrem de gay ti 
deschis la propuneri. Părţile interesate mă pot contacta 
direct pentru a decide unde ţi când ne putem vedea pentru 


a face sex anal pe la spate. Sau sex oral. Dar să nu mă 
lăsaţi cu bluebiţe sau cu testiculele albastre. Doamnele să 
se abțină. Asta-i tot. 

— L-am raportat deja, îmi zice Nora. Or să-l dea jos. 

— Totuşi, oamenii l-au văzut deja. 

— Nu ştiu. Tace preţ de o clipă, după care întreabă: 
Cine ar putea posta aşa ceva? 

— Cineva care nu ştie că „sex anal pe la spate” e 
redundant. 

— Ce rahat, zice ea. 

Adică, ştiu cine l-a postat. Şi bănuiesc c-ar trebui să 
fiu recunoscător că nu a postat unul din nenorocitele alea 
de screenshot-uri. Dar vă jur: aluzia aia şireată şi afurisită 
către Blue îl face să fie cea mai mare şi mai cavernoasă 
găoază care a existat vreodată. 

Dumnezeule, dacă îl vede şi Blue? 

Trântesc capacul laptopului şi îl arunc pe scaun. Apoi 
îmi las capul pe maldărul de perne şi Nora se reazemă de 
căpătâiul patului. Minutele trec. 

— E adevărat, recunosc eu într-un târziu. 

Nu mă uit la ea. Ambii privim înspre tavan. 

— Sunt gay. 

— Mi-am dat seama, zice ea. 

Acum mă uit la ea. 

— Pe bune? 

— După reacţia ta. Nu ştiu. 

Clipeşte. 

— Ce-ai de gând să faci în legătură cu asta? 

— Aştept ca ei să-l dea jos. Ce altceva pot face? 

— Dar ai să le spui oamenilor? 

— Cred că Nick şi Leah l-au citit deja, spun eu 
tărăgănat. Nora ridică din umeri. 

— Ai putea să negi. 

— Bine, n-am de gând să neg. Nu mi-e ruşine de asta. 

— Bine, păi, nu ştiu. N-ai spus nimic până acum. 

O, Doamne, Dumnezeule. Pe bune? 

Mă ridic. 


— Mda, la dracu', habar n-ai despre ce vorbeşti! 

— Scuze! Doamne, Simon! Eu încerc doar să... 

Se uită la mine. 

— Vreau să zic, e evident că nu e ceva de care să-ţi 
fie ruşine. Ştii asta, da? Şi cred că cei mai mulţi oameni o 
să accepte asta fără probleme. 

— Nu ştiu ce gândesc oamenii despre acest lucru. 

— Ai să le spui mamei şi tatii? Şi lui Alice? 

— Nu ştiu, oftez eu. Nu ştiu. 

— Telefonul tău vibrează întruna, zice Nora, 
întinzându-mi-l. Am cinci mesaje de la Abby. 

Simon, eşti bn? 

Sună-mă când poţi, ok? 

Ok. Nu ştiu cum să spun asta, dar ar th să te uiţi pe 
tumbir. Te iubesc. 

Te rog să mă crezi că n-am spus nimănui. N-aş spune 
niciodată asta cuiva. Te iubesc, ok? 

Sună-mă? 

Şi soseşte şi ziua de Crăciun. Obişnuiam să mă 
trezesc la patru în fiecare an într-o frenezie absolută. Nu 
conta cât de meticulos fusesem când trebuia să caut indicii 
- să nu mă înţelegeţi greşit, eram tare meticulos. Dar Moş 
Crăciun era un ninja. Reuşea întotdeauna să mă surprindă. 

Aşadar, se pare că anul ăsta am avut o adevărată 
surpriză de Crăciun. Cele mai nasoale dorinţe şi pentru 
tine, Martin! 

La şapte şi jumătate, cobor la parter şi simt un 
ghimpe în stomac. Luminile sunt în continuare stinse, însă 
soarele dimineții luminează suficient prin ferestrele 
camerei de zi, iar instalaţiile din brad sunt aprinse. Cinci 
ciorapi doldora de cadouri sunt sprijiniți de speteaza 
canapelei, fiind prea grei pentru poliţa şemineului. 
Singurul treaz e Bieber. Îl scot afară la un pipi şi îi dau să 
mănânce, după care ne întindem amândoi pe canapea şi 
aşteptăm. 

Ştiu că Blue e la biserică acum cu mama, unchiul şi 
verişorii lui şi că au fost şi seara trecută. In ultimele două 


zile el a mers mai mult decât am mers eu în toată viaţa 
mea. 

E amuzant. Nu credeam că asta avea să fie o mare 
scofală. Dar cred că aş prefera mai degrabă să fiu la 
biserică decât aici, făcând ceea ce sunt pe cale să fac. 

Pe la nouă, toată lumea e trează, cafeaua e pregătită 
şi mâncăm fursecuri la micul dejun. Alice şi Nora citesc 
diverse lucruri pe telefoanele lor. Imi tom o cană de cafea 
şi adaug o avalanşă de zahăr. Mama mă urmăreşte 
amestecându-l. 

— Nu ştiam că bei cafea. 

OK, chestia asta. Să fiu al naibii dacă n-o face de 
fiecare dată. Ambii o fac. Mă bagă într-o cutie şi de fiecare 
dată când încerc să deschid capacul, ei îl trântesc la loc. E 
ca şi când nu am voie să schimb nimic la mine. 

— Ei bine, beau. 

— OK, zice ea, ridicând mâinile a predare. E în 
regulă, şi. Numai că e diferit. Încerc doar să ţin pasul cu 
tine. 

Dacă ea crede că o cană de cafea e o mare noutate, 
înseamnă că va fi o dimineaţă tare haioasă. 

Ne întoarcem spre maldărul de cadouri. Blue mi-a 
spus că, în familia lui, cadourile sunt deschis rând pe rând, 
şi că toţi verişorii şi ceilalţi oameni din casă stau şi îi 
privesc pe ceilalţi făcând-o. Iar apoi, după câteva ture, se 
opresc o vreme şi iau prânzul sau ceva de genul ăsta. E 
atât de civilizat. Le ia toată după-amiaza să golească ce se 
află sub pomul de Crăciun. 

In familia Spier nu se întâmplă aşa. Alice se bagă sub 
brad într-o poziţie incomodă şi începe să împartă sacoşe şi 
cutii, şi toată lumea vorbeşte în acelaşi timp. 

— O carcasă de Kindle? Dar eu n-am un... 

— Scumpo, deschide-l şi pe celălalt. 

— Hei, cafea Aurora! 

— Nu, bibi, pune-l invers. Toată lumea poartă din 
astea la Wesleyan. 

După două zeci de minute, zici că un afurisit de 


magazin de papetărie a explodat în camera noastră de zi. 
Eu stau pe jos, rezemându-mă cu spatele de canapea, 
înfăşurând cablul noilor mele căşti în jurul degetelor. 
Bieber prinde o fundă între labe şi începe să o roadă şi să 
tragă de ea, iar ceilalţi stau care cum apucă pe diferite 
piese de mobilier. 

E evident că a sosit momentul meu. 

Deşi, dacă acest moment chiar mi-ar aparţine, nu ar 
avea loc. Nu acum, vreau să zic. Nu încă. 

— Hei, vreau să vorbesc cu voi despre ceva. 

Incerc să menţin un ton normal, însă vocea mea e 
răguşită. Nora se uită la mine şi îmi surâde, iar eu simt 
cum mi se cască un gol în stomac. 

— Ce s-a întâmplat? întreabă mama, îndreptându-se 
de spate. 

Nu ştiu cum fac oamenii treaba asta. Cum a făcut-o 
Blue. Două cuvinte. Două afurisite de cuvinte şi nu voi mai 
fi acelaşi Simon. Duc mâna la gură şi privesc drept înainte. 

Nu ştiu de ce am crezut că va fi uşor. 

— Ştiu ce e, zice tata. Lasă-mă să ghicesc. Eşti gay. 
Ai lăsat o fată însărcinată. Tu eşti însărcinat. 

— Tată, încetează! îl admonestează Alice, închid 
ochii. 

— Sunt însărcinat, zic eu. 

— Mă gândeam eu, puştiule, spune tata. Radiezi. 

Mă uit în ochii lui. 

— Totuşi, lăsând gluma la o parte, sunt gay. 

Două cuvinte. 

Toată lumea tace preţ de o clipă. 

Apoi mama spune: 

—  Scumpule. Asta-i... Dumnezeule, asta-i... îţi 
mulţumim că ne-ai spus. 

Iar apoi Alice spune: 

— Uau, bubu! Mă bucur pentru tine! 

lar apoi tata spune: 

— Gay, ha? 

Iar apoi mama spune: 


— Aşadar, povesteşte-mi mai multe. 

E una dintre replicile ei de psiholog preferate. Mă uit 
la ea şi ridic din umeri. 

— Suntem mândri de tine, adaugă ea. 

Iar apoi tata rânjeşte şi spune: 

— Deci, care dintre ele e vinovată? 

— Vinovată de ce? 

— Că nu-ţi mai plac femeile. A fost cea cu 
sprâncenele mari, cea cu ochii machiaţi sau cea cu dinţii 
strâmbi? 

— Tată, vezi că-l jigneşti, protestează Alice. 

— Poftim? Eu încercam doar să destind atmosfera. 
Simon ştie că-l iubim. 

— Comentariile tale hetero-semste nu destind deloc 
atmosfera. 

Vreau să zic, mă cam aşteptam la asta. Mama mă 
întreabă cum mă simt, tata transformă totul într-o glumă, 
Alice apelează la corectitudinea politică şi Nora tace. Ai 
putea spune că există un oarecare confort în 
previzibilitate, iar familia mea e al naibii de previzibilă. 

Dar în momentul de faţă mă simt obosit şi nefericit. 
Credeam că mă voi simţi ca şi când mi s-ar fi ridicat o 
greutate de pe umeri. Dar e la fel ca toate celelalte lucruri 
care s-au petrecut săptămâna asta. Bizar, neobişnuit şi 
ireal. 

— Ce mai veste, bubu, zice Alice, urmându-mă în 
camera mea. 

Închide uşa în urma ei şi se aşază turceşte la 
marginea patului meu. 

— Pfâf, fac eu, prăbuşindu-mă cu faţa în jos pe 
maldărul de perne. 

— Hei. 

Se lasă pe-o parte, până ce ajunge la acelaşi nivel cu 
mine. 

— Totul e bine. N-ai de ce să fii deprimat. 

O ignor. 

— Bubu, n-am de gând să te las în pace. Fiindcă ştiu 


sigur c-ai să cazi pradă emoţiilor. Ai să dai drumul la 
playlistul tău preferat. Cum l-ai numit? 

— Marea Depresie, murmur eu. 

E plin cu cântece de Elliott Smith, Nickdrake şi The 
Smiths. L-am încărcat deja. 

— Exact, zice ea. Marea Depresie. Rahatul ăla. Nici 
gând. 

— De ce eşti aici? 

— Fiindcă sunt sora ta mai mare şi ai nevoie de mine. 

— Am nevoie să fiu lăsat în pace. 

— Vezi să nu. Vorbeşte cu mine, bubu! insistă ea. 

Alunecă spre mine, înghesuindu-se între perete şi 
corpul meu. 

— Ce emoţionant! Vom putea vorbi despre băieţi! 

— Bine, cedez eu, dezlipindu-mă de perne şi 
ridicându-mă în capul oaselor. Atunci, povesteşte-mi 
despre iubitul tău. 

— Heeei, stai puţin, zice ea. Ce? 

Îi arunc o privire lungă. 

— Toate convorbirile tale telefonice. Faptul că dispari 
în camera ta cu orele. Mă laşi? 

— Credeam că discutăm despre viaţa ta amoroasă, 
zice ea, îmbujorându-se. 

— Deci eu pot să fac o scenă, să-mi recunosc 
orientarea sexuală şi să ascult pe toată lumea dezbătând în 
mod stânjenitor toată treaba asta chiar în faţa mea. Chiar 
în ziua de Crăciun, adaug eu, iar tu nici măcar nu vrei să- 
mi spui că ai un iubit? 

Alice tace preţ de o clipă şi ştiu c-am prins-o. 
Oftează. 

— De unde ştii că n-am o iubită? 

— E o iubită? 

— Nu, răspunde ea într-un târziu, rezemându-se cu 
spatele de perete. E iubit. 

— Cum îl cheamă? 

— Theo. 

— E pe Facebook? 


— Da. 

Deschid aplicaţia de pe telefon şi încep să frunzăresc 
lista ei de prieteni. 

— O, Doamne! încetează, zice ea. Simon, pe bune, 
încetează. 

— De ce? întreb eu. 

— Fiindcă exact din cauza asta n-am vrut să vă spun. 
Ştiam c-o să vă purtaţi aşa. 

— Aşa, cum? 

— A,A _ 

— Puneţi o mulţime de întrebări. Il urmăriţi pe 
internet. Îl criticaţi că nu-i place plăcinta sau că are barbă 
sau ceva de genul ăsta. 

— Are barbă? 

— Simon! 

— Scuze, spun eu, lăsând telefonul pe noptieră, 
înţeleg. De fapt, chiar înţeleg. 

Rămânem tăcuţi o vreme. 

— Am să le spun, zice ea într-un târziu. 

— Cum doreşti. 

— Nu, ai dreptate. Nu încerc să fiu... nu ştiu. Oftează 
din nou. Vreau să zic, dacă tu ai curajul să le spui că eşti 
gay, eu ar trebui... 

— Tu ar trebui să ai curajul să le spui că eşti 
heterosexuală. Schiţează un zâmbet. 

— Ceva de genul ăsta. Eşti haios, bubu! 
— Mă străduiesc şi eu. 

Blue. 


Tocmai am trăit cel mai bizar şi mai îngrozitor 
Crăciun din viaţa mea şi nu îţi pot povesti o bună parte din 
el. Ceea ce e naşpa. Aşa că da. Pe scurt, din pricina unor 
circumstanţe misterioase, mi-am recunoscut orientarea 
sexuală în faţa familiei şi sunt pe punctul de a-mi 
recunoaşte orientarea sexuală în faţa întregului univers. Şi 
cred că asta e cam tot ce pot să-ţi spun. 

Aşadar, acum e rândul tău să-mi distragi atenţia, 
bine? Oferă-mi noutăţi despre Micul Fetus sau despre 
sexcapadele înfiorătoare ale părinţilor tăi, sau mai spune- 
mi cât de simpatic sunt. Şi mai spune-mi cât de mult 
curcan ai mâncat şi că acum ţi-e greață. Ştiai că eşti 
singura persoană pe care am cunoscut-o vreodată care 
foloseşte cuvintele „mi-e greață” în loc de „sunt 
îngreţoşat”? într-un târziu am căutat mai multe pe Google 
şi normal că ai dreptate. Normal. 

În orice caz, ştiu că mâine pleci în Savannah, dar 
sper din tot sufletul că tatăl tău are internet, altminteri nu 
cred că sufletul meu poate aştepta o săptămână întreagă 
să primească un e-mail de la tine. Ar trebui să-mi dai 
numărul tău de telefon, ca să ne putem trimite mesaje, îţi 
jur că sunt cât de cât gramatical când scriu mesaje. 

Ei bine, Crăciun fericit, Blue! Vorbesc serios. Şi sper 
că toată lumea o să te lase în pace în seara asta, fiindcă, 
din ce mi-ai povestit, se pare că vei avea MULT prea mult 
timp de petrecut cu familia. Poate că anul viitor ne vom 
putea furişa ca să petrecem Crăciunul împreună undeva 
departe, într-un loc unde familiile noastre nu ne pot găsi. 

Cu dragoste. 

Jacques 

Of, Jacques, îmi pare tare rău. Nici nu pot să-mi 
imaginez ce circumstanţe misterioase au făcut ca tu să-ţi 
recunoşti orientarea sexuală în faţa universului, dar nu 
pare deloc plăcut şi ştiu că nu asta e ceea ce ţi-ai dorit. Aş 


vrea să pot repara cumva situaţia. 

Nicio noutate în ceea ce-l priveşte pe Micul Fetus, 
însă e suficient să-ţi spun că mi s-a făcut imediat greață 
acum că am avut plăcerea de a citi cuvântul „sexcapade” 
în legătură cu părinţii mei. Şi chiar cred că eşti simpatic. 
Eşti absurd de simpatic. Cred că petrec un pic cam prea 
mult timp gândindu-mă cât de adorabil eşti în e-mailuri şi 
încercând să traduc asta într-o imagine mentală viabilă 
pentru momentele când visez cu ochii deschişi şi altele de 
genul. 

Dar chestia cu mesajele. Ooof - nu ştiu. Totuși, 
sincer, nu trebuie să-ţi faci griji că plec din oraş. In 
Savannah există internet din abundență. Nici măcar n-o să- 
ţi dai seama că sunt plecat cu dragoste. 

Blue 

DE LA: hourtohour. notetonote o ogmail.com CĂTRE: 

în special” şi altele de genur. Te rog să dezvolţi. 

Cu dragoste. 

Jacques 

P.S. Pe bune. ŞI ALTELE DE GENUL? 

Şi... cred c-am să tac acum. e 

Cu dragoste. 

Blue 


E sâmbătă după Crăciun şi Waffle House e ticsit cu 


bătrâni, copii şi oameni simpli, care stau la bar şi citesc 
din ziare tipărite. Oamenilor chiar le place să vină aici 
pentru micul dejun. Vreau să zic, bănuiesc că se vrea a fi 
un restaurant pentru micul dejun. Părinţii noştri dorm, aşa 
că sunt doar eu cu surorile mele şi stăm înghesuiți la 
perete, aşteptând să se elibereze o masă. 

Suntem aici de vreo douăzeci de minute şi butonăm 
telefoanele. Dar, apoi, Alice spune: 

— O, salut! 

Se uită la tipul care stă în separeul din celălalt capăt 
al localului. El ridică privirea, zâmbegşte şi îi face din mână. 
Îmi pare ciudat de cunoscut, înalt şi cu păr şaten 
cârlionţat. 

— Ălae...? 

— Simon, nu. E Carter Addison. A absolvit cu un an 
înaintea mea. E un tip tare amabil. De fapt, bubu, poate c- 
ar trebui să vorbeşti cu el, fiindcă e... 

— Mda. Am plecat, spun eu. 

Fiindcă tocmai mi-am dat seama de ce Carter 
Addison îmi pare cunoscut. 

— Poftim? De ce? 

— Fiindcă aşa vreau. 

Intind mâna ca să-mi dea cheile de la maşină. Şi apoi 
ies din restaurant. 

Stau la volan, cu ipodul conectat la boxe şi cu căldura 
dată la maximum, încercând să aleg între Tegan and Sara 
sau The Fleet Foxes. lar apoi portiera din dreapta se 
deschide şi Nora se aşază pe scaun. 

— Ce se-ntâmplă cu tine? întreabă ea. 

— Nimic. 

— Il ştii pe tipul ăla? 

— Care tip? 

— Cel cu care vorbeşte Alice. 

— Nu. 

Nora se uită lung la mine. 

— Atunci, de ce ai dat bir cu fugiţii când l-ai văzut? 

Mă reazem de tetieră şi închid ochii. 


— ÎI ştiu pe frate-său. 

— Cine-i frate-său? 

— Ştii postarea aia de pe Secreteledelacreek? întreb 
eu. Nora face ochii mari. 

— Cea despre... 

— Da. 

— Şi de ce mă rog ar scrie aşa ceva? 

Ridic din umeri. 

— Fiindcă o place pe Abby, şi e un cretin idiot, şi 
crede că ea mă place. Nu ştiu. E o poveste cam lungă. 

— Ce dobitoc, zice ea. 

— Da, spun eu, uitându-mă la ea. 

Nora nu vorbeşte urât niciodată. 

Tresar când aud un ciocănit puternic şi mă întorc ca 
să văd chipul înfuriat al lui Alice lipit de geamul meu. 

— Ieşi, îmi porunceşte ea. Eu conduc! 

Mă mut pe bancheta din spate. Mă rog. 

— Ce dracu” a fost faza asta? întreabă ea, fulgerându- 
mă cu privirea în oglinda retrovizoare în timp ce iese în 
marşarier din parcare. 

— Nu vreau să vorbesc despre asta. 

— Da, păi, a fost un pic cam ciudat să încerc să-i 
explic lui Carter de ce fratele şi sora mea au zbughit-o din 
restaurant de îndată ce l-au văzut. 

Alice intră pe Roswell Road. 

— Fratele lui era acolo, bubu. E în acelaşi an cu tine. 
Marty. Pare un copil tare de treabă. 

Nu spun nimic. 

— Şi chiar voiam să mănânc gofre azi, protestează ea 
posomorâtă. 

— Allie, las-o baltă, zice Nora. 

Cuvintele ei plutesc în aer. Un alt lucru pe care Nora 
nu-l face niciodată e să o înfrunte pe Alice. 

Mergem în tăcere tot drumul până acasă. 

— Simon, frigiderul din pivniţă. Nu mai târziu. Nu 
într-un minut. Acum, mă ameninţă mama, altminteri 
petrecerea se anulează! 


— Mamă! încetează! Mă duc. 

Vreau să zic, pe bune. Habar nu am de unde a tras 
concluzia că asta e o petrecere. 

— Tu înţelegi că Nick, Leah şi Abby au mai fost aici 
cam de vreo cinci miliarde de ori, da? 

— Nicio problemă, zice ea, dar, de data asta, ai să 
faci pivniţa prezentabilă, altminteri ai să petreci Anul Nou 
pe canapea, aşezat frumos între mine şi taică-tău. 

— Sau vom merge acasă la Nick, murmur eu. 

Mama urcă scările, dar se întoarce brusc ca să se 
uite la mine. 

— Ba nu, n-ai să mergi! Şi apropo de Nick. Tatăl tău 
şi cu mine am discutat asta şi vrem să vorbim cu tine. 
Trebuie să ne gândim cum vom aborda faptul că el va 
rămâne peste noapte aici. Nu-mi fac griji pentru seara 
asta, de vreme ce vor şi fetele acolo, dar pe viitor... 

— O, Doamne, mamă, încetează! N-am de gând să 
vorbesc despre asta în acest moment. 

lisuse! De parcă eu şi Nick nu putem sta împreună 
într-o cameră fără să transformăm totul într-o partidă de 
sex sălbatic. 

Invitaţii ajung aici pe la şase şi sfârşim prin a sta 
înghesuiți pe canapeaua uzată din pivniţă, mâncând pizza 
şi urmărind reluări ale emisiunii The Soup. Pivniţa noastră 
e un soi de capsulă a timpului, cu o mochetă ţepoasă de 
culoarea cămilei şi rafturi pline de jucării Barbie, Power 
Rangers şi Pokemon. Mai există o baie şi un mic spălător 
cu un frigider. E confortabil şi fain aici jos. 

Leah se aşază la un capăt al canapelei, apoi urmez 
eu, Abby şi Nick la celălalt capăt, ciupind corzile vechii 
chitare a Norei. Bieber scheaună în vârful scărilor, 
deasupra noastră se aud paşi şi Abby ne spune o poveste 
despre Taylor. Aparent, Taylor a spus ceva enervant. Incerc 
să râd când trebuie. Cred că sunt un pic prea entuziasmat. 
Leah stă intenţionat cu ochii lipiţi de televizor. 

Când terminăm de mâncat, dau fuga să deschid uşa 
pentru Bieber, care aproape că se prăvăleşte pe scări şi 


apoi se aruncă în încăpere precum o ghiulea. 

Nick închide sonorul televizorului şi cântă o versiune 
acustică lentă din „Brown Eyed Girl”. Paşii de deasupra 
noastră se opresc şi aud pe cineva spunând „Uau, ce 
frumos!”. Una dintre prietenele Norei. Vocea lui Nick are 
acest efect supranatural asupra boboacelor. 

Nick stă foarte, foarte aproape de Abby pe canapea şi 
cred sincer că pot să simt valurile de panică pe care le 
emană Leah. Ea şi cu mine stăm acum pe podea, 
mângâindu-l pe Bieber pe burtă. Nu a spus niciun cuvânt. 

— Ia te uită la câinele ăsta, zic eu. Nicio ruşine. E 
ceva de genul „Bâjbâie-mă!” 

Simt o nevoie ciudată de a fi extrafericit şi vorbăreţ. 

Leah trasează cu degetul cârlionţii de pe burta lui 
Bieber şi nu răspunde. 

— Botul lui zici că e o sticlă de Coca-Cola, remarc eu. 

Se uită la mine. 

— Nu cred că există aşa ceva. 

— Nu? fac eu. 

Uneori uit ce anume e o invenţie a familiei Spier şi ce 
e adevărat. 

Iar apoi, brusc şi fără să-şi schimbe tonul, zice: 

— Deci, am văzut c-au scos postarea aia. 

— Ştiu, zic eu, şi simt o fluturare agitată în stomac. 

Încă nu am vorbit cu Leah sau Nick despre postarea 
de pe Tumbir, cu toate că ştiu c-au văzut-o. 

— Totuşi, nu e musai să vorbim despre asta, adaugă 
Leah. 

— E în regulă. 

Privesc spre canapea. Abby stă rezemată de spătarul 
canapelei, cu ochii închişi şi cu un surâs pe buze. Are capul 
înclinat spre Nick. 

— Ştii cine a scris-o? întreabă Leah. 

— Da. 

Se uită la mine, aşteptând să dezvolt. 

— Nu contează, zic eu. 

Rămânem amândoi tăcuţi preţ de o clipă. Nick se 


opreşte din cântat, dar fredonează şi bate ritmul pe 
chitară. Leah îşi răsuceşte părul o vreme şi apoi îl lasă să 
cadă pe spate, unde atârnă sub nivelul sânilor. Mă uit la ea 
fără s-o privesc în ochi. 

— Ştiu ce nu mă întrebi, zic eu într-un târziu. 

Ea ridică din umeri, zâmbind uşor. 

— Sunt gay. Partea asta e adevărată. 

— Bine, zice ea. 

Îmi dau seama că Nick s-a oprit din fredonat. 

— Dar nu vreau să facem tam-tam în seara asta, 
bine? Nu ştiu. Vreţi îngheţată? 

Mă ridic. 

— Tocmai ai spus cumva că eşti gay? întreabă Nick. 

— Da. 

— Bine, zice el. 

Abby îi trage una. 

— Ce e? întreabă el. 

— Asta-i tot ce vrei să spui? „Bine”? 

— A spus să nu facem mare tam-tam, zice Nick. Ce-ar 
trebui să spun? 

— Câteva cuvinte de sprijin. Nu ştiu. Sau să-l ţii de 
mână cu aceeaşi sfială cu care am făcut-o şi eu. Orice. 

Eu şi Nick facem schimb de priviri. 

— N-am de gând să te ţin de mână, zic eu surâzând. 

— Prea bine, zice el, încuviinţând din cap, dar vreau 
să ştii că eu aş face-o. 

— Ooo, aşa mai merge, spune Abby. 

Leah a fost tăcută, dar se întoarce brusc spre Abby: 

— Simon ţi-a spus deja? 

— EI, ăăă, da, răspunde Abby, privindu-mă uşor 
speriată. 

— Oh, face Leah. 

Apoi se lasă tăcerea. 

— Ei bine, mă duc să aduc îngheţata, zic eu, 
îndreptându-mă spre scări, iar Bieber se izbeşte de 
picioarele mele în graba lui de-a mă urma. 

Câteva ore mai târziu, îngheţata a fost mâncată, 


Piersica?% a fost coborâtă şi vecinii mei şi-au folosit în 
sfârşit artificiile. Privesc lung spre tavan. În pivniţă avem 
tavan din stuc şi, pe întuneric, textura lui creează poze şi 
chipuri tenebroase. Toată lumea şi-a adus saci de dormit, 
dar, în loc să le folosim, creăm pe jos un cuib din pături, 
cearşafuri şi perne. 

Abby, întinsă lângă mine, a adormit, şi îl aud pe Nick 
sforăind la câţiva metri de mine. Leah are ochii închişi, dar 
respiră ca şi când ar fi trează. Bănuiesc c-ar fi urât din 
partea mea s-o înghiontesc ca să aflu. Dar apoi, brusc, se 
întoarce pe-o parte şi oftează, după care deschide ochii. 

— Hei, şoptesc eu, rostogolindu-mă spre ea. 

— Hei. 

— Eşti supărată? 

— În legătură cu ce? întreabă ea. 

— Că i-am spus mai întâi lui Abby. 

Tace preţ de câteva secunde, iar apoi spune: 

— N-am niciun drept să fiu supărată. 

— Despre ce vorbeşti? 

— Simon, asta e chestia ta. 

— Dar ai şi tu dreptul să simţi anumite lucruri, spun 
eu. 

Vreau să zic, dacă există un lucru pe care l-am 
învăţat de la o mamă psiholog... 

— Totuşi, nu e vorba despre mine. 

Se întoarce pe spate, punând o mână sub cap. 

Nu ştiu ce să spun. Rămânem amândoi tăcuţi o 
vreme. 

— Nu fi supărată, spun într-un târziu. 

— Credeai c-o să am cine ştie ce reacţie de rahat sau 
că n-o să fiu de acord cu asta? 

— Fireşte că nu. Doamne, Leah, nu. Deloc. Eşti cea 
mai... Vreau să zic, tu eşti cea care mi i-ai prezentat pe 
Harry şi Draco. Nici nu încape discuţie. 


23 Coborârea Piersicii (Peach Drop) — tradiţie de Anul Nou din oraşul 
Atlanta, Georgia, unde o piersică uriaşă (fructul emblematic al oraşului) 
este coborâtă dintr-un turn iluminat de aproximativ 40 de metri. 


— OK, bine. 

Îşi pune cealaltă mână peste abdomen şi privesc în 
timp ce acesta i se ridică şi coboară cu fiecare respiraţie. 

— Aşadar, cui i-ai mai spus? 

— Familiei mele, zic eu. Adică, Nora a văzut postarea 
de pe Tumbir, aşa c-a trebuit s-o fac. 

— Bine, dar vreau să zic, cui altcuiva în afară de 
Abby? 

— Nimănui, zic eu. 

Dar apoi închid ochii şi mă gândesc la Blue. 

— Atunci, cum de-ai ajuns pe Tumbir? întreabă ea. 

— A, da. Fac o grimasă. Poveste lungă, zic eu, 
deschizând ochii din nou. 

Îşi întoarce capul spre mine, dar nu răspunde. O simt 
că mă urmăreşte cu privirea. 

— Cred c-am s-adorm, zic eu. 

Dar nu e adevărat. Nu adorm acum, ci după câteva 
ore bune. 

Jacques. 

Bietul zombi. Sper că ai adormit din nou în timp ce 
eu îţi scriu asta. Vestea bună e că încă mai avem patru zile 
de vacanţă, pe care ar trebui să le dedici exclusiv 
dormitului şi scrisului mie. 

Mi-a fost dor de tine aseară. Petrecerea a fost OK. S- 
a ţinut acasă la bunica mamei mele vitrege, care are vreo 
nouăzeci de ani, aşa că pe la nouă ne-am întors acasă şi am 


stat la televizor. Ah, şi vărul mamei mele vitrege, domnul 
Trezire Sexuală, a fost acolo şi el. Soţia lui e foarte 
însărcinată. Ea şi mama mea vitregă îşi comparau la cină 
ecografiile cu fetuşii lor. Micul Fetus al nostru arată ca un 
simplu extraterestru mic şi drăguţ, cu un cap mare şi 
membre mici. Poţi să-i vezi nasul, aşa că a fost oarecum 
mişto. Dar, din nefericire, soţia domnului Trezire Sexuală 
avea o ecografie 3D. Tot ce pot să spun, Jacques, e că 
există lucruri pe care nu ţi le poţi şterge din minte. 

Ţi-ai făcut ceva planuri înainte de începerea şcolii? 

Cu dragoste. 

Blue? 

Zombi e un cuvânt potrivit sunt varză. Tocmai ne-am 
întors de la Target şi pe drum am adormit în maşină. Din 
fericire, mama a fost cea care a condus maşina. Dar 
trebuie să înţelegi că magazinul e la vreo cinci minute 
distanță de casa mea. Cât de ciudat e asta? Aşa că acum 
mă simt oarecum ciudat şi somnoros şi dezorientat şi cred 
că părinţii mei vor să cinăm în seara asta ca o Familie. 

Of! 

Imi pare rău să aud de trauma ecografiei 3D, de ale 
cărei detalii ai fost atât de amabil să mă fereşti. Din 
nefericire, sunt un tâmpit cu foarte puţin autocontrol când 
vine vorba de Google Images. Aşa că acum a rămas 
întipărită pentru totdeauna şi în memoria mea. Oh, 
miracolul vieţii. Poate că ai vrea, de asemenea, să cauţi 
„păpuşi renăscute”. Pe bune, fii-o. 

Nu s-a întâmplat nimic interesant săptămâna asta, 
mai puţin faptul că fiecare afurisit de lucru din univers îmi 
aminteşte de tine. Target e plin de tine. Ştiai că au început 
să fabrice nişte markere mari, imense, numite Super 


24 în traducere aproximativă, „Trecut-au zilele", poezie scoțiană scrisă 
de Robert Bums în 1788; cântec tradiţional ce se cântă la trecerea 
dintre ani în SUA ţi Marea Britanie. 


Markere? Evident, mai există şi superglue. Ai senzaţia că 
vezi Liga Dreptăţii a articolelor de birou. Mai aveam un pic 
şi le cumpăram, doar ca să-ţi pot trimite poze cu 
personalităţile lor care luptă împotriva infracţiunilor. Ba 
chiar le-aş fi făcut pelerine şi tot tacâmul. Doar că CINEVA 
încă nu vrea să facă schimbe de numere. 

Cu dragoste. 

Jacques 

DE LA: bluegreen 181 @@gmail.com CĂTRE: 
hourtohour. notetonoteo(Ogmail.com DATA: 2 ianuarie la 
10: 13 AM SUBIECT: Renăscut 

Cred că m-ai lăsat fără cuvinte. Tocmai am citit 
articolul de pe Wikipedia şi acum mă uit la poze. Nu mă 
pot opri. Se prea poate ca tu să fi găsit cea mai 
înfiorătoare chestie de pe internet 

Şi chiar m-am prăpădit de râs când am citit despre 
Liga Dreptăţii cu articole de birou care luptă împotriva 
infracţiunilor. Mi-aş dori să le fi putut vedea. Dar legat de 
chestia cu mesajele - nu pot decât să spun că îmi pare rău. 
Gândul de a face schimb de numere de telefon pur şi 
simplu mă înspăimântă. Sincer. Mă gândesc că ai putea să 
mă suni şi să-mi auzi mesajul de la căsuţa vocală şi să şTII 
CINE SUNT. Nu ştiu ce să spun, Jacques. Incă nu sunt 
pregătit să afli cine sun ştiu că e stupid, şi sincer, în 
momentul de faţă, petrec cam jumătate de dimineaţă 
imaginându-mi cum ar fi să ne întâlnim în realitate pentru 
prima dată. Dar nu-mi vine nicio idee cum am putea face 
ca asta să se întâmple fără ca toate celelalte lucruri să se 
schimbe. Mi-e frică să nu te pierd. 

Are vreo noimă ce spun? Să nu mă urăşti. 

Cu dragoste. 

Blue 

DE LA: hourtohour. notetonote e ogmail.com CĂTRE: 
bluegreen 181 @@gmail.com DATA: 2 ianuarie la 12: 25 
PM SUBIECT: Re: Renăscut încerc să înţeleg de ce te 
îngrijorează atât de mult gândul de face schimb de 
numerele de telefon. Trebuie să ai încredere în mine! Da, 


sunt băgăcios, dar n-am de gând să te sun dacă tu nu vrei. 
Nu vreau ca asta să fie mare scofală. Şi vreau să ne scriem 
în continuare e-mailuri. De asemenea, mi-aş dori să ne 
putem trimite mesaje ca nişte oameni normali. 

ŞI DA, vreau să ne întâlnim în realitate. Şi evident că 
asta ar schimba lucrurile - dar cred că sunt cât de cât 
pregătit ca ele să se schimbe. Aşa că poate e mare scofală. 
Nu ştiu. Vreau să ştiu numele prietenilor tăi şi ce faci după 
şcoală şi toate celelalte lucruri pe care nu mi le-ai spus. 
Vreau să ştiu cum sună vocea ta. 

Totuşi, nu până ce nu te simţi pregătit şi n-aş putea 
niciodată să te urăsc. N-ai să mă pierzi. Gândeşte-te la 
asta. Bine? 

Cu dragoste. 

Jacques 


E prima zi de şcoală după vacanţă şi mă gândesc 
sincer s-o petrec pe toată în parcare. Nu ştiu cum să vă 
explic. Credeam că mă voi simţi mai bine. Dar acum, că 
sunt aici, se pare că nu pot ieşi din maşină. Mi se face un 
pic rău numai când mă gândesc la asta. 

Nora spune: 

— Nu cred că o să-şi amintească cineva. 

Ridic din umeri. 

— A stat acolo, cât, trei zile? Şi asta s-a întâmplat 
acum mai bine de-o săptămână. 

— Patru zile, spun eu. 

— Nu cred că oamenii chiar citesc pagina aia de 
Tumbir. 

Intrăm împreună prin atrium de îndată ce sună 
primul clopoțel. Oamenii se calcă în picioare şi se împing 
pe scări. Nimeni nu pare să-mi dea vreo atenţie specială - 


şi după toate încurajările Norei, văd că e la fel de uşurată 
ca şi mine. Înaintez odată cu mulţimea de elevi, 
îndreptându-mă spre dulapul meu, şi cred că într-un târziu 
încep să mă relaxez. Câţiva oameni îmi fac din mână ca de 
obicei. Garrett, care stă cu noi la masa de la cantină, dă 
din cap spre mine şi spune: 

— Care-i treaba, Spier? 

Arunc rucsacul în dulap şi scot cărţile de engleză şi 
franceză. Nimeni nu mi-a strecurat vreun bileţel homofobic 
prin fantele dulapului meu, ceea ce e bine. Nimeni nu a 
gravat cuvântul „poponar” încă pe dulapul meu, ceea ce e 
şi mai bine. Aproape că sunt pregătit să cred că lucrurile s- 
au mai îmbunătăţit la Creekwood. Sau că, la urma urmei, 
nimeni n-a văzut postarea lui Martin de pe Tumbir. 

Martin. Doamne, nu vreau să mă gândesc c-o să 
trebuiască să-i văd faţa aia tâmpită şi spurcată. Şi, fir-ar să 
fie, normal că se află la prima mea oră. 

Bănuiesc că încă simt o oarecare groază la gândul c-o 
să trebuiască să-l văd din nou pe Martin. 

Încerc să respir normal. 

În timp ce înaintez în aripa de limbi străine, un 
fotbalist pe care de-abia îl recunosc aproape că se izbeşte 
de mine când coboară scările. Fac un pas înapoi ca să-mi 
recapăt echilibrul, dar el îşi pune mâna pe umărul meu şi 
mă priveşte fix în ochi. 

— Ei bine, salutare! zice el. 

— Salut... 

Apoi mă apucă de obraji şi mă trage de faţă de parcă 
ar vrea să mă sărute. 

— Muah! 

Rânjeşte, iar faţa lui e atât de aproape, încât îi simt 
căldura respirației. Şi peste tot în jurul meu, oamenii râd 
de parcă sunt Elmo din The Muppets. 

Mă smulg din strânsoarea lui şi îmi simt obrajii 
arzând. 

— Unde te duci, Spier? strigă cineva. Megregor vrea 
şi el o tură. 


Şi toată lumea începe să râdă din nou. Vreau să zic, 
nici măcar nu-i cunosc pe oamenii ăştia. Nu ştiu de ce, în 
numele lui Dumnezeu, li se pare amuzantă toată situaţia. 

La ora de engleză, Martin nu se uită deloc la mine. 

Dar pe tot parcursul zilei, Leah şi Abby sunt ca nişte 
pitbulli, aruncând priviri fioroase în toate direcţiile când 
cineva se uită la mine ciudat. Vreau să zic, e drăguţ din 
partea lor. Şi nu e un dezastru total. Unii oameni şoptesc şi 
râd. Alţii îmi aruncă zâmbete uriaşe pe culoar, orice o fi 
însemnând asta. Două lesbiene pe care nici măcar nu le 
cunosc vin la dulapul meu, mă îmbrăţişează şi îmi oferă 
numerele lor de telefon. Şi cel puţin vreo doisprezece copii 
hetero insistă să-mi spună că mă susţin. Ba chiar o fată îmi 
confirmă că lisus încă mă iubeşte. 

Am parte de multă atenţie şi asta mă ameţeşte. 

La prânz, fetele încep să discute şi să evalueze cei 
cincizeci de milioane de băieţi despre care aparent ele 
cred că pot fi potenţiali iubiţi pentru mine. Şi totul e al 
naibii de hilar, până ce Anna face o glumă cum că Nick ar 
fi gay. Ceea ce îl face pe Nick să se arunce pe Abby. Aşa că 
Leah e de-a dreptul furioasă. 

— Ar trebui să-i găsim şi lui Leah un iubit! zice Abby, 
iar asta, sincer, mă face să mă schimonosesc. 

O iubesc pe Abby şi ştiu că ea doar încearcă să 
destindă atmosfera, dar lisuse Hristoase! Există momente 
când reuşeşte să facă exact opusul lucrului potrivit. 

— Căcat, nu, mersi, Abby, zice Leah, pe un ton 
bolnăvicios de plăcut. 

Doar că ochii ei sunt nişte mingi de foc care pârâie 
de furie. Se ridică brusc, împingând scaunul fără să mai 
spună vreun cuvânt. 

De îndată ce pleacă, Garrett se uită la Bram, iar 
Bram îşi muşcă buza. Ceea ce sunt destul de sigur că e un 
cod de băiat heterosexual care înseamnă „Bram o place pe 
Leah”. 

Şi nu ştiu de ce, dar asta mă scoate din sărite. 

— Dacă îţi place de ea, spune-i, mă răstesc eu la 


Bram, iar el începe imediat să se îmbujoreze. 

Nu ştiu. M-am săturat de heterosexualii care nu se 
pot aduna naibii. 

Cumva, reuşesc să supraviețuiesc până la repetiţii. E 
prima zi fără scenarii, aşa că trecem direct la câteva dintre 
scenele cu grupuri mai mari. Acum avem la repetiţii un 
acompaniator şi oamenii sunt foarte atenţi şi în formă. 
Bănuiesc că toţi şi-au dat seama că premiera e în mai puţin 
de-o săptămână. 

Dar la jumătatea piesei cu hoţul de buzunare, Martin 
se opreşte brusc din cântat. 

Iar apoi Abby spune: 

— Să-mi bag picioarele, glumeşti, nu? 

Şi apoi toată lume tace preţ de un minut, uitându-se 
unul la altul. Uitându-se oriunde, numai la mine nu. Preţ 
de o clipă sunt confuz, dar apoi urmăresc privirea lui Abby 
spre partea din spate a amfiteatrului. lar în faţa spiralei 
duble se află câţiva băieţi care îmi par puţin cunoscuţi. 
Cred că au fost cu mine la ora de biologie de anul trecut. 
Unul dintre ei poartă un hanorac, ochelari falşi şi o fustă 
peste pantalonii lui cargo, şi ambii au câte o pancartă 
uriaşă. 

Pe a primului tip scrie: „Ce mai faci, Simon?” 

Iar pe a tipului în fustă scrie: „MAI MULT, MAI MULT 
- CHIAR ÎN FUND!” 

Băieţii fac nişte mişcări lascive şi alţi câţiva oameni 
trag cu ochiul de la intrarea în sală şi râd. O fată râde atât 
de tare, că se apucă de stomac şi spune: 

— Încetaţ', oameni buni! O, Doamne, sunteți’ atât de 
răi! 

Dar şi ea râde. 

E straniu - nici măcar nu roşesc. E ca şi cum privesc 
totul de la un milion de kilometri depărtare. 

Apoi, brusc, Taylor Metternich, dacă vă vine să 
credeţi, coboară iute treptele şi porneşte în fugă pe 
culoarul dintre şirurile de scaune. Iar Abby e chiar în urma 
ei. 


Ooo, rahat! exclamă tipul cu fusta, iar celălalt tip 
chicoteşte. 

lar apoi o taie din amfiteatru, lăsând uşa să se 
trântească. 

Taylor şi Abby se grăbesc după ei şi se aude o zarvă 
mare de ţipete şi paşi. Domnişoara Albright aleargă după 
ei, iar noi ceilalţi rămânem pe scenă. Doar că, nu ştiu cum, 
eu sfârşesc prin a sta pe unul dintre podiumuri, înghesuit 
între două fete din ultimul an, care şi-au petrecut braţele 
în jurul umerilor mei. 

Îl zăresc pe Martin, care arată într-o stare 
deplorabilă şi şi-a acoperit faţa cu palmele. 

Câteva minute mai târziu, Abby dă buzna înapoi pe 
uşă, urmată de domnişoara Albright, care are braţul 
petrecut pe după umerii lui Taylor. Iar Taylor e murdară şi 
roşie la faţă, ca şi când ar fi plâns. O urmăresc pe 
domnişoara Albright cum o conduce pe Taylor pe rândul 
din faţă, o aşază lângă Cal şi apoi îngenunchează în faţa 
lor câteva clipe şi le spune ceva. 

Abby urcă înapoi pe scenă şi se îndreaptă spre mine, 
clătinând din cap. 

— Oamenii sunt ticăloşi, comentează ea. 

Încuviinţez uşor din cap. 

— Taylor mai avea un pic şi îl lovea pe unul din tipii 
ăia. 

Taylor Metternich. Nu-mi vine să cred. Aproape că a 
lovit un tip. 

— Glumeşti. 

— Nu, vorbesc serios, zice Abby. Aproape că şi eu am 
făcut-o. 

— Bun, zice una dintre fetele din ultimul an, Brianna. 

Arunc o privire scurtă spre Taylor. Stă rezemată de 
scaun, cu ochii închişi, respirând. 

— Dar nu l-a lovit, nu? Nu vreau să aibă probleme din 
cauza mea. 

— O, Doamne. Nu mai spune asta. Nimic din asta nu 
e vina ta, Simon, zice Abby. Tipii ăia sunt nişte măgari. 


— Nu pot scăpa basma curată din asta, spune 
Brianna. Nu avem cumva o politică de zero toleranţă? 

Dar politica de zero toleranţă de la Creekwood în 
ceea ce priveşte hărţuirea se aplică la fel de bine ca şi cea 
în ceea ce priveşte codul vestimentar. 

— Nucţi face griji, zice Abby. Chiar în acest moment 
se află în biroul domnişoarei Knight. Cred că le sună pe 
mămicile lor. 

Şi, evident, câteva clipe mai târziu, domnişoara 
Albright ne adună pe toţi în cerc pe scenă. 

— Dragilor, îmi pare rău c-aţi fost martori la acea 
scenă, începe ea, uitându-se în special la mine. A fost un 
lucru extrem de nerespectuos şi nepotrivit, şi vreau să ştiţi 
că voi trata asta foarte serios. 

Face o pauză şi mă uit la ea. Observ că domnişoara 
Albright e lividă. 

— Aşadar, din nefericire, repetiţia de azi se suspendă, 
astfel încât să pot rezolva problema. Ştiu că nu vă aşteptaţi 
la asta şi vă cer scuze tuturor. Reluăm mâine de unde am 
rămas. 

Apoi se îndreaptă spre mine şi se lasă pe vine în faţa 
podiumului meu. 

— Simon, eşti OK? 

Simt cum mă îmbujorez un pic. 

— Sunt bine. 

— OK, păi, zice ea în şoaptă, vreau să ştii că măgarii 
ăia vor fi suspendaţi. Nu glumesc. O să am eu grijă ca asta 
să se întâmple. 

Abby, Brianna şi cu mine ne uităm lung la ea. 

E pentru prima dată când am auzit un profesor 
vorbind urât. 

Aşadar, lui Abby i s-a cerut să rămână la şcoală până 
la plecarea ultimului autobuz, aşa că mă simt îngrozitor. 
Nu ştiu. Mă simt de parcă toată treaba asta a fost un pic şi 
din vina mea. Dar Abby îmi spune să nu fiu ridicol şi că o 
să piardă vremea urmărind selecţiile de la fotbal. 

— Am să vin cu tine, spun eu. 


— Simon, pe bune. Du-te acasă şi relaxează-te. 

— Dar dacă vreau să râd de Nick? 

N-are ce să mai zică. Traversăm culoarul de la ştiinţe 
şi coborâm treptele din spate, spre sala de muzică, de 
unde se aud nişte chestii faine la chitară şi percuție. Cântă 
aproape ca nişte profesionişti, doar că partea vocală e 
stranie şi haotică, ca şi când ar interpreta partea gravă a 
unui acord. Abby dansează în timp ce înaintăm, iar apoi 
ieşim pe uşa laterală care dă spre terenul de fotbal. 

E al naibii de frig afară şi nu înţeleg cum de 
fotbaliştii supraviețuiesc în pantaloni scurţi şi cu picioare 
goale. Fetele se află pe cel mai apropiat teren şi văd zeci 
de cozi de cal în mişcare. Trecem pe lângă ele pentru a 
ajunge la băieţi, care aleargă printre nişte jaloane 
portocalii şi dau pase. Abby îşi lasă braţele peste marginea 
gardului, aplecându-se să urmărească totul. Mulţi băieţi 
poartă bluze din spandex pe sub tricourile de fotbal, iar 
câţiva şi-au pus şi genunchiere. Şi toţi au gambe de 
fotbalişti. Aşa că e o privelişte interesantă. 

Antrenorul fluieră şi toţi băieţii se adună în jurul lui 
preţ de un minut în timp ce el vorbeşte. lar apoi se 
împrăştie, împărțind sticle de apă, făcând driblinguri şi 
întinzându-şi picioarele. Nick porneşte în pas alergător 
spre noi, roz la faţă şi rânjind, iar apoi Garrett şi Bram vin 
şi ei. 

— E ciudat că vă pun să încercaţi din nou, zice Abby. 

— Ştiu, zice Garrett, respirând greoi. 

E transpirat şi roşu, iar ochii lui au o nuanţă de 
albastru electric. 

— E un fel de formalitate. Ceva de genul. Doar ca să 
vadă - face o pauză să-şi recapete suflul - adică, unde vrea 
să ne pună. 

— Ah, am înţeles, zice ea. 

— Deci, care-i faza, trageţi chiulul de la repetiţii? 
întreabă Nick, zâmbindu-i lui Abby. 

— Cam aşa ceva, răspunde ea. Am fost ceva de genul 
- da. Mă duc să mă benoclez la băieţii care joacă fotbal. 


Se apropie de Nick, zâmbindu-i. 

— A, da? face Nick. 

Încep să mă simt ca şi când n-ar trebui să ascult asta. 

— Aşadar, cum merge treaba? întreb, întorcându-mă 
spre Garrett şi Bram. 

— Destul de bine, răspunde Garrett, iar Bram 
încuviinţează. 

E amuzant că iau prânzul cu tipii ăştia de cinci ori pe 
săptămână, dar nu ne vedem niciodată dacă nu suntem în 
grup. Mi-aş dori să-i cunosc mai bine. Chiar dacă Bram nu 
poate să-şi ia naibii inima în piept şi să vorbească cu Leah. 
Nu ştiu. Pe de altă parte, atât Garrett, cât şi Bram s-au 
purtat foarte frumos cu mine de când au aflat că sunt gay, 
lucru la care nu mă aşteptam de la nişte atleți. 

De asemenea, Bram e simpatic. Adică, foarte, foarte, 
simpatic. Stă cam la jumătate de metru de gard, complet 
transpirat, cu o helancă albă pe sub tricoul de fotbal. Şi nu 
e foarte vorbăreţ, dar are nişte ochi căprui deosebit de 
expresivi. Şi piele de un cafeniu deschis, bucle negre 
catifelate şi mâini noduroase, drăguţe. 

— Ce se întâmplă dacă o daţi în bară cu audiţia? 
întreb eu. Vă pot da afară din echipă? 

— Audiţia? întreabă Bram, zâmbind. 

Şi, când se uită la mine, simt un junghi de fericire. 

— Selecţia, mă corectez eu, îmbujorându-mă. 

Şi îi întorc zâmbetul. Iar apoi mă simt un pic vinovat. 

Din cauza lui Blue. Chiar dacă încă nu e pregătit. 
Chiar dacă sunt numai nişte cuvinte pe ecranul unui 
laptop. 

Doar că într-un fel am senzaţia că e iubitul meu. 

Nu ştiu ce să zic. 

x 


Aşadar, poate că e vorba de aerul rece al iernii sau 
poate că e vorba de gambele fotbaliştilor, dar, după tot ce 
s-a întâmplat azi, mă simt destul de bine. 

Până ce ajung în parcare. Fiindcă Martin Addison stă 
sprijinit de maşina mea. 


— Unde-ai fost? mă ia el la rost. 

Aştept să se dea la o parte. Nici măcar nu vreau să-l 
privesc. 

— Putem vorbi două secunde? întreabă el. 

— Nu am nimic să-ţi spun, îi zic eu. 

— OK, bine. 

Oftează şi pot să-i văd respiraţia. 

— Simon, eu doar... Îţi sunt dator cu nişte scuze. 

Stau acolo, fără să fac nimic. El îşi întinde braţele şi 
îşi pocneşte degetele pe sub mănuşi. 

— Doamne, îmi... îmi pare enorm de rău. Pentru ce s- 
a întâmplat acolo. Nu ştiam că asta... Vreau să zic, nu 
credeam că oamenii încă mai fac rahaturi din astea. 

— Corect, cine s-ar fi gândit? Cum Shady Creek e 
atât de progresiv. 

Martin clatină din cap. 

— Chiar nu mă gândeam că o să fie mare scofală. 

Nici măcar nu ştiu ce să-i mai spun. 

— Uite ce e, îmi pare rău, bine? Am fost furios. Toată 
treaba cu Abby. Nu m-am gândit. lar apoi frate-meu mi-a 
zis ceva care m-a deranjat, iar eu pur şi simplu am... Mă 
simt ca un rahat, bine? Şi am şters de mult e-mailurile tale. 
Îţi jur! Poţi, te rog, să spui ceva? 

Vreau să zic, aproape că-mi vine să râd. 

— Ce dracu'vrei să-ţi spun? 

— Nu ştiu, zice el. Eu încerc doar să... 

— OK, ce zici de asta? Cred că eşti un nemernic. 
Cred că eşti cel mai mare nemernic din lume. Vreau să zic, 
să nu cumva să-ndrăzneşti să te prefaci că nu ştiai că asta 
o să se întâmple. M-ai şantajat. Asta a fost... Vreau să zic, 
nu ăsta a fost țelul tău afurisit? Să mă umileşti? 

Clatină din cap şi dă să spună ceva, dar i-o tai 
imediat: 

— Şi ştii ce? Nu ai niciun drept să spui că nu e mare 
scofală. Asta chiar e o mare scofală, bine? Asta trebuia să 
fie... Asta e a mea. Eu trebuie să aleg când şi unde şi cine 
ştie şi cum vreau s-o spun. 


Brusc, simt cum mi se pune un nod în gât. 

— Aşa că da, tu mi-ai luat asta. lar apoi l-ai implicat 
şi pe Blue? Pe bune? Eşti un nemernic, Martin. Nici măcar 
nu vreau să te privesc în ochi. 

Plânge. Încearcă să n-o facă, dar plânge cu adevărat. 
Iar inima mea se înmoaie un pic. 

— Poţi să te dai de lângă maşina mea şi să mă laşi 
dracului în pace? 

Încuviinţează, lasă capul în jos şi se face nevăzut. 

Mă sui în maşină, o pornesc şi apoi încep să plâng. 

bluegreen 181 O Ogmail.com DATA: 5 ianuarie la 7: 19 PM 
SUBIECT: Zăpadă! 

Blue. 

Uită-te pe geam! Nu-mi vine să cred! Fulgi de zăpadă 
în prima zi de şcoală! Vreo şansă să se transforme în 
Apocalipsa Zăpezii? Deoarece chiar n-aş avea nimic 
împotrivă să stau acasă săptămâna asta. Dumnezeule, a 
fost o zi a naibii de ciudată. Nici măcar nu ştiu ce să zic în 
afară de faptul că e absolut obositor să-ţi recunoşti 
orientarea sexuală în faţa întregului univers. 

Pe bune, sunt pur şi simplu epuizat 

Ţi s-a întâmplat vreodată să fii atât de furios că 
începi să plângi? Şi ţi s-a întâmplat vreodată să te simţi 
vinovat că ai devenit furios? Spune-mi că nu sunt ciudat cu 
dragoste. 

Jacques 

DE LA: bluegreen 181 @@gmail.com CĂTRE: 
hourtohour. notetonoteoOgmail.com DATA: 5 ianuarie la 
10: 01 PM SUBIECT: Re: Zăpadă! 

Nu cred că eşti ciudat Din câte îmi spui, se pare că ai 


avut o zi de rahat şi mi-aş dori să pot face ceva ca să te 
ajut Ai încercat să-ţi îneci amărăciunea în mâncare? Am 
auzit că biscuiţii Oreo pot fi benefici. De asemenea, nu 
prea aş avea eu niciun drept să-mi dau cu părerea, dar n- 
ar trebui să te simţi vinovat că te-ai înfuriat - mai ales dacă 
am dreptate în ceea ce priveşte motivul pentru care ai 
devenit furios. 

Bine. Trebuie să-ţi spun ceva şi cred că s-ar putea să 
te supere. Nu aş putea alege un moment mai prost, dar nu 
ştiu cum altfel s-o spun, aşa că am s-o fac şi gata: 

Jacques, sunt aproape sigur că ştiu cine eşti. 

Cu dragoste. 

Blue 

DE LA: hourtohour. notetonote e ogmail.com CĂTRE: 
bluegreen 181 OGgmail.com DATA: 6 ianuarie la 7: 12 PM 
SUBIECT: Pe bune? 

Uau! Bine. Nu m-am supărat Dar e un moment cam 
important nu-i aşa? 

De fapt cred că şi eu ştiu cine eşti. Aşa, doar de 
amuzament cred că: 

1. Împărţi acelaşi prenume cu un fost preşedinte 
american. 

2. Şi un personaj de benzi desenate. 

3. Îţi place să desenezi. 

4. Ai ochi albaştri. 

5. Odată m-ai împins pe un culoar întunecat într-un 
scaun directorial. Cu dragoste. 

Jacques 

DE la bluegreen 181 @@gmail.com CĂTRE 
hourtohour. notetonoteoOgmail.com DATA 6 ianuarie la 9: 
43 PM SUBIECT: Re: Pe bune?” 

Scuze, dar nu cred că sunt persoana care crezi că 
sunt 

— Blue 

DE LA: hourtohour. notetonote e ogmail.com CĂTRE: 


25 Categoric, nu. 


bluegreen 181 @@gmail.com DATA: 6 ianuarie la 11: 18 
PM SUBIECT: Re: Pe bune? 

Ei bine, m-am descurcat de minune până la sfârşit 
Aşa că da. Uau. Se pare că m-am înşelat al naibii de tare. 
Imi pare rău, Blue. Sper că asta să nu ne strice relaţia. 

În orice caz, poate că şi tu te-ai înşelat în privinţa 
mea? Şi aşa vom fi chit? Cu toate că bănuiesc c-ai văzut 
chestia aia de pe Tumbir. Doamne, mă simt atât de prost... 

Cu dragoste. 

Jacques 

DE LA: bluegreen 181 @@gmail.com CĂTRE: 
hourtohour. notetonoteoOgmail.com DATA: 7 ianuarie la 
7: 23 AM SUBIECT: Re: Pe bune? 

Pe Tumbir... te referi la Secreteledelacreek? Nu cred 
că m-am mai uitat pe ea de prin august Ce-a fost acolo? în 
orice caz, nu trebuie să te simţi prost E în regulă. Dar nu 
cred că mă înşel în ceea ce te priveşte. Jacques a dit 
Corect? 

— Blue 


Deci, da. Am fost neglijent. Bănuiesc că am lăsat o 
mulţime de indidi şi n-ar trebui să mă surprindă că Blue le- 
a pus cap la cap. Poate că am vrut ca el s-o facă. 

Aştoşojacques a dit e „Simon Says”2?6 în franceză. Şi e 
evident că n-a fost o alegere atât de inteligentă pe cât 
credeam. 

Însă am dat-o în bară nasol de tot cu Cal. Vreau să 
zic, vă jur, sunt un mare idiot. Nu ştiu la ce mă gândeam. 
Ochi albaştri-verzui şi impresia că Blue era Cal? Logică à 


26 Joc de copii în care cineva rosteşte o comandă folosind propoziţia 
Simon spune să... (sari, dansezi etc.), iar copilul căruia i se adresează 
trebuie să o execute. 


la Simon. Nu e de mirare că m-am înşelat catastrofal. 

În acea dimineaţă petrec vreo douăzeci de minute 
privind în gol spre e-mailul lui Blue înainte să-i scriu un 
răspuns. lar apoi stau acolo şi reîmprospătez întruna 
browserul până ce Nora bate la uşă. Oricum ajungem la 
şcoală cu vreo cinci minute mai devreme. Aşa că mai 
petrec cinci minute stând în maşina parcată în faţa şcolii, 
privind din nou spre e-mailul meu, de data asta pe ecranul 
telefonului. 

N-a văzut postarea de pe Tumbir. Asta-i bine. De fapt, 
asta-i foarte bine. 

Intrăm tocmai când sună clopoţelul şi sunt tare 
zăpăcit. Am noroc că mâinile mele se pare că ştiu 
combinaţia dulapului, căci creierul meu şi-a luat concediu. 
Oamenii vorbesc cu mine, iar eu încuviinţez din cap, dar 
pe-o ureche îmi intră şi pe alta îmi iese. Cred că o parte 
dintre băieţii care conduc camionete îmi schimbă numele 
în Semen Queer”. Nu ştiu. Nici măcar nu-mi pasă. 

Nu mă gândesc decât la Blue. Bănuiesc că o parte din 
mine speră să primească ceva azi. Un soi de dezvăluire. 
Nu-mi vine să cred că Blue nu vrea să-mi spună, acum că 
ştie cine sunt. Ceea ce înseamnă că mă uit peste tot. Leah 
îmi trimite un bileţel în ora de franceză şi inima începe să- 
mi bubuie, gândindu-mă că ar putea fi un mesaj de la el. 
Hai să ne întâlnim lângă dulapul tău. Sunt pregătit. Ceva 
de genul ăsta. Dar se dovedeşte a fi un desen extrem de 
realist, în stil manga, care o înfăţişează pe profesoara 
noastră de franceză în timp ce face sex oral cu o baghetă. 
Şi mai vorbeam de lucruri care îmi amintesc de Blue. 

Şi când cineva mă bate pe umăr la ora de istorie, 
inima mi se face cât un purice. Dar nu e decât Abby. 

— Şşş, ascultă asta. 

Ascult, şi e vorba de Taylor, care îi explică lui Martin 
că ea n-a vrut neapărat să aibă un spaţiu între coapse, dar 


27 In lb. engleză, semen înseamnă spermă, iar queer, homosexual, cu 
sens peiorativ. 


că aşa e metabolismul ei, şi nici măcar nu ţi-a dat seama că 
unele fete încearcă să obţină dinadins spaţiul ăla. Martin 
încuviinţează, se scarpină la ceafa şi pare plictisit. 

— N-are ce face, aşa e metabolismul ei, Simon, zice 
Abby. 

— Se pare că da. 

Se prea poate că Taylor să fie un ninja sub acoperire 
care luptă împotriva hărţuitorilor, dar e în continuare la fel 
de îngrozitoare. 

Iar apoi, mai târziu, Abby mă înghionteşte din nou ca 
să-i ridic pixul pe care l-a scăpat, şi inima mi se face iarăşi 
cât un purice. Nu mă pot abţine. E un sentiment de emoție 
pe care se pare că nu mi-l pot înăbuşi. 

Aşa că atunci când orele iau sfârşit şi tot nu s-a 
petrecut nimic extraordinar, simt cum inima mi se frânge 
un pic. E ca şi când e ora unsprezece seara de ziua ta şi îţi 
dai seama că până la urmă nimeni nu ţi-a organizat nicio 
petrecere surpriză. 

Joi, după repetiţie, Cal menţionează pe un ton foarte 
degajat că e bisexual. Şi că poate ar trebui să ieşim la un 
moment dat. Mă ia prin surprindere. Nu pot decât să 
rămân cu gura căscată. Dragul şi lentul de Cal, cu breton 
de hipster şi ochi de culoarea oceanului. 

Dar chestia e că el nu e Blue. 

Blue, care îmi răspunde foarte greu la e-mailuri. 

Oricât de ciudat ar părea, uit cu totul de Cal până a 
doua zi la ora de engleză. Domnul Wise nu se află în clasă 
când ajung eu, iar tocilarii sunt neliniştiţi. Câţiva oameni 
discută aprins despre Shakespeare, iar apoi cineva se urcă 
pe un scaun şi practic zbiară la urechea altui tip monologul 
lui Hamlet. Din cine ştie ce motiv, canapeaua e foarte 
aglomerată. Nick e cocoţat în braţele lui Abby. 

Ea îşi scoate capul de după trunchiul lui Nick şi mă 
strigă. Observ că radiază. 

— Simon, tocmai îi povesteam lui Nick despre ceea 
ce s-a întâmplat ieri la repetiţii. 

— Da, zice Nick. Spune-mi, rogu-te, cine e acest 


individ pe nume Calvin? 

Clatin din cap, înroşindu-mă. 

— Nimeni. E de la clubul de teatru. 

— E un nimeni? întreabă Nick, lăsând capul într-o 
parte. Eşti sigur? Fiindcă tipa asta de-aici îmi spune... 

— Taci! îl avertizează Abby, punându-i o mână peste 
gură. Scuze, Simon! M-am bucurat foarte tare pentru tine. 
Nu era secret, nu-i aşa? 

— Nu, dar nu e... n-a fost nimic. 

— Ei bine, rămâne de văzut, zice Abby, cu un zâmbet 
arogant pe faţă. 

Nu ştiu cum să-i explic că, practic vorbind, eu sunt 
deja luat. De cineva care în mod evident împarte 
prenumele cu un preşedinte şi un personaj obscur de benzi 
desenate, şi căruia nu-i place să deseneze, şi care n-are 
ochi albaştri, şi care încă nu m-a împins într-un scaun 
directorial. 

Cineva care se pare că mă plăcea mai tare când nu 
ştia cine sunt. 


DE la hourtohour. notetonoteeo Ogmail.com CĂTRE: 
bluegreen 181 GO (Ogmail.com DATA 9 ianuarie la 8: 23 PM 
SUBIECT: Re: Pe bune? 

Vreau să zic, înţeleg. Doar pentru că am fost 
neglijent nu înseamnă că e corect să te oblig să mi te 
dezvălui înainte să fii pregătit şi crede-mă, sunt un afurisit 
de expert când vine vorba de asta. Dar acum tu îmi cunoşti 
identitatea de supererou şi eu nu - iar asta-i ciudat nu-i 
aşa? 

Nu ştiu ce altceva să mai spun. Anonimatul ne-a 
servit unui scop şi înţeleg asta. Dar acum vreau să ştiu 


cine eşti cu adevărat cu dragoste. 

Simon 

DE LA bluegreen 181 @@gmail.com CĂTRE: 
hourtohour. notetonoteo (gmail.com DATA: IO ianuarie la 
2: 12 PM SUBIECT: Re: Pe bune? 

Ei bine, Blue e oarecum identitatea mea de 
supererou, aşa că tu de fapt te referi la identitatea mea de 
cetăţean. Dar e evident că ne îndepărtăm prea tare de 
subiect Doar că nu ştiu ce altceva să mai spun. Imi pare 
tare rău, Simon. 

În orice caz, se pare că lucrurile ies aşa cum ai vrut 
Prin urmare, mă bucur pentru tine. 

— Blue 

DE LA: hourtohour. notetonote o ogmail.com CĂTRE: 
bluegreen 181 @@gmail.com DATA: 10 ianuarie la 3: 45 
PM SUBIECT: Re: Pe bune? 

Lucrurile ies aşa cum am vrut eu? Despre ce naiba 
vorbeşti? 

W 

— Simon 

DE LA: hourtohour. notetonote o ogmail.com CĂTRE: 
bluegreen 181 @@gmail.com DATA: 12 ianuarie la 12: 18 
AM SUBIECT: Re: Pe bune? 

Pentru numele lui Dumnezeu, zău aşa, nu ştiu la ce te 
referi, deoarece se pare că aproape nimic nu iese aşa cum 
mi-am dorit eu. 

Bineînţeleg că nu vrei să ne trimitem mesaje. Şi că 
nu vrei să ne întâlnim în realitate. Nu e nicio problemă. 
Dar îmi displace că totul e diferit acum, inclusiv în e- 
mailurile noastre. Vreau să zic, da, e o situaţie incomodă. 
Bănuiesc că ceea ce încerc să spun e că eu chiar te înţeleg 
dacă problema e că nu sunt atrăgător sau ceva de genul. O 
să-mi treacă. Dar eu te consider în multe feluri cel mai bun 
prieten al meu şi chiar vreau să te păstrez. 

Putem să ne prefacem că nimic din toate astea nu s-a 
întâmplat şi să revenim la normal? 

— Simon 


Asta nu înseamnă că am să încetez să mă mai 
gândesc la el. 

Îmi petrec toată duminica în camera mea, dându-i la 
maximum când pe The Smiths, când pe Kid Cudi, şi nici 
măcar nu-mi pasă dacă asta îi deranjează pe părinţii mei. 
Din partea mea, poate să-i scoată şi din sărite. Încerc să-l 
fac pe Bieber să se urce cu mine în pat, dar el continuă să 
se plimbe prin cameră, aşa că îl scot pe hol. Dar apoi 
scheaună să intre din nou în cameră. 

— Nora, ia-l pe Bieber! strig eu pentru a mă face 
auzit peste muzică, dar nu răspunde, aşa că-i trimit un 
mesaj. 

Ea îmi scrie înapoi: Descurcă-te. Sunt acasă. 

Unde eşti? Nu-mi place deloc că, mai nou, Nora nu 
stă aproape deloc pe acasă. 

Dar nu-mi răspunde. lar acum mă simt prea leneş şi 
nepăsător ca să mă ridic şi s-o rog pe mama să-l ia. 

Stau cu privirea aţintită spre ventilatorul din tavan. 
Aşadar, Blue nu vrea să-mi spună, ceea ce înseamnă că 
trebuie să aflu eu singur. De câteva ore întorc pe toate 
feţele indiciile pe care le-am adunat până acum. 

Acelaşi prenume cu un preşedinte şi un personaj 
obscur de benzi desenate. Pe jumătate evreu. Gramatică 
excelentă. I se face greață cu uşurinţă. Virgin. Nu prea 
merge la petreceri. Îi plac supercroii. Îi plac dulciurile de 
la Reeses şi biscuiţii Oreo (adică, nu e un idiot). Părinţi 
divorţaţi. Fratele mai mare al unui fetus. Tatăl lui locuieşte 
în Savannah şi e profesor de engleză. Mama lui e 
epidemiolog. 

Problema e că încep să-mi dau seama că nu prea ştiu 


nimic despre nimeni. Vreau să zic, în mare parte ştiu cine 
e virgin. Dar habar nu am cine are părinţi divorţaţi sau cu 
ce se ocupă părinţii lor. Vreau să zic, părinţii lui Nick sunt 
doctori. Dar nu ştiu ce face mama lui Leah şi nici măcar nu 
ştiu care e faza cu tatăl ei, întrucât Leah nu vorbeşte 
niciodată despre el. Habar nu am de ce tatăl şi fratele lui 
Abby încă locuiesc în Washington. Iar ei sunt cei mai buni 
prieteni ai mei. Întotdeauna m-am considerat a fi un 
băgăcios, dar bănuiesc că sunt băgăcios doar când vine 
vorba de lucruri tâmpite. 

De fapt, acum, că stau bine şi mă gândesc, e oarecum 
groaznic. 

Dar e inutil. Deoarece, chiar dacă reuşesc cumva să 
descifrez codul, asta nu schimbă cu nimic faptul că Blue nu 
e interesat. El a aflat cine sunt. Şi acum e distrus şi nu ştiu 
ce să fac. I-am spus că înţeleg dacă nu e atras de mine. Am 
încercat s-o fac să sune ca şi când nu-mi pasă. 

Dar nu înţeleg. Şi chiar îmi pasă. 

De fapt, situaţia asta e tare naşpa. 

Luni dimineaţă găsesc o sacoşă legată de mânerul 
dulapului meu şi primul meu gând e că ăla e un suspensor. 
Bănuiesc că-mi imaginez cum un adet tâmpit îmi dăruieşte 
un suspensor transpirat ca un mare gest de umilinţă şi 
dispreţ. Nu ştiu. Poate că sunt paranoic. 

În orice caz, nu e un suspensor. E un tricou din 
bumbac cu logoul de pe albumul Figure 8 al lui Elliott 
Smith. Deasupra lui se află un bilet pe care scrie: 
Presupun că Elliott înţelege că, dacă ai fi putut, ai fi mers 
la spectacolele lui. 

Biletul e scris pe o hârtie cartonată albastră-verzuie, 
cu o caligrafie perfectă - nicio literă înclinată. Şi fireşte că 
şi-a amintit de al doilea „t” din Elliott. Fiindcă e Blue. 

Tricoul e de mărimea M, are o moliciune vintage şi 
totul în legătură cu el e absolut perfect. Într-un moment de 
nebunie, mă gândesc să mă duc la baie şi să mă schimb cu 
el. 

Dar mă opresc. Deoarece e în continuare ciudat. 


Deoarece încă nu ştiu cine e el. Şi, din cine ştie ce motiv, 
gândul că el o să mă vadă îmbrăcat în acel tricou mă face 
să nu mă simt în largul meu. Aşadar, îl las în sacoşă, pe 
care o bag în dulap. lar apoi petrec restul zilei plutind pe 
un nor de fericire şi nelinişte. 

Dar când ajung la repetiţii, observ o schimbare 
seismică. Nu ştiu. Are ceva de-a face cu Cal. El iese din 
amfiteatru să meargă la baie exact când ajung eu şi se 
opreşte o clipă în uşă. lar apoi ne zâmbim unul altuia şi 
continuăm să ne vedem de-ale noastre. 

Nu e nimic. Nu e nici măcar un moment. Dar există o 
explozie de furie care începe în pieptul meu. Vreau să zic, 
chiar o simt. Şi totul e din cauză că Blue e un afurisit de 
laş. Poate să atârne un afurisit de tricou de uşa dulapului 
meu, dar n-are tupeul să mă abordeze în carne şi oase. 

A distrus totul. Acum există un tip adorabil, cu un 
breton bestial, care se prea poate să mă placă, şi e complet 
inutil. N-am să ies niciodată cu Cal. Probabil că n-am să 
am niciodată un prieten. Sunt prea ocupat să fiu 
îndrăgostit de o persoană care nu e reală. 

Restul săptămânii e un vârtej obositor. Repetiţiile 
durează cu o oră mai mult acum, ceea ce înseamnă că am 
parte de cine luate în picioare deasupra barului de la 
bucătărie şi încerc să nu scap firimituri în manualele mele. 
Tata spune că îi voi lipsi săptămâna asta, ceea ce, de fapt, 
înseamnă că e trist că trebuie să înregistreze 

Burlacul. N-am mai avut veşti de la Blue şi nici eu nu 
i-am mai scris vreun e-mail. 

Vineri e o zi importantă, bănuiesc. Mai avem o 
săptămână până la premieră şi interpretăm Oliver! de 
două ori îmbrăcaţi în costume pe durata orelor: cei de a 
noua şi de a douăsprezecea dimineaţa, iar cei de a zecea şi 
a unsprezecea după-amiaza. Trebuie să ajungem la şcoală 
cu o oră mai devreme ca să ne pregătim, ceea ce înseamnă 
că Nora trebuie să piardă o oră în amfiteatru. Dar Cal o 
pune la treabă, iar ea pare fericită să lipească poze cu 
distribuţia pe peretele din atrium, lângă nişte cadre din 


versiunea cinematografică cu Mark Lester şi o listă 
supradimensionată cu distribuţia şi echipa. 

În culise e un adevărat haos. Lipsesc decoruri, o 
parte din oameni se plimbă parţial costumaţi şi câteva 
genii muzicale de la Creekwood se află în zona orchestrei, 
exersând de zor uvertura. E pentru prima oară când 
repetăm cu orchestra şi numai faptul că îi auzim exersând 
face ca totul să pară mult mai real. Taylor e deja îmbrăcată 
şi machiată, şi se află într-o parte a scenei, făcând nişte 
încălziri vocale bizare pe care ea însăşi le-a inventat. 
Martin nu-şi găseşte barba. 

Eu port primul dintre cele trei costume, care e 
format dintr-o cămaşă zdrenţuroasă prea mare de culoarea 
terciului de ovăz, o pereche de pantaloni largi şi nicio 
pereche de pantofi. Câteva dintre fete îmi pun tot felul de 
prostii în păr ca să-l facă să pară murdar, ceea ce practic 
înseamnă să îi pui tocuri unei girafe. Şi îmi spun că trebuie 
să mă dea cu dermatograf, ceea ce nu-mi place câtuşi de 
puţin. E suficient că insistă să port lentile de contact. 

Singura persoană în care am încredere s-o facă e 
Abby, care mă aşază într-un scaun de lângă fereastră din 
garderoba fetelor. Niciuneia dintre fete nu îi pasă că mă 
aflu acolo, şi asta nu din cauză că sunt gay. Garderobele 
sunt de obicei cu acces liber pentru toată lumea, iar dacă 
există cineva care ţine la intimitate, se duce să se schimbe 
în baie. 

— Închide-i, zice ea. 

Închid ochii şi Abby îmi întinde uşor cu buricele 
degetelor pielea de lângă pleoapă. Apoi aud un zgomot ca 
de scârţâit şi mă simt de parcă desenează pe mine, fiindcă 
nu glumesc - dermatograful e un afurisit de creion. 

— Arăt ridicol? 

— Deloc, zice ea, după care rămâne tăcută preţ de o 
clipă. 

— Am o întrebare. 

— Dap? 

— De ce tatăl tău se află în Washington? 


— Păi, încă îşi caută de muncă acolo. 

— Aha, zic eu, după care adaug: El şi fratele tău se 
mută acolo? 

A - îşi trece buricul degetului peste marginea 
pleoapei mele. 

— Tata da, la un moment dat, zice ea. Fratele meu e 
în primul an la Howard. 

Apoi dă din cap, trage bine de cealaltă pleoapă şi 
începe să lucreze şi acolo. 

— Mă simt prost că nu ştiam asta, recunosc eu. 

— De ce te-ai simţi prost? Cred că n-am menţionat 
niciodată ceva legat de asta. 

— Dar nu te-am întrebat niciodată. 

Cel mai îngrozitor e când ajunge cu dermatograful 
jos, deoarece trebuie să ţin ochii deschişi şi creionul 
pătrunde fix în marginea pleoapei, iar mie nu-mi place 
deloc când anumite lucruri îmi ating ochii. 

— Nu clipi, zice Abby. 

— Încerc. 

Îşi scoate vârful limbii între buze şi observ că ea 
miroase a extract de vanilie şi pudră de talc. 

— Bine. Uită-te la mine. 

— Ai terminat? întreb eu. 

Ea face o pauză, studiindu-mă. 

— În mare parte, răspunde, după care mă atacă 
precum un ninja cu pudre şi pensule. 

— Uau! face Brianna, care trece prin zonă. 

— Ştiu, zice Abby. Simon, să nu mi-o iei în nume de 
rău, dar arăţi ridicol de sexy. 

Şi aproape că-mi rup gâtul când îmi întorc repede 
capul spre oglindă. 

— Ce părere ai? întreabă ea, rânjind în spatele meu. 

— Arăt ciudat, concluzionez eu. 

E un pic ireal. De-abia sunt obişnuit cu faţa mea fără 
ochelari, iar cu dermatograful, impresia per ansamblu e: 
OCHI! 

— Aşteaptă până ce o să te întâlneşti cu Cal, zice 


Abby în şoaptă. 

Clatin din cap. 

— El nu... 

Dar nu pot termina fraza. Nu mă pot abţine să nu mă 
privesc în oglindă. 

Prima reprezentaţie a zilei merge surprinzător de 
bine, cu toate că cei mai mulţi elevi din clasa a 
douăsprezecea o folosesc ca pe o oportunitate de a dormi 
încă două ore. Însă bobocilor le e prea teamă să chiulească 
de la primele două ore, ceea ce îi face să fie cel mai fain 
public care a existat vreodată. Oboseala acumulată în 
timpul săptămânii dispare, iar eu sunt mânat de 
adrenalină, râsete şi aplauze. 

Ne schimbăm de costume şi toată lumea e fericită şi 
plină de energie când domnişoara Albright ne oferă notițe. 
Iar apoi ne dă drumul să mergem la masă cu cetăţenii care 
nu sunt actori. Sunt un pic încântat de gândul de a merge 
la masă cu machiajul încă intact. Şi nu doar fiindcă se 
presupune că sunt sexy. E fain să fii marcat drept parte a 
întregului ansamblu. 

Leah e obsedată de machiajul meu. 

— Sfinte Sisoe, Simon! 

— Nu-ţi place? întreabă Abby. 

Simt un mic val de timiditate. Şi nu mă ajută şi nici 
faptul că Bram Drăguţul se uită la mine. 

— Nu ştiam că ochii tăi sunt atât de gri, zice Leah, 
după care se întoarce spre Nick şi spune pe un ton 
neîncrezător: Tu ştiai? 

— Nu ştiam, afirmă Nick. 

— Adică, sunt de culoarea cărbunelui în jurul 
marginilor, zice ea, şi mai deschişi în mijloc, iar apoi 
aproape argintii în jurul pupilei. Dar argintiu-închis. 

— Cincizeci de nuanţe de gri?5, zice Abby. 

— Scârbos, face Leah, după care ea şi Abby îşi 
zâmbesc una alteia. 


28 Aluzie la romanul Cincizeci de umbre ale lui Grey de E.L. James. 


E un soi de miracol. 

După prânz ne întâlnim în amfiteatru, astfel încât 
domnişoara Albright să ne poată reaminti cât de 
extraordinari suntem, după care mergem în culise să ne 
îmbrăcăm din nou în costume pentru prima scenă. De data 
asta suntem grăbiţi, dar cred că îmi place mai mult aşa. 
Orchestra se încălzeşte din nou, iar în amfiteatru se face 
din ce în ce mai multă gălăgie odată cu sosirea elevilor de 
a zecea şi a unsprezecea, care se aşază pe scaune. 

Pentru cei din urmă mă entuziasmez. Fiindcă e clasa 
mea. Fiindcă Blue va fi acolo pe undeva. Oricât de supărat 
aş fi pe el, încă îmi place gândul că el se află pe undeva 
prin public. 

Mă ridic odată cu Abby, trăgând cu ochiul în sală 
printr-o crăpătură din cortină. 

— Nick e acolo, zice ea, gesticulând spre partea 
stângă a sălii. Şi Leah. Iar Morgan şi Anna sunt chiar în 
spatele lor. 

— N-ar trebui să începem? 

— Nu ştiu, zice Abby. 

Arunc o privire peste umăr, unde Cal stă aşezat la un 
birou într-o parte a scenei. Poartă o pereche de căşti şi un 
mic microfon care i se curbează în faţa gurii, iar în 
momentul de faţă se încruntă şi mişcă întruna din cap. 
După care se ridică şi porneşte spre sală. 

Privesc înapoi spre public. Luminile încă sunt aprinse 
şi oamenii stau cocoţaţi pe spătarele scaunelor, strigând 
unii la alţii. Câţiva dintre ei şi-au transformat programele 
în mingi şi le aruncă în sus. 

— Publicul nostru aşteaptă, zice Abby, rânjind în 
semiobscuritate. 

lar apoi simt o mână pe umărul meu. E domnişoara 
Albright. 

— Simon, poţi, te rog, să vii un minut cu mine? 

— Sigur, zic eu, după care dau din umeri spre Abby. 

O urmez pe domnişoara Albright în garderobă, unde 
Martin e tolănit pe un scaun din plastic, înfăşurându-şi 


vârful bărbii în jurul degetului. 

— Du-te şi ia-ţi un scaun, îmi zice ea, după care 
închide uşa în urma noastră. 

Martin îmi aruncă o privire de parcă vrea să mă 
întrebe ce naiba se întâmplă. 

Îl ignor. 

— Aşadar, s-a întâmplat ceva, zice domnişoara 
Albright tărăgănat, şi voiam ca voi să auziţi primii. Cred că 
aveţi dreptul să ştiţi. 

În acest moment am senzaţia că mă scufund. 
Domnişoara Albright priveşte o clipă pe lângă noi, apoi 
clipeşte de câteva ori şi revine cu picioarele pe pământ. 
Pare complet epuizată. 

— Cineva a modificat lista cu distribuţia din atrium, 
zice ea, şi a schimbat numele personajelor voastre în ceva 
nepotrivit. 

— În ce? întreabă Martin. 

Dar eu ştiu imediat la ce se referă. Martin îl 
interpretează pe Fagin. Eu sunt trecut drept „Băiatul lui 
Fagin”. Bănuiesc că cine ştie ce geniu a crezut că va fi 
amuzant să taie câteva „i”-uri şi „n-uri.29 

— Ah, face el, punând informaţiile cap la cap o clipă 
mai târziu. 

Facem schimb de priviri şi el îşi dă ochii peste cap, 
iar preţ de un moment e ca şi când suntem din nou 
prieteni. _ 

— Dap. Şi au făcut şi un desen. În orice caz, zice 
domnişoara Albright, Cal îl dă jos acum şi, într-un minut, 
am să ies acolo să port o mică discuţie cu minunaţii voştri 
colegi de clasă. 

— Anulaţi spectacolul? întreabă Martin, cu mâinile pe 
obraji. 

— Ai vrea s-o fac? 

Martin se uită la mine. 


29 In Ib. engleză,” (prescurtarea de la faggot) se traduce prin 
„poponar”. 


— Nu. E în regulă. Doar... să nu-l anulaţi. 

Inima începe să-mi bubuie. 

Mă simt... nu ştiu. Nu vreau să mă gândesc la nimic 
din toate astea. Dar sunt sigur de un lucru: gândul că Blue 
nu va vedea piesa e oarecum devastator. 

Mi-aş dori să nu-mi pese atât de tare. 

Martin îşi îngroapă faţa în mâini. 

— Spier, îmi pare tare, tare rău. 

— Te rog să încetezi, zic eu, ridicându-mă. Bine? 
încetează! 

Presupun că toată treaba asta a început să mă 
obosească naibii. Încerc să nu o las să-şi pună amprenta 
asupra mea. N-ar trebui să-mi pese că nişte proşti mă 
strigă aşa şi n-ar trebui să-mi pese ce cred oamenii despre 
mine. Dar mereu îmi pasă. Abby mă cuprinde cu braţele pe 
după umeri şi privim amândoi din culise cum domnişoara 
Albright păşeşte pe scenă. 

— Salutare, zice ea la microfon. 

Are în mână o broşură şi nu zâmbeşte. Nici măcar un 
pic. 

— Unii dintre voi mă cunosc. Sunt domnişoara 
Albright, profesoara de teatru. 

Cineva din public fluieră lasciv şi câţiva oameni 
chicotesc. 

— Ştiu că sunteţi cu toţii aici ca să vizionaţi 
avanpremiera unui spectacol extraordinar. Avem parte de o 
distribuţie şi o echipă minunate şi suntem cu toţii 
nerăbdători să începem. Dar, înainte de asta, vreau să 
revizuim împreună politica de la Creekwood în ceea ce 
priveşte hărţuirea colegilor. 

Din cine ştie ce motiv, cuvintele „revizuim” şi 
„politică” îi liniştesc imediat pe elevi. Se mai aud doar 
nişte conversații zumzăite şi jeanşii care se freacă de 
scaune. O persoană râde zgomotos, cineva strigă 
„LINIŞTE!” şi câţiva elevi încep să chicotească. 

— Aştept, zice domnişoara Albright, iar când râsetele 
încetează, ridică un caiet. Recunoaşte cineva asta? 


— E jurnalul dumneavoastră? întreabă un măgar de 
elev. 

Domnişoara Albright. 

— Acesta este ghidul de la Creekwood, pe care ar fi 
trebuit să-l citiţi şi să-l semnaţi la începutul anului. 

Elevii încep să n-o mai asculte. Dumnezeule. 
Presupun că e nasol să fii profesor. Stau turceşte pe 
podeaua din culise, înconjurat de fete. Domnişoara 
Albright continuă să vorbească şi să citească din ghid şi să 
mai vorbească un pic. Când menţionează ceva despre zero 
toleranţă, Abby mă strânge de mână. Minutele se scurg cu 
greu. 

În acest moment nu mai simt absolut nimic. 

Într-un târziu, domnişoara Albright revine în culise, 
trântind ghidul pe un scaun. 

— Haideţi s-o facem, zice ea. 

Are o privire care te bagă în sperieţi. 

Luminile din sală încep să scadă în intensitate şi 
primele note ale uverturii încep să plutească dinspre 
orchestră. les din culise şi păşesc pe scenă. Imi simt 
membrele extrem de grele. Îmi doresc să merg acasă şi să 
mă trântesc în pat împreună cu ipodul. 

Dar cortina se deschide. 

Şi continui să înaintez. 


Dar, mai târziu, la garderobă, gândul mă loveşte din 
plin. 

Martin Van Buren. Al optulea afurisit de preşedinte al 
Statelor Unite. 

Dar nu se poate. Nu e cu putinţă. 

Cârpa mea cade pe jos. În jurul meu, fetele îşi scot 
pălăriile, îşi desprind părul, se dau cu cremă pe faţă şi îşi 


închid husele de protecţie. O uşă se deschide brusc pe 
undeva şi aud hohote de râs. 

Mintea mea goneşte cu o mie de kilometri pe oră. Ce 
ştiu despre Martin? Ce ştiu despre Blue? 

Martin e isteţ, evident. Dar e suficient de isteţ cât să 
fie Blue? Habar n-am dacă Martin e pe jumătate evreu. 
Vreau să zic, ar putea fi. Nu e singur la părinţi, dar 
presupun c-ar putea să mintă în această privinţă. Nu ştiu. 
Nu ştiu. Nu are noimă deloc. Fiindcă Martin nu e gay. 

Şi totuşi, cineva crede că e. Cu toate că probabil n-ar 
trebui să iau nimic de bun de la un măgar anonim care m-a 
făcut poponar. 

— Simon, nu! exclamă Abby, apărând în cadrul uşii. 

— Ce? 

— Te-ai şters! 

Mă studiază preţ de un minut. Bănuiesc că încă se 
mai vede. 

— Te referi la machiajul care mă făcea să arăt ridicol 
de sexy? întreb eu, iar ea râde. 

— Ascultă. Tocmai am primit un mesaj de la Nick, 
care ne aşteaptă în parcare. Te scoatem în oraş diseară. 

— Poftim? Unde? 

— Încă nu m-am hotărât. Dar mama mea e în 
Washington weekendul ăsta, ceea ce înseamnă că maşina 
şi casa sunt ale mele. Aşa că vei petrece noaptea pe 
teritoriul Suso. 

— Dormim la tine acasă? 

— Dap, zice ea, şi observ că s-a demachiat şi s-a 
îmbrăcat deja în jeanşii ei mulaţi. Aşa că du-te s-o duci pe 
soră-ta acasă şi să faci ce mai ai de făcut. 

Mă uit în oglindă şi încerc să-mi netezesc părul. 

— Nora s-a dus deja cu autobuzul, spun eu tărăgănat. 

E bizar. Simon cel din oglindă încă poartă lentile de 
contact. E aproape de nerecunoscut. 

— De ce facem asta? 

— În primul rând, fiindcă nu mai avem repetiţii, zice 
ea, dupindu-mă de obraz, şi în doilea rând, fiindcă ai avut o 


zi tare nasoală. 

Aproape că râd. Habar nu are. 

Pe drumul spre parcare, vorbeşte întruna şi face 
planuri, dar eu n-o bag prea tare în seamă. Încă mă 
gândesc la faza cu Martin. Mi se pare de neconceput. 

Asta ar însemna că Martin a scris postarea aia de pe 
Tumbir în august - cea despre ce înseamnă să fii gay. Şi că 
Martin e cel care mi-a scris zilnic în ultimele cinci luni. 
Aproape că nu-mi vine să cred, dar nu-mi pot explica 
şantajul. Dacă Martin chiar e gay, de ce s-o implice şi pe 
Abby în asta? 

— Cred c-ar trebui să petrecem după-amiaza în Little 
Five Points, zice Abby, iar apoi categoric mergem în 
Midtown. 

— Sună bine, zic eu. 

Pur şi simplu n-are nicio noimă. 

Dar apoi mă gândesc la după-amiezile petrecute la 
Waffle House şi la repetițiile care se lungeau până seara şi 
la faptul că am început să-l plac înainte ca lucrurile să se 
ducă în cap. Şantaj cu puţină prietenie. Poate că ăsta a fost 
scopul. 

Doar că nu mi-a dat niciodată de înţeles cum că m-ar 
plăcea. Nici măcar o dată. Aşa că nu poate fi asta. Martin 
nu poate fi Blue. 

Doar dacă nu cumva... Darnu. 

Fiindcă nu are cum să fie o glumă. Blue nu e o glumă. 
Asta nu e posibil. Nimeni n-ar putea fi atât de rău. Nici 
măcar Martin. 

Îmi vine foarte greu să respir. 

Nu poate fi o glumă, fiindcă nu ştiu ce aş face dacă a 
fost o glumă. R 

Nu mă pot gândi la asta. Doamne. Îmi pare rău, dar 
nu pot. 

N-am s-o fac. 

Nick ne aşteaptă în faţa şcolii, iar el şi Abby fac 
mişcarea lor secretă când se văd. 

— L-am adus, zice ea. 


— Aşadar, acum ce facem? întreabă Nick. Mergem 
acasă şi ne luăm lucrurile, după care vii tu să ne iei? 

— Asta-i planul, zice Abby. 

Îşi trage ghiozdanul în faţă şi desface un săculeţ 
minuscul, scoțând cheile de la maşină. Apoi îşi lasă capul 
într-o parte. 

— Aţi vorbit cu Leah? 

Eu şi Nick facem schimb de priviri. 

— Nu încă, răspunde Nick, care se dezumflă uşor. 

E riscant, fiindcă oricât de mult o iubesc pe Leah, 
prezenţa ei schimbă totul. Va fi ţâfnoasă şi răutăcioasă cu 
Nick şi Abby. N-o să-i convină că mergem în Midtown. Şi 
nu ştiu cum s-o descriu, dar sfiala ei e uneori contagioasă. 

Dar Leah urăşte să fie exclusă. 

— Poate că e mai bine să ieşim numai noi trei, zice 
Nickpe un ton precaut, coborând privirea în pământ. 

Îmi dau seama că se simte prost în legătură cu 
situaţia asta. 

— Bine, zic eu. 

— Bine, zice şi Leah. Să mergem! 

Douăzeci de minute mai târziu, mă aflu pe bancheta 
din spate a maşinii mamei lui Abby, cu un teanc de cărţi 
broşate sub picioare. 

— Pune-le unde viei, zice Abby, uitându-se la mine 
prin oglinda retrovizoare. Le citeşte când aşteaptă să mă 
ia de la şcoală. Sau când conduc eu. 

— Uau, mă simt îngreţoşat când citesc ceva pe 
telefon în maşină, darămite o carte, zice Nick. 

— i se face greață, zic eu, şi mi se strânge inima. 

— Ia te uită unde stătea domnul Lingvist. 

Nick se răsuceşte pe scaun şi rânjeşte. 

Abby intră cu grijă pe 285 şi se alătură traficului fără 
nicio problemă. Nici măcar nu pare încordată. Imi dau 
seama că e de departe cel mai bun şofer dintre noi toţi. 

— Ştii încotro ne îndreptăm? întreb eu. 

— Normal, zice Abby. 

Şi, douăzeci de minute mai târziu, tragem în 


parcarea de la Zesto. N-am mâncat niciodată la acest 
restaurant. Vreau să zic, aproape că nu ies niciodată în 
oraş. Înăuntru e cald şi gălăgie, plin de oameni care 
mănâncă hotdogi picanţi, burgeri picanţi şi altele de genul. 
Dar, ca să fiu sincer, mă doare fix în cot că e ianuarie. Imi 
cumpăr îngheţată de ciocolată cu biscuiţi Oreo şi, timp de 
zece minute, cât îmi ia să o mănânc, aproape că mă simt 
din nou normal. Când ne îndreptăm spre maşină, soarele 
începe să apună. 

Aşa că pe urmă ne ducem lajunkmans Daughter. Care 
se află lângă Aurora Coffee. 

Dar nu mă gândesc la Blue. 

Petrecem câteva minute plimbându-ne de colo-colo. 
Îmi place Junkmans Daughter. Nick stă o vreme lângă un 
raft de cărţi despre filosofia orientală, iar Abby îşi cumpără 
o pereche de colanţi. Sfârşesc prin a pierde vremea printre 
şirurile de rafturi, încercând să nu mă uit la fetele 
înspăimântătoare cu creste roz. 

Nu mă gândesc la Aurora Coffee şi nici la Blue. 

Nu mă pot gândi la Blue. 

Chiar nu mă pot gândi că Blue e Martin. 

E întuneric, dar nu e târziu, iar Abby şi Nick vor să 
mă ducă la o librărie feministă care e evident că vinde o 
mulţime de chestii gay. Aşa că începem să cotrobăim prin 
rafturi. Abby scoate cărţi ilustrate LGBT* ca să mi le 
arate, iar Nick se foieşte pe acolo stânjenit. Abby îmi 
cumpără o carte despre nişte pinguini gay şi apoi ne mai 
plimbăm o vreme pe stradă. Dar se face frig şi ne păleşte 
din nou foamea, aşa că ne suim în maşină şi mergem în 
Midtown. 

Se pare că Abby ştie exact încotro mergem. Trage pe 
o stradă lăturalnică şi face o parcare laterală în doi timp şi 
trei mişcări. Apoi pornim în pas vioi până la colţ şi ieşim pe 
strada principală. Nick tremură pe sub jacheta lui subţire, 
iar Abby îşi dă ochii peste cap şi spune: 


30 Acronim pentru lesbiană, gay, bisexual şi transsexual. 


— Băiat de Georgia. 

După care îl cuprinde într-o îmbrăţişare şi îi freacă 
braţele în sus şi-n jos în timp ce înaintează. 

— Aici, zice ea într-un târziu, când sosim în faţa unui 
local de pe Juniper care se numeşte Webster's. 

Au o curte interioară imensă, decorată cu luminiţe de 
Crăciun şi bannere în culorile curcubeului, şi cu toate că 
nu e niciun om acolo, parcarea e plină. 

— E un bar pentru gay? întreb eu. 

Abby şi Nick rânjesc. 

— Bine, zic eu, dar cum o să intrăm? 

Eu am un metru şaptezeci, Nick nu are păr facial şi 
Abby are zeci de brățări colorate pe mână. N-o să ne 
creadă nimeni că avem douăzeci şi unu de ani. 

— E un restaurant, zice Abby. Luăm cina. 

Inăuntru, Webster's e ticsit de tipi care poartă eşarfe, 
jachete şi jeanşi mulati. Şi toţi sunt drăguţi şi copleşitori. 
Cei mai mulţi dintre ei au piercinguri. În spate se află un 
bar, în difuzoare se aude un soi de muzică hip-hop şi 
chelnerii se întorc pe-o parte ca să se poată strecura prin 
mulţime cu halbele de bere şi coşurile cu aripioare de pui. 

— Numa'voi trei? întreabă şeful de sală, sprijinindu-şi 
mâna pe umărul meu preţ de o secundă, dar suficient cât 
să mă facă să simt fluturi în stomac. Rezolvăm imediat, 
dragă. 

Ne dăm la o parte şi Nick înşfacă un meniu ca să-l 
răsfoiască, iar tot ce servesc aici e plin de aluzii sexuale. 
Cârnaţi. Chifle. Abby nu se poate opri din chicotit. Trebuie 
să-mi reamintesc în mod constant că acesta e un 
restaurant. Mă uit din greşeală în ochii unui tip sexy care 
poartă cu tricou cu an chior şi îmi mut repede privirea în 
altă parte, dar inima îmi bubuie. 

— Mă duc la baie, zic eu, fiindcă sunt destul de sigur 
c-am să explodez dacă mai stau mult aici. 

Băile sunt în capăt, după bar, şi trebuie să trec printr- 
o adunătură de oameni ca să ajung acolo. Când termin, 
adunătura e şi mai mare. Există două fete care beau bere 


şi dansează, câţiva băieţi râd şi o mulţime de oameni ţin 
băuturi sau se ţin de mână. 

Cineva mă bate pe umăr. 

— Alex? 

Mă întorc. 

— Eu nu sunt... 

— Tu nu eşti Alex, zice tipul, dar ai păr de Alex. 

Apoi întinde mâna şi-şi trece degetele prin el. 

Stă pe un taburet la bar şi nu pare a fi cu mult mai 
mare decât mine. Are păr blond, mult mai deschis decât al 
meu. Blond ca al lui Draco. Poartă un tricou polo şi jeanşi 
normali, e foarte drăguţ şi cred că s-ar putea să fie beat. 

— Cum te cheamă, Alex? mă întreabă el, coborând de 
pe taburet. 

Când se ridică, e aproape cu un cap mai înalt decât 
mine şi miroase a deodorant. Are nişte dinţi extrem de 
albi. 

— Simon, spun eu. 

— Simon cel Simplu a întâlnit un cofetars!, zice el, 
chicotind. 

Clar, e beat. 

— Eu sunt Peter, se prezintă el, iar eu gândesc: Peter 
Pan, mâncătorul de dovleci.?? 

— Nu pleca, spune el. Îţi fac cinste cu ceva de băut. 

Îşi pune o mână pe cotul meu, apoi se întoarce spre 
bar şi brusc mă trezesc în mână cu un pahar de martini 
plin cu ceva verde. 

— Ca merele, zice Peter. 

Iau o gură şi nu e rău. 

— Mersi, spun eu, iar fluturii din stomac pun 
stăpânire pe mine. 

Nu înţeleg. Toată treaba asta e foarte diferită de 
lucrurile cu care eram eu obişnuit. 


31 „Simple Simon", versuri pentru copii foarte populare, care datează 

— Ai nişte ochi superbi, mă complimentează Peter, 
zâmbindu-mi. 

Apoi cântecul se schimbă în ceva cu un bas foarte 
putemje Deschide gura să spună ceva, dar cuvintele îi sunt 
acoperite de muzică. 

— Ce-ai zis? 

Face un pas mai aproape. 

— Eşti la şcoală, la facultate? 

— Ah, zic eu. Da. 

Inima îmi bubuie. E atât de aproape de mine, încât 
băuturile ni se ating. 

— Şi eu. Sunt la Emory. În anul trei. Aşteaptă. 

Dă de duşcă ce mai are în pahar, după care se 
întoarce spre bar. Îmi lungesc gâtul pe deasupra mulţimii, 
căutându-i pe Nick şi Abby. Au fost aşezaţi la o masă din 
celălalt capăt al restaurantului şi mă studiază cu atenţie, 
părând agitaţi. Abby vede că mi uit după ei şi îmi face 
întruna din mână. Rânjesc şi îi fac şi eu de mână. 

Dar apoi Peter îşi lasă din nou mâna pe braţul meu şi 
îmi întinde un pahar de shot plin cu ceva portocaliu, care 
seamănă cu un sirop de răceală. Dar nu am băut decât 
jumătate din băutura cu mere, aşa că o dau pe gât şi îi 
întind paharul gol. Iar apoi îşi ciocneşte shotul cu sirop de 
al meu şi îl face să dispară. 

Sorb din al meu şi are gust de suc de portocale, iar 
Peter râde şi mă trage de vârfurile degetelor. 

— Simon, zice el. Ai mai băut vreodată un shot? 

Clatin din cap. 

— Ooo, bine. Dă capul pe spate şi... 

Îmi face o demonstraţie cu paharul lui gol. 

— Bine? 

— Bine, spun eu, şi acea senzaţie de căldură şi 
fericire îşi face din nou loc spre inima mea. 

Termin shotul din două înghiţituri şi reuşesc să nu 
scuip nimic. Îi rânjesc lui Peter, el îmi ia paharul de shot şi 
apoi mă apucă de cealaltă mână şi îşi întrepătrunde 
degetele cu ale mele. 


— Simon Drăguţul, zice el. De unde eşti? 

— Din Shady Creek, spun eu. 

— OK, face el, şi îmi dau seama că n-a auzit de acel 
loc, dar îmi zâmbeşte şi se aşază pe taburet şi mă trage 
mai aproape. 

Ochii lui sunt oarecum căprui şi mie îmi place 
oarecum asta. Şi acum mi-e mult mai uşor să vorbesc, şi e 
mai uşor decât să nu vorbesc, şi tot ce spun e ceea ce 
trebuie să spun, şi el încuviinţează şi râde şi îmi uneşte 
palmele. Îi povestesc despre Abby şi Nick, la care încerc să 
nu mă uit, fiindcă, de fiecare dată când mă uit la ei, ochii 
lor încep să zbiere la mine. Iar apoi Peter îmi povesteşte 
despre prietenii lui şi spune: 

O, Doamne, trebuie să faci cunoştinţă cu ei. 
Trebuie să faci cunoştinţă cu Alex. 

Aşa că ne cumpără din nou câte un shot cu sirop de 
răceală, iar apoi mă ia de mână şi mă conduce spre o masă 
rotundă mare din colţul încăperii. Prietenii lui Peter sunt 
un grup mare, format în mare parte din băieţi, şi sunt cu 
toţii drăguţi, şi totul se învârteşte. 

— Ele Simon, zice Peter, petrecându-şi un braţ în 
jurul meu şi îmbrăţişându-mă lateral. 

Mă prezintă tuturor şi le uit numele imediat, mai 
puţin pe-al lui Alex. Pe care Peter îl prezintă spunând: 

— Fă cunoştinţă cu sosia ta. 

Dar e un pic deconcertant, fiindcă Alex nu seamănă 
deloc cu mine. Vreau să zic, ambii suntem albi. Dar până şi 
părul nostru, care chipurile se aseamănă, e complet diferit. 
Al lui e dufiilit dinadins. Al meu e doar dufiilit. Dar Peter 
continuă să se uite de la unul la altul şi să chicotească, şi 
cineva se aşază în braţele cuiva pentru a-mi elibera un 
scaun, şi cineva îmi oferă o bere. Vreau şi zic, peste tot 
vezi numai băuturi. 

Prietenii lui Peter sunt gălăgioşi şi amuzanţi, şi mă 
fac să râd atât de tare, încât mă apucă sughiţul, dar nu-mi 
pot aminti de ce anume râd. lar Peter mă ţine bine de 
umeri şi brusc, la un moment dat, se apleacă să mă sărute 


pe obraz. E o lume paralelă tare ciudată. E ca şi când aş 
avea un iubit. Şi cumva încep să-i povestesc despre Martin 
şi despre e-mailurile noastre şi despre cum el m-a şantajat, 
şi de fapt e o poveste oarecum hilară, acum că mă gândesc 
mai bine. Şi toată lumea se prăpădeşte de râs, iar o fată de 
la masă spune: 

— O, Doamne, Peter, o, Doamne! E adorabil! 

Şi mă simt extraordinar. 

Dar apoi Peter se apleacă spre mine şi buzele lui sunt 
aproape de urechea mea şi spune: 

— Eşti la liceu? 

— În clasa a unsprezecea, zic eu. 

— La liceu, repetă el, continuând să mă îmbrăţişeze. 
Câţi ani ai? 

— Şaptesprezece, şoptesc eu, simţindu-mă ca un 
bleg. 

Se uită la mine şi clatină din cap. 

— O, scumpule, zice el, zâmbind cu tristeţe. Nu. Nu. 

— Nu? fac eu. 

— Cu cine ai venit aici? Simon Drăguţul, unde-ţi sunt 
prietenii? 

Gesticulez spre Nick şi Abby. 

— Aha, zice el. 

Mă ajută să mă ridic şi mă ţine de mână, iar 
încăperea continuă să se clatine, dar, cumva, ajung într-un 
scaun. Lângă Abby şi vizavi de Nick, în faţa unui 
cheeseburger neatins. Rece, dar simplu şi perfect, cu nimic 
verde şi cu mulţi cartofi. 

— Rămas-bun, Simon  Drăguţul, zice Peter 
îmbrăţişându-mă, după care mă sărută pe frunte. Du-te şi 
te bucură de cei şaptesprezece ani ai tăi. 

Apoi dispare împletidindu-se, iar Abby şi Nick se uită 
de parcă nu ştiu dacă să râdă sau să se panicheze. O, 
Doamne. li iubesc. Adică, îi iubesc cu adevărat pe 
amândoi. Dar nu mă simt prea bine. 

— Cât ai băut? întreabă Nick. 

Incerc să număr pe degete. 


— Las-o baltă. Nu vreau să ştiu. Ia şi mănâncă ceva. 

— Imi place la nebunie aici, zic eu. 

— Mi-am dat seama, comentează Abby, vârându-mi 
un cartof prăjit în gură. 

Dar i-ai văzut dinţii? întreb eu. Să fiu al naibii dacă 
nu avea cei mai albi dinţi pe care i-am văzut vreodată. Pun 
pariu că foloseşte chestiile alea pe care le lipeşti pe dinţi. 

— Benzi de albire, zice Abby. 

Mă ţine cu braţul pe după talie şi Nick mă ţine de 
cealaltă talie. Vreau să zic, de aceeaşi talie. Şi braţele mele 
sunt în jurul umerilor lor, fiindcă îi iubesc AL NAIBII DE 
MULT. 

— Categoric benzi de albire, zic eu, după care oftez. 
El e la facultate. 

— Am auzit şi noi, spune Abby. 

E o seară perfectă. Totul e perfect. Nici măcar nu mai 
e frig. E o seară de vineri şi nu ne aflăm la Waffle House, şi 
nu jucăm Assassiris Creed în pivniţa lui Nick, şi nu ne 
gândim întruna la Blue. Suntem afară şi suntem în viaţă, şi 
toţi oamenii din univers se află sud în acest moment. 

— Salut, îi zic eu cuiva. 

Zâmbesc tuturor oamenilor pe lângă care trecem. 

— Simon! Dumnezeule! bombăne Abby. 

— Bine, zice Nick. Spier, tu stai în faţă. 


— Ce? De ce? 

— Fiindcă nu cred că Abby are chef să vomiţi pe 
tapiţeria mamei ei. 

— N-am să vom... 

Dar, de îndată ce rostesc acele cuvinte, simt o 
mişcare de rău augur în stomac. 

Aşa că mă aşez pe locul din faţă şi deschid geamul, 
iar aerul rece e înţepător şi revigorant pe faţa mea. Închid 
ochii şi las capul pe spate. lar apoi deschid brusc ochii. 

— Stai, unde mergem? întreb. 

Abby încetineşte ca să lase o maşină să treacă în faţa 
ei. 


— La mine acasă, răspunde ea. College Park. 

— Dar mi-am uitat tricoul, zic eu. Putem să ne oprim 
la mine acasă? 

— Mergem în direcţia opusă, zice Abby. 

— La dracu. 

La dracii la dracu’ la dracii. 

— Pot să-ţi împrumut eu un tricou, zice Abby. Sunt 
sigură că mai am nişte haine de-ale lui frate-meu pe-acolo. 

— De asemenea, ai deja un tricou, spune Nick. 

— Nuuu. Nu. Nu e de purtat, îi explic eu. 

— Atunci, pentru ce e? întreabă Abby. 

— Nu-l pot purta. Ar fi ciudat. Trebuie să-l ţin sub 
pernă. 

— Şi asta nu e deloc ciudat, comentează Nick. 

— E un tricou cu Elliott Smith. Ştiai că s-a înjunghiat 
singur când noi aveam când ani? De asta nu am ajuns 
niciodată la spectacolele lui. 

Închid ochii. 

— Voi credeţi în viaţa de apoi? Nick, evreii cred în 
rai? 

— În regulă, zice Nick. 

El şi Abby fac schimb de priviri în oglinda 
retrovizoare şi apoi Abby trece pe banda din dreapta. 
Semnalizează intrarea pe autostradă, iar când intră pe ea, 
îmi dau seama că mergem înspre nord. Înapoi în Shady 
Creek. Să-mi iau tricoul. 

— Abby, ţi-am mai spus că eşti cea mai bună 
persoană din tot universul? O, Doamne. Te iubesc enorm. 
Te iubesc mai mult decât te iubeşte Nick. 

Abby râde, Nick începe să tuşească şi eu mă simt un 
pic agitat, fiindcă acum nu-mi amintesc dacă mai e secret 
că Nick o iubeşte pe Abby. Probabil ar trebui să vorbesc în 
continuare. 

— Abby, ce-ar fi să devii sora mea? Am nevoie deo 
soră nouă. 

— Dar surorile tale ce-au? întreabă ea. 

— Sunt îngrozitoare, răspund eu. Nora nu mai stă 


deloc peacasă, iar acum Alice şi-a tras un iubit. 

— Şi de ce-ar fi asta îngrozitor? întreabă Abby. 

— Alice are iubit? întreabă Nick. 

— Dar ele se presupune că trebuie să fie Alice şi 
Nora, nu cineva diferit, le explic eu. 

— Nu au voie să se schimbe? râde Abby. Dar tu te 
schimbi. Eşti diferit faţă de cel de acum cinci luni. 

— Nu sunt diferit! 

— Simon. Tocmai te-am urmărit cum ai agăţat un tip 
necunoscut într-un bar de gay. Eşti dat cu dermatograf. Şi 
eşti mangă. 

— Nu sunt mangă. 

Abby şi Nick se uită din nou în oglindă unul la 
celălalt şi pufnesc în râs. 

— Şi nu era un tip necunoscut. 

— A, nu? face Abby. 

— Era un tip necunoscut care merge la facultate, îi 
amintesc eu. 

— Aha, zice ea. 

Abby trage pe aleea mea şi opreşte maşina, iar eu o 
îmbrăţişez şi spun: 

Mersi mersi mersi! 

Ea îmi ciufuleşte părul. 

— Bine, aşteptaţi un minut, zic eu. Să nu plecaţi 
nicăieri. 

Merg puţin împleticit pe alee, dar ajung cu bine la 
uşă. Îmi ia un minut să nimeresc cheia. Luminile din hol 
sunt stinse, dar televizorul e pornit. Credeam că părinţii 
mei au adormit în camera lor, dar stau ghemuiţi pe 
canapea, îmbrăcaţi în pijama, cu Bieber înghesuit între ei. 

— Ce faci acasă, puştiule? întreabă tata. 

— Trebuie să iau un tricou, zic eu, dar nu cred c-a 
ieşit cum trebuie, aşa că încerc din nou. Port un tricou, dar 
trebuie să iau un tricou ca să-l duc acasă la Abby, fiindcă e 
un tricou anume şi nu e mare scofală, dar am nevoie de el. 

— Bine... zice mama, aruncându-i o privire tatii. 

— Vă uitaţi la Cartelul crimelor? întreb eu, observând 


că l-au pus pe pauză. O, Doamne! Asta faceţi când nu sunt 
acasă! Vă uitaţi la seriale! 

Iar acum nu mă mai pot opri din râs. 

— Simon, zice tata, părând confuz şi sever şi 
amuzant, toate în acelaşi timp. E ceva ce vrei să ne spui? 

— Sunt gay, spun eu şi chicotesc. 

Chicotelile evadează întruna pe la margini. 

— Bine, stai jos, zice el, şi sunt pe cale să fac o 
glumă, dar el continuă să se uite la mine, aşa că mă aşez 
pe braţul canapelei. Eşti be? t. 

Pare un pic şocat. Dau din umeri. 

— Cine a condus? întreabă el. 

— Abby. 

— Ea a băut? 

— Tată, haide! Nu. 

Ridică palmele. 

— Nu! Dumnezeule! 

— Em, vrei te rog să... 

Dap, zice mama, împingându-l pe Bieber dintre 
picioarele el. 

Apoi se ridică de pe canapea şi se duce în hol, după 
care aud uşa din faţă deschizându-se şi închizându-se. 

— Se duce afară să vorbească cu Abby? întreb eu. Pe 
bune? Nu aveţi încredere în mine? 

— Ei bine, Simon, nu ştiu de ce ar trebui s-avem. Vii 
acasă la zece şi jumătate, beat mangă, şi ai senzaţia că 
asta nu e o problemă, aşadar... 

— Aşadar, tu vrei de fapt să spui că problema e că nu 
încerc s-o ascund. Problema e că nu te mint. 

Tata se ridică brusc. Mă uit la el şi-mi dau seama că e 
tare mânios. Ceea ce e atât de neobişnuit, încât îmi dă o 
stare de nelinişte, dar, de asemenea, mă face să fiu şi un 
pic curajos, aşa că spun: 

— Îţi place mai mult când mint despre diferite 
lucruri? Probabil că te enervează la culme că nu mai poţi 
râde de oamenii gay. Pun pariu că mama nu te lasă, nu? 

— Simon, mă avertizează tata. 


Chicotesc, dar iese prea ascuţit. 

— Momentul acela ciudat când îţi dai seama că în 
ultimii şaptesprezece ani ai făcut glume despre gay în faţa 
copilului tău 

Se aşterne o tăcere încordată şi îngrozitoare. Tata se 
uită lung la mine. 

Într-un târziu, mama intră înapoi în casă şi se uită de 
la mine la el preţ de o clipă. lar apoi spune: 

— I-am trimis acasă pe Abby şi Nick. 

— Ce? Mamă! 

Mă ridic prea repede şi stomacul îmi freamătă. 

— Nu. Nu. Am venit aici doar ca să-mi iau tricoul. 

Oh, cred că în seara asta rămâi acasă, zice mama. Eu 
şi tata trebuie să discutăm între patru ochi. Ce-ar fi să te 
duci să-ţi iei un pahar cu apă şi venim şi noi imediat. 

— Nu mi-e sete. 

— Nu te-am rugat, zice mama. 

Fir-ar să fie, sper că glumesc. Mă obligă să stau aici 
şi să beau apă, în timp ce ei mă vorbesc pe la spate. 
Trântesc uşa de la bucătărie. 

De îndată ce apa îmi umezeşte buzele, o beau atât de 
hulpav, că aproape uit să mai respir. Îmi chiorăie stomacul. 
Cred că apa înrăutăţeşte lucrurile. Imi pun braţul pe masă 
şi îmi cobor capul în unghiul format de cot. Sunt al naibii 
de obosit. 

Părinţii mei vin câteva minute mai târziu şi se aşază 
lângă mine la masă. 

— Ai băut apă? întreabă tata. 

Împing paharul gol spre el fără să-mi ridic capul. 

— Bine, zice el. Puştiule, trebuie să vorbim despre 
consecinţele purtării tale. 

Fireşte, pentru că lucrurile nu sunt oricum de rahat. 
Colegii de la şcoală cred că sunt o glumă, există un băiat 
pe care nu pot înceta să-l iubesc şi s-ar putea ca el să fie o 
persoană pe care n-o pot suporta. Şi sunt destul de sigur c- 
am să vomit în seara asta. 

Dar, da. Ei vor să vorbim despre consecinţele purtării 


mele. 

— Am discutat şi... presupunem că asta e prima 
abatere? 

Incuviinţez cu capul sprijinit de mână. 

— Atunci, eu şi mama am căzut de acord că vei fi 
pedepsit timp de două săptămâni, începând de mâine. 

Ridic brusc capul. 

— Nu puteţi face asta. 

— A, nu? 

— Weekendul viityr avem premiera piesei. 

— Ah, suntem conştienţi de asta, zice tata. Şi te poţi 
duce la şcoală şi la repetiţii şi la toate spectacolele tale, 
dar, imediat după asta, vii acasă. Iar laptopul tău se mută 
în camera de zi timp de o săptămână. 

— Şi-am să-ţi iau telefonul în acest moment, zice 
mama, întinzând mâna şi adoptând o poziţie autoritară. 

— Ce rahat, comentez eu, fiindcă asta e ceea ce 
trebuie să spui. Dar, vreau să zic, sincer? Nu-mi pasă nici 
cât negrul sub unghie. 


La sfârşitul acestei săptămâni sărbătorim Ziua 
Martin Luther King Jr., ceea ce înseamnă că ne întoarcem 
la şcoală de-abia marţi. Când ajung acolo, Abby mă 
aşteaptă în faţa dulapului meu. 

— Pe unde-ai umblat? [i-am trimis mesaje tot 
weekendul. Eşti OK? 

— Sunt bine, zic eu, frecându-mă la ochi. 

— Mi-am făcut multe griji. Când mama ta a ieşit 
afară... Mama ta e cam înspăimântătoare. Credeam c-o să 
mă pună să fac un test de alcoolemie. 

O, Doamne... _ 

— Scuze, spun eu. Îşi fac multe griji când vine vorba 


de condus. Abby se dă la o parte, astfel încât să pot roti 
combinaţia de la dulap. 

— Nu e nicio problemă, zice ea. M-am simţit prost că 
te-am lăsat acolo. Şi când n-am mai primit veşti de la tine 
tot weekendul... 

— Mi-au luat telefonul. Şi computerul. Şi sunt 
pedepsit două săptămâni. 

Cotrobăi după caietul de franceză. 

— Aşa că da. 

Lui Abby îi cade faţa. 

— Şi cum rămâne cu piesa? 

— A, stai liniştită. Nu mi-au interzis şi asta. 

Inchid dulapul şi încuietoarea scoate un clic surd. 

— Slavă Domnului, zice ea. Dar îmi pare tare rău. 
Asta-i numai vina mea. 

— Ce anume e vina ta? întreabă Nick, ajungându-ne 
din urmă spre ora de engleză. 

— Simon e pedepsit, îi explică ea. 

— Nu e vina ta deloc, spun eu. Eu sunt cel care s-a 
îmbătat şi a făcut paradă în faţa părinţilor mei. 

— N-a fost o alegere prea bună, zice Nick. 

U studiez cu atenţie. Ceva e diferit şi nu-mi dau 
seama ce anume. 

Apoi observ: mâinile. Se ţin de mână. Ridic capul 
spre ei şi amândoi îmi zâmbesc timid. Nick ridică din 
umeri. 

— Măi să fie, spun eu. Bănuiesc că, la urma urmei, nu 
mi-aţi dus dorul prea tare vineri seară. 

— Nu prea, zice Nick, iar Abby îşi îngroapă faţa în 
umărul lui. 

Incerc să scot cu forţa povestea de la Abby în timp 
unor exerciţii de conversaţie în grup de la ora de Franceză. 

— Cum a decurs? Spune-mi totul. C'était un 
surprinse, adaug când Madame Blanc îşi croieşte drum 
spre rândul meu. 

— C'etait une surprinse, Simon. Au feminin. 

N-ai cum să nu-i iubeşti pe profesorii de Franceză. 


Fac mare tam-tam când vine vorba de sexe, dar mereu îmi 
pronunţă numele drept Simone. 

— Ăăă, nous étions... 

Abby îi zâmbeşte lui Madame Blanc, iar apoi aşteaptă 
să plece din raza auditivă. 

— Da, deci te-am lăsat, şi eram cam supărată fiindcă 
mama ta părea foarte mânioasă şi nu voiam să creadă că 
eu conduc când beau. 

— Nu te-ar mai fi lăsat să pleci acasă dacă credea 
asta. 

— Da, bine, zice Abby. Nu ştiu. În fine, am plecat, dar 
am sfârşit prin a parca pe aleea lui Nick o vreme, 
gândindu-ne că poate reuşeai să vorbeşti cu ai tăi să te 
lase să ieşi. 

— Da, scuze. Nicio şansă. 

— Oh, ştiu. Doar că m-am simţit aiurea când am 
plecat fără tine. Ţi-am trimis mesaje şi am mai aşteptat o 
vreme. 

— Scuze, repet eu. 

— Nu-i nimic, zice Abby, iar apoi rânjeşte cu gura 
până la urechi. Cetait magnifique. 

Prânzul e destul de interesant, deoarece Morgan şi 
Bram au avut zilele de naştere în weekendul prelungit, iar 
Leah e foarte strictă când vine vorba ca toată lumea să 
primească un tort uriaş dreptunghiular. Ceea ce înseamnă 
două torturi, ambele de ciocolată. 

Doar că nu ştiu cine a adus azi torturile, deoarece 
Leah nu-şi face deloc apariţia la prânz. Şi dacă stau bine să 
mă gândesc, n-a fost nici la ora de engleză şi nici la cea de 
Franceză. 

Duc instinctiv mâna la buzunarul din spate, dar apoi 
îmi amintesc că telefonul meu a fost confiscat. Aşadar, mă 
întind spre Anna, care poartă două coifuri de petrecere şi 
mănâncă un munte de glazură. 

— Hei, unde-i Leah? 

— Ăăă, face Anna, evitând să mă privească în ochi. E 
aici. 


— Aici, la şcoală? 

Anna dă din umeri. 

a încerc să nu mă gândesc la asta, dar n-o văd toată 
ziua şi nici a doua zi. Doar că Anna spune că ea e aici. Şi 
maşina ei e în parcare, ceea ce face ca totul să fie şi mai 
bizar. Şi maşina ei e tot în parcare la şapte, când ieşim 
într-un final de la repetiţii. Nu sunt sigur ce se petrece. 

Vreau doar să aud că e bine. Poate că am pe telefon 
mesaje ratate de la ea despre care nu ştiu nimic. 

Sau poate că nu. Nu ştiu. E naşpa. 

Dar joi după-amiază, în acea fereastră dintre ore şi 
repetiţie, o văd într-un târziu ieşind din baia de lângă 
atrium. 

— Leah! 

Alerg spre ea şi o îmbrăţişez. 

— Unde ai fost? 

Se încordează în braţele mele. Fac un pas înapoi. 

— Ăăă, ai păţit ceva? 

Îmi aruncă o privire urâtă. 

— Nu vreau să vorbesc cu tine, zice ea. 

Işi trage tricoul mai jos şi apoi îşi împreunează 
braţele la piept. 

— Poftim? Leah, ce s-a întâmplat? 

— Tu să-mi spui, zice ea. Cum a fost vineri? Te-ai 
distrat cu Nick şi Abby? 

Urmează o clipă de tăcere absolută. 

— Nu ştiu ce vrei să-ţi spun, zic eu. Vreau să zic, îmi 
pare rău. 

— Da, ce să zic, se vede că-ţi pare tare rău, 
comentează ea. 

Câteva boboace fug cât la ţin picioarele pe lângă noi, 
zbierând, fugărindu-se una pe cealaltă şi închizând uşile cu 
şoldurile. 

— Ei bine, chiar îmi pare rău, spun eu de îndată ce 
uşa se trânteşte în urma lor. Vreau să zic, dacă asta are de- 
a face cu Nick şi Abby, nu ştiu ce să-ţi spun. 

— Corect, asta are de-a face cu Nick şi Abby. Vreau 


să zic... 

Râde, clătinând din cap. 

— Las-o baltă. 

— Atunci, ce? Vrei să vorbim despre asta sau vrei să 
fii foarte sarcastică şi să nu-mi spui ce se petrece? Fiindcă 
dacă ai de gând doar să râzi de mine - pe bune -,o să 
trebuiască să stai la rând. 

— Ooo, bietul Simon! 

— OK, ştii ce? Las-o baltă. Am să mă duc la 
nenorocita aia de repetiţie cu costumele şi poţi să mă cauţi 
când eşti pregătită să nu mai fi o ticăloasă. 

Mă răsucesc pe călcâie şi o iau din loc, încercând să 
ignor nodul care mi s-a pus în gât. 

— Super! exclamă ea. Distracţie plăcută! S-o saluţi 
din partea mea pe noua ta prietenă cea mai bună. 

— Leah, spun eu, întorcându-mă. Te rog. Încetează! 

Clatină uşor din cap, strânge din buze şi clipeşte 
întruna. 

— Vreau să zic, nu e nicio problemă. Dar data 
viitoare când vă hotărâți să ieşiţi fără mine, zice ea, 
trimite-mi nişte poze sau ceva de genul. Ca să mă pot 
preface în continuare că încă am prieteni. 

Suspină înăbuşit şi trece pe lângă mine, îndreptându- 
se spre uşă. Şi pe toată durata repetiţiei, tot ce aud, din 
nou şi din nou, e acel suspin. 


Ajung acasă şi tot ce vreau să fac e să mă plimb pe 
undeva. Oriunde. Dar, conform pedepsei mele, nu am voie 
nici măcar să-mi plimb câinele. Şi mă simt tare neliniştit şi 
ciudat şi nefericit. 

Nu-mi place deloc când Leah e supărată pe mine. 
Deloc. Nu spun că nu se întâmplă des, fiindcă în relaţia cu 


Leah există mereu un substrat emoţional ascuns pe care 
eu îl ratez mereu. Dar acum e diferit şi mai rău decât de 
obicei. A fost extrem de răutăcioasă în legătură cu toate. 

De asemenea, e pentru prima oară când am văzut-o 
pe Leah plângând. 

Cina constă în sandvişuri cu brânză la grătar şi 
biscuiţi Oreo, fiindcă părinţii mei încă lucrează şi Nora a 
ieşit din nou. lar apoi, practic, îmi petrec după-amiaza 
admirând ventilatorul din tavan. Nu am nicio tragere de 
inimă să-mi fac temele. Oricum nimeni nu o să se aştepte 
să le facem, ţinând cont că mâine are loc premiera piesei. 
Ascult muzică, sunt plictisit şi nervos şi, ca să fiu sincer, 
nefericit. 

Apoi, pe la nouă, părinţii mei intră în camera mea şi 
vor să purtăm Discuţia. Tocmai când credeam că ziua de 
azi nu putea deveni mai bună. 

— Pot să mă aşez? întreabă mama, stând aplecată la 
marginea patului. 

Ridic din umeri, iar ea se aşază pe pat şi tata pe 
scaunul de la birou. 

Îmi împreunez mâinile la ceafă şi oftez. 

— Lăsaţi-mă să ghicesc. Nu te îmbăta. 

— Păi, da, zice tata, nu te îmbăta. 

— Am înţeles. 

Mama şi tata fac schimb de priviri, iar tata îşi drege 
vocea. 

— Puştiule, îţi datorez nişte scuze. 

Mă uit la el. 

— Referitor la ce ai spus vineri. Despre glumele cu 
gay. 

— Glumeam. Nu-i nimic. 

— Ba nu, zice tata. Nu-i adevărat. 

Ridic din umeri. 

— Păi, tot am s-o spun, în cazul în care mesajul s-a 
pierdut pe undeva pe drum. Te iubesc. Enorm. Orice-ar fi. 
Şi ştiu că e fain să ai un tată mişto. 

— Hm hm, face mama. 


— Scuze. Părinţi mişto. Părinţi beton, şmecheri, 
hipsteri. 

— O, e fain, zic eu. 

— Dar mai pune-ne şi tu câte o frână atunci când 
crezi că e necesar, bine? Pune-mi mie o frână, zice el, 
frecându-şi bărbia. Ştiu că din cauza mea nu ţi-a fost uşor 
să-ţi recunoşti orientarea sexuală. Suntem foarte mândri 
de tine. Eşti destul de curajos, puştiule. 

— Mersi, spun eu. 

Mă ridic în capul oaselor şi mă reazem de perete, 
gândindu-mă că a sosit vremea ca părul să-mi fie ciufiilit şi 
să mi se spună noapte bună şi nu te culca târziu. 

Dar ei nu se ridică. Aşa că spun: 

— Ei bine, ca să fiu sincer, ştiam că glumeai. Nu de 
asta n-am vrut să-mi recunosc orientarea sexuală. 

Părinţii mei fac din nou schimb de priviri. 

— Poţi să ne spui care a fost motivul? întreabă mama. 

— Păi, n-a fost ceva anume, zic eu. Doar că nu voiam 
să vorbesc despre asta. Ştiam că va fi un mare tam-tam. 
Nu ştiu. 

— Şi a fost un mare tam-tam? întreabă mama. 

— Păi, da. 

— Îmi pare rău, zice ea. Noi am făcut-o să fie aşa? 

— O, Doamne! Pe bune? Voi faceţi ca totul să fie un 
mare tam-tam. 

— Serios? întreabă ea. 

— Când am început să beau cafea. Când am început 
să mă bărbieresc. Când am avut o prietenă. 

— Lucrurile alea sunt emoţionante, zice ea. 

— Nu sunt chiar atât de emoţionante, o contrazic eu. 
E ceva de genul... nu ştiu. Sunteţi prea obsedaţi de tot ce 
fac eu. Nici măcar şosetele nu pot să mi le schimb fără să 
nu ziceţi voi ceva. 

— Ah, face tata. Ceea ce încerci, de fapt, să spui e că 
suntem nişte ciudați. 

— Da, zic eu. 

Mama râde. 


— Vezi tu, încă nu eşti părinte, aşa că n-ai cum să- 
nţelegi. E ceva de genul - ai un bebeluş care la un moment 
dat începe să facă tot felul de lucruri. Şi obişnuiam să văd 
fiecare schimbare, oricât de mică era, ceea ce pur şi 
simplu mă fascina. 

Zâmbeşte cu tristeţe. 

— Iar acum mi-e dor de anumite lucruri. De lucrurile 
mărunte. Şi e dificil să renunţi la ele. 

— Dar am şaptesprezece ani. Nu crezi că a sosit 
vremea să mă schimb? 

— Ba da, fireşte. Şi îmi place. E cea mai frumoasă 
perioadă, zice ea, strângându-mă de vârful piciorului. Spun 
doar că mi-aş dori să pot vedea în continuare cum au loc 
toate acele schimbări. 

Nu prea mai ştiu ce să spun. 

— Aţi crescut acum, continuă ea, toţi trei. Şi sunteţi 
extrem de diferiţi. Vreau să zic, chiar şi când eraţi mici. 
Alice era curajoasă, Nora era foarte precaută şi tu o făceai 
tot timpul pe măscăriciul. Vreau să zic, toate lumea spunea 
că semeni cu taică-tău. 

Tata rânjeşte şi eu rămân un pic fără cuvinte. 
Niciodată în viaţa mea nu m-am mai considerat aşa. 

— Chiar îmi aduc aminte când te-am ţinut pentru 
prima oară în braţe. Îmi aduc aminte de gurita ta, de felul 
în care m-ai prins de sân... 

— Mamă! 

— Oh, a fost un moment incredibil. Şi tata a adus-o 
pe soră-ta, care spunea întruna: „Nu vreau bebeluşi!”. 
Mama râde. Nu-mi puteam desprinde ochii de pe tine. Nu- 
mi venea să cred că eram părinţii unui băiat. Bănuiesc că 
ne obişnuiserăm atât de mult cu gândul de a fi părinţi de 
fată, încât aveam o nouă lume de descoperit 

— Scuze că n-am ieşit prea masculin, zic eu. 

Tata se roteşte în scaun ca să se uite fix în ochii mei. 

— Glumeşti? 

— Oarecum. 

— Eşti un băiat extraordinar, zice el. Eşti ca un ninja. 


— Ei bine, mersi! 

— Cu multă plăcere, zice el. 

Auzim uşa de la intrare trântindu-se şi ghearele lui 
Bieber clămpănind pe parchet - Nora e acasă. 

— Ascultă, zice mama, prinzându-mă din nou de 
picior. Nu vreau să te stingherim, dar poate c-ai putea să 
ne faci şi nouă pe plac când şi când? Să ne mai spui una- 
alta atunci când poţi? Noi promitem că vom încerca să nu 
fim ciudati şi obsedaţi. 

— S-a făcut, sunt de acord. N 

— Bine, zice ea, după care se uită la tata. In orice 
caz, avem ceva pentru tine. 

— E cumva o altă anecdotă despre alăptatul meu? 

— O, Doamne, îți plăcea mult la sân, zice tata. Nu pot 
să cred că ai ieşit gay. 

— Amuzant, tată! 

— Ştiu că sunt, zice el, apoi se ridică şi scoate ceva 
din buzunar. Poftim, zice el, aruncându-mi-l. 

Telefonul meu. 

— Încă eşti pedepsit, dar weekendul ăsta facem o 
excepţie. Şi poţi să-ţi primeşti laptopul înapoi mâine după 
premieră, dacă nu uiţi nicio replică. 

— Nu am nicio replică, zic eu tărăgănat. 

— Atunci, n-ai de ce să-ţi faci griji, puştiule. 

Dar e oarecum amuzant, deoarece, chiar dacă nu am 
replici cu care s-o pot da în bară, am emoţii. Sunt 
entuziasmat şi neliniştit şi nerăbdător şi emoţionat. De 
îndată ce se aude soneria de intrare, domnişoara Albright 
îi ia pe Abby, Martin, Taylor şi pe alţi câţiva pentru a face o 
încălzire vocală în sala de mutică, însă noi ceilalţi 
rămânem pe podeaua amfiteatrului, mâncând pizza. Cal 
aleargă de colo-colo rezolvând diferite probleme cu 
tehnicienii şi mă simt oarecum uşurat că în momentul de 
faţă mă aflu în compania unor eleve necunoscute din 
ultimul an. Niciun Calvin Coolidge sau Martin Van Buren 
sau alţi băieţi cu nume de preşedinte care să mă deruteze. 
Nicio Leah care să mă fulgere cu privirea. 


Spectacolul începe la şapte, însă domnişoara Albright 
vrea să ne schimbăm în costume de la şase. Imi pun 
lentilele de contact şi mă schimb devreme, iar apoi pierd 
vremea prin garderoba fetelor, aşteptând-o pe Abby. E 
cinci şi jumătate când soseşte aici şi e clar că se află într-o 
dispoziţie proastă. De-abia mă salută. 

Îmi trag scaunul lângă ea şi o privesc cum se 
machiază. 

— Ai emoţii? o întreb eu. 

— Un pic. 

Se priveşte în oglindă, dându-se cu rimel. 

— Vine şi Nick diseară, nu? 

— Dap. 

E ceva cu răspunsurile astea înţepate. Pare enervată. 

— Când termini, spun eu, vrei să mă ajuţi să devin 
ridicol de sexy? 

— Dermatograf? întreabă ea. Bine. O secundă. 

Îşi aduce trusa de machiaj şi îşi trage scaunul în faţa 
mea. Observ că numai noi am rămas în garderobă. Scoate 
capacul şi îmi trage pleoapele, iar eu încerc să nu mă 
schimonosesc. 

— Eşti foarte tăcută, spun după o clipă. S-a întâmplat 
ceva? Nu răspunde. Simt cum împinge creionul peste 
marginea genelor mele. Scârţ scârţ scârţ. 

— Abby? 

Simt că a ridicat creionul, aşa că deschid ochii. 

— Ține-i închişi, îmi spune ea. 

Apoi începe să lucreze la cealaltă pleoapă. Tace o 
vreme, după care spune: 

— Care-i faza cu Martin? 

— Cu Martin? întreb eu, simțind un gol în stomac. 

— Mi-a spus totul, zice ea, dar mi-aş dori să aud şi 
varianta ta. Înlemnesc. Totul. Dar oare ce înseamnă asta? 

— Chestia cu şantajul? 

— Da, zice ea. Asta. Bine, deschide.--i. 

Începe să lucreze la partea de jos şi mă lupt cu 
nevoia de a clipi. 


— De ce nu mi-ai spus? 

— Fiindcă... nu ştiu. N-am spus nimănui. 

— Şi-ai făcut ce ţi-a cerut? 

— Nu prea am avut de-ales. 

— Dar tu ştiai că nu sunt atrasă de el, da? 

Pune capacul pe creion. 

— Da, spun eu, ştiam. 

Abby se lasă o clipă pe spate ca să mă examineze, 
după care oftează şi se apleacă din nou spre mine. 

— Trebuie să-i fac să se potrivească, zice ea, după 
care tace. 


— Scuze. 

Brusc, simt că e foarte important ca ea să înţeleagă. 

— Nu ştiam ce să fac. Urma să le spună tuturor. 
Chiar n-am vrut să-l ajut. Oricum, nici nu prea l-am ajutat. 

— Da. 

— Şi de asta el a sfârşit prin a posta chestia aia pe 
Tumbir. Fiindcă nu l-am ajutat suficient. 

— Nu, înţeleg, zice ea. 

Termină cu creionul şi apoi îl întinde cu degetul. O 
clipă mai târziu, simt cum îmi pudrează obrajii şi nasul. 

— Am terminat, zice ea, iar eu deschid ochii. 

Se suită la mine şi se încruntă. 

— Uite ce e, înţeleg că te aflai într-o poziţie dificilă. 
Dar nu ai niciun drept să iei decizii în legătură cu viaţa 
mea amoroasă. Eu aleg cu cine să ies. Credeam că ai 
înţeles asta. 

Inspir adânc. 

— Îmi pare tare rău. 

Îmi las capul în jos. Vreau să zic, mi-aş dori pur şi 
simplu să dispar. 

— Ei bine, asta e. Ridică din umeri. Mă duc să mă 
pregătesc, bine? 

— Bine, zic eu, încuviinţând. 

— Poate că mâine o să te poată machia altcineva, zice 
ea. 


Piesa decurge bine. Vreau să zic, e mai mult decât 
bine. Taylor e foarte serioasă, Martin e foarte arţăgos şi 
Abby e atât de vioaie şi de amuzantă, încât zici că discuţia 
de la garderobă nici măcar n-a avut loc. Dar după ce ia 
sfârşit, dispare fără să-şi ia rămas-bun, iar Nick pleacă 
înainte să pot apuca să mă schimb. Habar nu am dacă 
Leah a fost aici. 

Aşa că da. Piesa a ieşit minunat. Eu sunt cel nefericit. 

Mă întâlnesc cu părinţii mei şi cu Nora în atrium, iar 
tata are un buchet de flori atât de mare, încât zici că a ieşit 
dintre paginile unei poveşti de Dr. Seuss. Deoarece, chiar 
dacă am avut un rol fără replici, sunt darul pe care 
Dumnezeu l-a oferit teatrului. Şi pe drumul spre casă, ei 
fredonează cântecele şi vorbesc despre minunata voce a 
lui Taylor şi mă întreabă dacă sunt prieten cu tipul acela 
amuzant cu barbă. Adică Martin. Dumnezeule, ce 
întrebare! 

Mă reunesc cu laptopul meu imediat ce ajungem 
acasă. Ca să fiu sincer, sunt mai confuz ca niciodată. 

Bănuiesc că n-ar trebui să mă surprindă că pe Leah a 
înfuriat-o vinerea trecută. Cred că exagerează un pic, dar 
înţeleg. Probabil c-am meritat-o. Dar Abby? 

Chiar m-a lovit din senin. E ciudat, fiindcă, dintre 
toate lucrurile pentru care mă simt vinovat, nu m-am 
gândit niciodată să mă simt vinovat pentru Abby. Dar sunt 
un mare tâmpit. Deoarece, persoanele pe care le placi nu 
pot fi obligate, convinse sau manipulate. Dacă există 
cineva care ştie asta, acela sunt eu. 

Sunt un prieten de rahat. Mai rău decât un prieten de 
rahat, fiindcă ar trebui să-i cer iertare lui Abby chiar în 
acest moment, şi n-o fac. Sunt prea ocupat să mă întreb ce 
anume i-a spus Martin. Fiindcă, din câte îmi dau seama, nu 
cred că a menţionat altcineva în afară de partea cu 
şantajul. 

Ceea ce ar putea să însemne că nu vrea să 
recunoască că el e Blue. Sau ar putea să însemne că el nu 
e deloc Blue. Iar gândul că Blue ar putea fi altcineva decât 


Martin mă face să rămân fără suflare şi-mi oferă o fărâmă 
de speranţă. 

Mă simt optimist, în pofida dezastrului pe care l-am 
creat. În pofida dramei. În pofida tuturor lucrurilor. 
Deoarece, cu toate lucrurile de rahat care s-au petrecut 
săptămâna asta, tot îmi pasă de Blue. 

Ceea ce simt pentru el e asemenea unei bătăi de 
inimă - delicată şi persistentă, ţinând totul laolaltă. 

Mă loghez pe contul meu de Jacques şi, când o fac, 
mi se aprinde un beculeţ. Şi nu vorbim aici de logică à la 
Simon. E un adevăr obiectiv şi indiscutabil: fiecare e-mail 
pe care Blue mi l-a trimis are trecută şi ora. 

Ceea ce înseamnă că cele mai multe e-mailuri au fost 
trimise imediat după ore. Ceea ce înseamnă că cele mai 
multe au fost trimise în timp ce eram la repetiţii. Ceea ce 
înseamnă că şi Martin era la repetiţii şi nu avea deloc timp 
să scrie şi nici Wi-fi. 

Blue nu e Martin. Şi nici Cal. E... cineva. 

Aşadar, o iau de la început, din august, şi citesc 
absolut totul. Titlurile e-mailurilor. Fiecare rând al fiecărui 
e-mail. 

Habar nu am cine e. N-am nici cea mai vagă idee. 

Dar cred că mă îndrăgostesc din nou de el. 

Blue. 

Am petrecut un weekend întreg scriind, ştergând şi 
rescriind acest e-mail, şi tot nu-mi iese cum trebuie. Dar 
vreau să fac asta. Aşa că iată ce am de zis. 


Ştiu că nu ţi-am mai scris de ceva timp, dar am avut 
parte de câteva săptămâni bizare. 

Aşadar, în primul rând, vreau să-ţi spun asta: ştiu 
cine eşti. 

Vreau să zic, încă nu-ți ştiu numele, cum arăţi sau 
altele de genul. Dar trebuie să înţelegi că te cunosc cu 
adevăra ştiu că eşti isteţ şi precaut şi original şi amuzant şi 
că observi lucruri şi auzi lucruri, dar nu ca şi cum ai fi 
băgăcios, ci fiindcă îţi pasă. Întorci gândurile pe toate 
părţile, îţi aminteşti cele mai mici detalii şi întotdeauna, 
dar întotdeauna spui ceea ce trebuie. 

Şi cred că-mi place ideea că ne-am cunoscut altfel 
faţă de cei mai mulţi oameni, mai întâi pe dinăuntru şi apoi 
pe dinafară. 

Aşadar, mi-am dat seama că am petrecut o mulţime 
de timp gândindu-mă la tine, recitind e-mailurile tale şi 
încercând să te fac să râzi. Dar, de asemenea, am petrecut 
foarte puţin timp lămurind anumite lucruri, riscând şi 
scriindu-ţi din inimă. 

Evident, nu ştiu ce naiba fac aici, dar ceea ce încerc 
să-ţi spun e că îmi place de tine. Enorm de mult când 
flirtez cu tine, nu e o glumă, şi când spun că vreau să te 
întâlnesc, nu e doar din pură curiozitate. N-am să mă 
prefac că ştiu cum se va sfârşi asta şi n-am nici cea mai 
vagă idee dacă e cu putinţă să te îndrăgosteşti prin e-mail. 
Dar mi-ar face mare plăcere să te întâlnesc, Blue. Vreau să 
încercăm asta. Şi în toate scenariile care îmi trec prin 
minte am un chef nebun să te sărut de îndată ce dau cu 
ochii de tine. 

Asta ca să ştii la ce să te aştepţi. 

Aşadar, ceea ce încerc să-ţi spun e că azi, la 
Perimeter Mall, se organizează un carnaval foarte mişto, 
care se pare că e deschis până la ora nouă. 

Dacă te interesează, voi fi acolo la şase şi jumătate. 
Şi sper să te văd. 

Cu dragoste. 

Simon 


Apăs pe trimite şi încerc să nu mă gândesc la asta, 
dar sunt neliniştit şi apucat şi agitat tot drumul până la 
şcoală. Şi faptul că îl ascult la maximum pe Sşn Stevens nu 
mă ajută cu nimic, aşa că înţeleg de ce oamenii nu-l 
ascultă pe Sufjan Stevens. Se pare că stomacul meu a 
intrat pe funcţia centrifugă. 

Mai întâi îmi pun costumul pe dos, iar apoi petrec 
zece minute căutându-mi lentilele de contact, înainte să-mi 
amintesc că le port. Am devenit la fel de spasmodic ca 
Martin - Brianna se chinuie ceva timp să mă dea cu 
dermatograf. Şi pe toată durata agitaţiei, a cuvintelor de 
încurajare şi a instrumentelor care se acordează în jurul 
meu, mintea mea nu ştie decât Blue, Blue, Blue. 

Nu ştiu cum de reuşesc să-mi intru în rol. Vă jur că 
nu-mi amintesc nici jumătate din ce trebuie să fac. 

După aceea se organizează o scenă foarte 
sentimentală pe scenă, formată din oameni care se 
îmbrăţişează, mulţumesc publicului, echipei şi orchestrei. 
Toţi elevii de clasa a douăsprezecea primesc trandafiri, Cal 
primeşte un buchet întreg, iar buchetul domnişoarei 
Albright e uriaş. Tatăl meu îl numeşte „Bocetul Matineului 
de Duminică”, care a fost repede inspirat de „Inevitabilul 
Conflict de Duminică După-Amiază Legat de Golf”. Nu-l pot 
învinui. 

Dar apoi mă gândesc la domnişoara Albright, care 
ajurat să facă tot posibilul ca să-i suspende pe tipii ăia cu 
pancartele pe care scria „chiar în fund”. Şi cât de înfuriată 
şi hotărâtă a părut, trântind ghidul pe scaunul din culise. 

Mi-aş dori să-i fi cumpărat un alt buchet, o felicitare 
sau o afurisită de diademă. Nu ştiu. Ceva care să fie doar 


din partea mea. 

Apoi trebuie să ne îmbrăcăm din nou şi să demontăm 
decorurile, ceea ce durează o veşnicie. Nu port niciodată 
ceas la mână, dar îmi scot telefonul din nou şi din nou şi 
din nou ca să verific ora. 5: 24.5: 31.5: 40. Fiecare 
părticică din mine se strânge şi sare şi urlă de nerăbdare. 

La şase, plec. Pur şi simplu ies pe uşă. Şi afară e 
foarte cald. Vreau să zic, e cald pentru ianuarie. Mi-aş dori 
să nu fiu atât de entuziasmat, fiindcă naiba ştie la ce se 
gândeşte Blue şi naiba ştie în ce mă bag. Dar nu mă pot 
abţine. Am o presimţire bună. 

Mă tot gândesc la ce mi-a spus tata. Eşti destul de 
curajost puştiule. 

Poate că sunt. 

Carnavalul e practic petrecerea echipei noastre de 
teatru şi toată lumea pleacă direct la mall. Mai puţin eu. 
Fac stânga la semafor şi mă duc acasă. Fiindcă nu-mi pasă 
că e ianuarie. Vreau să-mi iau tricoul. 

E sub perna mea, moale şi alb şi frumos împăturit, cu 
zidul acela din bucle roşii şi negre şi o poză cu Elliott pe 
partea din faţă. Alb-negru, mai puţin mâna. Îl îmbrac 
degrabă şi înşfac un cardi-A î 

gan pe care îl pun pe deasupra. In această clipă 
trebuie s-o tai spre mall dacă vreau să ajung acolo la şase 
şi jumătate. 

Doar că simt ceva tare şi colţuros între omoplaţi, fix 
în acel loc în care nu ajungi niciodată să te scarpini. Vâr 
mâna sub tricou. O bucată de hârtie e lipită de partea 
interioară a materialului. O apuc bine şi o trag. 

E un alt bileţel scris pe hârtie cartonată albastră- 
verzuie şi începe cu un post-scriptum. Îmi tremură 
degetele în timp ce-l citesc. 

P.S. Adorfelul în care zâmbeşti, ca şi cum nu 
conştientizezi că o faci. Ador părul tău în permanentă 
ciufulit. Adorfelul în care sustii contactul vizual cu o 
secundă mai mult decât ar trebui s-o faci. Și ador ochii tăi 
gri ca luna. Aşadar, Simon, eşti nebun dacă tu ai senzația 


că nu sunt atras de tine. 

Şi dedesubt şi-a scris numărul de telefon. 

Simt o furnicătură care radiază dintr-un punct situat 
sub stomacul meu - puternică, minunată şi aproape 
insuportabilă. N-am mai fost niciodată atât de conştient de 
bătăile inimii mele. Blue şi caligrafia lui verticală şi 
cuvântul „ador” repetat la nesfârşit. 

Ca să nu mai spun că aş putea să-l sun chiar în acest 
moment ca să aflu cine e. 

Dar cred că nu am s-o fac. Nu încă. Fiindcă, din câte 
ştiu, mă aşteaptă. De-adevăratelea. În carne şi oase. Ceea 
ce înseamnă că trebuie să ajung la mall. 

E aproape şapte când ajung acolo şi mă admonestez 
în gând că am întârziat atât de mult. Afară s-a întunecat 
deja, dar carnavalul produce suficientă gălăgie, lumină şi 
viaţă. Ador aceste carnavaluri ambulante. Ador că un loc 
de parcare se poate transforma în plină lună de ianuarie 
într-o vară ca la Coney Island. Îi zăresc pe Cal, Brianna şi 
alţi câţiva dintre cei de-a douăsprezecea stând la rând 
pentru a-şi cumpăra bilete, aşa că pornesc spre ei. 

Mă tem că s-a întunecat prea tare. Şi mă tem, fireşte, 
că Blue a venit şi a plecat. Dar e imposibil să ştiu când 
habar nu am pe cine caut. 

Cumpărăm cu toţii o mulţime de tichete şi apoi ne 
dăm în toate atracțiile. Există o roată, un carusel, maşinuţe 
şi lanţuri. Ne strângem bine picioarele în trenuleţul pentru 
copii şi ne dăm şi în ăla. lar apoi ne cumpărăm ciocolată 
caldă şi o bem aşezaţi pe bordura de lângă bar. 

Mă uit la toţi cum umblă de colo-colo şi, de fiecare 
dată când cineva îşi coboară privirea şi se uită la mine, 
inima mi-o ia la galop. 

Îi zăresc pe Abby şi pe Nick în faţa jocurilor, ţinându- 
se de mână şi mâncând pop-corn. Nick are un munte de 
animale de pluş în jurul picioarelor. 

— Să nu-mi spui că a câştigat toate astea pentru tine, 
îi zic eu lui Abby. 

Am emoţii în timp ce mă apropii de ea. Nu sunt sigur 


dacă acum ne vorbim sau nu. 

Dar ea îmi zâmbeşte. 

— Nici vorbă. Eu le-am câştigat pentru el. 

— E jocul ăla în care le pescuieşti, zice Nick. E 
fenomenală. Cred că trişează cumva. 

Îi trage un ghiont. 

— Poţi să crezi asta mult şi bine, zice Abby. 

Râd, simţindu-mă timid. 

— Rămâi cu noi, mă invită ea. 

— Eşti sigură? 

— Da. 

Se dă mai aproape de Nick, ca să-mi facă loc. Apoi îşi 
lasă capul pe umărul meu şi şopteşte: 

— Simon, îmi cer scuze. 

— A 

— Glumeşti? Eu sunt cel care ar trebui s-o facă, spun 
eu. Îmi pare tare rău. 

— Ei, m-am gândit la asta şi în mod categoric eşti 
scuzat atunci când eşti şantajat. 

— A, da? 

— Dap, zice ea. Şi fiindcă nu pot fi supărată când 
sunt atât de fericită. 

Nu pot să văd expresia lui Nick, însă observ că îşi 
lipeşte lui baschetului de balerinul ei. Şi se pare că se 
apropie şi mai unul de celălalt. 

— Voi doi o să fiţi un cuplu tare scârbos, nu-i aşa? 
întreb tu 

— Probabil, zice Nick. 

Abby se uită la mine şi spune: 

— Care vasăzică, ăsta-i tricoul? 

— Poftim? întreb eu, îmbujorându-mă. 

— Tricoul pentru care Beţivănaşul-cel-Viteaz m-a 
făcut şi conduc prin tot oraşul? 

— Ah, fac eu. Da. 

— Bănuiesc că există şi o poveste, nu-i aşa? 

Dau din umeri. 

— Are de-a face cu tipul pe care-l cauţi? întreabă ea. 


Asta arc legătură cu un tip, nu-i aşa? 

Aproape că mă înec. 

— Tipul pe care-l caut? 

— Simon, zice ea, punând o mână peste braţul meu. 
E clar că te uiţi după cineva. Ochii tăi se plimbă peste tot. 

— Pfff, fac eu, îngropându-mi faţa în palme. 

— Ştii, e în regulă să fii cât de cât romantic, spune 
ea. 

— Nu sunt romantic. 

— Da, sigur, râde Abby. Am uitat. Tu şi Nick sunteţi 
atât de cinici. 

— Stai puţin, eu ce-am făcut? întreabă Nick. 

Abby se lasă peste el, dar se uită la mine. 

— Hei. Sper că-l găseşti, bine? 

Bine. 

E opt şi jumătate şi încă nu l-am găsit. Sau el nu m-a 
găsit pe mine. Nu ştiu ce să mai cred. 

Mă place. Vreau să zic, asta am înţeles din bileţelul 
lui. Dar bileţelul a fost scris acum două săptămâni. 
Aproape că mă omoară. Două săptămâni cu tricoul sub 
afurisita aia de pernă a mea şi habar n-aveam ce se 
ascundea în el. Ştiu că am mai spus asta, dar sunt un mare 
idiot. 

Vreau să zic, în două săptămâni ar fi putut să se 
răzgândească în ceea ce mă priveşte. 

Carnavalul se închide în jumătate de oră şi toţi 
prietenii mei au plecat deja acasă. Şi eu ar trebui să plec. 
Dar mai am câteva bilete, aşa că le sparg pe toate la jocul 
cu bile şi îl păstrez pe ultimul pentru o tură în Tilt-A-Whirl. 
Mă gândeam că e ultimul loc în care l-aş putea găsi pe 
Blue, aşa că l-am evitat toată seara. 

Nu e nicio coadă aici; mă îndrept direct către cursă. 
Tilt-A-Whirl e format din capsule metalice cu acoperişuri în 
formă de dom, iar în mijloc se află un volan metalic pe 
care-l poţi răsuci ca să învârţi capsula. lar apoi întregul 
ansamblu se învârte cu viteză şi singurul scop e să te 
ameţească. Sau poate că scopul e să-ţi golească mintea. 


Stau singur pe banchetă şi strâng centura cât de bine 
pot. Câteva fete se ghemuiesc în capsula de lângă mine. 
Aproape toate celelalte capsule sunt goale. Mă las pe spate 
şi închid ochii. 

Iar apoi cineva se strecoară lângă mine. 

— Pot să mă aşez aici? întreabă el, iar eu deschid 
brusc ochii. 

E Bram Greenfeld Drăguţul, cel cu ochii blânzi şi 
gambele de fotbalist. 

Desfac centura ca să-l las să se aşeze. Şi îi zâmbesc. 
E imposibil să n-o fac. 

— Imi place tricoul tău, zice el. 

Pare agitat. 

— Mersi, îi spun. E Elliott Smith. 

Operatorul se întinde deasupra noastră şi trage bara 
de protecţie în jos, încuindu-ne în capsulă. 

— Ştiu, zice Bram. 

E ceva în glasul lui. Mă întorc spre el încetişor, iar 
ochii lui sunt mari şi căprui şi larg deschişi. 

Urmează o pauză. Încă ne uităm unul la celălalt. Iar 
apoi simt o senzaţie ciudată la stomac, ca o bobină întinsă 
la maximum. 

— Tu eşti, spun eu. 

— Ştiu c-am întârziat, se scuză Bram. 

Se aude un scrâşnet, simţim o smucitură şi muzica 
porneşte în difuzoare. Cineva ţipă şi apoi râde, iar 
ansamblul începe să se învârtă. 

Bram are ochii strâns închişi şi bărbia încordată. Nu 
zice nici pâs. Işi acoperă nasul şi gura cu mâinile. Eu ţin 
volanul de metal cu ambele mâini ca să nu se mişte, dar se 
încăpăţânează să se rotească în sensul acelor de ceasornic. 
E ca şi când atracţia asta are voinţă proprie. Şi se învârte 
şi se învârte. 

— Scuze, spune el, când ne oprim într-un târziu. 

Are vocea piţigăiată şi ochii în continuare închişi. 

— E în regulă, zic eu. Eşti bine? 

El încuviinţează, expiră şi spune: 


— Da. Voi fi. 

Coborâm şi ne îndreptăm spre bordură, iar el se 
apleacă în faţă, vârându-şi capul între genunchi. Mă aşez 
lângă el, simţindu-mă incomod şi agitat şi aproape beat. 

— Tocmai am primit e-mailul tău, zice el. Eram sigur 
că n-am să te mai prind. 

— Nu-mi vine să cred că tu eşti, spun eu. 

— Eu sunt, mă asigură el, deschizând ochii. Chiar n- 
ai ştiut? 

— Deloc. 

Îi studiez profilul. Are nişte buze care de-abia se 
unesc, ca şi când cea mai mică atingere ar putea să le 
deschidă. Urechile sunt uşor mari şi are doi pistrui pe 
pomete. lar genele lui sunt mult mai dramatice decât am 
observat vreodată. 

Se întoarce spre mine, iar eu îmi mut repede privirea 
în altă parte. 

— Credeam că e evident, comentează el. 

Clatin din cap. Bram priveşte drept înainte. 

— Cred că îmi doream ca tu să afli. 

— Atunci, de ce nu mi-ai spus? 

— Fiindcă... zice el, iar vocea îi tremură uşor. 

Mor de nerăbdare să-l ating. Ca să fiu sincer, nu mi- 
am mai dorit niciodată în viaţa mea atât de mult ceva. 

— Fiindcă, dacă ţi-ai fi dorit să fiu eu, cred că ai fi 
ghicit şi singur. 

Nu prea ştiu ce să răspund. Nu ştiu dacă e adevărat 
sau nu. 

— Dar nu mi-ai oferit niciodată indicii, protestez eu 
într-un târziu. 

— Ba da, mă contrazice el, zâmbind. Adresa mea de 
e-mail. 

— Bluegreenl81, spun eu. 

— Bram Louis Greenfeld. Ziua mea de naştere. 

— Dumnezeule! Mare tâmpit mai sunt. 

— Ba nu, nu eşti, zice el pe un ton blând. 

Dar sunt. Sunt un tâmpit. Mă aşteptam ca el să fie 


Cal. Şi bănuiesc că presupuneam că Blue va fi alb. Aproape 
că-mi vine să-mi trag un pumn. Pielea albă n-ar trebui să 
fie standardul, la fel cum n-ar trebui să fie nici 
heterosexualitatea. N-ar trebui să fie niciun standard. 

— ţi datorez scuze, spun eu. 

— Pentru ce? 

— Pentru că nu mi-am dat seama. 

— Dar nu ar fi corect din partea mea să mă aştept la 
asta, zice el. 

— Tu ai ghicit că eram eu. 

— Păi, da, zice el, coborându-şi privirea în pământ. 
Am ghicit asta mai de mult. Doar că mă gândeam că 
probabil vedeam ceea ce voiam să văd. 

Vedea ceea ce voia să vadă. 

Cred că asta înseamnă că Bram voia ca Jacques să fiu 
eu. A 

Simt un ghimpe în stomac şi mă ia cu ameţeală. Imi 
dreg vocea. 

— Cred că n-ar fi trebuit să menţionez cine e 
profesorul meu de engleză. 

— N-ar fi ajutat. 

— A, nu? 

Imi surâde şi îşi întoarce capul. 

— Tu vorbeşti aşa cum scrii. 

— Nu cred! 

Rânjesc cu gura până la urechi. 

În depărtare, oamenii încep să închidă parcul de 
distracţii şi luminile. Există ceva frumos şi sinistru în 
legătură cu o roată întunecată şi nemişcată. În spatele 
carnavalului se sting şi luminile magazinelor. Ştiu că sunt 
aşteptat acasă. 

Dar mă apropii de Bram până ce braţele noastre 
aproape că se ating şi simt cum tresare uşor. Doar vreo 
cinci centimetri separă degetele noastre mici şi e ca şi 
când printre ele circulă un curent invizibil. 

— Dar cum adică eşti preşedinte? întreb eu. 

— Poftim? 


— Ai zis că ai acelaşi prenume cu un fost preşedinte. 

— Ah, face el. Abraham. 

— Ohhh! 

Rămânem tăcuţi o clipă. 

— Şi nu pot să cred că te-ai dat în Tilt-A-Whirl pentru 
mine. 

— Probabil că te plac prea tare, zice el. 

Aşa că mă aplec spre el şi simt că inima vrea să-mi 
spargă pieptul. 

— Vreau să te ţin de mână, spun aproape şoptit. 

Fiindcă suntem în public. Fiindcă nu ştiu dacă el şi-a 
făcut publică orientarea sexuală. 

— Păi, ţine-mă, mă pofteşte el. 

Şi o fac. 


Luni dimineaţă, la ora de engleză, ochii mei îl găsesc 
imediat pe Bram. Stă pe canapea, lângă Garrett, purtând o 
cămaşă pe sub pulover, şi e atât de adorabil, că aproape 
doare să-l priveşti. 

— Salut salut, zic eu. 

El îmi zâmbeşte de parcă mă aştepta, apoi se dă lao 
parte ca să-mi facă loc. 

— Bună treabă în weekend, Spier, mă felicită Garrett. 
Ce să zic, a fost al naibii de amuzant. 

— Nu ştiam că erai acolo. 

— Vreau să zic, spune el, Greenfeld m-a făcut să 
merg de trei ori. 

— A, da? fac eu, zâmbindu-i lui Bram. 

Apoi el îmi întoarce zâmbetul, iar eu sunt exaltat şi 
neliniştit şi oarecum dat peste cap. Şi n-am dormit deloc 
azi-noapte. N-am pus deloc geană pe geană. Practic mi-am 
imaginat acest moment vreme de zece ore, iar acum, că a 


sosit, habar nu am ce-ar trebui să spun. Probabil ceva 
interesant şi inteligent şi care să n-aibă legătură cu şcoala. 

Probabil ceva care să nu fie: 

— Ai terminat capitolul? 

— Da, zice el. 

— Eu nu. 

Apoi el zâmbeşte şi eu zâmbesc. Şi apoi mă îmbujorez 
şi el îşi coboară primea şi e ca o întreagă pantomimă de 
gesturi agitate. 

Domnul Wise intră şi începe să ne citească din 
Trezirea la viaţă“ şi se presupune că trebuie să-l urmărim 
pe propriile noastre exemplare. Dar continui să pierd 
rândul. N-am mai fost niciodată atât de distras. Aşadar, mă 
aplec să citesc împreună cu Bram, iar el se mută mai 
aproape de mine. Sunt perfect conştient de fiecare 
atingere pe care o împărtăşim. E ca şi când terminaţiile 
noastre nervoase au găsit o cale de a strecura prin 
material. 

lar apoi Bram îşi întinde picioarele şi îşi împinge 
genunchiul în al meu. Ceea ce înseamnă că toată ora nu-mi 
iau ochii de pe genunchiul lui Bram. Există un loc unde 
jeanşii lui s-au subţiat şi printre fibrele materialului se 
vede uşor un petic de piele maronie. Şi nu-mi doresc decât 
să-l ating. La un moment dat, Bram şi Garrett se întorc 
spre mine în acelaşi timp şi îmi dau seama că tocmai am 
oftat cu voce tare. 

După oră, Abby îşi petrece un braţ în jurul umerilor 
mei şi spune: 

— Nu ştiam că tu şi Bram aţi devenit prieteni atât de 
buni. 

— Şşş, fac eu şi simt că-mi ard obrajii. 

Să fiu al naibii dacă drăcoaica asta de Abby ratează 
ceva. 

Nu mă aştept să-l revăd până la prânz, dar el se 
materializează în faţa dulapului meu chiar înainte să 

pornesc într-acolo. 

— Mă gândeam să mergem undeva, propune el. 

— În afara campusului? 

Teoretic, numai elevii din ultimul an au voie să iasă, 
dar nu e ca şi când agenţii de pază ştiu că noi nu suntem în 
ultimul an. Aşa cred. 

— Ai mai făcut asta? 

— Nup, răspunde el, şi îşi lipeşte buricele degetelor 
de ale mele, doar pentru o clipă. 

— Nici eu, zic. Bine. 

Aşadar, ieşim pe uşa laterală şi traversăm parcarea 
cu toată încrederea de sine de care putem dispune. Aerul e 
muşcător de rece după cele două ore de ploaie de 
dimineaţă. 

Maşina lui Bram, o Honda Civic, e veche, confortabilă 
şi extrem de curată, iar el dă drumul la căldură de îndată 
ce închidem portierele. Din locul brichetei iese un cablu 
auxiliar ataşat unui ipod. Îmi spune să aleg eu muzica. Nu 
sunt sigur dacă Bram ştie că odată cu ipodul lui îmi oferă 
fereastra sufletului său. 

Dar, desigur, gusturile lui în materie de muzică sunt 
perfecte. O mulţime de piese soul clasice şi hip-hop mai 
noi. Un număr surprinzător de bluegrass. O singură 
plăcere vinovată care constă într-un cântec de Justin 
Bieber. Şi, fără excepţie, fiecare album sau muzician pe 
care l-am menţionat în e-mailurile mele. 

Cred că sunt îndrăgostit. 

— Aşadar, încotro mergem? îl întreb. 

Se uită la mine şi îmi zâmbeşte. 

— Am o idee. 

Aşa că îmi sprijin capul de tetieră, lăsându-mă purtat 
de playlistul lui Bram, în timp ce căldura îmi învie 
degetele. Începe din nou să plouă. Privesc picăturile 
alunecând în diagonală pe parbriz. 

Iau o decizie şi apăs play, iar vocea lui Otis Redding 
iese aproape şoptită prin difuzoare. „Try a Little 
Tendemess”. Dau volumul mai tare. 


Iar apoi ating cotul lui Bram. 

— Eşti foarte tăcut, spun eu. 

— Acum sau de obicei? 

— Păi, ambele. 

— Sunt tăcut în prezenţa ta, zice el, zâmbind. 

Îi întorc zâmbetul. 

— Eu sunt unul dintre acei tipi în prezenţa cărora 
rămâi Eră grai? 

Bram strânge tare de volan. 

— Tu eşti acel tip. 

Trage în parcarea unui centru comercial care se află 
aproape de şcoală şi opreşte în faţă la Publix. 

— Mergem la cumpărături? întreb eu. 

— Aşa se pare, zice el, cu o urmă de zâmbet. 

Bram Misteriosul. Ne acoperim capetele cu mâna în 
timp ce fugim prin ploaie. 

Când păşim în intrarea luminoasă, telefonul îmi 
vibrează prin jeanşi. Am trei mesaje necitite, toate de la 
Abby. 

Nu vii la prânz? 

Aăă, unde eşti? 

Nici Bram nu e. Ce ciudat.) 

Dar iată-l pe Bram, ducând un coş de cumpărături, 
iar buclele lui sunt ude şi ochii luminoşi. 

— Douăzeci şi şapte de minute până la sfârşitul mesei 
de prânz, spune el. Poate c-ar trebui să ne împărţim, ca să 
terminăm mai repede? 

— S-a făcut. Unde tre' să merg, şefu'? 

Mă direcţionează spre raionul de lactate să iau un 
bidon de lapte. 

— Ce-ai luat? întreb eu, când ne reîntâlnim la casă. 

— Prânzul, zice el, înclinând coşul spre mine. 

Înăuntru se află două recipiente din plastic cu Mini 
Oreo şi o cutie cu linguri de unică folosinţă. 

Aproape că-l sărut chiar acolo în faţa casei de 
marcat. 

El insistă să plătească pentru tot. Ploaia s-a întețit, 


dar o luăm la fugă, intrând în maşină fără suflare şi 
trântind portierele, îmi şterg ochelarii de tricou ca să-i 
usuc. Apoi Bram porneşte maşina şi căldura îşi face simțită 
prezenţa, iar singurul sunet este produs de ploaia care 
tabără pe parbriz. Se uită în jos la mâinii, lui şi văd că 
zâmbeşte. 

— Abraham, spun eu, doar ca să aud cum sună, şi 
simt o durere vagă în vintre. 

El îşi întoarce ochii spre mine. 

Iar ploaia creează un soi de perdea, ceea ce probabil 
că e un lucru bun. Fiindcă, deodată, mă aplec peste 
schimbător, îl apuc de umeri şi încerc să respir. Nu pot să 
văd decât buzele lui Bram. Care se deschid delicat în clipa 
în care mă aplec să-l sărut. 

Şi nici măcar nu vă pot descrie. E nemişcare şi 
apăsare şi ritm şi respiraţie. La început nu reuşim să ne 
vedem nasurile, dar apoi o facem şi îmi dau seama că ochii 
mei încă sunt deschişi. Aşa că-i închid. Şi buricele 
degetelor lui îmi mângâie gâtul, într-o mişcare constantă şi 
delicată. 

Se opreşte o clipă şi eu deschid ochii, iar el îmi 
zâmbeşte, aşa că-i zâmbesc şi eu. lar apoi se apleacă să mă 
sărute din nou, dulce şi uşor ca o pană. Şi aproape că e 
prea perfect. Prea Disney. Nu-mi vine să cred că asta mi se 
întâmplă mie. 

Zece minute mai târziu, ne ţinem de mână şi mâncăm 
amestecul de lapte şi Oreo, care e prânzul perfect. Mai 
mult Oreo decât lapte. Şi nu mi-aş fi amintit niciodată de 
linguri, dar el a făcut-o. Normal. 

— Aşadar, acum ce facem? întreb eu. 

— Probabil c-ar trebui să ne întoarcem la şcoală. 

— Nu, mă refer la noi. Nu ştiu ce-ţi doreşti. Nu ştiu 
dacă încă ţi-ai făcut publică orientarea sexuală, spun eu, 
dar el îmi loveşte uşor cu degetul mare cutele din palmă şi 
mă face să-mi pierd atenţia. 

Se opreşte şi se uită la mine, iar apoi îşi împleteşte 
degetele cu ale mele. Mă aplec înapoi spre el. 


— Mă bag, dacă şi tu te bagi, zice el. 

— Cum adică te bagi? întreb eu. Ca iubit? 

— Păi, da. Dacă asta-ţi doreşti. 

— Asta-mi doresc. 

Iubitul meu. Iubitul meu cu ochi căprui, amator de 
gramatică şi vedetă de fotbal. 

Nu mă pot abţine să nu zâmbesc. Vreau să zic, există 
momente când de fapt mi-e mult mai greu să nu zâmbesc. 

În acea seară, la ora 8: 05 PM, Bram Greenfeld nu 
mai e singur pe Facebook - alias cel mai bun lucru care s-a 
întâmplat vreodată în istoria internetului. 

La 8: 11, nici Simon Spier nu mai e singur. Ceea ce 
generează aproximativ cinci milioane de aprecieri şi un 
comentariu instantaneu de la Abby Suso: IMI PLACE IMI 
PLACE ÎMI PLACE. 

Urmat de un comentariu de la Alice Spier: Stai... 

Urmat de un alt comentariu de la Abby Suso: Sună- 
mă!! 

Îi trimit un mesaj şi îi spun că vom vorbi mâine. Cred 
că în seara asta vreau să păstrez detaliile doar pentru 
mine. 

În schimb, îi sunt pe Bram. Vreau să zic, aproape că 
nu-mi vine să cred că până ieri nu aveam numărul lui. 
Răspunde imediat. 

— Salut, zice el, repede şi. Şoptit. 

Ca şi când acel cuvânt e numai al nostru. 

— Ce veşti bune sunt pe Facebook în seara asta. 

Mă las pe spate pe saltea. 

Bram râde uşor. 

— Da. 

— Aşadar, care-i următorul pas? Rămânem discreţi? 
Sau umplem paginile tuturor cu selfie-uri în care ne 
pupăm? 

— Probabil mergem pe varianta cu selfie-urile, zice 
el. Dar numai câteva zeci pe zi. 

— Şi trebuie să ne anunţăm aniversarea în fiecare 
săptămână, în fiecare duminică. 


— Păi, şi în fiecare luni pentru primul nostru sărut. 

— Şi câteva zeci de postări în fiecare seară despre 
cât de mult ducem dorul unul altuia. 

— Ca să fiu sincer, mi-e dor de tine, zice el. 

Vreau să zic, Dumnezeule! Ce mai săptămână în care 
să fii pedepsit. 

— Ce faci acum? îl întreb. 

— Asta e cumva o invitaţie? 

— Mi-aş dori să fie. 

Râde. 

— Stau la birou, privind pe fereastră şi vorbind cu 
tine. 

— Vorbind cu iubitul tău. 

— Da, zice el, şi-l pot auzi cum zâmbeşte. Cu el. 

— Bine, zice Abby, acostându-mă lângă dulap. Mai 
am puţin şi-o iau razna. Care-i faza cu tine şi Bram? 

— Eu, aaa... 

Mă uit la ea şi îi zâmbesc în timp ce simt că obrajii 
îmi iau foc. Abby aşteaptă. Iar eu ridic din umeri. Nu ştiu 
de ce e atât de ciudat să vorbesc despre asta. 

— O, Doamne! Uită-te la tine! 

— Ce e? fac eu. 

— Te îmbujorezi. Mă loveşte uşor peste obraji. Scuză- 
mă, dar eşti atât de adorabil, că nu te mai suport. Du-te! 
Dispari! 

Eu şi Bram avem engleză şi algebră împreună, ceea 
ce, practic, înseamnă două ore în care să privesc cu poftă 
buzele lui şi cinci ore în care să-mi imaginez cu poftă 
buzele lui. În loc să mergem la cantină, ne furişăm în 
amfiteatru, şi e ciudat să văd cum decorul din Oliver! e 
demontat. Spectacolul de talente are loc vineri şi cineva a 
agăţat deja ciucuri aurii de cortină. 

Suntem singuri în sala de spectacole, dar mi se pare 
imensă, aşa că îl apuc pe Bram de mână şi îl trag în 
garderoba băieţilor. 

— Aha, face el, în timp ce eu bâjbâi după zăvor. Asta 


e una dintre activităţile acelea care necesită o uşă 
încuiată. 

— Dap, zic eu, şi apoi îl sărut. 

Mâinile lui cad pe şoldurile mele şi mă trage mai 
aproape de el. E cu doar câţiva centimetri mai înalt decât 
mine şi miroase a săpun Dove, şi pentru o persoană a cărei 
carieră într-ale sărutatului a început ieri, are nişte buze 
de-a dreptul magice. Moi, dulci şi persistente. Sărută 
precum cântecele lui Elliott Smith. 

Apoi tragem nişte scaune, iar eu îl răsucesc pe al 
meu într-o parte, astfel încât să-mi ridic picioarele în poala 
lui. Bram bate ritmul cu degetele peste tibiile mele şi 
discutăm de toate. Micul Fetus a ajuns de mărimea unui 
cartof. Frank Ocean e gay. 

— Ah, şi ghici cine era, aparent, bisexual? întreabă 
Bram. 

— Cine? 

— Casanova. 

— Afurisitul de Casanova? 

— Pe bune, zice el. Aşa mi-a zis tata. 

— Deci tu îmi spui, replic eu, sărutându-i pumnul, că 
tatăl tău ţi-a zis că afurisitul de Casanova era bisexual. 

— Ăsta a fost răspunsul lui când a aflat că sunt gay. 

— Tatăl tău e un om tare! 

— Tare ciudat. 

Ador zâmbetul lui strâmb. Ador să-l văd cum se 
relaxează când e cu mine. Vrea să zic, ador asta. Totul. Se 
apleacă să-şi scarpine glezna şi inima pur şi simplu îmi 
tresaltă. Pielea auriu-maronie de pe gâtul lui. 

Totul. 

Plutesc în ceea ce a mai rămas din zi şi numai la el 
îmi stă mintea. lar apoi, de îndată ce ajung acasă, îi trimit 
un mesaj: Mi-e dooor de tine!!! 

Vreau să zic, e o glumă. Oarecum. 

Bram îmi răspunde instantaneu: Azi împlinim două 
zile!!! Aniversarefericită!!! 

Ceea ce mă face să chicotesc la masa din bucătărie. 


— Eşti în toane bune, zice mama, intrând cu Bieber. 

Dau din umeri şi ea îmi aruncă un soi de zâmbet 
curios. 

— Bine, păi, să nu crezi că e musai să vorbeşti despre 
asta, dar zic şi eu... Dacă vrei să discutăm... 

Ai naibii psihologi. Mai zic că ei nu sunt ciudati şi 
obsedaţi. Aud o maşină trăgând pe alee. 

— A ajuns Nora deja? întreb eu. 

E amuzant, dar m-am obişnuit ca ea să nu fie acasă 
până la rână. Mă uit pe geam şi clipesc uluit. Vreau să zic, 
Nora e acasă. Dar maşina... Şoferul... 

— Aia e Leah? întreb eu. Conducând-o pe Nora? 

— Aşa se pare. 

— OK, bine. Trebuie să ies un pic afară. 

— Ah, vai! face ea. Păcat că eşti pedepsit. 

— Mamă, protestez eu. 

Ea ridică palmele în sus. 

— Haide! Te rog! 

Nora deja deschide portiera, pregătită să coboare. 

— Sunt dispusă să negociez, zice ea. 

— Ce să negociezi? 

— O seară de libertate în schimbul a zece minute de 
acces pe contul tău de Facebook. 

Dumnezeule mare! 

— Cinci, spun eu. Supravegheată. 

— S-a făcut! Dar vreau să-ţi văd iubitul. 

Aşa că da. Cel puţin una din surorile mele e pe cale 
să fie ucisă. Dar, mai întâi: Leah. Gonesc pe uşă. 

Nora întoarce brusc capul şi e surprinsă să mă vadă, 
dar alerg pe lângă ea, gâfâind, în timp ce mă întind spre 
portiera din dreapta. Înainte ca Leah să poată protesta, o 
deschid şi mă urc. 

O fi maşina lui Bram veche, dar maşina lui Leah eo 
relicvă din epoca lui Fred Flintstone. Vreau să zic, are un 
sistem audio pentru casete şi geamuri cu manetă. Pe bord 
are înşiruite câteva personaje anime din pluş, iar podeaua 
e mereu plină de ambalaje şi sticle goale de cola. Şi nu 


scapă niciodată de acel miros floral de bunică. N 

Ca să fiu sincer, îmi place maşina lui Leah. Imi 
aruncă o privire lungă, nevenindu-i să creadă îndrăzneala 
mea. Vreau să zic, valuri de priviri fulgerătoare alunecă de 
pe ea. 

— leşi naibii din maşina mea! 

— Vreau să vorbim. 

— OK, păi, eu nu vreau, îmi pun centura. 

— Du-mă la Waffle House. 

— Glumeşti, nu? 

— Deloc. 

Mă reazem de spătar. 

— Deci, cum ar veni, tu îmi furi maşina. 

— Ah, fac eu. Cam aşa ceva. 

— Incredibil! 

Clatină din cap, dar porneşte din loc. Priveşte drept 
înainte, strângând din buze, şi nu spune niciun cuvânt. 

— Ştiu că eşti supărată pe mine, zic eu. 

Nimic. 

— Şi îmi pare rău de faza cu Midtown. Chiar îmi pare 
rău. Niciun răspuns. 

— Vrei, te rog, să zici ceva? 

— Am ajuns. 

Opreşte maşina. Parcarea e aproape goală. 

— Poţi să-ţi iei afurisita de gofră sau ce vrei. 

— Vii cu mine, zic eu. 

— Ăăă, vezi să nu. 

— Bine, atunci, nu veni. Dar nu intru fără tine. 

— Asta nu-i problema mea. 

— Bine, zic eu. Vorbim aici. 

Desfac centura şi mă întorc spre ea. 

— Nu avem ce vorbi. 

— Atunci, ce? Asta-i tot? Pur şi simplu n-o să mai fim 
prieteni? Se reazemă de scaun şi închide ochii. 

— Ooo, bietul de tine! Poate c-ar trebui să te duci să-i 
povesteşti asta lui Abbv şi să plângi pe umărul ei. 

— OK, pe bune? fac eu. Ce-ai de împărţit cu ea? 


Nu în cerc să ridic vocea, dar iese ca un tunet. 

— N-am nimic de împărţit cu ea, zice Leah. Doar că 
nu înţeleg de ce am devenit brusc prieteni la cataramă cu 
ea. 

— Păi, în primul rând, fiindcă e iubita lui Nick. 

Leah îşi întoarce capul spre mine de parcă tocmai i- 
am ars o palmă. 

— Corect. Hai să-l băgăm pe Nick la înaintare şi să 
uităm că şi tu eşti obsedat de ea. 

— Glumeşti, nur Ai uitat că-s gay? 

— Bine, eşti obsedat de ca în mod platonic! urlă ea. 
Dar nu-i nicio problemă. Clar, e un upgrade al naibii de 
bun. 

— Poftim? 

— Cea mai bună prietenă, varianta 4.0. Acum 
disponibilă în cel mai drăguţ şi mai vioi pachet creat 
vreodată! 

— O, pentru numele lui Dumnezeu! exclam eu 
exasperat. Şi tu eşti drăguță. 

Leah râde. 

— Bine. 

— Pe bune, încetează! M-am săturat de asta! 

Mă uit la ea. 

— Nu e un upgrade. Tu eşti cea mai bună prietenă a 
mea. Pufneşte. 

— Ei bine, eşti! Ambele sunteţi. Şi Nick. Toţi trei. Dar 
nu te-aş putea înlocui niciodată cu ea. Tu eşti Leah. 

— Atunci, de ce i-ai spus adevărul despre tine mai 
întâi ei? întreabă ea. 

— Leah! 

— Doar... mă rog. Nu am niciun drept să-mi pese. 

— Încetează să mai spui asta. Ai tot dreptul din lume 
să-ţi pese. 

Tace. Şi tac şi eu. lar apoi spune: 

— Era atât de... nu ştiu. Era evident că Nick o place. 
N-a fost cine ştie ce surpriză. Dar când i-ai spus ei prima 
oară, a fost ceva de genul... Nu mă aşteptam. Credeam că 


aveai încredere în mine. 

— Am încredere în tine, zic eu. 

— Păi, din câte văd, ai mai multă încredere în ea 
decât în mine, zice ea, ceea ce e super, fiindcă, de când o 
ştii? De şase luni? Pe mine mă ştii de şase ani. 

Nu ştiu ce să spun. Mi s-a pus un nod în gât. 

— Dar, mă rog, zice ea. Nu pot... ştii tu. E treaba ta. 

— Vreau să zic, încep eu. Da, a fost mai uşor să-i 
spun ei. Dar nu e vorba că am mai multă încredere în ea 
sau în tine sau ceva de genul ăsta. Habar nu ai prin ce-am 
trecut. 

Ochii încep să mă usture. 

— Da, ai dreptate. Pe tine te cunosc de-o veşnicie, iar 
pe Nick chiar de mai mult timp. Voi doi mă cunoaşteţi mai 
bine ca oricine. Tu mă cunoşti prea bine, spun eu. 

Leah strânge tare volanul şi îmi evită privirea. 

— Vreau să zic, totul. Ştii totul despre mine. 
Tricourile cu lupi. Ingheţatele cu biscuiţi. „Boom Boom 
Pow”. 

Ea schiţează un zâmbet. 

— Şi nu, nu am astfel de amintiri cu Abby. Tocmai de 
asta mi-a fost mai uşor. Există această parte foarte 
importantă din mine pe care încă o testez. Şi nu ştiu cum 
se îmbină. Nu ştiu cum să mă îmbin şi pe mine în ea. E ca 
şi cum ar fi o nouă versiune a mea. Aveam nevoie de cineva 
care să nu-i acorde prea multă importanţă. 

Oftez. 

— Dar chiar am vrut să-ţi spun. 

— Bine. 

— Doar că ajunsesem în acel punct în care era dificil 
să aduc asta în discuţie. 

Privesc lung spre volan. 

— Vreau să zic, înţeleg, spune ea într-un târziu. Chiar 
înţeleg. E ca atunci când ţii ceva în tine. Cu cât trece 
timpul, cu atât ţi-e din ce în ce mai dificil să vorbeşti 
despre acel lucru. 

Rămânem tăcuţi o vreme. 


— Leah? 

— Da? 

— Ce s-a întâmplat cu tatăl tău? 

Am respiraţia întretăiată. 

— Cu tata? întorc capul spre ea. 

— Păi, e o poveste haioasă. 

— Da? 

— Aăă. Nu chiar. S-a cuplat cu o bunăciune de 
nouăsprezece ani de la serviciu. Şi apoi a plecat. 

— Ah. Mă uit la ea. Leah, îmi pare al naibii de rău. 

Am petrecut şase ani nepunând acea întrebare. 
Dumnezeule, tare ticălos mai sunt. 

— Nu mai clipi aşa, zice ea. 

— Aşa, cum? 

— Să nu îndrăzneşti să plângi! 

— Ce? Nici vorbă! 

Şi fix în clipa aia cedez. Mă podideşte un bocet 
adevărat, cu muci şi ochi umflaţi. 

— Spier, eşti un haos. 

— Ştiu! 

Mă prăbuşesc oarecum pe umărul ei. Mirosul ei de 
şampon cu migdale e perfect de familiar. 

— Chiar te iubesc, ştii? îmi pare rău în legătură cu 
toate. În legătură cu Abby. Cu tot. 
— E în regulă. 
— Zău. Te iubesc, îşi trage nasul. 
— Ăăă, Leah, ţi-a intrat ceva în ochi? 
— Nu. Taci! Tu eşti de vină. 
Mă şterg la ochi şi râd. 


DE LA Marty. mefladdisonOgmail.com 


CĂTRE: hourtohour. notetonoteQ Ogmail.com 

DATA: 29 ianuarie la 5: 24 PM 

SUBIECT: „scuze” nu acoperă nici măcar o mică 
parte 

Salut, Spier. 

Bănuiesc că mă urăşti, ceea ce e absolut logic, ţinând 
cont de cir «cumstanţe. Nici măcar nu ştiu de unde să 
încep cu toate astea, aşa încât bănuiesc c-am să încep prin 
a spune că îmi cer scuze. Deşi sunt conştient că „scuze” e 
un cuvânt total nepotrivit şi poate că ar trebui să fac asta 
în persoană, dar probabil nu vrei să mă vezi în faţa ochilor, 
aşa că presupun că n-am de ales. 

În orice caz, mă gândesc întruna la conversaţia 
noastră din parcare, când ai spus că ţi-am luat ceva. Şi 
chiar mă simt ca şi când ţi-am luat ceva extrem de 
important E ca şi când înainte am făcut tot posibilul să n-o 
văd, dar acum, că o văd, nu pot să cred ce ţi-am făcut 
Toate lucrurile. Şantajul, şi ai dreptate, chiar a fost un 
şantaj. Şi postarea de pe Tumbir. Nu ştiu dacă ţi-ai dat 
seama, dar eu am fost cel care a scos postarea, înainte ca 
moderatorii să apuce să apuce s-o facă. Ştiu că asta nu 
îmbunătăţeşte în vreun fel lucrurile, dar bănuiesc că voiam 
să ştii asta. Mă răscoleşte un sentiment de vină în legătură 
cu toată treaba asta şi nici măcar nu am de gând să-ţi cer 
să mă ierţi. Vreau doar să ştii cât de rău îmi pare. 

Nu ştiu cum să-ţi explic. Am să încerc, dar probabil o 
să iasă ceva stupid, în mare parte fiindcă e, de fapt, ceva 
stupid. În primul rând, ar trebui să ştii că nu sunt homofob 
şi chiar cred că persoanele gay sunt super sau normale sau 
orice preferi tu. Aşa că nu am nicio problemă cu asta. 

În orice caz, fratele meu şi-a recunoscut orientarea 
sexuală în vară, chiar înainte să se întoarcă la Georgetown, 
şi familia mea i-a acordat multă importanţă. Părinţii mei 
încearcă s-o transforme în ceva mişto, astfel încât casa 
noastră arată acum ca o utopie gay. Dar e foarte ciudat, 
deoarece Carter nici măcar nu e acasă, iar când e, nu 
vorbeşte deloc despre asta. Eu şi părinţii mei am participat 


la parada gay de anul acesta şi el nici măcar n-a venit, iar 
când i-am povestit, a spus „Aăă, OK, super”, ca şi când ar fi 
fost un pic prea mult. Şi poate că a fost. lar asta s-a 
întâmplat cu o săptămână înainte să mă loghez în contul 
tău. Bănuiesc că mă aflam într-o pasă proastă. 

Dar probabil că acum caut scuze, fiindcă bănuiesc că 
ceea ce s-a întâmplat a fost că am făcut o pasiune pentru o 
fată şi mă simţeam disperat şi eram gelos când mă 
întrebam cum era cu putinţă ca o fată ca Abby să se mute 
aici şi să aleagă să se împrietenească cu tine, dintre toţi 
oamenii, mai ales când tu ai deja atâţia prieteni. Nu cred 
că înţelegi cât de importantă e treaba asta pentru mine. 
Nu vreau să te arăt cu degetul sau să te insult sau ceva de 
genul ăsta. Spun doar că dai impresia că pentru tine e atât 
de uşor. Şi ar trebui să ştii că eşti un om foarte norocos. 

Nu ştiu dacă are vreo noimă ce spun şi probabil te-ai 
oprit din citit asta acum mult timp, dar am vrut să lămurim 
totul. Şi, chiar dacă e prea târziu, îmi pare enorm, enorm 
de rău. In fine, se zvoneşte că acum eşti îndrăgostit până 
peste cap de un anume Abraham Greenfeld, şi vreau să 
ştiu că mă bucur enorm pentru tine. Meriţi cu desăvârşire. 
Eşti un tip super, Spier, şi a fost o plăcere să te cunosc. 
Dacă aş putea s-o fac din nou, te-aş şantaja să fii prietenul 
meu şi m-aş opri acolo. 
Cu sinceritate. 
Martyaddison 


Spectacolul de talente începe la şapte, iar Nick şi cu 
mine ajungem tocmai când luminile din sală încep să se 
stingă. Bram şi Garrett ar trebui să se afle în spate, pe la 
mijloc, cu două locuri păstrate pentru noi. Ochii mei îl 
găsesc imediat. Stă răsucit în scaun, cu ochii pe uşă, şi 


zâmbeşte când mă vede. 

Ne strecurăm pe rând şi mă aşez lângă Bram, cu 
Nick şi Garrett de-o parteşi de alta a noastră. 

— Ăsta e programul? întreabă Nick, aplecându-se 
peste mine. 

— Dap. Îl vrei? întreabă Garrett, întinzându-i un 
cilindru de hârtie cam uzat. 

Nick studiază lista tuturor actelor şi ştiu că o caută 
pe Abby. 

— Pun pariu că e prima sau ultima, spun eu. 

Zâmbeşte. 

— Penultima. 

Iar apoi luminile se sting de tot. 

Pălăvrăgeala publicului încetează când se aprind 
reflectoarele, iar Maddie din consiliul elevilor se îndreaptă 
spre microfon. Mă apropii de Bram. Şi fiindcă e atât de 
întuneric, îmi strecor mâna pe genunchiul lui. Îl simt cum 
se mişcă uşor în timp ce-şi întrepătrunde degetele cu ale 
mele. Le ridică şi îşi apasă buzele de marginea palmei 
mele. 

Se opreşte, ţinându-le acolo. Şi simt un junghi 
trepidant sub buric. 

Apoi el lasă mâinile noastre întrepătrunse în poala 
lui. Şi dacă asta e ceea ce înseamnă să ai un iubit, nu ştiu 
de ce Dumnezeu am aşteptat atât de mult. 

Pe scenă apare fată după fată. Toate în rochii scurte. 
Toate interpretând cântece de Adele. 

Şi apoi e rândul lui Abby, care iese din culise târând 
un stativ negru către marginea scenei. Mă uit la Nick, dar 
el nu mă vede. Se uită drept înainte, cu spatele drept şi cu 
un zâmbet tot mai mare. O fată blondă din clasa a zecea 
apare pe scenă cu o vioară şi o partitură. Apoi îşi pune 
vioara sub bărbie şi se uită la Abby, care încuviinţează şi 
inspiră vizibil. Apoi violonista începe să cânte. 

E o versiune stranie, aproape tristă, din „Time After 
Time”. Mişcările lui Abby întrupează fiecare notă. Nu am 
mai văzut pe nimeni să danseze solo, excepţie făcând 


mişcările alea exagerate pe care le vezi la bar mitzvab-un 
la început, n-am niciun punct de referinţă. Într-un grup, 
poţi să te sincronizezi, dar Abby îşi controlează fiecare pas; 
şi totuşi, fiecare mişcare şi gest transmite dorinţă, 
strălucire şi autenticitate. 

Nu mă pot abţine să nu mă uit cum Nick o soarbe din 
priviri. Zâmbeşte uşor în pumn pe toată durata numărului. 

Abby şi violonista termină în aplauze surprinse şi 
apreciative, iar apoi cortina se închide parţial în timp ce 
scena e pregătită pentru ultimul act. Văd că instalează un 
sistem de percuție, aşa încât bănuiesc că e un soi de 
formaţie. Maddie ia microfonul şi face câteva anunţuri 
despre diferitele modalităţi în care putem dona bani 
consiliului elevilor. Din spatele cortinei se aud câteva 
zbang-uil şi bum-un de probă în timp ce instrumentele sunt 
conectate la sistem şi testate. 

— Cine-s ăştia? îl întreb pe Nick. 

El verifică programul. 

— Se intitulează Emoji. 

— Drăguţ. 

Cortina se deschide pentru a scoate la iveală cinci 
fete cu instrumente, iar primul lucru pe care îl observ sunt 
culorile. Toate poartă materiale cu modele diferite, iar 
culorile sunt atât de vii, încât zici că e o formaţie de punk 
rock. Şi apoi, cea de la baterie începe să bată un ritm rapid 
şi sincopat. 

Moment în care observ că baterista e Leah. 

Rămân fără grai. Părul îi depăşeşte umerii în lungime 
şi mâinile i se mişcă extrem de rapid. Iar apoi i se alătură 
şi celelalte instrumente - Morgan la clape şi Anna la bas. 
Taylor e vocalista. 

lar sora mea, Nora, e la chitară, părând atât de 
relaxată şi de sigură pe sine, încât aproape că n-o 
recunosc. Vreau să zic, am rămas mască. Habar nu aveam 
că s-a apucat din nou de chitară. 

Bram se uită la mine şi râde. 

— Simon, faţa ta! 


Interpretează o versiune proprie după „Billie Jean” a 
lui Michael Jackson, şi nu glumesc. E absolut electrizantă. 
Fetele se ridică şi dansează pe culoarele dintre scaune. Iar 
apoi trec imediat la Just Like Heaven” a celor de la The 
Cure. Vocea lui Taylor e dulce şi înaltă şi lipsită de efort, şi 
e cumva perfectă. Dar încă sunt uluit. Nu prea pot să 
procesez asta. 

Bram avea dreptate: oamenii chiar sunt nişte case cu 
încăperi vaste şi ferestre mici. Şi poate că felul în care nu 
încetăm niciodată să ne surprindem unii pe alţii e un lucru 
bun. 

— Nora nu cântă rău deloc, nu-i aşa? zice Nick, 
lăsându-se spre mine. 

— Ştiai despre asta? 

— Am lucrat cu ea câteva luni bune. Dar m-a rugat să 
nu-ţi spun. 

— Pe bune? De ce? 

— Fiindcă ştia c-ai să faci mare tam-tam, îmi explică 
el. 

Vreau să zic, asta-i familia mea. Totul e un afurisit de 
secret, fiindcă totul are multă importanţă. Totul e precum 
recunoaşterea orientării sexuale. 

— Părinţii mei or să-şi iasă din minţi c-au ratat asta. 

— Nee, i-am adus aici, zice Nick, gesticulând peste 
culoar, unde pot să le văd capetele câteva rânduri mai jos. 

Stau sprijiniți unul de celălalt, cu capetele lipite. Şi 
apoi observ cocul dezordonat de păr blond-închis care se 
află lângă mama. E amuzant, dar zici că seamănă cu Alice. 

Nora ne oferă tuturor micul ei zâmbet, şi părul ei e 
lăsat pe spate şi baclat, iar eu simt un nod în gât. 

— Pari tare mândru, şopteşte Bram. 

— Da, e ciudat, zic eu. 

Apoi mâna Norei se opreşte pe chitară, Taylor se 
opreşte din cântat şi toate celelalte le urmează imediat, 
mai puţin Leah, care afişează o expresie furioasă şi 
hotărâtă. Iar apoi se lansează în cel mai tare şi mai mişto 
solo la tobe pe care l-am auzit vreodată. Privirea îi e 


concentrată şi obrajii roşii, şi chiar e foarte drăguță. Nu m- 
ar crede niciodată dacă i-aş spune. 

Mă întorc spre Bram, dar el e întors în cealaltă 
direcţie, cu faţa spre Garrett, şi îmi dau seama după forma 
obrajilor că rânjeşte. Iar Garrett clatină din cap, zâmbeşte 
şi spune: 

— Nu vreau s-aud, Greenfeld! 

Cântecul se sfârşeşte, iar oamenii urlă şi ovaţionează 
când se aprind luminile din sală. Ieşirea spre atrium se 
aglomerează, aşa că aşteptăm să se mai elibereze. Abby 
vine şi ne găseşte imediat. Iar apoi un tip cu părul şaten şi 
o barbă roşcată scurtă se strecoară pe şirul gol din faţa 
noastră şi ne zâmbegşte. 

— Tu trebuie să fii Simon, spune el. 

Incuviinţez confuz. De fapt, şi el îmi pare cunoscut, 
dar nu ştiu sigur de unde să-l iau. 

— Salut! Eu sunttheo! 

— Theo, adică... Theo al lui Alice? 

— Ceva de genul ăsta, zice el, rânjind. 

— A venit şi ea aici? Ce cauţi aici? 

Ochii îmi zboară imediat spre locul în care se aflau 
părinţii mei, dar şirul lor de scaune e deja gol. 

— Mă bucur să te cunosc, adaug. 

— Asemenea, zice el. Deci, Alice e în foaier, dar m-a 
trimis cu un mesaj pentru tine şi, ăăă, Bram. 

Eu şi Bram facem schimb de priviri, în timp ce Nick, 
Abby şi Garrett se uită cu interes la noi. 

— OK, zice el. Voia să-ţi spun că părinţii voştri 
urmează să te invite într-un loc numit The Varsity şi că tu 
ar trebui să spui că nu poţi merge. lar cuvintele magice 
sunt că ai foarte multe teme de recuperat. 

— Poftim? De ce? 

— Deoarece, zice Theo, dând din cap, aparent, 
durează jumătate de oră să ajungi acolo şi jumătate de oră 
să te întorci, plus timpul petrecut comandând şi mâncând. 

— Şi să fiu al naibii dacă nu merită, îl informez eu. Ai 
încercat sorbetul lor de portocale? 


— Nu, răspunde Theo. Deşi, ca să fiu sincer, în total 
am petrecut cinci ore în Atlanta. Până acum. 

— Dar de ce nu mă vrea acolo? 

— Fiindcă vă oferă două ore în care puteţi sta acasă 
nesupravegheaţi. 

— Aaa! 

Obrajii îmi iau foc. Nick pufneşte. 

— Dap, zice Theo, aruncându-i un zâmbet lui Bram. 
Aşadar, bănuiesc că ne vedem acolo. 

Porneşte spre atrium. 

Mă uit la Bram, care are un licăr năstruşnic în 
privire. E foarte atipic lui. 

— Şi tu erai implicat în asta? 

— Nu, zice el, dar susţin cauza. 

— Vreau să zic, e un pic cam ciudat că sora mea a 
orchestrat toată treaba asta. 

El zâmbeşte, muşcându-şi buza. 

— Dar oarecum mişto, recunosc eu. 

Aşadar, pornim spre atrium şi mă duc glonţ spre 
Alice. Bram rămâne în urmă, cu Nick, Abby şi Garrett. 

— Nu pot să cred c-ai venit! 

— Ei bine, zice ea, micul Nick Eisner mi-a dat câteva 
indicii că o să se întâmple ceva important. Dar îmi pare rău 
c-am ratat piesa săptămâna trecută, bubu. 

Nu-i nicio problemă. L-am cunoscut pe Theo, zic eu, 
coborând vocea. E tare tipul. 

— Da, da, zice ea, zâmbind un pic timidă. Care-i al 
tău? 

— Cel în hanoracul gri cu fermoar, lângă Nick. 

— Mint. L-am căutat pe Facebook, zice ea, 
îmbrăţişându-mă. E adorabil! 

— Ştiu. 

Iar apoi, uşa laterală se deschide şi fetele din Emoji 
ies în atrium. Nora practic scânceşte când ne vede. 

— Allie! exclamă ea, aruncându-se spre sora noastră. 
Ce faci aici? De ce nu eşti în Connecticut? 

— Fiindcă tu eşti un rock star, zice Alice. 


— Nu sunt un rock star, o contrazice Nora, radiind. 

Părinţii mei au pentru ea un buchet de flori parcă 
desprins din Dr. Seuss şi petrec vreo cinci minute 
elogiindu-i abilităţile chitaristice. lar apoi vor să le 
elogieze şi pe celelalte fete din trupă şi pe Abby, aşa că ne 
transformăm într-un grup mare. Nora vorbeşte cu Theo, 
părinţii mei dau mâna cu Bram, iar Taylor şi Abby se 
îmbrăţişează din senin. E o scenă ireală, minunată. 

Pornesc spre Leah, iar ea rânjeşte şi ridică din umeri. 
Aşa că îi ofer o îmbrăţişare în care mai am puţin şi-i frâng 
oasele. 

— Ai fost bestială pe scenă, îi zic. Habar nu ai ce 
impresie le-ai lăsat tuturor. 

— M-au lăsat să împrumut o parte din tobele de la 
şcoală. Am învăţat singură. 

— De când? 

— Cam de doi ani. 

Mă uit la ea. Îşi muşcă buza. 

— Bănuiesc că sunt tare? întreabă ea. 

— DA! răspund eu. 

Şi îmi pare rău, dar pur şi simplu trebuie s-o 
îmbrăţişez din nou. 

— Bine, zice ea, schimonosindu-se un pic. 

Dar îmi dau seama că zâmbeşte. 

Aşa c-o sărut pe frunte, iar ea se face extrem de 
roşie. Când Leah se îmbujorează, e de-a dreptul uluitor. 

lar apoi părinţii mei vin şi-mi propun să sărbătorim 
momentul la The Varsity. 

— Ar trebui să recuperez temele pierdute, le spun eu. 

— Eşti sigur, puştiule? mă întreabă tata. Vrei să-ţi 
aduc un sorbet de portocale? 

— Sau două, zice Alice, după care rânjeşte. 

Alice îmi spune să ţin telefonul deschis, astfel încât 
să-mi dea mesaj când se îndreaptă spre casă. 

— Şi să nu uiţi de sorbeturile mele. 

— Simon, e ca proverbul ăla: nu poţi fi şi cu pui, şi cu 
ouă şi cu cloşca grasă. 


— Vreau pahare mari, zic eu. Din alea tip suvenir. 

Probabil că mai sunt vreo sută de oameni 
îndreptându-se spre parcare. Eu merg cu Bram. E prea 
aglomerat ca să ne ţinem de mână. Mai ales că ne aflăm în 
Georgia. Aşadar, merg lângă el, lăsând ceva spaţiu între 
noi. Doi băieţi ieşind în oraş într-o seară de vineri. Doar că 
aerul din jurul nostru e încărcat de electricitate. 

Bram a lăsat maşina la ultimul etaj al parcării. O 
deblochează de pe scări şi eu o ocolesc pentru a ajunge la 
locul din dreapta. Apoi, maşina de lângă mine porneşte 
brusc şi mă sperie. Aştept să iasă pentru a deschide 
portiera, dar şoferul nu face nicio mişcare. lar apoi arunc o 
privire pe geam şi văd că e Martin. 

Facem schimb de priviri. Sunt surprins că e aici, 
fiindcă azi n-a fost la şcoală. Ceea ce înseamnă că nu l-am 
mai văzut de când mi-a trimis acel e-mail. 

Îşi trece mâna prin păr şi schiţează un soi de zâmbet. 

Iar eu îi arunc un soi de privire. 

Nu i-am răspuns la e-mail. Nu încă. 

Nu ştiu. 

Dar afară e frig, aşa că mă strecor în maşină şi mă uit 
pe geam cum Martin iese în marşarier din parcare. 

— E suficient de cald în maşină? întreabă Bram, iar 
eu încuviinţez. Aşadar, bănuiesc că mergem la tine acasă. 

Pare agitat şi mă face şi pe mine să mă simt agitat. 

— E în regulă? întreb eu. 

— Da, răspunde el, uitându-se la mine. Vreau să zic, 
da! 

— Bine. Da, zic eu. 

Şi inima începe să-mi bubuie. 

Să intru în casă cu Bram e ca şi când aş vedea-o 
pentru prima oară. Comoda din lemn de lângă perete, 
vopsită aleatoriu, care dă pe dinafară de cataloage şi 
reclame prin poştă. Un desen înfiorător şi înrămat cu Alvin 
şi Veveriţele, pe care Nora l-a făcut la grădiniţă. Se aude o 
bufnitură înăbuşită când Bieber sare de pe canapea, 
urmată de nişte ţăcănituri în timp ce aleargă spre noi. 


— Salutare! zice Bram, lăsându-se pe vine. Ştiu cine 
eşti. 

Bieber îl întâmpină cu pasiune, tot numai limbi, iar 
Bram râde surprins. 

— Ai efectul ăsta asupra noastră, îi explic eu. 

Îl sărută pe Bieber pe nas şi mă urmează în camera 
de zi. 

— Ți-e foame? îl întreb. Sau sete? 

J 

— Niciuna, răspunde el. 

— Cred că avem cola. 

Îmi doresc tare mult să-l sărut şi nu ştiu de ce trag de 
timp. 

— Vrei să ne uităm la ceva? 

— Sigur. 

Mă uit la el. 

— Eu nu vreau. 

— Atunci, nu ne uităm, zice el râzând. 

— Vrei să-mi vezi camera? 

Iarăşi zâmbetul acela năstruşnic. Poate că e tipic lui. 
Poate că încă nu l-am descoperit pe de-a-ntregul. 

Pe peretele de lângă scară sunt fotografii înrămate şi 
Bram se opreşte să se uite la fiecare în parte. 

— Faimosul costum tomberon, zice el. 

— Momentul de glorie al Norei, spun eu. Am uitat că 
ştii despre asta. 

— lar ăsta eşti tu cu peştele, nu-i aşa? încântat peste 
măsură. 

În poză am şase sau şapte ani, scăldat în razele 
soarelui, cu braţul întins cât mai departe cu putinţă, ţinând 
un peşte prins de o bucată de sfoară. Arăt de parcă sunt pe 
cale să izbucnesc în lacrimi de groază. 

— Mereu mi-a plăcut să pescuiesc, zic eu. 

— Nu pot să cred că erai atât de blond! 

Când ajungem în capul scărilor, mă apucă de mână şi 
mi-o strânge. 

— Chiar eşti aici, zic eu, clătinând din cap. Aşadar, 


asta-i. 

Deschid uşa şi încerc să împing cu piciorul câteva 
haine în timp ce intrăm. 

— Scuze pentru... tot haosul ăsta. 

Am un maldăr de haine murdare lângă coşul de rufe 
gol şi un maldăr de haine curate lângă dulapul gol. Cărţi şi 
hârtii peste tot. O pungă goală de chipsuri pe birou, lângă 
un ceas cu alarmă nefuncţional cu George Curiosul, un 
laptop şi un braţ robotic de plastic. Ghiozdanul pe scaunul 
biroului. Coperte de discuri înrămate atârnă pieziş pe toţi 
pereţii. 

Însă patul meu e făcut. Aşa că ne aşezăm acolo, 
rezemându-ne de perete, cu picioarele întinse. 

— Când îmi trimiţi e-mailuri, întreabă el, unde stai? 

— De obicei aici. Uneori la birou. 

— Aha, face el, încuviinţând. 

Apoi mă aplec spre el şi îl sărut uşor pe gât, sub 
mandibulă. El se întoarce spre mine şi înghite. 

— Salut, zic eu. 

El zâmbeşte. 

— Salut. 

lar apoi îl sărut cu adevărat, iar el îmi răspunde la 
sărut şi mâinile lui mă apucă de păr. Şi ne sărutăm de 
parcă nu putem trăi fără asta. Simt o mie de fluturi în 
stomac. Şi, cumva, ajungem pe orizontală, cu mâinile lui pe 
spatele meu. 

— Îmi place asta, spun eu, şi vocea îmi iese şuierată. 
Ar trebui să facem asta. În fiecare zi. 

— Bine. 

— Hai să nu mai facem nimic. Fără şcoală. Fără 
mâncare. Fără teme. 

— Mă gândeam să te invit la un film, zice el, 
zâmbind. 

Când el zâmbeşte, mă face şi pe mine să zâmbesc. 

— Fără filme. Urăsc filmele. 

— A, da? 

— Da, da. De ce mi-aş dori să văd alţi oameni 


sărutându-se, spun eu, când aş putea să te sărut pe tine? 

Lucru la care n-are cum să mă contrazică, fiindcă mă 
trage mai aproape de el şi mă sărută cu nesaţ. Şi, brusc, 
am erecţie, şi ştiu că şi el are. E emoţionant, ciudat şi 
extrem de terifiant. 

— La ce te gândeşti? întreabă Bram. 

— La mama ta. 

— Nuuu, face el, râzând. 

Dar chiar mă gândesc la ea. Mai exact, la regula ei cu 
de Fiecare Dată, Inclusiv Oral. Fiindcă e pentru prima dată 
când îmi dau seama că acea regulă s-ar putea să mi se 
aplice numai mie. La un moment dat. Cândva. 

Il sărut iute pe buze. 

— Chiar vreau să te scot în oraş, zice el. Dacă nu ai fi 
urât toate filmele, ce ţi-ai fi dorit să vezi? 

— Orice, spun eu. 

— Dar presupun că o poveste de dragoste, nu-i aşa? 
Ceva simonesc, cu un sfârşit fericit? 

— De ce nu mă crede nimeni că sunt un cinic? 

— Hmm, râde el. 

Îmi las corpul să mi se relaxeze peste al lui, cu capul 
vârât în curbura gâtului său. 

— Nu-mi plac sfârşiturile, zic eu. Îmi plac lucrurile 
care nu se sfârşesc. 

Mă strânge mai tare, mă sărută pe frunte şi o vreme 
nu mai spunem nimic. 

Până ce telefonul îmi vibrează în buzunarul de la 
spate al jeanşilor. Alice. Ieşim de pe autostradă. 
Pregăteşte-te. 

Primit. Mersi, Paul Revere*“. Pun telefonul pe pieptul 
lui Bram în timp ce scriu. 

Apoi îl sărut repede, după care ne ridicăm şi ne 


34 Paul Revere (1735-1818) a fost un argintar şi gravor american, 
luptător în Războiul de Independenţă al Statelor Unite ale Americii, 
cunoscut pentru contribuţia adusă la înfiinţarea unui sistem de 
informaţii şi alarmă în faţa posibilei intervenţii militare britanice în 
colonia Massachusetts. 


întindem. lar apoi petrecem pe rând câteva minute bune în 
baie. Dar când ai mei sosesc acasă, ne aflăm pe canapeaua 
dragostei în camera de zi, cu un teanc de manuale între 
noi. 

— O, salutare! îi întâmpin eu, ridicând ochii din caiet. 
Cum a fost? Apropo, Gram a venit să învăţăm împreună. 

— Şi sunt sigură că aţi fost foarte productivi, zice 
mama. 

Eu strâng din buze, iar Bram tuşeşte uşor. 

Îmi dau seama după privirea ei că va urma o 
conversaţie. Un soi de discuţie stânjenitoare despre 
regulile de bază. Ceva de mare importanţă. 

Dar poate că ăsta e un lucru important. Poate că e un 
lucru super extramega important. 

Poate că aşa vreau eu să fie. 


